ישיבת מליאה, כנסת 25, פרוטוקול מספר 53, 2023-03-15 00:00

אמיר אוחנה: חברי הכנסת, אני מתכבד לפתוח את ישיבת הכנסת

אמיר אוחנה:  היום כ"ב באדר התשפ"ג, 15 במרץ 2023

אמיר אוחנה:       הסעיף הראשון על סדר-היום: שאילתות דחופות ורגילות

אמיר אוחנה:  השאילתה הראשונה היא שאילתה דחופה של חברת הכנסת קטי קטרין שטרית לשר הרווחה והביטחון החברתי, בנושא יום שהות ארוך לתלמידים עם מוגבלות שכלית-התפתחותית

אמיר אוחנה:  אני מזמין את שר הרווחה והביטחון החברתי יעקב מרגי לדוכן

אמיר אוחנה:  בבקשה, חברת הכנסת קטי שטרית

קטי קטרין שטרית: אדוני היושב-ראש, אני יכולה לברך אותך? היום זה יום ההולדת שלך

אמיר אוחנה: תודה

אמיר אוחנה:  זה במכסת המילים של השאילתה? תודה רבה

קטי קטרין שטרית: לא, לא, לא

קטי קטרין שטרית:  זה מהלב, מהנשמה

קטי קטרין שטרית:      אדוני השר, הוראות משרד הרווחה והביטחון החברתי קובעות שהורים לילדים הסובלים ממוגבלות שכלית-התפתחותית זכאים לתמיכה במימון מסגרות לשעות הצוהריים עבור ילדיהם

קטי קטרין שטרית:  בפועל, מה קורה? קיים מחסור חמור בכוח אדם לאותן מסגרות, ולכן ההורים נאלצים למצוא פתרונות אחרים, הפוגעים בפרנסתם

קטי קטרין שטרית:       אדוני השר, כיצד ניתן לפתור את הבעיה הזו?      אם יורשה לי, רק אוסיף – למשל, ילדים שמגיעים מיבנה לרחובות ללמוד במסגרות חינוכיות של הרווחה, מה שקורה בפועל זה שהם לא יכולים להיות בצהרונים

קטי קטרין שטרית:  ניתנת קדימות לתושבי המקום ולא למי שמגיע כתלמידי חוץ, יש איפה ואיפה בין הילדים, לצערנו הרב

אמיר אוחנה: בבקשה, השר

יעקב מרגי: תודה, חברת הכנסת קטי שטרית

יעקב מרגי:  אך בתחילה, אדוני היושב-ראש, תרשה לי לברך אותך

יעקב מרגי:  ברכה קטנה, צנועה: עד 120 שנה, בריאות איתנה עם עשייה מרובה

אמיר אוחנה: אמן

אמיר אוחנה:  תודה רבה

יעקב מרגי: אדוני היושב-ראש, חבריי חברי הכנסת, חברת הכנסת קטי שטרית, קודם כול אני רוצה לומר לך שהשאלה היא חשובה והיא נוגעת להרבה נושאים בתחומי הרווחה, ולא רק

יעקב מרגי:  יש קושי עצום היום למגזר הציבורי להתמודד עם השאיפות ועם השכר שמציעים במגזר הפרטי ובשוק הפרטי, ולכן אנחנו נתקלים במצוקה הזו בתחומים רבים, ובמקצועות הרווחה בפרט, על כל הסקאלה של מקצועות הרווחה

יעקב מרגי:  אני רוצה לומר לך שאחד הדברים שמאוד מעסיקים אותי הוא איך אנחנו מתגברים על הכשל הזה

קטי קטרין שטרית: יש לי פתרון

יעקב מרגי: רגע, אבל אני אקריא לך את התשובה: משרד הרווחה מממן מסגרות אחר הצוהריים לכ-7,500 ילדים ובני נוער עם מוגבלות

יעקב מרגי:  המסגרות מופעלות על ידי הרשויות המקומיות או גופים ציבוריים שנבחרו על ידי הרשויות המקומיות

יעקב מרגי:  המשבר החמור בכוח האדם בעולם ובמשק הישראלי משפיע מאוד על כלל המסגרות של מינהל מוגבלויות במשרד הרווחה והביטחון החברתי

יעקב מרגי:  אנו מקבלים דיווחים מרשויות שונות על הקושי העצום באיוש משרות הטיפול במסגרות הללו, כמו בכל מסגרות הרווחה

יעקב מרגי:  המשרד מנסה למצוא פתרונות למצב זה באמצעות תמריצים לעובדים ופעולות נוספות שנבחנות כרגע כדי לתת מענה למצוקה

יעקב מרגי:  אנחנו מקיימים דיונים קבועים עם הרשויות המקומיות ועם מפעילי מסגרות הרווחה כדי ליצור מערך שלם של פתרונות באמצעות תמריצים ותוכניות קידום ושימור עובדים

יעקב מרגי:      בשלב זה נבחנים כל הכיוונים האפשריים, כפי שעושה גם משרד החינוך, כולל קיצור שעות וימי הפעילות

יעקב מרגי:  פתרונות אלה אינם האלטרנטיבה הטובה ביותר, אך הם מאפשרים מענה מסוים למשפחות במקום לסגור לחלוטין את השירותים

יעקב מרגי:      כפי שאמרתי, חברתי קטי שטרית, לצערי הרב בעת הזו אני לא איש בשורה

יעקב מרגי:  הרשויות המקומיות מתקשות לגייס את אותם מטפלים, אותם בעלי המקצוע בתחומים של מתן הסיוע

יעקב מרגי:  המשרד קשוב

יעקב מרגי:  אני רוצה לומר לך שיש לנו עבודת מטה עכשיו במשרד, שעוברת על כל תמהיל העיסוקים בתחום הרווחה, ויכול להיות שאנחנו מקשים על עצמנו

יעקב מרגי:  גם, מה שהיה נכון לפני 50 ו-60 שנה, אנחנו בוחנים אפילו שינוי תנאי סף, התאמת מקצוע לסוג הטיפול – מכל הכיוונים

יעקב מרגי:  הלוואי שהייתי יכול לומר לך שאני הולך עכשיו להביא איזה הסכם שכר אדיר שיעלה את שכר המטפלים, וכולם ינהרו לרשויות המקומיות להיות מועסקים בהן, אבל כפי שאמרתי, המשבר הוא עולמי, הוא לא פוסח על ישראל ועל מקצועות הרווחה בפרט

יעקב מרגי:  הוא לא פוסח עליהם

אמיר אוחנה: שאלת המשך לחברת הכנסת קטי שטרית

קטי קטרין שטרית:  אדוני השר, יש באמת פתרון מאוד מאוד מאוד קל

קטי קטרין שטרית:  כמו שאתה יודע, אדוני השר, זה גם חונה אצלכם בביטוח הלאומי

קטי קטרין שטרית:  יש חוק עבודה מועדפת

קטי קטרין שטרית:  חיילים וחיילות שמשתחררים מצבא הגנה לישראל, יש להם העדפה היום בחוק לעבודות, ואני חושבת שסדרי העדיפויות צריכים להשתנות

קטי קטרין שטרית:  לדוגמה, ובלי כוונה חס וחלילה לפגוע בשום מגזר כזה או אחר, בתי מלון, תחנות דלק – שם החיילים והחיילות שלנו מקבלים העדפה ומקבלים את המענק שלהם

קטי קטרין שטרית:  אם אדוני יוכל להצטרף, אפילו דרך החלטה ממשלתית – אני הגשתי הצעת חוק להכניס את הנושא הזה של סייעות וסייעים לחוק הזה, שיקבלו העדפה

קטי קטרין שטרית:  תחשוב לעצמך, אדוני השר, שקצין שמשתחרר מצה"ל יכול אחר כך לתת שמונה חודשים, עשרה חודשים, שנה, בעבודה מועדפת במערכת החינוך ובמשרד החינוך או במשרד הרווחה, ככה אנחנו יכולים לפתור את הבעיה של החוסר הקיים, והוא קיים

קטי קטרין שטרית:      אז אולי גם אדוני יעזור לי להעביר את החוק הזה כמה שיותר מהר עבור חיילים משוחררים, חיילות משוחררות, והאמן לי, יש לזה גם ערך מוסף, גם אקט חינוכי, וכדאי מאוד מאוד לחשוב על זה

קטי קטרין שטרית:  תודה

אמיר אוחנה: עוד רגע, לפני שהשר משיב, ביקש שאלה נוספת גם חבר הכנסת ואליד אלהואשלה

אמיר אוחנה:  השר ישיב במרוכז על השאלות הנוספות

אמיר אוחנה:  בבקשה

וליד אל-הואשלה: שלום לכולם

וליד אל-הואשלה:  מכובדי היושב-ראש, מזל טוב

אמיר אוחנה: תודה רבה

וליד אל-הואשלה: מכובדי השר, אני רוצה לשאול בקשר לסטודנטים שמסיימים עבודה סוציאלית באוניברסיטאות בחו"ל, הם מחכים זמן רב לרישיון לעסוק בתחום, ועד עכשיו הם לא קיבלו תשובה

וליד אל-הואשלה:  אני שלחתי שאילתה למשרד שלכם, ואנחנו מקווים ודורשים שתהיה תשובה שתיטיב עם הסטודנטים האלה

וליד אל-הואשלה:  תודה

יעקב מרגי: תודה לשואלים

יעקב מרגי:  קטי, תחילה איתך

יעקב מרגי:  קודם כול תודה, זה רק מראה שהלב שלך נמצא במקום הנכון, והלוואי שאצל רבים הקשב יהיה בנושא הרווחה

יעקב מרגי:  אני רוצה לומר לך שאת מתפרצת לדלת פתוחה, אמרתי שנעשית עבודת מטה

יעקב מרגי:  גם הסוגיה של עבודה מועדפת תטופל, גם שם אנחנו הולכים לעשות עבודה בנושא הזה

יעקב מרגי:  ואני אומר לך מעבר לזה, גם בנות שירות לאומי

יעקב מרגי:  צריך לעשות התאמות

יעקב מרגי:  אני מקווה שאנחנו – – –     

קטי קטרין שטרית: אמרתי "משוחררים", אז זה שירות לאומי, שירות אזרחי

קטי קטרין שטרית:  גם במגזר הערבי אפשר לקחת בשירות האזרחי הרבה מאוד אנשים שיוכלו להיכנס ולעזור ולסייע במערכות האלה, כי אני מודעת לזה שיש חוסר בכוח אדם

יעקב מרגי: אז אני אומר לך שזה עלה בעבודת מטה, ואנחנו פועלים ונפעל גם בסוגיית העבודה המועדפת, גם בסוגיית בני ובנות השירות הלאומי

יעקב מרגי:       סוגיית העובדים הסוציאליים במגזר הערבי שלומדים במדינות מחוץ לישראל הועלתה בפניי עם כניסתי לתפקיד על ידי כמה חברות כנסת וחברי כנסת, אבל שוב, אני אומר לך שנעשית עבודה בנושא

יעקב מרגי:  יש רצון

יעקב מרגי:  אני אומר לך, יותר מאשר העגל רוצה לינוק, הפרה רוצה להיניק

יעקב מרגי:  יש לנו מחסור אדיר, אדיר, בעובדים ועובדות סוציאליים

יעקב מרגי:  אנחנו עושים התאמות

יעקב מרגי:  יש את הסוגיה של ההכשרות, ההתאמה של תוכני הלימוד

יעקב מרגי:  המשרד על זה

יעקב מרגי:  אני מקווה, איפה שזה מאושר זה הולך, ואין בעיה עם זה; יש מקומות שכנראה יש קושי לאשר

וליד אל-הואשלה: זה נמרח יותר מדי, אדוני השר

יעקב מרגי: אני אומר לך שעם כניסתי לתפקיד חברת הכנסת אימאן ח'טיב יאסין פנתה אליי, פנתה אליי עאידה תומא סלימאן, פנה אליי חבר הכנסת אחמד טיבי, ואני אומר לך שנכנסנו לעבודה

יעקב מרגי:  הבטיחו לי שתיעשה עבודת מטה כמה שיותר – אמרתי לך, יותר ממה שאתם רוצים, אני רוצה, אני צריך אותם

יעקב מרגי:  גם בחברה הערבית יש מחסור, המחסור שם זועק יותר, ואנחנו נעשה הכול כדי שמה שיכול להיות מאושר יאושר

יעקב מרגי:  מה שלא, וצריך לעשות התאמות והכשרות – נייצר מסלול הכשרות והתאמות, כי אנחנו צריכים את זה

יעקב מרגי:  תודה רבה

אמיר אוחנה: תודה רבה לשר

אמיר אוחנה: אני מזמין אותך להישאר על הדוכן להשיב על שתי שאילתות רגילות של חברי הכנסת

אמיר אוחנה:  הבנתי שהתחלפתם ביניכם, ולכן השאלה הבאה היא של חברת הכנסת נעמה לזימי, בנושא שיקום אוכלוסיות בזנות

אמיר אוחנה:  בבקשה, חברת הכנסת לזימי

אמיר אוחנה:  לאחר מכן תשאל גם חברת הכנסת אימאן ח'טיב יאסין

נעמה לזימי: תודה, יו"ר הכנסת

נעמה לזימי:  כבוד שר הרווחה, במסגרת החלטת ממשלה 4462 הוקצו 30 מיליון ש"ח לטיפול באוכלוסיות בזנות

נעמה לזימי:       ברצוני לשאול:     1

נעמה לזימי:  איזה סכום מהתקציב הועבר למפעילות השירותים, בפילוח לפי שירות ומפעילה?     2

נעמה לזימי:  איזה סכום מתוך התקציב נוצל?     3

נעמה לזימי:  אילו שירותים לא ניצלו את הסכום שהוקצה להם, בפילוח לפי שירותים ומפעילות?     4

נעמה לזימי:  מה נעשה עם הסכום שלא נוצל?     

יעקב מרגי: תודה רבה לחברתי חברת הכנסת לזימי

יעקב מרגי:  שוב, ירבו כל מי שקשובים לנושא הרווחה

יעקב מרגי:  אני יכול רק לברך ולהיות שמח שאכן יש קשב לסוגיות רווחה

יעקב מרגי:  אפשר בגאווה לומר לך שלא רק שנוצל כל הסכום, אפילו תקצבנו את זה ביתר, ואני אפרט יותר בתשובה

יעקב מרגי:  במסגרת החלטת ממשלה 4462 משנת 2019 הוקצו 30 מיליון ש"ח לטובת שיקום אוכלוסיות בזנות, ומתוכם 21 מיליון ו-230,000 למשרד הרווחה

יעקב מרגי:  התקציב שהוקצה למשרד הרווחה יועד לתגבור וחיזוק שירותים קיימים לשיקום אוכלוסיות בזנות ולפיתוח שירותים חדישים וחדשניים עבור אוכלוסייה זו, על כל רצף הזנות

יעקב מרגי:       מאז החלטת הממשלה פותחו והוקמו השירותים הבאים: 1

יעקב מרגי:  מונו בשטח ארבעה מפקחים מחוזיים במשרד מלאה, וכן מנהל תחום ארצי ייעודי לתחום הטיפול בזנות, בעלות של מיליון שקלים

יעקב מרגי:  2

יעקב מרגי:  יש 17 מרחבי לב בקהילה וכמסגרות חוץ-ביתיות בפריסה ארצית, אשר במסגרתם בני נוער צעירים וצעירות מקבלים מענה שיקומי-טיפולי בקהילה ובמסגרת פנימייתית, בעלות של כ-18 מיליון ש"ח

יעקב מרגי:  3

יעקב מרגי:  פותחו והוקמו מסגרות חדשות עבור אוכלוסיות של נשים וגברים טרנסג'נדרים בזנות

יעקב מרגי:  השירותים שפותחו כוללים רצף של שירותים, ובכללם הלנות חירום, הוסטלים ומרכזי יום, במטרה לתת מענה לכל מצבי החיים וההתמודדויות של האוכלוסייה הזו ולקדם את שיקומה

יעקב מרגי:  אחת המסגרות, בית רינה, המיועדת לאוכלוסייה העוסקת בזנות מגדרית, הינה מודל חדשני גם ברמה הבין-לאומית ומשמשת הלנת חירום לאוכלוסייה בזנות

יעקב מרגי:  מסגרת זו ממוקמת בסמוך לזירות זנות מרכזיות

יעקב מרגי:  עלות הפעלת השירותים החוץ-ביתיים: כ-6

יעקב מרגי: 5 מיליון שקלים בשנה

יעקב מרגי:  4

יעקב מרגי:  סל מענים גמיש נותן סיוע מיידי לצרכים חיוניים כגון מזון, מלבוש, סיוע בשכר דירה וטיפולים רפואיים שונים

יעקב מרגי:  הוא ניתן לכ-300 נשים וגברים על רצף הזנות, בעלות של כ-2

יעקב מרגי: 5 מיליון ש"ח בשנה

יעקב מרגי:  5

יעקב מרגי:  הכשרות מקצועיות – במטרה להכשיר צוותים מקצועיים הן ברשויות המקומיות והן בקרב ארגונים הפועלים לשיקום אנשים על רצף הזנות, נבנתה תוכנית הכשרה שתפעל בכל שנה – לפני כמה חודשים הסתיים קורס ראשון בהצלחה – בעלות של כ-100,000 ש"ח

יעקב מרגי:  6

יעקב מרגי:  תוכנית מניעה – נבנתה תוכנית למניעת הידרדרות לזנות וכן מניעת צריכת זנות בקרב בני נוער

יעקב מרגי:  התוכנית פועלת בבתי ספר, ברשויות מקומיות ובמרכזים טיפוליים

יעקב מרגי:  כמו כן, מתקיימת פעילות לאנשי מקצוע, כגון אנשי חינוך, טיפול, רפואה ומשטרה, במטרה להגביר את המודעות לתופעת הזנות ומתן כלים להתמודדות עימה

יעקב מרגי:  התוכנית פועלת בעלות של כ-700,000 ש"ח בשנה

יעקב מרגי:  7

יעקב מרגי:  מחקר מלווה – בשיתוף מכון ברוקדייל-ג'וינט ישראל מתקיים מחקר מלווה הבוחן את כלל התוכניות שפותחו בתחום שיקום אנשים על רצף הזנות לאורך חמש שנים, במטרה לבחון את יעילות התוכניות שפותחו ודיוק המענים בהתאם לממצאים

יעקב מרגי:  עלות המחקר: כ-300,000 ש"ח בשנה

יעקב מרגי:       סכומים שלא נוצלו הוסטו לטובת תוכניות אחרות שבהן עלה צורך בהגדלת התקציב, כגון סל מענים גמיש, ששם מצאנו צורך בהרחבת התקציב

יעקב מרגי:  כמובן שזה בתחום החלטת הממשלה 4462

יעקב מרגי:  סך ההוצאה של משרד הרווחה על פי החלטת הממשלה הנ"ל עומד על 31 מיליון ש"ח לשנה

יעקב מרגי:  הפער התקציבי, כפי שאמרתי, הקיים בין התקציב שהוקצה מתוקף החלטת ממשלה 4462 לבין ההוצאה בפועל, שהינה גבוהה יותר, נובע מכך שעוד טרם החלטת הממשלה הנ"ל הוקצו משאבים כספיים של המשרד לטובת טיפול באוכלוסייה על רצף הזנות

יעקב מרגי:  ושוב, תודה על השאלה

נעמה לזימי: תודה רבה

אמיר אוחנה: תודה

אמיר אוחנה:  שאלת המשך לחברת הכנסת לזימי?     

נעמה לזימי: לא

אמיר אוחנה: מאה אחוז

אמיר אוחנה:  אז השאילתה הבאה היא של חברת הכנסת אימאן ח'טיב יאסין, והנושא: עלייה בשיעור העוני לפי דוח העוני והאי-שוויון של הביטוח הלאומי

אמיר אוחנה:  חברת הכנסת אימאן ח'טיב יאסין, בבקשה

אימאן ח'טיב יאסין: כבוד השר, כבוד היושב-ראש, כנסת נכבדה, תרשו לי, לפני שאני מתחילה את השאילתה, לאחל החלמה לפצועים של היום מתאונות העבודה

אימאן ח'טיב יאסין:  שר הרווחה עומד כאן, וזה נוגע גם למשרד שלו וגם נוגע לליבנו

אימאן ח'טיב יאסין:  בתקווה שהסיוט הזה – נמצא לו פתרון ותשובה והצלת חיים

אמיר אוחנה: אמן

אימאן ח'טיב יאסין: לשאילתה עצמה

אימאן ח'טיב יאסין:  בעקבות פרסום דוח העוני של הביטוח הלאומי עולה כי חיים בישראל כמעט שני מיליון אנשים מתחת לקו העוני

אימאן ח'טיב יאסין:  על אף הטענות על התאוששות המשק, אחוז המשפחות העובדות שנמצאות מתחת לקו העוני עדיין בעלייה

אימאן ח'טיב יאסין:       רצוני לשאול:     1

אימאן ח'טיב יאסין:  מהן התוכניות של המשרד ושל הממשלה לטיפול בבעיית העוני והשלכותיה?     2

אימאן ח'טיב יאסין:  מה לוחות הזמנים לתוכנית זו? תודה

אמיר אוחנה: בבקשה, השר

יעקב מרגי: תודה לגברתי חברת הכנסת אימאן ח'טיב יאסין

יעקב מרגי:  אומנם שאלה קצרה, אבל תדעי לך, התשובה היא ארוכה

יעקב מרגי:  המענה הוא ארוך ומורכב

אימאן ח'טיב יאסין: יש מלא שחיים – – –     

יעקב מרגי: אבל ברצוני קודם כול להצטרף לאיחולי ההחלמה לפצועים בתאונות העבודה

יעקב מרגי:  כולנו שותפים למאבק, והלוואי שנצליח למגר את המארה הזו

יעקב מרגי:  רק לדייק, עם הקמת הממשלה כל הסוגיה הזו עברה למשרד העבודה, שהוקם מחדש באחריותו של השר בן צור

יעקב מרגי:  אבל בכל מקרה, אנחנו מחויבים לעשות הכול ביחד כדי להיאבק בתופעה של תאונות העבודה

יעקב מרגי:       לצערי הרב, דוח העוני השנתי של המוסד לביטוח לאומי ממשיך להציב בפני ממשלת ישראל תמונת מראה קשה

יעקב מרגי:  משרד הרווחה והביטחון החברתי ניצב בחזית המאבק לחיזוק מאות אלפי משפחות שחיות שנים רבות בצל העוני

יעקב מרגי:  במקרים קיצוניים נדמה כי משרד הרווחה עומד בחזית הזו בגפו, אך אני אומר לכם: לא עוד

יעקב מרגי:  משרד הרווחה מטפל בעוני בגלל ההתנהגות וההתנהלות של כמה משרדי ממשלה

יעקב מרגי:  משרד הרווחה הוא לא הלוחם היחיד

יעקב מרגי:  אני רוצה לשנות את השיח, לשנות את השפה

יעקב מרגי:  המאבק בעוני הוא של כל הממשלה; אנחנו מטפלים בתוצאות בסוף

יעקב מרגי:       לצד הפעילות הענפה והחשובה של משרד הרווחה אנחנו פועלים מרגע כניסתי לתפקיד לשינוי תפיסת התמודדותה של המדינה עם העוני

יעקב מרגי:  אני רוצה לומר, בעיית העוני אינה גזרת גורל והיא איננה סוגיה שנמצאת אך ורק לפתחו של משרד הרווחה

יעקב מרגי:  כמו במאבקים ביטחוניים, חינוכיים ובריאותיים, גם העוני מחייב אותנו כממשלה לשלב ידיים, וזה בדיוק הכיוון שאליו אנחנו הולכים במשרד

יעקב מרגי:  תנועת ש"ס נטלה לידיה את התיקים החברתיים והמאתגרים, מתוך בחירה ומתוך תפיסה ברורה שאנחנו כאן כדי לשנות מציאות

יעקב מרגי:  כפי שאתם יודעים, תיק הרווחה הוא לא מהתיקים הנחשקים על ידי השרים, אבל לקחנו אותו בשתי הידיים כדי להתמודד עם האתגר הזה של הרווחה ומאבק בעוני בפרט

יעקב מרגי:       בימים אלה הולך ונבנה תקציב המדינה לשנים 2024-2023, וטביעת האצבע שלנו תהיה דומיננטית – בתקציב זה בכלל, ובתחומי הרווחה והחברה בפרט

יעקב מרגי:  בראייה הוליסטית אנחנו מבינים כי אין מנוס מהקמת רשות ממשלתית למאבק בעוני, זאת, מתוך הבנה שרק שילוב ידיים ממשלתי רחב היקף יוביל לשינוי משמעותי ולמוביליות של משפחות החיות במציאות עוני

יעקב מרגי:  היום כבר התחיל הדיון הראשון בוועדת העבודה והרווחה בסוגיה של הקמת המטה למאבק בעוני, ואני מקווה שזה יביא לבשורות בעתיד

יעקב מרגי:       לצד הבשורות, שאותן נציג בעזרת השם בתקציב הקרוב, חשוב להדגיש כי כבר כעת אנו פועלים לחיזוק פעילות המשרד בחזית המאבק בעוני

יעקב מרגי:  המשרד לא שוקט על שמריו ופועל להתמודדות עם העוני והשלכותיו באמצעות עשרות תוכניות סיוע והעצמה למאות אלפי משפחות

יעקב מרגי:  ברשותך, אמנה כאן חלק מהתוכניות המרכזיות שהמשרד מוביל

יעקב מרגי:  חברת הכנסת אימאן ח'טיב, אני מתחיל עכשיו למנות את התוכניות

יעקב מרגי:  אם זה בהרחבה, ואת רוצה לקבל את זה אחר כך, בהמשך, אני אתן לך

יעקב מרגי:  כי תרצי שאני – כמובן לפי סדר-היום

יעקב מרגי:  המנעד הוא רחב מאוד, אני אתחיל להקריא ונראה לפי האורך

יעקב מרגי:      הנושא הראשון: באגף ביטחון תזונתי מיזם ביטחון תזונתי – כ-36,000 משפחות המוכרות לאגף הרווחה ב-240 רשויות ברחבי הארץ נקלטו בהצלחה לתוכנית הסיוע

יעקב מרגי:  כשאני אומר 240 רשויות, חלקן הגדול הוא מהאשכולות הסוציו-אקונומיים 1–5

יעקב מרגי:  אני רוצה לומר לכם, זה מיזם שהמצ'ינג בו הוא נמוך מאוד – נמוך

יעקב מרגי:  לא 25% אלא כ-10% – ואם יש קושי נקודתי לרשות מקומית מסוימת גם עם ה-10% של המצ'ינג, אנחנו יודעים לתת מענים ופתרונות בנושא הזה

יעקב מרגי:  חבילת הסיוע כוללת סיוע חודשי של כ-500 ש"ח, המתבצע באופן מקצועי ובליווי אישי ופרטני של מחלקות הרווחה ברשויות המקומיות

יעקב מרגי:  אנו מחברים את אותן משפחות לתוכניות העצמה נוספות

יעקב מרגי:  זה, מה שנקרא, לא רק הדגים, גם החכות

יעקב מרגי:  אנחנו רואים את המשפחה, מסתכלים עליה ומשתפים אותה בתוכניות העצמה נוספות

יעקב מרגי:  כך בסופו של דבר המשפחות מקבלות מצד אחד סיוע חשוב במזון, ומצד שני אנשינו בכל הרשויות מלווים אותן בתהליכי העצמה, הכול בהתאם למצב המשפחה ובאופן אישי

יעקב מרגי:  אני רוצה לומר לך שאני מקבל פידבק מהתוכניות האלה, של נושמים לרווחה וההעצמה הזו, של מיצוי זכויות, וחלק מהמשפחות שמצליחות לצאת כבר לא רוצות את התלוש, הופכות להיות מתנדבות במיזמים האלה, וזו רק ברכה

יעקב מרגי:      פרויקט חלוקת תמ"ל – תמ"ל זה תחליף מזון לתינוקות – מתבצעת חלוקה חודשית למשפחות, גם כאלה שאינן מוכרות לאגפי הרווחה, שיש להן תינוקות עד גיל שנה וחצי

יעקב מרגי:  הסיוע כולל חמש חבילות תמ"ל

יעקב מרגי:  תמ"ל זה תחליפי המזון – בלשוננו, מה שנקרא מטרנה, במושג המסחרי

יעקב מרגי:  הוא ניתן במשלוח לבתי המשפחות

יעקב מרגי:  כ-3,100 תינוקות במיזם, וזה לאו דווקא למשפחות שמוכרות ברווחה

אימאן ח'טיב יאסין: איך מגיעים אליכם?     

יעקב מרגי: דרך מחלקות הרווחה

יעקב מרגי:  זה לכל דורש, אם היה אפשר לומר, כמעט לכל דורש

יעקב מרגי:  התקציב הכולל למיזם 155 מיליון ש"ח – 100 מיליון ממשרד הרווחה, 40 מיליון מעמותת אשל ירושלים, שזכתה במיזם, ו-15 מיליון ש"ח מהרשויות המקומיות

אוריאל בוסו: חברי הכנסת

אוריאל בוסו:  הסיעות שם מאחור, זה קצת מפריע

יעקב מרגי: המשרד פועל גם באמצעות מה שמוכר כפרק 3א לנוהל התמיכות – תמיכה בחלוקת סלי מזון, כרטיסי מזון לנזקקים בשני חגים בשנה, 1

יעקב מרגי: 1 מיליון ראשי בתי אב בכל חג

יעקב מרגי:  כשאני אומר חגים, יש התאמה גם לחברה הערבית, בהתאם

יעקב מרגי:  מחלקות הרווחה מטפלות בזה בהתאם

יעקב מרגי:      תמיכה בעמותות המחלקות במשך כל השנה סלי מזון, כרטיסי מזון חודשיים – כ-120,000 ראשי בתי אב מקבלים את הסיוע החודשי הזה

יעקב מרגי:  תמיכה בעמותות המפעילות מסגרות הזנה של מנות חמות לנזקקים לאורך כל השנה

יעקב מרגי:  תמיכה בעמותות גג, מוסדות ציבור העוסקים בחלוקה ובפעולות הכנה לחלוקת סלי מזון לנזקקים – בתוכנית החלוקה כ-110,000 בתי אב

יעקב מרגי:  תמיכה בעמותות המחלקות כריכים לתלמידים ממשפחות נזקקות בבתי ספר – כ-11,000 תלמידים בתוכנית

יעקב מרגי:      תוכנית משותפת למשרד ולוועידת התביעות היהודיות החומריות כנגד גרמניה בעבור ניצולי שואה נזקקים – מנות חמות וסלי קמחא דפסחא בסך 6

יעקב מרגי: 5 מיליון ש"ח

יעקב מרגי:  היקף הסיוע בתמיכות באמצעות עמותות ב-2022 – כ-51 מיליון ש"ח

יעקב מרגי:       היום התחייבתי בוועדה לצמצום פערים, שעומד בראשה ידידי חבר הכנסת אברהם בצלאל – –      

אוריאל בוסו: תוספת חשובה לקראת פסח

יעקב מרגי: – – לתוספת של עוד 5 מיליון ש"ח, למרות שהתקציב החדש עדיין לא אושר ואנחנו בתקציב המשכי ממקורות המשרד

יעקב מרגי:      עד כה המימון לפעולות עם הקרן הגיע מתקציבי הקורונה, מתוך תפיסה של מתן מענה לעת חירום

יעקב מרגי:  בהמשך לניסיון המשותף הרב שנצבר בעבודה עם הקרן, המשרד הסדיר בשנת 2022 שותפות רב-שנתית רחבת היקף, שתשמור ותרחיב את היקף הסיוע החומרי שניתן באמצעות הקרן ותסדירו במיזם משותף עם המשרד

יעקב מרגי:       המשרד והקרן מקצים מדי שנה, כל אחד ממקורותיו – כשאני אומר "הקרן", זו הקרן לידידות; יש מיזם משותף של הקרן לידידות ומשרד הרווחה

יעקב מרגי:  המשרד והקרן מקצים מדי שנה, כל אחד ממקורותיו, 35 מיליון ש"ח למיזם משותף, בהיקף של 70 מיליון ש"ח לשנה לאורך שלוש שנים רצופות, ובסך הכול 210 מיליון ש"ח

יעקב מרגי:  הסיוע החומרי מיועד לאוכלוסיות המוכרות לרווחה, למשפחות ויחידים, אזרחים ותיקים, ניצולי שואה, צעירים וצעירות מכורים, דרי רחוב, שורדות זנות, יוצאים בשאלה ואוכלוסיות נוספות

יעקב מרגי:      תעצרי אותי מתי שתרצי, אני יכול להשלים לך את זה בכתב

ינון אזולאי: כבוד השר, גם אני יכול לעצור אותך?     

יעקב מרגי: כן

יעקב מרגי:  היא השואלת, יש לה דין קדימה

אימאן ח'טיב יאסין: כבודו, אני מאוד מעריכה ומודה

אימאן ח'טיב יאסין:  באמת אני לא רוצה שתמשיך להקריא, ואשמח לקבל את זה בכתב

אימאן ח'טיב יאסין:  ואם אפשר – – –      

יעקב מרגי: אני אתן לך את זה בכתב

יעקב מרגי:  אני אסכם, ותוכלי לשאול שאלת המשך

אופיר אקוניס: אתה מחקה את משולם נהרי?     

יעקב מרגי: לא

יעקב מרגי:  אני מכבד את השואלת

אופיר אקוניס: אה, אוקיי

אופיר אקוניס:  מצוין

יעקב מרגי: כפי שאמרתי בתחילה, חברי השר אופיר אקוניס – אני אסביר

יעקב מרגי:  כששואלים אותך שאלה – – –      

אימאן ח'טיב יאסין: – – –     

אופיר אקוניס: לא, זה בינינו

אופיר אקוניס:  זה לא משהו, זה לא קשור אלייך

אופיר אקוניס:  לא, שלא תהיינה אי-הבנות

יעקב מרגי: אני מכיר את הגישה

יעקב מרגי:  לא, לא, אני הבנתי את השאלה של אופיר

יעקב מרגי:       כששואלים שאלה על דוח העוני והתמודדות, וכמי שמנסה לשנות את השיח, החובה להתמודדות עם העוני היא לא של משרד הרווחה בלבד

יעקב מרגי:  זה יהיה בקדנציה הזו, התמודדות של כל הממשלה; זה משרד הבריאות, משרד החינוך, משרד העבודה, האוצר, כמעט כל הממשלה, בכל תחום; אנחנו מטפלים בתוצר

יעקב מרגי:  אסור שיתקבע בתודעה שזו בעיה של משרד הרווחה בלבד

יעקב מרגי:  לכן פירטתי, ומלכתחילה אמרתי – ידעתי שזה יהיה ארוך ואמרתי: אם תרצי בכתב, אני אתן לך

יעקב מרגי:  ואני אומר לך, המשרד פועל בתחומים רבים, במנעד רחב, להתמודדות ולהוצאה של אוכלוסיות רבות אל מעבר לקו העוני

יעקב מרגי:  אני יודע שגם המוסד לביטוח לאומי – שחונה היום במשרד העבודה – עושה עבודה רבה ועבודה טובה בסוגיה הזו של התמודדות עם העוני

יעקב מרגי:  כפי שאמרתי, הפעולות הן עוד רבות

יעקב מרגי:  אני אתן לך את התשובה הכתובה

יעקב מרגי:  אם יש לך עוד שאלה, בשמחה רבה, שאלת המשך

אוריאל בוסו: חברת הכנסת ח'טיב יאסין, שאלת המשך

אוריאל בוסו:  אני רק אומר שיש הרבה דברים שאם אנחנו כמדינה נשקיע בהם מקדמית

אוריאל בוסו:  משרד הרווחה יקבל פחות את התוצרים הללו וישקיע בהם פי כמה וכמה כשצריך להשקיע

יעקב מרגי: ולכן הגיע הזמן לשנות את השיח

אימאן ח'טיב יאסין: בדיוק מהנקודה הזאת אני רוצה להתחיל, כבודו

אימאן ח'טיב יאסין:  א

אימאן ח'טיב יאסין:  אני מברכת על המאמץ שהשקעת בתשובה לשאילתה, ואני יודעת שהעשייה היא מרובה עד עכשיו, אבל לצערנו הרב היא לא מספיקה

אימאן ח'טיב יאסין:  כל עוד אנחנו נישאר במחשבה של סעד, אז לצערי הרב זה יישאר בשם הראשון של משרד הרווחה, ואנשים עניים רק ימשיכו לעלות באחוזים שלהם

אימאן ח'טיב יאסין:      כבודו, רצוני לשאול שתי שאלות: א

אימאן ח'טיב יאסין:  לגבי הרשות למלחמה בעוני, רצוני לשאול מה הצפי לכך שהרשות הזאת תתחיל לפעול ולעשות, זו השאלה הראשונה

אימאן ח'טיב יאסין:  ב

אימאן ח'טיב יאסין:  הצעה, אם אפשר: אם אנחנו מדברים על חכות ולא על דגים, ובאמת על יציאה ממעגל העוני, מה האפשרות להקמת קרן בתוך משרד הרווחה לילדים של אותן משפחות ללימודים אקדמיים, בנושאים שדרושים בשוק העבודה, כדי לצאת משם לתמיד? ואני אגיש הצעה בנושא

יעקב מרגי: כפי שאמרתי, מי שאוזנו כרויה וקשובה לנושא רווחה יכול לשאול שאלה כזו, ואת צודקת

יעקב מרגי:  כשאמרתי שזו לא עוד מנת חלקו של משרד הרווחה בלבד, ההתמודדות עם עוני, אמרתי שזו עבודה הוליסטית, וציינתי את משרד החינוך

יעקב מרגי:  כן, ככל שנצמצם פערים במערכת החינוך הישראלית ויותר אנשים יוכלו לממש את עצמם ואת הפוטנציאל שלהם, להגיע לאקדמיה ולהגיע להשכלה גבוהה, נראה תוצאות ברוכות גם במדדי העוני

יעקב מרגי:  לכן אני אומר לך: כן

יעקב מרגי:      לגבי הקרן, אני רוצה לומר לך שאת מתפרצת לדלת פתוחה

יעקב מרגי:  בנייר העבודה שלי אני כן רוצה לפנות לממשלה

יעקב מרגי:  ואכן, יש את קרן העושר – קרן העושר מהתמלוגים שהממשלה הקימה בעבר

יעקב מרגי:  סוף-סוף אנחנו רואים הכנסה לקרן הזו, ואני חושב שגם סוגיית הרווחה וגם סוגיית הפערים בחברה הישראלית צריכות להיות בין הקריטריונים לחלוקה של קרן העושר

יעקב מרגי:       אני מודה לך על השאלה, ואנחנו נפנה בסוגיה הזו גם כן

יעקב מרגי:  תודה רבה לכל השואלים

יעקב מרגי:  תודה, אדוני היושב-ראש

אוריאל בוסו: תודה רבה לחברת הכנסת אימאן ח'טיב יאסין

אוריאל בוסו:  תודה רבה לשר הרווחה, יעקב מרגי

אוריאל בוסו:       השאילתה הבאה – השר לא נמצא כאן בגלל הפקקים

אוריאל בוסו:  אנחנו יודעים שבתקופה הזאת פקקים בירושלים הם יתר על המידה, אבל יושב-ראש הכנסת ביקש להעביר לכלל השרים שיקפידו להגיע בזמן ולהגיב לשאילתות

אוריאל בוסו:  הוא רואה בזה באמת משהו שפחות מכבד חברי כנסת שמבקשים ומגישים שאילתות שמאושרות כשאילתות דחופות

אוריאל בוסו:  אבל באופן חריג, השאילתה הדחופה הזאת תיענה לאחר נאום הבכורה

אוריאל בוסו:       אם כן, רבותיי חברי הכנסת, נעבור לנושא הבא על סדר-היום

אוריאל בוסו:  כרגע באמת חלק מרגש, נאום הבכורה של חברת הכנסת – – –     

קטי קטרין שטרית: אדוני היושב-ראש, המשפחה שלה, לא נותנים לה להיכנס

קטי קטרין שטרית:  לא, זה חלק מהמשפחה

קטי קטרין שטרית:  יש שם – – – האימא והאחים

אוריאל בוסו: אז בינתיים, עד שהמשפחה – הודעה ליושב-ראש ועדת הכנסת

קטי קטרין שטרית: אדוני מהמשמר, אפשר לבדוק למה לא נותנים לאימא שלה להיכנס? תודה

אוריאל בוסו: לאחר נאום הבכורה תהיה שאילתה דחופה לממלא מקום שר הבריאות של חברת הכנסת עאידה תומא סלימאן, ומי שתהיה לו שאלת המשך, יירשם

אוריאל בוסו:  הודעה ליושב-ראש ועדת הכנסת, בבקשה, חבר הכנסת אופיר כץ

אוריאל בוסו:  בבקשה

): תודה רבה

):  אדוני היושב-ראש, חבריי השרים, חבריי חברי הכנסת, משפחתה של צגה מלקו היקרה, שלום

):  ברוכים הבאים

):       לפני ההודעה, אדוני היושב-ראש, אני מצטרף לבקשה של יושב-ראש הכנסת: השאילתות הן באמת אחד הכלים הפרלמנטריים החשובים של חברי הכנסת וגם מהיעילים שבהם

):  לצערי זו לא הפעם הראשונה שזה קורה

):  ובאמת, השרים – שרובם היו בעבר חברי כנסת, שהגישו שאילתות ומכירים בחשיבות של הכלי הפרלמנטרי הזה – נא לתת יותר תשומת לב, ולהבין את המשמעות וכן להגיע בזמן

):  כולנו יודעים שיש פקקים, עומסים

אוריאל בוסו: להיערך לכך בהתאם

): להיערך, להגיע בזמן ולענות

):  להשיב בצורה רצינית לחברי הכנסת

):       הצעת חוק לתיקון פקודת המשטרה (המחלקה לחקירת שוטרים), התשפ"ג–2022, פ/586/25, הועברה מהמליאה לוועדת הכנסת ביום א' באדר התשפ"ג, 22 בפברואר 2023, לצורך קביעת ועדה לדיון

):  ועדת הכנסת החליטה כי הצעת החוק האמורה תידון בוועדה משותפת של ועדת החוקה, חוק ומשפט והוועדה לביטחון לאומי, לפי ההרכב הזה

):  הוועדה תהיה בת עשרה חברים, חמישה חברים מכל ועדה

):  מטעם ועדת החוקה, חוק ומשפט: חברי הכנסת שמחה רוטמן – יושב-ראש, מנסור עבאס, יעקב אשר, מתן כהנא ומשה סעדה; מטעם הוועדה לביטחון לאומי: חברי הכנסת צביקה פוגל, עמית הלוי, סימון מושיאשוילי, אפרת רייטן מרום ומירב בן ארי

):       הודעה נוספת

):  אדוני היושב-ראש, אבקש להודיע על איוש חברים בוועדות האלו: בוועדה לביטחון לאומי יכהן חבר הכנסת חמד עמאר מטעם סיעת ישראל ביתנו; בוועדה המיוחדת לענייני הצעירים יכהן חבר הכנסת יוסף עטאונה מטעם סיעת חד"ש-תע"ל

):  תודה רבה, אדוני היושב-ראש

אוריאל בוסו: תודה רבה ליושב-ראש ועדת הכנסת חבר הכנסת אופיר כץ על ההודעות

החינוך יואב קיש: אפשר רגע לדבר, אדוני היושב-ראש?     

אוריאל בוסו: לשר המקשר יש עדכון מסוים שנוגע לעבודת הכנסת

אוריאל בוסו:  ההורים של חברת הכנסת בכניסה

אוריאל בוסו:  אנחנו נשנה טיפה את סדר-היום

אוריאל בוסו:  נתחיל בחקיקה טרומית

אוריאל בוסו:  יהיה החוק הראשון, ולאחר מכן נעבור לנאום בכורה

אוריאל בוסו:  עיכוב קטן להוריה של חברת הכנסת צגה מלקו

אוריאל בוסו: [הצעת חוק פ/1174/25; נספחות

אוריאל בוסו: ] 

אוריאל בוסו: הצעת חוק העונשין (תיקון – חילוט בעבירות החזקת נשק בלתי חוקי ללא אישום או הרשעה), של חבר הכנסת חנוך דב מלביצקי, בבקשה

אוריאל בוסו:  אוקיי, עשר דקות לרשותך

חנוך דב מילביצקי: תודה, אדוני היושב-ראש

חנוך דב מילביצקי:  רבותיי השרים, חבריי חברי הכנסת, כנסת נכבדה, היום אני מתכבד להציג את פרק א' בתוכנית שלי למלחמה בנשק הבלתי-חוקי

חנוך דב מילביצקי:  כשלב ראשון, אנחנו נצביע היום על הצעת חוק חילוט בעבירות החזקת נשק בלתי חוקי ללא אישום או הרשעה

חנוך דב מילביצקי:  אני עושה זאת כדי לשלוח מסר ברור שמדינת ישראל, באמצעות ממשלת ישראל, בהובלת ראש הממשלה בנימין נתניהו, מכירה בצורך להחזיר לתושבי ישראל את ההרתעה, ובדיוק בכך אנו עוסקים היום

חנוך דב מילביצקי:      לפני כחודש הבית הזה העביר בקריאה הטרומית את הצעתי לגרש משפחות מחבלים

חנוך דב מילביצקי:  היום אנחנו, בעזרת השם ובעזרתכם, חבריי חברי הכנסת, נעביר חוק שאמור לטפל בעבירת הנשק הבלתי-חוקי

חנוך דב מילביצקי:  החזקתו של נשק בלתי חוקי היום היא בגדר מכת מדינה

חנוך דב מילביצקי:  הוא אחד הגורמים העיקריים לעלייה בשיעור מקרי הרצח והאלימות

חנוך דב מילביצקי:  כמו כן, הוא משמש לביצוע עבירות פליליות, וגם זולג לביצוע פיגועי טרור

חנוך דב מילביצקי:  בנוסף, היקף האלימות והשימוש בנשק הבלתי-חוקי פוגע קשות בתחושת הביטחון של אזרחי המדינה

חנוך דב מילביצקי:      בעשורים האחרונים גוברת ההבנה בקרב רשויות האכיפה בארץ ובעולם שכדי להיאבק בפשיעה החמורה ובפשיעה המאורגנת יש צורך לעשות שימוש בכלים נוספים, לצד עונשי הקנס והמאסר – ליבת הענישה בהליך הפלילי

חנוך דב מילביצקי:  אחד הכלים המרכזיים שגובשו לצורך כך הוא החילוט, אשר מהווה מתווה של אכיפה כלכלית

חנוך דב מילביצקי:  במסגרת זו, גופי האכיפה משלבים זרועות במטרה לשלול את טובת ההנאה הכספית אשר צומחת לעבריין כתוצאה מביצוע העבירה

חנוך דב מילביצקי:  חילוט אזרחי הוא כלי באכיפה כלכלית ומשמעותו שלילת רכוש שבשליטת העבריין והעברתו לקניין המדינה בצו שיפוטי

חנוך דב מילביצקי:  שלילת הרכוש כשלעצמה היא אמצעי במסגרת המלחמה בפשיעה

חנוך דב מילביצקי:  החילוט יכול לגרום לפגיעה בתמריץ של הנאשם לעבור עבירה על ידי שלילת הרווח שצבר ממעשיו הפליליים

חנוך דב מילביצקי:  לרוב, החילוט מתבצע בסוף הליך שנוהל בבית המשפט, אך הדין בישראל מאפשר תפיסת רכוש באופן זמני כבר בשלב החקירה של הנאשם והחזקתו בכפוף לצו סעד זמני לחילוט, וזאת עד להכרעה בעניינו של הנאשם

אחמד טיבי: לחלט את מה? תסביר לנו

חנוך דב מילביצקי: אני כבר מסביר

חנוך דב מילביצקי:  הכוונה היא, כמו שאתה אומר, לרכב, לדברים שבהם נמצא הנשק

חנוך דב מילביצקי:  לצורך העניין, אם נמצא נשק בלתי חוקי בתוך רכב, אז הרכב, בסדר? מובן?     מתווה החילוט מוסדר כיום בסעיף 39(א) לפקודת סדר הדין הפלילי ובחוקים פרטניים אשר עוסקים בפשיעה חמורה: פקודת הסמים המסוכנים, חוק איסור הלבנת הון, חוק מאבק בארגוני פשיעה ועוד

חנוך דב מילביצקי:  עם זאת, לא מעוגן הסדר פרטני הנוגע לחובת החילוט ביחס לעבירה בנשק

חנוך דב מילביצקי:  לפיכך, מוצע לעגן בתקופה של הוראת השעה הסדר חילוט חובה פרטני ביחס לעבירות של סחר בנשק בטרם הרשעה

חנוך דב מילביצקי:  העבירות הן החזקה ורכישה של נשק בלתי חוקי, נשיאה והובלה של נשק בלתי חוקי, ייצור, יבוא ויצוא של נשק בלתי חוקי ומכירה ומסירה של נשק לאדם שאינו רשאי בו

חנוך דב מילביצקי:  קיום ההסדר טרם ההרשעה יסייע בהרתעת העבריין ויהווה תמריץ שלילי נוסף על עונש המאסר

חנוך דב מילביצקי:       בפרק ב' של התוכנית אני מחמיר את הענישה ומציב רף לעונש המינימלי בכל עבירות הנשק

חנוך דב מילביצקי:  עונש המינימום יגדל מארבע שנים עד 15 שנה, בהתאם לסוג העבירה

חנוך דב מילביצקי:  בנוסף, אני קובע שבמקרים שבהם נמצא נשק בלתי חוקי בביתו של אדם או בראשותו של אדם, החזקה היא שהנשק הוא שלו

חנוך דב מילביצקי:  היא תהיה עליו אלא אם יוכח אחרת

חנוך דב מילביצקי:  זאת, על מנת להתמודד עם מצבים שבהם נמצא נשק בלתי חוקי בביתו של אדם ולא ניתן להוכיח את זיקתו לאותו הנשק

חנוך דב מילביצקי:      אני רוצה להודות לשר המשפטים יריב לוין ולחברי ועדת השרים לענייני חקיקה, ליושב-ראש הקואליציה אופיר כץ ולחברי הנהלת הקואליציה על התמיכה בהצעת החוק

חנוך דב מילביצקי:  אני קורא לכל חברי הבית, כולל חברי האופוזיציה, לתמוך בהצעת החוק החשובה הזו

חנוך דב מילביצקי:  לפרוטוקול, אני מסכים להנחיות של ועדת שרים

חנוך דב מילביצקי:  תודה רבה

אוריאל בוסו: תודה רבה לחבר הכנסת חנוך מלביצקי

אוריאל בוסו:  אני מזמין את השר יואב קיש, בשם שר המשפטים, להציג את עמדת הממשלה ביחס להצעת החוק

אוריאל בוסו:  בבקשה

אוריאל בוסו:  ביקש להתנגד חבר הכנסת אלעזר שטרן לאחר מכן

החינוך יואב קיש: כבוד היושב-ראש, כנסת נכבדה, אני מבין שאחרי הצעת חוק הזאת אנחנו נעבור לנאום הפתיחה של חברת הכנסת צגה מלקו

אוריאל בוסו: נאום בכורה

החינוך יואב קיש: נאום הבכורה

החינוך יואב קיש:  המשפחה שהגיעה, ברוכים הבאים

החינוך יואב קיש:       אני אענה בקצרה על הצעת החוק

החינוך יואב קיש:  ראשית, אני רוצה לברך את חברי חבר הכנסת חנוך מלביצקי על הצעת החוק שלו בנושא חילוט בעבירות החזקת נשק בלתי חוקי ללא אישום או הרשעה

החינוך יואב קיש:  אכן, מדובר בהצעת חוק חשובה, שבאה בעצם להסדיר חילוט רכוש גם בלי שהתנהל כל הליך פלילי, כלומר ללא אישום או הרשעה בעבירת הנשק

החינוך יואב קיש:  זה למעשה מרחיב את אמצעי האכיפה הקיימים ביחס לעבירות הנשק, ואנחנו באירוע שאנחנו חייבים לקדם תיקוני חקיקה בתחומים שונים הנוגעים לעניין

החינוך יואב קיש:  אומנם יש קושי לאפשר סמכות חילוט שאינה מבוססת על הוכחת קיומה של עבירה באופן שיש בו להצדיק את הסמכות המבוקשת, ולכן בימים אלו צפויה הממשלה לקדם הצעת חוק ממשלתית מקיפה להסדרה רוחבית

החינוך יואב קיש:       חנוך, חנוך, אתה צריך להקשיב לי עכשיו

החינוך יואב קיש:  אתה צריך להגיד כן, כי אם אתה מסכים, אז אנחנו מתקדמים

החינוך יואב קיש:  בימים אלה צפויה הממשלה לקדם הצעת חוק ממשלתית מקיפה להסדרה רוחבית של תחום חילוט תקבולי עבירה, ובמסגרתה יורחבו סמכויות החילוט בתחום זה, לרבות לגבי עבירת הנשק

החינוך יואב קיש:  ההסדר המעוגן בהצעת החוק הממשלתית כולל הוראות חיוב הנדרשות להיקף הסמכות, הוראות פרוצדורליות ואיזונים מתאימים כמתחייב

החינוך יואב קיש:      נוכח האמור לעיל, תומכת הממשלה באישור הצעת החוק בקריאה טרומית בלבד, ובתנאי שלאחר מכן תמשיך ההצעה עד לקידומה של הצעת חוק ממשלתית בנוגע לסמכות החילוט, ואז תוצמד ותרוץ ביחד עם ההצעה הממשלתית

החינוך יואב קיש:  מסכים?     

חנוך דב מילביצקי: כן

חנוך דב מילביצקי:  אמרתי כבר שאני מסכים

אוריאל בוסו: הוא אמר לפני כן שהוא מסכים עם עמדת ועדת שרים

החינוך יואב קיש: אני מברך את חנוך ומחזק אותו על הפעילות שלו בכל הנושא הכל-כך חשוב של הביטחון האישי, מגוון דברים שהוא מטפל בהם

החינוך יואב קיש:  כמובן שהממשלה תומכת

החינוך יואב קיש:  תודה

אוריאל בוסו: תודה רבה

אוריאל בוסו:  אתה רוצה לעלות להגיב? אין צורך

אוריאל בוסו:  ביקש להתנגד חבר הכנסת אלעזר שטרן

אוריאל בוסו:  בבקשה

אלעזר שטרן: תודה, אדוני היושב-ראש

אלעזר שטרן:  אדוני השר – יואב, שר החינוך, הקשבתי לך

אלעזר שטרן:  ההצעה היא הצעה חשובה

אלעזר שטרן:  אתה שמעת מה אמרת לו? אני אגיד לך מה אמרו לך, חנוך

אלעזר שטרן:  אמרו לך: תמתין להצעת חוק ממשלתית

אלעזר שטרן:  אתה יודע למה? בגלל שלהבדיל מהצעת חוק פרטית, להצעת חוק ממשלתית יש עכשיו התייחסויות של הגופים השונים בממשלה, וזה לוקח קצת זמן

אלעזר שטרן:  אבל אפילו על הצעת חוק מינורית כזאת, שההשפעות שלה יהיו פה ושם, אומרים: תמתין לממשלתית

אלעזר שטרן:  זה נכון, ככה צריך לעשות

אלעזר שטרן:       אבל מה אנחנו עושים עם הפוגרום הזה כדי שלא תהיה התייחסות של שרי הממשלה? כדי שלא ישאלו את היועץ לביטחון לאומי מה לעשות? כדי ששר החוץ לא יגיד על הפוגרום המדיני בעולם כתוצאה מהפוגרום פה? ששר האוצר לא יגיד שלא מקבלים אותו באמריקה? שראש הממשלה – לא מקבלים אותה באמירויות ושם? אז מה עושים? עושים הצעת חוק פרטית

אריאל קלנר: זה פוגרום שלכם

אריאל קלנר:  אתם עושים את הפוגרום

אלעזר שטרן: הצעת חוק של ועדה – – –      

אריאל קלנר: אתם עושים פה טרור

אלעזר שטרן: אדוני ראש הממשלה, אתה לא פה, כנראה יש לך דברים יותר חשובים לעשות

אלעזר שטרן:  שמעתי שאתה אומר פה, ושר האוצר אומר באמריקה: החוק הזה לא יהיה אותו דבר

אלעזר שטרן:  יהיו פשרות, רוב העם יסכים עליו

קטי קטרין שטרית: מילה שאתם לא מכירים

קטי קטרין שטרית:  אתם לא מכירים את המילה הזאת

אלעזר שטרן: אז למה לחכות? שימו את ההצעה הזאת, תרגיעו

אלעזר שטרן:  אמרתי לכם כבר כמה פעמים: גם כשתגיעו לפשרה, את הנזקים לא מתקנים בדקה, לא ביום ולא בחודשיים

אלעזר שטרן:  זה נזקים תודעתיים בקרב הנוער שלנו – –       

אריאל קלנר: אנחנו עוד עובדים על הנזקים שלכם

אלעזר שטרן: – – שהולכים לרחובות

אלעזר שטרן:  גם מצביעים שלכם באים איתנו לרחובות

אלעזר שטרן:  תדעו, מצביעים שלהם באים לרחובות

קטי קטרין שטרית: לא לא לא, אתה טועה

קטי קטרין שטרית:  תפסיקו עם הסאגה הזאת

קטי קטרין שטרית:  אתה טועה

קטי קטרין שטרית:  המצביעים שלנו רוצים את הרפורמה

אלעזר שטרן: את הכלכלה לא מתקנים בשבוע

אלעזר שטרן:  שער הדולר לא יחזור ברגע שימצאו: אוקיי, יש פשרה

קטי קטרין שטרית: המצביעים שלנו רוצים את הרפורמה

קטי קטרין שטרית:  תפסיקו לדבר בשמם

קטי קטרין שטרית:  תדאגו למחנה שלכם

אלעזר שטרן: ההייטקיסטים לא יחזרו ויגידו: אוקיי, נהדר, יש פשרה

אריאל קלנר: אנחנו צריכים לתקן את הנזקים שלכם

קטי קטרין שטרית: חוצפה, מדברים בשם המחנה שלנו

אלעזר שטרן: אדוני היושב-ראש, אני קורא לשר האוצר, לראש הממשלה: תעצרו

אלעזר שטרן:  יש לכם, אתם אומרים, הצעה אחרת, שיהיה עליה קונסנזוס – שימו אותה

אלעזר שטרן:  תרגיעו את העם

אלעזר שטרן:  תצמצמו נזקים שכבר נעשים

אלעזר שטרן:  אמרנו שזה מה שיהיה

אלעזר שטרן:  ואולי יותר מכול, שיעלה פה איזה שר בממשלה ויגיד ליושב-ראש ועדת החוקה: אנחנו בעד ההצעה שלך, אבל תמתין לממשלתית – כמו שעכשיו אמר פה שר החינוך בשם ממשלת ישראל על חוק שהוא הרבה הרבה הרבה פחות משמעותי

אלעזר שטרן:  מה זה הבולדוזר? מה זאת המהירות?     

אוריאל בוסו: תודה רבה

אלעזר שטרן: מה זאת הרמיסה הזאת? תודה

אוריאל בוסו: תודה רבה

אוריאל בוסו:  חבר הכנסת חנוך מלביצקי ביקש להגיב

אוריאל בוסו:  שלוש דקות

חנוך דב מילביצקי: תודה, אדוני היושב-ראש

חנוך דב מילביצקי:  שמעתי בקשב את דברי חברי אלעזר שטרן

חנוך דב מילביצקי:  חבר הכנסת אלעזר שטרן, יש לי הערכה רבה אליו, אבל בכל הכבוד, איך אומרת חברת כנסת שאני מאוד מחזיק ממנה, מירב בן ארי? האירוניה מחפשת מקום להתאבד

חנוך דב מילביצקי:  זה חודשים רבים עוסקת האופוזיציה – –      

אלעזר שטרן: למה לא ממשלתית? למה לא ממשלתית?     

חנוך דב מילביצקי: – – במלחמה קשה נגד מדינת ישראל

חנוך דב מילביצקי:  אני לא זוכר מתי ראינו מאמץ כל כך חזק שמופנה להבערת השטח: מסע פייק מטורף, כאילו מישהו פה רוצה להחיל דיקטטורה, כאילו אנחנו מחפשים לעשות איזה שינוי דיקטטורי כאן; פעילות להוצאת כספים ממדינת ישראל, פעילות תמיכה בסרבנות: אני מגנה את הסרבנות, אבל – אין "אבל"

חנוך דב מילביצקי:  אין מקום לסרבנות ולא יהיה לעולם, בין שהוא טייס ובין שהוא טבח

חנוך דב מילביצקי:  אין מקום לסרבנות

אלעזר שטרן: לכו להצעת חוק ממשלתית

חנוך דב מילביצקי: זה לא קשור להצעת חוק

אוריאל בוסו: מה זה קשור, כשאתה עונה לו, לסרבנות? מה זה קשור? תענה לו על הסרבנות

אלעזר שטרן: אני עונה לו

אוריאל בוסו: פעם אתם הקציתם – לא, אבל יש נושאים שלא היו בדיון פעם

אלעזר שטרן: לא, אני עונה לו

אלעזר שטרן:  הוא לא עונה לי – – –     

אוריאל בוסו: אבל יש נושאים שלא היו בדיון פעם

חנוך דב מילביצקי: עומד פה אדם – – –     

אלעזר שטרן: אני לא צריך תעודות מאף אחד על סרבנות

אלעזר שטרן:  לא צריך תעודות

אלעזר שטרן:  אבל הוא לא עונה למה שאמרתי

אוריאל בוסו: לא "אבל"

אוריאל בוסו:  קודם כול תגיד לא

אלעזר שטרן: למה שר החינוך לא אומר לו: תעבור, תמתין לממשלתית, תמתין לממשלתית? זה מה שאמרתי

אוריאל בוסו: תודה

אלעזר שטרן: זה מה שאמר שר החינוך, זה מה שיגיד השר אקוניס

אלעזר שטרן:  הוא כבר אמר את זה על אלף הצעות פשוטות הרבה יותר: תמתינו לממשלתית, תשמעו את חוות הדעת של כולם – נתקדם, תתקדמו

חנוך דב מילביצקי: אומר חבר הכנסת יאיר לפיד, שבגלל תקלה טכנית היה פה ראש ממשלה – זה פשוט מפליא בעיניי שאדם כל כך חסר אחריות הגיע למשרה הזאת

חנוך דב מילביצקי:  הוא מתדלק באופן קבוע את הציבור במידע שגוי, פועל בחוץ לארץ נגד מדינת ישראל, מוציאים את דיבתה של מדינת ישראל בכל מקום בעולם; מלבים הפרות סדר, מעודדים פעילויות כנגד החוק

חנוך דב מילביצקי:  עכשיו, אני מבין שהרפורמה היא בליבכם

חנוך דב מילביצקי:  אני מבין שההתנגדות שלכם אמיתית ואני מאמין בדאגה הכנה שלכם לאזרחי ישראל כתוצאה מההשלכות שאתם חושבים שיכולות להיות לרפורמה

אוריאל בוסו: חברי הכנסת

חנוך דב מילביצקי: אבל תעצרו רגע ותשימו לב מה אתם עושים

חנוך דב מילביצקי:  אתם מדברים על הקרע בעם? מי קרע את העם? מי משקיע כל היום בלקרוע את העם?     

סימון דוידסון: אתם

סימון דוידסון:  אתם

חנוך דב מילביצקי: מי עומד נגד ועושה דה-לגיטימציה של מדינת ישראל? לא אנחנו

סימון דוידסון: אתה

סימון דוידסון:  אתה ואתם עושים את זה

סימון דוידסון:  אתם לא רואים – – – אתם לא רואים מה שקורה

חנוך דב מילביצקי: אתם האנשים שמדליקים מדורות ואז צועקים: איפה הכיבוי

סימון דוידסון: – – –     

אוריאל בוסו: חבר הכנסת דוידסון

חנוך דב מילביצקי: אתם כמו מאותו המשל של הגנב שצועד בכיכר העיר ואומר: תפסו את הגנב

חנוך דב מילביצקי:  טלו קורה מבין עיניכם ויפה שעה אחת קודם

חנוך דב מילביצקי:  תודה

אוריאל בוסו: תודה רבה

אוריאל בוסו:  רבותיי חברי הכנסת, נעבור לנושא שלמעשה היה ראשון בסדר-היום

אוריאל בוסו:  רק שנייה, נחכה שחבר הכנסת חנוך ישב

אוריאל בוסו:       אנחנו נעבור להצבעה

אוריאל בוסו:  ההצבעה היא הצבעה אלקטרונית

אוריאל בוסו:  הצעת חוק העונשין (תיקון – חילוט בעבירות החזקת נשק בלתי חוקי ללא אישום או הרשעה), התשפ"ג–2023, של חבר הכנסת דב מלביצקי

אוריאל בוסו:  בבקשה, הצבעה

אוריאל בוסו: בעד ההצעה להעביר את הצעת החוק לוועדה – 30 

אוריאל בוסו: נמנעים – אין  

אוריאל בוסו:  אנחנו נוסיף את חבר הכנסת רון כץ לפרוטוקול

אוריאל בוסו:  אם כך, רבותיי חברי הכנסת, 30 בעד, אין מתנגדים, אין נמנעים, אחד נוכח, בתוספת קולו של חבר הכנסת רון כץ, שלא הספיק להגיע למקום

אוריאל בוסו:  אני קובע שהצעת חוק העונשין (תיקון – חילוט בעבירות החזקת נשק בלתי חוקי ללא אישום או הרשעה), התשפ"ג–2023, התקבלה בקריאה הטרומית ותעבור לוועדת החוקה, חוק ומשפט להכנתה לקריאה ראשונה

אוריאל בוסו: הודעה ליושב-ראש ועדת הכנסת, בבקשה

): תודה רבה, אדוני היושב-ראש

):  ההודעה הקודמת שהקראתי, לגבי מינויו של חבר הכנסת חמד עמאר לוועדה לביטחון לאומי, בטלה, כי אנחנו צריכים קודם לאשר את הוועדה

):  תודה

אוריאל בוסו: תודה רבה

אוריאל בוסו: [הצעת חוק פ/1905/25; נספחות

אוריאל בוסו: ] 

אוריאל בוסו: חברי הכנסת, נעבור לנושא הבא בסדר-היום – נאום בכורה של חברת הכנסת צגה מלקו, החלק המרגש כאן, לפעמים, במליאה הכל-כך טעונה הזו

אוריאל בוסו:  לאחר מכן יברך אותה שר החדשנות המדע והטכנולוגיה אופיר אקוניס

אוריאל בוסו:  חברת הכנסת צגה מלקו, בבקשה

אוריאל בוסו:  היא נמצאת למעלה? איפה היא?      טוב

אוריאל בוסו:  חבר הכנסת רביבו

אוריאל בוסו:  הצעת חוק העונשין (תיקון – הסדר חילוט לרכושו של סוחר נשק), התשפ"ג–2023, של חבר הכנסת אליהו רביבו

אוריאל בוסו:  יעלה ויבוא, בבקשה

אליהו (אלי) רביבו: אדוני היושב-ראש, מכובדיי השרים, חבריי חברי הכנסת, בשנים האחרונות אנו עדים לעלייה דרמטית בהיקף השימוש הבלתי-חוקי בנשק ברחבי הארץ

אליהו (אלי) רביבו:  אומנם רוב השימוש בנשק נועד לצורכי ביצוע עבירות פליליות, אך לצערי אנו למודי ניסיון שאותם נשקים מתפעלים גם פשיעה לאומנית וביטחונית

אליהו (אלי) רביבו:  שימוש בנשק נהיה עניין של מה בכך בשנים האחרונות

אליהו (אלי) רביבו:  כלי נשק נסחרים בכמויות אדירות

אליהו (אלי) רביבו:  הימצאותם בחברה האזרחית מאיימת ופוגעת בחפים מפשע, ובהם ילדים קטנים, הנפגעים על לא עוול בכפם

אליהו (אלי) רביבו:      הסחר בנשק הפך למכת מדינה

אליהו (אלי) רביבו:  מניעת הסחר היא לב-ליבה של מלחמתנו בתופעה זו

אליהו (אלי) רביבו:  גם כאשר בית המשפט מטיל עונשי מאסר על סוחרי נשק, יהיו עונשים אלה כבדים ככל שיהיו, אין הדבר מרתיע אותם מלחזור ולסחור בנשק ואין הדבר מדיר עבריינים אחרים מלהיכנס לזירת הסחר הנפשעת הזאת

אליהו (אלי) רביבו:  עונשי מאסר אינם מונעים מהעבריין ליהנות מפירות פשעיו, וגם קרוביו ובני משפחתו ממשיכים ליהנות מרכבי היוקרה ומשאר מנעמי החיים שהושגו בכספי דמים רבים

אליהו (אלי) רביבו:  רק לפני שלושה ימים, בערב יום ראשון השבוע, הזדעזענו לשמוע על הירצחה של ביאן עבאס

אליהו (אלי) רביבו:  ביאן, אם לשניים מכפר כנא, נקטפה על ידי כדור תועה והיא בת 29 בלבד

אליהו (אלי) רביבו:  ביאן, ועוד רבים אחרים כמותה, מצאה את מותה אך ורק בגלל שכיחותם הגבוהה של אמצעי לחימה בלתי חוקיים ברחובות הערים

אליהו (אלי) רביבו:       ואני שואל: מה אנו עושים כדי למנוע את האסון הבא? את האסון הבא יהיה ניתן למנוע רק אם נפגע במקום הרגיש באמת לאותם פושעים, והוא הכיס שלהם

אליהו (אלי) רביבו:  אנו ניאבק במציאות שבה נשק חם מסתובב ברחובות הערים כאילו מדובר בצעצוע שאפשר להשיג בכל פינה

אליהו (אלי) רביבו:  הגיע הזמן להשיב מלחמה, כן, מלחמה ולא פחות – מלחמה כלכלית בארגוני הפשיעה הפוגעים במשילות ובקיום החיים התקינים בערי ישראל

אליהו (אלי) רביבו:       חשוב לי, אדוני היושב-ראש, להזהיר ולהתריע מעל במה מכובדת זו: נשק הקרב הנמצא ברחובות ובארגוני הפשיעה יופנה בפרעות תשפ"א הבאות כנגד יהודים וכוחות הביטחון, הפעם לא ככדור תועה אלא כחלק מפשיעה לאומנית וביטחונית, כפי שהוכח לנו, לצערנו, לפני שנתיים ימים

אליהו (אלי) רביבו:  אל לנו לשבת בחוסר מעש ובחיבוק ידיים

אליהו (אלי) רביבו:  עלינו לפעול היום בטרם יתפרצו המהומות הבאות להבערת מדינת ישראל מבפנים – ואנו יודעים שיריית הפתיחה, לצערי, כבר נורתה

אליהו (אלי) רביבו:  גל הטרור האחרון מוכיח מעל לכל ספק כי המרחק בין השימוש בנשק לפשיעה פלילית לבין הפנייתו של נשק זה לפשיעה לאומנית הוא בהחלטה רגעית, והיא של אדם בודד אחד

אליהו (אלי) רביבו:  מדינה חפצת חיים אנחנו, לכן אסור לנו, פשוט אסור לנו, לקפוא על השמרים אל מול סוגיה זו, אשר גוברת עם כל יום שחולף

אליהו (אלי) רביבו:      אדוני היושב-ראש, הצעת החוק שאותה אני מבקש לאשר היום כאן במליאת הכנסת נועדה בראש ובראשונה להעניק למדינת ישראל כלי עוצמתי, חדש ומשמעותי במסגרת המאבק הבלתי-מתפשר בסוחרי הנשק, אשר ממיטים עלינו חדשות לבקרים אסונות איומים

אליהו (אלי) רביבו:  תכליתה של הצעה זו היא לפגוע באחד העצבים הרגישים והכואבים ביותר של כל פושע – בכיס שלו

אליהו (אלי) רביבו:  הדבר מגובה בשלל מחקרים מהתחום, אשר מראים באופן חד-משמעי שהענישה שאני מכוון אליה, שהיא ענישה כלכלית, היא האפקטיבית ביותר

אליהו (אלי) רביבו:  הצעת חוק זו מבקשת לחלט את רכושם של סוחרי הנשק כך שלא יוכלו ליהנות מהרווחים הנובעים מפשעיהם

אליהו (אלי) רביבו:  לא הם, לא בני משפחותיהם ולא חייליהם

אליהו (אלי) רביבו:  לא זו בלבד, הצעת חוק זו תאפשר לבצע חילוט רכוש ממעגליו הקרובים של פושע אלא אם כן הוכיח אותו קרוב של אותו פושע את מקורות מימון רמת חייו הנהנתניים כך שהוא לא יוכל למלט את רכושו באמצעותם

אליהו (אלי) רביבו:      רק באמצעות מלחמה בלתי מתפשרת בפשע נוכל להשיב את המשילות והביטחון האישי לרחובות הערים

אליהו (אלי) רביבו:  זו הדרך היחידה שבה נוכל להבטיח עתיד טוב יותר, מוגן ובטוח לילדינו

אליהו (אלי) רביבו:  אני קורא מכאן לחבריי באופוזיציה, כמי שגדל בעיר לוד, שהיא עיר מעורבת – ניתן לומר, העיר המורכבת ביותר במדינת ישראל – אני יודע בוודאות שהסחר בנשק פוגע בכולנו, ימנים ושמאלנים, יהודים וערבים, נשים וגברים, ילדים ומבוגרים, תומכי הרפורמה ומתנגדיה

אליהו (אלי) רביבו:  אל תרימו את ידכם נגד הצעת החוק שנועדה לתת כלים לחיזוק ביטחון חיינו

אליהו (אלי) רביבו:  הצביעו בעד, זו אחריותנו וחובתנו כלפי כל אזרחי ישראל הרוצים לחיות בשלום ובביטחון

אליהו (אלי) רביבו:      בסיום דבריי אבקש להודות מעל במה זו לאנשי משטרת ישראל במחוז הצפון על הצפת הנושא והעלאת הרעיון לסדר-היום הציבורי

אליהו (אלי) רביבו:  אני מודה לכם

אליהו (אלי) רביבו:  תודה רבה

אוריאל בוסו: תודה רבה לחבר הכנסת אליהו רביבו

אוריאל בוסו:  ישיב בשם שר המשפטים השר יואב קיש, השר המקשר, בבקשה

סימון דוידסון: הוא שר החינוך

אוריאל בוסו: הוא גם השר המקשר

סימון דוידסון: קיש, אני דואג לחינוך – אתה כל הזמן פה

אוריאל בוסו: כשהוא עושה רפורמות על בחינות, אומרים שהוא יותר מדי מתערב

אוריאל בוסו:  אתה אומר שהוא יותר מדי פה

אוריאל בוסו:  תמצאו את האיזון

אוריאל בוסו:  בבקשה, השר

החינוך יואב קיש: כבוד היושב-ראש, אני באמת מברך שחבר הכנסת דוידסון דואג לחינוך

החינוך יואב קיש:  כולנו דואגים

החינוך יואב קיש:  הצעת חוק העונשין – מה?     

פנינה תמנו: – – – לדאוג ליוצאי אתיופיה, יש פה קייסים – – –     

החינוך יואב קיש: קודם כול, אני מברך את חברת הכנסת צגה מלקו

החינוך יואב קיש:  אני בטוח שחברת הכנסת פנינה תמנו שטה מצטרפת לברכות

החינוך יואב קיש:  ולכל המשפחה, עוד מעט יהיה נאום בכורה, אני שמח לראות אתכם פה

החינוך יואב קיש:  ייצוג ליוצאי אתיופיה הוא חשוב, וטוב שיש, אפילו משני הצדדים של הבית

החינוך יואב קיש:  אני חושב שבזה כל הבית מאוחד

החינוך יואב קיש:      הסדר חילוט רכושו של סוחר נשק – חבר הכנסת אלי רביבו, אליהו רביבו

החינוך יואב קיש:  הצעת החוק מבקשת לתקן את חוק העונשין ולקבוע בו סמכות מרחיבה בנוגע לחילוט כלל רכושו של סוחר הנשק

החינוך יואב קיש:  חבר הכנסת פירט פה את ההצעה

החינוך יואב קיש:  ההצעה מבקשת לקדם מודל דומה שקיים בפקודת הסמים המסוכנים ביחס לרכושו של מי שהוגדר כסוחר סמים, וזה על מנת להרחיב את אמצעי האכיפה הכלכליים נגד מי שהורשע בעבירות סחר נשק

החינוך יואב קיש:      יש כמה קשיים בשל ההסדר החלקי שנקבע, וההסדרה הנדרשת היא של תנאי סף לסמכות המבוקשת – קריטריונים, הוראות והגנה על זכויותיהם של צדדים שלישיים

החינוך יואב קיש:  בימים אלה מקדם משרד המשפטים הצעת חוק – – –     

אליהו (אלי) רביבו: צריך רק לדייק

אליהו (אלי) רביבו:  יוכיח אותו נהנה את מקור השגת המימון לצורך אותה רמת חיים – פטור יהיה

החינוך יואב קיש: כן

החינוך יואב קיש:  אני אומר, משרד המשפטים – אני כידוע מחליף את שר המשפטים, אבל אני מעביר את זה בשמו – מקדם הצעת חוק ממשלתית רחבה בתחום הסמכות של חילוט תקבולי עבירה, ונועד להסדיר באופן אחיד את נושא החילוט, לרבות בעבירות נשק

החינוך יואב קיש:  ויש גם בכנסת כעת, בתמיכת הממשלה, הצעת חוק נוספת שמשפרת את סמכויות האכיפה בתחום עבירות הנשק

החינוך יואב קיש:  על כן תומכת הממשלה בהצעת החוק הנוכחית בקריאה טרומית, ובתנאי שלא תקודם עד לקידומה של הצעת חוק ממשלתית בנושא, כפי שפירטתי

החינוך יואב קיש:  אני מבקש את אישור המציע לעניין

החינוך יואב קיש:  אתה מאשר?     

אליהו (אלי) רביבו: – – –     

החינוך יואב קיש: אז החוק כמובן בתמיכת הממשלה

החינוך יואב קיש:  תודה

אלעזר שטרן: דבר עם רוטמן על זה

אלעזר שטרן:  תגיד לו – – –     

אוריאל בוסו: תודה רבה לשר יואב קיש בשם שר המשפטים

אוריאל בוסו:  קודם כול, חבר הכנסת רביבו, אתה מקבל את זה?     

אליהו (אלי) רביבו: מקבל

אלעזר שטרן: מה הוא מקבל? מה הוא מקבל?     

אוריאל בוסו: את הודעתו של השר ושל הממשלה

אוריאל בוסו:  ביקש להתנגד להצעת החוק הזו חבר הכנסת אחמד טיבי, בבקשה

אליהו (אלי) רביבו: אדוני היושב-ראש, אני עובד על חבילה כוללת של – – –     

אלעזר שטרן: לא, לא

אלעזר שטרן:  הוא אומר שאתה מקבל את הבקשה להמתין עד להצעה ממשלתית

אליהו (אלי) רביבו: לא – – –     

אלעזר שטרן: ככה הוא אמר

אליהו (אלי) רביבו: אנחנו עובדים כרגע על חבילה כוללת של חוקי משילות – – – נעביר אותה ככה בתמיכה ממשלתית

אלעזר שטרן: בדיוק

אלעזר שטרן:  עד ממשלתית – – – ככה צריך להיות

אוריאל בוסו: תודה רבה

אחמד טיבי: חברים, תודה רבה

אוריאל בוסו:  חבר הכנסת רביבו, אפשר לשבת

אוריאל בוסו:  בבקשה

אחמד טיבי: אין ספק שתופעת הסחר בנשק והתוצאות של התופעה הזאת, שהן מעשי רצח מתגברים, הן נגע פושה שצריך לשים לו קץ וצריך להראות רצינות בטיפול בנגע הזה

אחמד טיבי:  הדבר הראשון שצריך לקטוע זה את מסלול ההברחה של הנשק מבסיסי הצבא ליישובים הערביים

אחמד טיבי:  למרות כל ההבטחות, המסלול הזה לא נגדע עד לרגע זה, ואני תמה מה פשר הכישלון בטיפול בהברחה הזאת

אחמד טיבי:  אין ספק שהחמרת הענישה, כולל חילוט, כמו שהצעת אתה, וגם הכנסת מלביצקי, על סוחרי נשק ומבריחי נשק, היא צעד בכיוון הנכון

אחמד טיבי:  רק לפני שלושה ימים נרצחה ביאן עבאס, כמו שהזכרת, אבל לא מכדור תועה

אחמד טיבי:  הביטוי "כדור תועה" בהתחלה היה מטעה

אחמד טיבי:  זה היה רצח מכוון – ירו כדי לפגוע במי שנמצא בבית

אחמד טיבי:  מי שירה, הטיפוס הנאלח שירה, ראה משפחה, ראה גבר, אישה, ילדים, ובכל זאת ירה

אחמד טיבי:  ירה כדי להרוג, והוא הרג את ביאן

אחמד טיבי:      31 מקרים מתחילת השנה, ובינתיים שר הטיקטוק והפיתה עסוק בנושאים טפלים ולא מטפל בנגע הפושה

אחמד טיבי:  אבל לא רק הוא, גם הקצונה הבכירה של המשטרה כושלת בטיפול בפשיעה

אחמד טיבי:  שמת לב שחברי הכנסת הערבים יתמכו בהצעה שלך, בהצעה של קודמך? כי בכל דבר שיש בו מאבק בפשיעה, בסחר בנשק, כמו החוק של חילוט לגבי סוחרי סמים, אנחנו תומכים ואנחנו נתמוך

אחמד טיבי:  תודה רבה

אוריאל בוסו: חבר הכנסת אחמד טיבי, התמיכה שלכם היא אמירה חשובה והעברת מסר מאוד ברור

אוריאל בוסו:  אנחנו מודים לך

אוריאל בוסו:       אין מה להוסיף, חבר הכנסת רביבו?      אם כך, נעבור להצבעה

אוריאל בוסו:  רבותיי חברי הכנסת, אנחנו נעבור להצבעה על הצעת חוק העונשין (תיקון – הסדר חילוט לרכושו של סוחר נשק), התשפ"ג–2023, של חבר הכנסת אליהו רביבו

אוריאל בוסו:  הצבעה

אוריאל בוסו:  ההצבעה אלקטרונית

אוריאל בוסו:  הצבעה

אוריאל בוסו: בעד ההצעה להעביר את הצעת החוק לדיון מוקדם בוועדה – 27 

אוריאל בוסו: נמנעים – אין 

אוריאל בוסו: רבותיי חברי הכנסת, להלן תוצאות ההצבעה: 27 בעד, אין מתנגדים, אין נמנעים

אוריאל בוסו:  אני קובע שהצעת חוק העונשין – – –     

רון כץ: לחצתי וזה לא עבד

אוריאל בוסו: טכנאי, אם אפשר לבדוק, חבר הכנסת רון כץ טוען שהוא לחץ

אוריאל בוסו:  האם זה לא הופיע? אם כן – 27, במידה והוא באמת לחץ וזה לא הופיע במחשב – 28 בעד

אוריאל בוסו:  אם לא – בכל מקרה נוסיף אותו לפרוטוקול

אוריאל בוסו:  אני קובע שהצעת חוק העונשין (תיקון – הסדר חילוט לרכושו של סוחר נשק), התשפ"ג–2023, התקבלה בקריאה טרומית ותעבור לדיון בוועדת החוקה, חוק ומשפט

לימור סון הר-מלך: לביטחון לאומי

אוריאל בוסו: לוועדה לביטחון לאומי? היא תעבור לוועדת הכנסת לשם קביעת ועדה

אוריאל בוסו: רבותיי חברי הכנסת, נעבור לנושא הבא על סדר-היום: נאום בכורה של חברת הכנסת צגה מלקו

אוריאל בוסו:  לאחר מכן יברך אותה שר החדשנות, המדע והטכנולוגיה אופיר אקוניס

אוריאל בוסו:  רק אזכיר שמלבד המשפחה המכובדת והרחבה נמצא כאן בנוכחותו קייס הקייסים של הקהילה האתיופית, קייס ברקו טגניה

אוריאל בוסו:  אנחנו מודים לו ומקבלים אותו בברכת ברוך הבא למשכן הכנסת

צגה מלקו: אדוני היושב-ראש, משפחתי היקרה, שרים, חבריי חברי הכנסת, ליקה כהן קייס ברקו טגניה, קסווסטוץ', בני הקהילה שלי, מכובדיי, (אומרת באמהרית: ברוכים הבאים

צגה מלקו: ) אני מתרגשת לעמוד לפניכם היום כאן במשכן הכנסת שבירושלים, עיר הבירה של מדינת ישראל

צגה מלקו:  המעמד הזה הוא הגשמת חלום של ממש – לא רק חלום אישי שלי אלא חלום של דורות על גבי דורות של יהודים שייחלו וקיוו להגיע לירושלים

צגה מלקו:       לכל אחד מהיושבים בבית הזה יש ענק שהוא יושב על כתפיו

צגה מלקו:  הענקים שעליהם אני יושבת הם הוריי – פנטהון מלקו, זיכרונו לברכה, פנטה טגניה, שתיבדל לחיים ארוכים, (אומרת באמהרית: אנאניי, שיאריכו ימייך,) אשר נולדו בכפר וזבה – אחד הכפרים היהודיים הגדולים באתיופיה

צגה מלקו:       למרות שהעלייה מאתיופיה החלה רק בסוף שנות השבעים, הקשר בין יהדות אתיופיה ליהדות אירופה נוצר כבר לפני כ-150 שנה

צגה מלקו:  החיבור המחודש בין התפוצות הוביל להקמת בתי ספר יהודיים בכמה כפרים באתיופיה; בית הספר היהודי הראשון באתיופיה הוקם בווזבה, הכפר שבו נולדו הוריי, וכך הם זכו ללמוד את השפה העברית

צגה מלקו:  לאחר סיום הלימודים בכפר אבי וחבריו המשיכו ללמוד בבית ספר נוסף של הסוכנות היהודית בצפון אתיופיה, היום אריתריאה

צגה מלקו:  לאבי ולחבריו הייתה מטרה אחת: לחזור לכפר שבו נולדו וללמד שם את בני הקהילה הצעירים, כפי שהם למדו

צגה מלקו:  כאשר חזר אבי לביתו, הוא גילה כי פקד את הכפר אסון: בית הספר שבו למד נשרף על ידי נוצרים מהכפר השכן בשל התנגדותם להתחזקות הקהילה היהודית באזור

צגה מלקו:      כן, האנטישמיות לא פסחה על קהילת יהודי אתיופיה

צגה מלקו:  אבי וחבריו הבינו את הרמז ועברו לעיר גונדר

צגה מלקו:  בזכות ידיעת העברית אבי נקלט לעבוד בחברת "סולל בונה", חברה ישראלית שביצעה כמה פרויקטים של בנייה באתיופיה, בעיקר בסלילת כבישים ובבניית גשרים

צגה מלקו:       נולדתי בגונדר, עיר גדולה שבה רוב התושבים הם נוצרים אורתודוקסים

צגה מלקו:  למרות שגדלתי שם, מעולם לא הרגשתי שם בבית

צגה מלקו:  אני, בני משפחתי וחבריי סבלנו מגילויי אנטישמיות בעיר, ואני זוכרת אותם כבר מגיל קטן

צגה מלקו:  התושבים קראו לנו "פלאשים" – זרים – ובשמות גנאי כמו (אומרת באמהרית ומתרגמת:) יהודים שמביאים עין הרע

צגה מלקו:  למרות זאת אני ובני משפחתי לא נרתענו, וזכרנו מה היעד שלנו, מה הייעוד שלנו

צגה מלקו:  שמרנו על יהדותנו ועל התקווה שיום יבוא ונחזור לביתנו, כלומר נחזור לירושלים

צגה מלקו:  גדלתי על העיר הזו, שאנו נמצאים בה היום

צגה מלקו:  מגיל קטן הוריי סיפרו לי על עיר הקודש, על ירושלים

צגה מלקו:  הכמיהה לירושלים והתקווה שיום יבוא ונחזור אליה היוו חלק מרכזי בחיינו

צגה מלקו:  התפילה באמהרית היא (אומרת באמהרית: בשנה הבאה נגיע לירושלים

צגה מלקו: ) בשנה הבאה בירושלים הבנויה

צגה מלקו:       לפני 3,335 שנה יצאו בני ישראל ממצרים אל מסע ארוך במדבר, אשר נמשך 40 שנה

צגה מלקו:  לפני 40 שנה יצאו אלפי יהודי אתיופיה והתחילו לצעוד במסע דומה אל אותה הארץ המובטחת

צגה מלקו:  כל אחד מהם יסחוב על גבו את סיפורו עד יומו האחרון

צגה מלקו:  אחד מאותם הסיפורים שייך לארגויה; ארגויה – רק אחת מאותן נשים אמיצות שעברו את המסע הקשה הזה

צגה מלקו:  כשארגויה יצאה אל המסע היא הייתה אם צעירה לשתי בנות: האחת בת שש והשנייה בת שנתיים

צגה מלקו:  הראשונה שנכנעה לתלאות המדבר הייתה הקטנטונת, שנקברה במדבר; הגדולה יותר נפטרה בהמשך הדרך, ואפילו קבר עבורה לא ניתן היה לחפור, גופתה נשארה לבדה מתחת לעץ במדבר

צגה מלקו:  ארגויה יצאה אל המסע כשהיא אם צעירה לשתי בנות; היא סיימה אותו בפתח של ארצנו כשהיא אם שכולה משתי בנותיה

צגה מלקו:       המסע הזה שלנו, אשר החל באמצע שנות השמונים, היה בהובלתו של בן דודתי – ברוך טגניה, זיכרונו לברכה

צגה מלקו:  ברוך התחיל את המסע; ברוך האמין שהקהילה תגיע, החלום שלה יתגשם, וכולנו נהיה בעיר הקודש, בירושלים

צגה מלקו:  העלייה של יהודי אתיופיה והמסע המפרך דרך מדינות כסודאן, קניה וג'יבוטי, לא היו קלים

צגה מלקו:  הוריי מעולם לא הסתפקו ודאגו רק לי, לאחיי ולאחותי; הם סללו את הדרך ובנו גשרים עבור אחרים, כדי שיהודים רבים נוספים יוכלו להגשים את חלום העלייה לישראל

צגה מלקו:  הם סייעו בארגון, בתכנון המבצעים, תוך שהם מסכנים את חייהם בשל עוינות השלטונות באתיופיה ליהודים במדינה

צגה מלקו:       המחויבות של הוריי לבני הקהילה הייתה כה גדולה, שכאשר עליתי לארץ ב-1984 – עליתי לבד, בהיותי בת 16 בלבד

צגה מלקו:  במשך שמונה שנים הייתי בארץ ללא הוריי, שהמשיכו את פעילותם הציונית באתיופיה וסייעו ליהודים נוספים לעלות ארצה

צגה מלקו:  לצערי, באותן השנים הקשר ביני לבין הוריי נותק, זאת, כדי למנוע את פועלם על ידי השלטונות באתיופיה

צגה מלקו:  באותה תקופה להיות יהודי באתיופיה ולהיות פעיל היה סכנת חיים

צגה מלקו:  למרות זאת המשכתי לשאת על גבי את הערכים שעליהם גדלתי

צגה מלקו:       ב-1987 התגלתה פעילותם הציונית של הוריי והחברים שלהם

צגה מלקו:  הם נעצרו ושוחררו לאחר 18 חודשים בעקבות לחץ מטעמם של כמה ארגונים יהודיים-אמריקאיים וממשלת ישראל

צגה מלקו:  שמותיהם של היהודים שבכלא התפרסמו בכלי תקשורת בעולם, במיוחד בקרב יהדות ארצות הברית

צגה מלקו:  לאחר שחרורם מהכלא הגשימו הוריי את החלום שלהם ועלו לארץ ישראל, כאשר המדינה הכירה בהם כאסירי ציון

צגה מלקו:  לא היה קל להיות לבד בארץ ללא משפחה שמונה שנים

צגה מלקו:  קשה להגדיר את קבלת הפנים בארץ כחמה, במיוחד של אלו שראו בנו זרים ושונים; אבל היו גם כאלו שחיבקו ותמכו וסייעו לי לאורך הדרך

צגה מלקו:   וסייעו לי לאורך הדרך אנשים כמו עוזי גדור, שהיה ממונה על הקליטה של יהודי אתיופיה במשרד הקליטה, וגב' שרה עינור, זיכרונה לברכה, שהקימה קרן לעידוד השכלה גבוהה

צגה מלקו:  שאר בני הקהילה האמינו בי והיוו לכולם גשר לחברה הישראלית

צגה מלקו:  אנשים כאלה באמצע הדרך עזרו

צגה מלקו:       לאחר לימודי מכינה באוניברסיטה העברית סיימתי בהצלחה לימודי תואר ראשון במדעי המדינה באוניברסיטת בר-אילן

צגה מלקו:  בהמשך למדתי גם תואר שני במינהל עסקים ותואר שלישי במדעי המדינה ותקשורת – הכול מתוך אמונה שבאמצעות ההשכלה אוכל לפתח את יכולותיי

צגה מלקו:  חשבתי שאני אצליח

צגה מלקו:  הקמתי משפחה וגידלתי שני בנים: עמנואל, רופא צבאי המשרת כרופא בחטיבת הנח"ל, ויונתן, סטודנט לאחר שירות צבאי

צגה מלקו:       במשך שלושה עשורים נשאתי את קולה של העדה האתיופית ברדיו, בטלוויזיה, בעיתונות הכתובה, בשידור בשפה האמהרית לבני העדה, עד לניהול רשת א' בקול ישראל

צגה מלקו:  כיהנתי בכמה תפקידים ציבוריים, ביניהם חברת דירקטוריון בחברה לשיקום ופיתוח הרובע היהודי בעיר העתיקה בירושלים, חברת מועצה במרכז למורשת מנחם בגין, חברה במועצת העיתונות, חברה במועצה הציבורית של האקדמיה ללשון העברית

צגה מלקו:  זו הייתה הדרך שבה הלכתי, הדרך שבה הובלתי, כמו שהוריי תכננו שתיראה ההשכלה הגבוהה שלי, החיים שלי בארץ

צגה מלקו:       לחינוך לציונות, לאהבת הארץ, לתמיכה בירושלים – לציונות הזו, לתמיכה הזו, שותפים גם שאר בני הקהילה האתיופית

צגה מלקו:  לא לכולם היו הכבישים והגשרים הדרושים כדי להגיע לארץ ישראל; רבע מהעולים לישראל קיפחו את חייהם במסע רגלי מפרך ומסוכן במדבר הסודני

צגה מלקו:       במה נתקלנו בהגיענו ארצה? בקושי במציאת פרנסה; בפגיעה בכבודם של מנהיגים רוחניים שלנו, הקייסים; בשירותי בריאות לא נגישים; במוסדות ההשכלה הגבוהה שעדיין סגורים בפנינו, ובעוד בעיות

צגה מלקו:  עד היום המערכות החברתיות בישראל מייצרות אי-שוויון שיטתי שמסליל ילדים יוצאי אתיופיה לחינוך מקצועי, שלא יאפשר להם להתפרנס בכבוד בעתיד

צגה מלקו:  בכנס גיוון בתעסוקה שנערך לפני כשנה, התברר שרק 2% מיוצאי אתיופיה מועסקים במשרת ניהול

צגה מלקו:       ההצלחה האישית שלי לא שווה דבר בזמן שאחיי ואחיותיי בקהילה נותרים מאחור

צגה מלקו:  הלכתי בדרכם של הוריי ונלחמתי לא רק עבורי, אלא למען כל יוצאי אתיופיה; עסקתי בפעילות ציבורית ענפה עבור הקהילה: במשך שנים הגשתי תוכניות ברדיו ובטלוויזיה למען הקהילה, ערכתי עיתון בשפה האמהרית; כיהנתי כיושבת-ראש קרן חנן עינור, שמטרתה עידוד השכלה גבוהה בקרב בני הקהילה; כיהנתי כמזכ"ל ארגון הגג של עולי אתיופיה; כתבתי ספר, ותיארתי את הקושי של הקהילה בספרי

צגה מלקו:       ביחד עם חבריי הובלתי את המאבק נגד פרשת השמדת מנות הדם של עולי אתיופיה

צגה מלקו:  כאן נמצאים שני חברים שלי שנלחמו בפרשת הדם: חבר הכנסת הראשון, יוצא אתיופיה, חבר הכנסת לשעבר אדיסו מסאלה, יושב-ראש ארגון הגג של יוצאי אתיופיה, וסגן יושב-ראש ארגון הגג של יוצאי אתיופיה, אברהם ירדאי

צגה מלקו:  הם היו שותפים במאבק ביחד

צגה מלקו:  הייתי חברת צוות למיגור גזענות נגד יוצאי אתיופיה

צגה מלקו:  ראיתי את ראש הממשלה מר בנימין נתניהו ואת חברי הצוות, גם הם פעלו כדי להסיר חסמים לעידוד ושילוב של יוצאי אתיופיה בחברה הישראלית

צגה מלקו:      לצערי, המאבק לא תם

צגה מלקו:  המאבק לא תם, לכן אבקש לנצל את התקופה שיקציב לי הקדוש ברוך הוא בבית הזה כדי לפעול למיגור הגזענות ולצמצום הפערים בחברה

צגה מלקו:  כבסיס וכצעד ראשון לכך עלינו לאפשר שוויון הזדמנויות בהשכלה

צגה מלקו:  המצב שבו צעיר וצעירה ישראלים נותרים ללא השכלה בשל מוצאם, בשל מגוריהם, בשל המצב הכלכלי של המשפחה שלהם, רק מנציח את המעמד בשולי החברה

צגה מלקו:  מרבית הצעירים עדיין מחכים לתקווה

צגה מלקו:  יש לתת הזדמנות שווה – מכל זה מדינת ישראל תרוויח

צגה מלקו:       אמרתי "השכלה", אך אל לנו לטעות ולחשוב כי השכלה פירושה חינוך – עלינו להשקיע גם בחינוך; חינוך לערכים, חינוך לכבוד האדם, בעיקר חינוך להכרת ההיסטוריה שלנו, של כולנו, כל נקבצי ישראל מכל ארבע כנפות הארץ

צגה מלקו:  ההכרה הזאת הינה חיונית לעתידנו

צגה מלקו:  כבר אמר על זה יגאל אלון ז"ל: עם שאינו יודע את עברו, ההווה שלו דל ועתידו לוט בערפל

צגה מלקו:  כולי תקווה כי בתוך כמה שנים לא נשמע עוד על ישראל הראשונה ועל ישראל השנייה; עתידנו תלוי בכך שתהיה רק ישראל אחת חזקה ומאוחדת

צגה מלקו:      לסיום ברצוני להודות לראש הממשלה מר בנימין נתניהו, שפתח עבורי את הדלת אל תנועת הליכוד; לחברי שר החדשנות, המדע והטכנולוגיה אופיר אקוניס, שהתפטר מהכנסת, ובכך אפשר את כניסתי אל היכל מכובד זה – אופיר, תודה רבה; לתנועת הליכוד ולחבריה, שקיבלו אותי בחיבוק חם ולבבי, על שמהרגע הראשון גרמו לי להרגיש שהגעתי הביתה; לבני הקהילה שלי, שמלווים אותי ותומכים בי כל הדרך, תודה רבה; אמסגנלהו

צגה מלקו:  לבני משפחתי: אימי אנאניי, אחיי סלומון, טספאי

צגה מלקו:  לאחותי מימי אלמז ולשני ילדיי, עמנואל ויוני, שליוו ועוד ילוו אותי לאורך הדרך הזו

צגה מלקו:  אתם מקור הכוח, עליכם גאוותי

צגה מלקו:  אני מבטיחה לעשות הכול למענכם, למען מדינת ישראל

צגה מלקו:  תודה רבה

צגה מלקו:      (מחיאות כפיים)     

אוריאל בוסו: אפשר בהחלט

אוריאל בוסו:  תודה רבה לחברת הכנסת צגה מלקו על הנאום המרגש ומעורר ההשראה והתקווה לרבים שכמותך

אוריאל בוסו:  לאחר שלב התודות והחיבוקים יעלה ויברך שר החדשנות, המדע והטכנולוגיה אופיר אקוניס

אוריאל בוסו:  תודה רבה, משפחה

אוריאל בוסו:  אפשר לשבת

אוריאל בוסו:  חברי הכנסת, אנא תפסו את מקומותיכם כדי שנמשיך ונעבור לשלב הבא

אוריאל בוסו:  חברי הכנסת, אנא תפסו את מקומותיכם

אוריאל בוסו:  חברת הכנסת צגה מלקו, שבי כדי שהשר יברך אותך, בבקשה

אוריאל בוסו:  אפשר לשבת

אוריאל בוסו:  השר אקוניס, בבקשה

אופיר אקוניס: תודה לך, אדוני היושב-ראש

אופיר אקוניס:  חברות וחברי הכנסת, חברת הכנסת צגה מלקו, קייס הקייסים ברקו טגניה, כבוד הקייסים, משפחת מלקו היקרה, שלום לכולכם

אופיר אקוניס:  איפה אימא שלך? נכנסה? יושבת? שלום לך, ברוכה הבאה לכנסת

אופיר אקוניס:      אדוני היושב-ראש, היום למדתי שמשמעות השם צגה בשפה האמהרית הוא אושר, כמו זה שיושב לשמאלה של צגה

אופיר אקוניס:  אני חייב להגיד לך ולכם, חברי הכנסת: זה באמת אושר גדול שלי שצגה היא זו שנכנסה לכנסת בעקבות החלטתי לממש את החוק הנורבגי

אופיר אקוניס:      חברות וחברי הכנסת, צגה ואני מכירים למעלה מעשר שנים, וההיכרות הזאת החלה בזכות המקום הזה, בזכות הכנסת

אופיר אקוניס:  אנחנו סוגרים היום מעגל

אופיר אקוניס:  שנת 2011, אני ח"כ צעיר, תרתי משמע, כשחוקקתי את חוק ההעדפה המתקנת לעולי אתיופיה במגזר הציבורי עם חברי חבר הכנסת ציון פיניאן – הייתי אז גם סגן יושב-ראש הכנסת כמוך

אופיר אקוניס:  לאחר שחוקקתי את החוק הזה, הוזמנתי לתוכניתה של צגה בערוץ 33 של רשות השידור דאז לדבר על החוק ולהסביר אותו בעברית, אבל בתרגום לאמהרית לציבור עולי אתיופיה

אופיר אקוניס:  ולאחר מכן המעגל הזה נמשך

אופיר אקוניס:  כשנתיים וחצי לאחר מכן – את זוכרת, צגה? חנכנו את האנדרטה בהר הרצל לזכרם של 1,379 העולים שנספו בדרכם מאתיופיה דרך סודאן – זה מסע קשה מאוד ונספו בו ילדים קטנים, נשים, גברים, וגם כן דיברנו ונפגשנו באותם אולפנים

אופיר אקוניס:  וגם כמו שאת התקדמת לניהול רשת א' של "קול ישראל" אז, אני כבר התקדמתי בשלב הזה להיות סגן שר, ובקדנציה הקודמת שלי כשר המדע והטכנולוגיה השקנו את המלגות לאקדמאים עולי אתיופיה

אופיר אקוניס:  מלגות ייעודיות, השר כץ, לעולי אתיופיה על שמו של מנחם בגין, המנהיג אשר עם כניסתו לתפקיד ראש הממשלה אמר לראש המוסד אז, יצחק חופי, את הביטוי האלמותי והמצמרר: "הביאו לי את יהודי אתיופיה"

אופיר אקוניס:  הוא לא אמר ולא התייעץ – הוא הורה, הוא נתן הוראה, וברוך השם, ההוראה הזאת, "הביאו לי את יהודי אתיופיה", התגשמה, ואת ומשפחתך ועשרות אלפים – כבר מאות אלפים רבים – הגיעו ארצה

אופיר אקוניס:      הקשר המיוחד הזה ביני לבין צגה ובעצם עם כל קהילת ביתא ישראל, נמשך בשנים הללו, בכל השנים, ואני נחשף פעם אחר פעם לסיפור המדהים של הקהילה, קהילת ביתא ישראל, עולי אתיופיה, שאלפיים שנה חלמו על חזרתם לירושלים, ואולי – אני לא רוצה חלילה לפגוע באף תפוצה אחרת שהגיעה ארצה ב-120 השנים האחרונות, אבל אולי הסיפור של העלייה שלהם וגם הוויכוחים הגדולים – אף שחייבים, אדוני היושב-ראש, חוב גדול לרב עובדיה יוסף, זכרו לברכה, שביושבו כרב הראשי לישראל קובע שכולם יהודים, והוא בעצם מאפשר את העלייה הזאת, עדיין היה קושי גדול בעלייה על שלל המבצעים המרהיבים – מבצע משה ומבצע שלמה, שהוביל ראש הממשלה לשעבר יצחק שמיר זכרו לברכה, שגם לו היה קשר הדוק מאוד לקהילת עולי אתיופיה

אופיר אקוניס:  וכמובן, השר כץ, שורת ההחלטות שקיבלו ממשלות נתניהו במהלך השנים, בקדנציה הראשונה בין 1996 ל-1999 וביתר שאת, צגה, בין 2009 ל-2021, על המשך העלייה של יהודי אתיופיה אשר נשארו עוד מאחור

אופיר אקוניס:      אני רוצה לברך אותך מקרב לב, באהבה גדולה מאוד ובהערכה גדולה מאוד, אותך ואת משפחתך ואת המשרתים בצבא – זה מדהים, זה יפה, זה מרגש

אופיר אקוניס:  לא ידעתי שיש לך בן בשם יונתן – קלעתי לדעת גדולים, גם לי יש

אופיר אקוניס:       אני רוצה לאחל לך – אבל ברשותך, אדוני היושב-ראש, אני רוצה לאחל לנו: קודם כול, את אמרת שאת רוצה לשרת את הכנסת בזמן הזה, לעזור ולסייע ולהביא מרוחך וממוחך בסיוע לא רק לקהילה אלא לאזרחי ישראל כולם, ואני מקווה שזה יהיה ארבע שנים

אופיר אקוניס:  אבל מה שאני מקווה גם הוא שהכנסת תחזור לשפיותה

אופיר אקוניס:  במליאת הכנסת הזו יש מראות נוראיים, בוועדות הכנסת – דברים שמעולם לא היו, צגה, מעולם לא נראו בכנסת ישראל

אופיר אקוניס:  אומנם אני חבר בה מ-2009, אבל אני מסתובב בבית הזה משלהי 1995 ותחילת 1996 – ומעולם לא נאמרו דברים כמו שנאמרים האחד על השני במליאת הכנסת, בוועדות הכנסת

אופיר אקוניס:  קפיצה על שולחנות? הגעה פיזית לשולחן היושב-ראש? אלה דברים נוראיים

אופיר אקוניס:      ואני בטוח, ואני מאחל לך – אבל באמצעותך אני גם מאחל לכנסת שתהווה דוגמה לציבור – ההדר שלך, הרוח הטובה שלך, השקט הנפשי שלך – אין לי כל צל של ספק, ויכולים להיות עימותים, צריכים להיות עימותים

אופיר אקוניס:  זאת הזירה לעימותים, אבל – –     

מיקי לוי: אדוני השר – – –     

אופיר אקוניס: – – אבל, היושב-ראש לשעבר, חבר הכנסת מיקי לוי, ההידרדרות של הכנסת הזאת שאת חברה בה – ואני מאחל לך להיות בעוד הרבה כנסות ושכבר הכנסת הזאת תחזור לשפיותה ובוודאי גם הכנסות הבאות

אופיר אקוניס:  תודה רבה

אופיר אקוניס:  בהצלחה רבה

אוריאל בוסו: תודה רבה לשר החדשנות, המדע והטכנולוגיה אופיר אקוניס, תודה רבה לבני המשפחה, תודה רבה ובהצלחה לחברת הכנסת צגה מלקו

אוריאל בוסו: הודעה לסגנית מזכיר הכנסת

ראדה חסייסי: ברשות יושב-ראש הישיבה, אני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק חדלות פירעון ושיקום כלכלי (תיקון מס' 4 – הוראת שעה – נגיף הקורונה החדש) (תיקון), התשפ"ג–2023, שהחזירה ועדת החוקה, חוק ומשפט

ראדה חסייסי:  תודה

אוריאל בוסו: תודה רבה

אוריאל בוסו: [הצעת חוק פ/605/25; נספחות

אוריאל בוסו: ] 

אוריאל בוסו: נמשיך בסדר-היום, בהצעות החוק הפרטיות לקריאה מוקדמת, טרומית

אוריאל בוסו:  הצעת חוק דיווח לכנסת על תלונות וטיפול בהטרדות מיניות במשטרת ישראל ובשירות בתי הסוהר והטיפול בהן, התשפ"ג–2022, של חברת הכנסת מירב בן ארי – תעלה ותבוא, בבקשה

מירב בן ארי: תודה רבה, אדוני היושב בראש

מירב בן ארי:  אדוני השר, כנסת נכבדה, הצעת החוק של דיווח על תלונות וטיפול בהטרדות מיניות במשטרה ובשב"ס עברה בכנסת העשרים-וארבע על ידי הקואליציה, וכעת הבאתי אותה שוב, כי אני חושבת שאחד הדברים החשובים לסיוע לנפגעות ונפגעי תקיפה מינית הוא לאפשר להם סביבה טובה ונוחה כדי להתלונן במקרה של אירוע כזה

מירב בן ארי:      ההצעה הזאת היא הצעה מצוינת, ולכן החזרתי אותה שוב לוועדת שרים, ולא יכולתי לחשוב לעצמי ששרים וחברי כנסת לא היו מאפשרים למתלוננות, ולארגונים כמובן, לבוא ולדווח בפני הכנסת

מירב בן ארי:  המטרה היא שאחת לשנה המפכ"ל ונציבת שב"ס יגיעו לכנסת לוועדה לביטחון לאומי – אצלי היא הייתה ועדה לביטחון פנים – וידווחו על היקף התלונות והטיפול בהן

מירב בן ארי:  אני רוצה להזכיר לכנסת שאוניברסיטאות עושות את זה, אני רוצה להזכיר לכנסת שהצבא עושה את זה

מירב בן ארי:  אגב, צריך להגיד לצבא שהצבא עושה את זה בוועדת חוץ וביטחון, אז אם הצבא עושה את זה, אין סיבה שבמשטרה ובשב"ס, שבהם מועסקים אזרחים ואזרחיות, לא יהיה מנגנון של דיווח

מירב בן ארי:  הרבה פעמים עצם העובדה שמדווחים כבר יוצר סביבת עבודה טובה ובריאה יותר וכמובן יעילה

מירב בן ארי:  המסר הזה, שאנחנו נותנים גם לשוטרים, וכמובן לשוטרות, לסוהרות ולסוהרים, את המנגנון, והם יודעים שמישהו ישמע וידע אם טיפלו או גם לא טיפלו

מירב בן ארי:  הוא דרמטי, וכמובן מחזק את כוחה של הכנסת כמנגנון שמפקח

מירב בן ארי:  אני חושבת שהוועדה לביטחון לאומי היא גם המקום לשמוע את אותם דיווחים של הארגונים שכפופים לוועדה באופן קבוע

מירב בן ארי:      אני לקחתי על עצמי את הדגל של טיפול בנפגעי ונפגעות תקיפה מינית, ובטח גם מוטרדים ומוטרדות

מירב בן ארי:  הבית הזה חייב להיות עבורם קול כדי שישמעו אותם, וכמובן נוכל לפקח בצורה סדורה על עבודת משטרה ושב"ס

מירב בן ארי:  דיווח ושקיפות זה כבר יוצר אווירה טובה יותר

מירב בן ארי:       אני רוצה להודות לוועדת השרים לענייני חקיקה, שראתה את טובת הארגונים על פני שיקולים אחרים

מירב בן ארי:  אני רוצה להודות ליו"ר הקואליציה חבר הכנסת אופיר כץ, שמבין את החשיבות של הנושא

מירב בן ארי:  אני יכול לומר לכם שגם הוא בעצמו מעורב בכל הנושאים של נפגעי ונפגעות תקיפה מינית

מירב בן ארי:       אני קוראת לכם, קואליציה ואופוזיציה, לשים את המחלוקות בצד, אני לא חושבת שיש לזה מקום בבית הזה בטח בכל מה שקשור לנפגעות ונפגעי תקיפה מינית

מירב בן ארי:  אין לי מה להמשיך ולדון בנושא, אני חושבת שהמסר ברור

מירב בן ארי:  זה חוק קצר, שבסך הכול הופך את הכנסת למנגנון דיווח ושקיפות גם בנושא של הטיפול, אבל הכי הכי חשוב זה אם המקום עצמו נתן לאותן נפגעות ונפגעי תקיפה מינית את האפשרות לדווח ושישמעו אותן

מירב בן ארי:      כמובן, אדוני – אני רק אגיד מילה אחרונה – החוק עבר בטרומית בכנסת הקודמת

מירב בן ארי:  אני מקווה מאוד שגם יו"ר הוועדה שיושב כאן יחשוב לנכון לקדם את החוק החשוב הזה, כי בסוף הם יבוא וידווחו לוועדה לביטחון לאומי

מירב בן ארי:  תודה רבה

אוריאל בוסו: תודה רבה לחברת הכנסת מירב בן ארי

אוריאל בוסו:  יעלה ויבוא וישיב, בשם השר לביטחון לאומי, השר אופיר אקוניס

אוריאל בוסו:  בבקשה

אופיר אקוניס: תודה לך, אדוני היושב-ראש

אופיר אקוניס:  חברות וחברי הכנסת, כפי שציינת, בשם השר לביטחון לאומי

אופיר אקוניס:  הינה, חבר הכנסת לוי, אפשר גם להסכים ואפשר גם להצביע בוועדת השרים לחקיקה על הצעת חוק של חברת כנסת מהאופוזיציה, ומייד כל חברי הקואליציה יעשו כן, משום שאני עומד להביע את עמדת הממשלה התומכת בחוק הזה

אופיר אקוניס:  אז אפשר לקיים שיח ואפשר להגיע להבנות – ואפשר להשתולל

אופיר אקוניס:  צריך להחליט

אופיר אקוניס:  אני בעד האפשרות הראשונה

אופיר אקוניס:  אגב, כך גם נהגתי בכל תפקידיי בבית הזה

אלעזר שטרן: אז למה זה לא ממשלתית – – – אתה יודע את האמת

אופיר אקוניס: אתה רוצה שניסוג בנו מעמדתנו? אני עומד להודיע – – –     

אופיר כץ: אלעזר, אתה רוצה לבטל – – –      

אופיר אקוניס: הכול הוא רוצה

אופיר אקוניס:  אם לא היינו תומכים – לא טוב; כן תומכים – לא טוב

אלעזר שטרן: תחליטו אתם שמקבלים וממתינים לממשלתי

אופיר כץ: – – –      

אוריאל בוסו: השר, יש גם הסבר למה החוקים הקודמים בנושא הם בממשלתית, אלה דברים של זכויות יסוד

אוריאל בוסו:  לא משנה, זה יותר מורכב

אופיר אקוניס: ההערה הזאת הייתה הערה כללית

אופיר אקוניס:  כעת אני אשיב בשמו של השר שאיננו נמצא כאן

אופיר אקוניס:  ובכן, בסוף שנת 2022 נחשפה ישראל לפרשת הסרסור בסוהרות, פרשה שאי-אפשר שלא תזעזע כל איש ואישה, מהפרשות הקשות והכואבות שנחשפו בישראל בשנים האחרונות

אופיר אקוניס:  בית הסוהר גלבוע הוא מתקן כליאה השוכן למרגלות הגלבוע ומהווה אחד מחמשת בתי הסוהר של שב"ס הנתונים ברמת ביטחון מרבית, ובו שוהים אסירים ביטחוניים ברמת המסוכנות הגבוה ביותר

אופיר אקוניס:  בבית הסוהר הזה, לצד אנשי הסגל של שב"ס, משרתים סוהרות וסוהרי חובה, חיילות וחיילים בשירות חובה בצבא

אופיר אקוניס:  הם מושאלים מהחיל ומוצבים לשירות ככוח כליאה

אופיר אקוניס:  עם הפרסום הראשון בפרשה, ב-5 ביוני 2018, בערוץ 20 – היום 14 – נחשפנו לקצה-קצהו של הקרחון, ובעקבות העדות הראשונה החלו להופיע עדויות נוספות שסימרו את שערותיו של כל אדם בישראל

אופיר אקוניס:  בעיקר עדויות הסוהרות מסמרות השיער

אופיר אקוניס:       ישנו מודל דיווח, חברת הכנסת בן ארי, שקיים בחוק לגבי מוסדות להשכלה גבוהה מכוח תקנות למניעת הטרדה מינית (חובות מעסיק), התשנ"ח–1998, והוא נקבע לגבי אותם מוסדות לצד חובות נוספות שהוטלו עליהם, ובהן מינוי ממונה על הטרדות מיניות, הכשרות והסברה

אופיר אקוניס:  אומנם חובות אלה לא חלות על גופי הביטחון, אולם משטרת ישראל ושב"ס לקחו על עצמם לעמוד בכך אף מבלי שהחובות יוטלו עליהם מכוח חקיקה כזו או אחרת

אופיר אקוניס:  בשני הגופים הללו, מציין המשרד לביטחון לאומי בתשובתו – משטרת ישראל ושב"ס – קיים מערך סדור של בירור תלונות על הטרדה מינית, המונחה על ידי ממונות למניעת הטרדה מינית במשטרה ובשב"ס, ואלה מנחות ממונים למניעת הטרדה מינית הפרוסים בכל יחידות הארגונים, שמעבירים הכשרות ומקיימים מערך הסברה

אופיר אקוניס:       עמדת הממשלה, כפי שהודעתי כבר בתחילת התשובה, שגם באה לידי ביטוי בוועדת שרים לחקיקה – ומייד בהצבעה במליאה הכנסת – הממשלה תומכת בהצעת החוק בכפוף להסכמת המשרד לביטחון לאומי ובתיאום עם משרד העבודה והרווחה, משרד המשפטים והרשות לקידום מעמד האישה

אופיר אקוניס:  מיותר לציין שהמציעה – אני אומר בשמך – מסכימה כמובן לתאם לאחר ההצבעה בקריאה הטרומית

אופיר אקוניס:  הממשלה תומכת בחוק החשוב והחיוני הזה של חברת הכנסת בן ארי

אופיר אקוניס:  תודה

אוריאל בוסו: תודה רבה לשר אופיר אקוניס

אוריאל בוסו:  האם חברת הכנסת מירב בן ארי מקבלת את עמדת הממשלה?      

מירב בן ארי: כן

אוריאל בוסו: אם כך, אפשר לעבור להצבעה, גם אין עמדה אחרת

אוריאל בוסו:  ההצבעה תהיה אלקטרונית

אוריאל בוסו:       אנחנו עוברים להצבעה על הצעת חוק דיווח לכנסת על תלונות וטיפול בהטרדות מיניות במשטרת ישראל ובשירות בתי הסוהר והטיפול בהן), התשפ"ג–2022

אוריאל בוסו:  הצבעה

אוריאל בוסו: בעד ההצעה להעביר את הצעת החוק לוועדה – 29 

אוריאל בוסו: נמנעים – אין 

אוריאל בוסו: אם כן, רבותיי חברי הכנסת, 29 בעד, אין מתנגדים, אין נמנעים, אני קובע כי הצעת חוק דיווח לכנסת על תלונות וטיפול בהטרדות מיניות במשטרת ישראל ובשירות בתי הסוהר והטיפול בהן, התשפ"ג–2022, של חברת הכנסת מירב בן ארי, התקבלה בקריאה הטרומית ותעבור לוועדה לביטחון לאומי להמשך הכנתה לקריאה הראשונה

אוריאל בוסו: [הצעת חוק פ/2449/25; נספחות

אוריאל בוסו: ] 

אוריאל בוסו: הנושא הבא בסדר-היום: הצעת חוק הרשות לפיתוח הפריפריה החברתית, התשפ"ג–2023, של חבר הכנסת ינון אזולאי

אוריאל בוסו:  יעלה ויבוא ויציג, בשם חבר הכנסת ינון אזולאי, חבר הכנסת משה ארבל, בבקשה

אופיר כץ: – – –      

אוריאל בוסו: אופיר, אל תערבב בנושאים סיעתיים

אוריאל בוסו:  עשר דקות לרשותך, אדוני

משה ארבל: תודה רבה, אדוני היושב-ראש

משה ארבל:  כבוד יושב-ראש הקואליציה, האם היה לך ספק שינון ואני זה אותה סיעה, אותה משפחה?     

אוריאל בוסו: ינון ארבל

משה ארבל: מכובדי היושב-ראש, חבריי חברי הכנסת, כבוד השר, אני מתכבד ושמח להציג בפניכם את הצעת חוק הרשות לפיתוח הפריפריה החברתית, התשפ"ג–2023

משה ארבל:  מה זו בעצם פריפריה? לפי הלשכה המרכזית לסטטיסטיקה מדובר באזור פריפריאלי המוגדר כאזור מרוחק מאפשרויות כגון שווקים, מרכזי תעסוקה ושירותי בריאות; מפעילויות כגון עבודה, לימודים, קניות ופנאי או מנכסים הקיימים בכל האזורים

משה ארבל:  על בסיס זה הגדיר הלמ"ס את מדד הפריפריאליות המאפיין את היישובים בישראל בטווח שבין הפריפריאלי ביותר לבין המרכזי ביותר

משה ארבל:       לאתגרים שמציבים המגורים בפריפריה הגיאוגרפית, כמו המרחק ממרכזי תעסוקה והשכלה והקושי בנגישות לשירותים, ישנו קשר ישיר לאיכות ורמת החיים של תושביה

משה ארבל:  היעדר השוויון מתבטא גם ברמת היישוב, ורוב הרשויות המקומיות באזורי הפריפריה שייכות לאשכולות חברתיים-כלכליים חלשים

משה ארבל:  במילים אחרות, הפריפריה הגיאוגרפית היא במידה רבה גם פריפריה חברתית וכלכלית

משה ארבל:  הפערים בין הפריפריה למרכז משפיעים לא רק על רמת החיים הנוכחית של התושבים אלא אף על סיכויי ההתקדמות של ילדיהם בעתיד

משה ארבל:       מחקר שנערך באגף הכלכלן הראשי במשרד האוצר הראה כי ישנו קשר שלילי בין מידת הפריפריאליות של היישוב לבין רמת המוביליות הבין-דורית

משה ארבל:  כלומר, ככל שהיישוב רחוק יותר מהמרכז, כך קטן הסיכוי של ילדיו להרוויח שכר גבוה יותר מהוריהם כאשר הם יגיעו לבגרות

משה ארבל:  גם המחקר של אורן הלר ממינהל המחקר של המוסד לביטוח לאומי מצא פער מובהק בין סיכויי המוביליות של ילדים שגדלו בפריפריה גיאוגרפית למי שגדלו במרכז, בפרט כאשר מדובר בילדים שמשפחותיהם נמצאות בחציון ההכנסה הנמוך

משה ארבל:       כולנו מכירים סיפורי הצלחה על ילדים שהתקדמו ושגשגו כנגד כל הסיכויים

משה ארבל:  אבל ככלל, הילדים בפריפריה הגיאוגרפית והחברתית יצליחו פחות, ולא משום שהם מוכשרים פחות או משקיעים פחות מאמץ אלא מפני שבסביבה שלהם אין את אותן הזדמנויות שמקבלים ילדים אחרים

משה ארבל:  בניגוד לתושבי הפריפריה הגיאוגרפית – הנגב והגליל ויישובי הספר – הפריפריה החברתית לא זכתה באופן מסורתי באותן התמיכות ובאותה תשומת הלב כתושבי אותם האזורים

משה ארבל:       "פריפריה חברתית" הוא מונח המתאר יישובים חלשים מבחינה סוציו-אקונומית, שאינם חלק מהפריפריה הגיאוגרפית

משה ארבל:  הוא נוגע בעיקר לקבוצות שאינן חלק מהרוב החזק, כלומר מעוטי יכולת, בני מיעוטים ועוד, שלא זוכים לאותן הזכויות ולאותן הזדמנויות כאחיהם שבישראל הראשונה

משה ארבל:  ההכרה כי הגיאוגרפיה לבדה אינה יכולה להיות גורם לאי-השוויון הביאה לפיתוח המושג פריפריה חברתית-כלכלית

משה ארבל:  מושג זה מנסה ללכוד את המציאות שבה, בתוך המרחב הגיאוגרפי המכונה מרכז, יש אוכלוסיות רבות שאינן משתייכות לקבוצה ההגמונית מבחינה אתנית, לאומית ומעמדית, קבוצות שמציאות חייהן אינה עולה בקנה אחד עם הדימוי שהמרכז מבקש לכונן לעצמו

משה ארבל:  כך למשל שכונת התקווה בדרום תל אביב, ושכונות נוספות – שכונת שפירא בדרום תל אביב, חלק מיפו – זוכות להגדרה המשונה "פריפריה חברתית", למרות שמיקומן במרכז הארץ ממש

משה ארבל:  לעיתים קרובות אפשר לשמוע קובעי מדיניות וחוקרים שמבחינים בין שני סוגי הפריפריות, זו הגיאוגרפית וזו החברתית-כלכלית, אולם בעוד ההגדרה לפריפריה גיאוגרפית ברורה ונקבעת לפי המרחק הפיזי מתל אביב, למושג פריפריה חברתית-כלכלית אין קשר לגיאוגרפיה אלא הוא שם קוד לאי-שוויון אתני, לאומי ומעמדי, וחובתנו כולנו – דתיים וחילונים, יהודים וערבים, שמאל וימין – למגר את אותו אי-שוויון

משה ארבל:       בנובמבר 2015 התקבלה החלטת ממשלה מס' 631, שבה הוחלט על הקמת אגף הפריפריה החברתית במשרד לפיתוח הנגב והגליל

משה ארבל:  האגף מקצה משאבים מיוחדים ליישובי הפריפריה החברתית לצורך קידומם

משה ארבל:  זו החלטה שלראשונה הציבה על המפה יעדים ממשלתיים ומחויבות לטיפול בסוגיית האי-שוויון בפריפריה החברתית – החלטה חשובה מאוד שהוביל השר אריה דרעי בתפקידו כשר לפיתוח הפריפריה, הנגב והגליל

משה ארבל:  לראשונה מאז קום מדינת ישראל, הוחלט לתת תשומת לב ייחודית ונפרדת לפריפריה החברתית בהחלטות הממשלה הללו

משה ארבל:  לאחר מכן היו החלטות נוספות – 1453 ממאי 2016, ו-4811 מינואר 2020 – שבהן הוחלט, בין היתר, לשנות את שם המשרד

משה ארבל:  מאז הפכה הפריפריה החברתית לקטגוריה רשמית, החלטה שנבעה מהרצון להגדיר אזורים שאינם מרוחקים מבחינה גיאוגרפית כאזורי עדיפות לאומית הזכאים להקצאת משאבים

משה ארבל:       הגדרת יישוב כפריפריה חברתית נקבעת לפי דירוגו במדד החברתי-כלכלי של הלשכה המרכזית לסטטיסטיקה ומבוססת על ארבע קטגוריות של משתנים: דמוגרפיה, השכלה וחינוך, תעסוקה ורמת החיים

משה ארבל:  הפריפריה החברתית בישראל מונה 124 רשויות מוניציפליות, מהן 16 ערים, 19 מועצות מקומיות וחמש מועצות אזוריות

משה ארבל:  נוסף עליהן, ב-22 ערים יש שכונות המוכרות כשכונות פריפריה חברתית

משה ארבל:  סך הכול מתגוררים באזורים אלה כ-31% מכלל האוכלוסייה במדינת ישראל

משה ארבל:       רשויות מקומיות המצויות בפריפריה הגיאוגרפית סובלות מרמת נגישות ואיכות שירותים נמוכה, זאת, מכוח ריחוקן ובידודן היחסי ממרכזי תעסוקה, מסחר ותרבות

משה ארבל:  עם זאת, גם באזורים שאינם פריפריאליים גיאוגרפית קיימים רשויות ואזורי אוכלוסייה הסובלים מקשיים חברתיים ומקשיים כלכליים

משה ארבל:  בבסיס ההחלטה להגדרת פריפריה חברתית עומדת התפיסה שלפיה פריפריאליות היא שאלה של נגישות לשירותים, למוקדי בריאות, להשכלה, לתרבות, לתעסוקה, למסחר וכיוצא באלה – וליכולת של התושבים לנצלם באופן מיטבי

משה ארבל:  שירותים אלה משפיעים באופן מהותי ויום-יומי על רמת החיים

משה ארבל:  הנגישות אינה מתמצתת רק במרחק פיזי אלא גם ביכולת לגשר על המרחק הן ברמה התשתיתית-אזורית-חברתית, והן ברמת הפרט ואמצעיו

משה ארבל:       הגדרת אזורי הפריפריה החברתית מתבססת על שיקולים חברתיים-כלכליים, המבטאים את היכולת למצות את פוטנציאל הנגישות לאותם השירותים

משה ארבל:  פריפריה חברתית מתקיימת, כאמור, גם בתוך אזורי ריכוזי אוכלוסייה במרכז הארץ, בתחומיהן של רשויות מקומיות שהדירוג החברתי-כלכלי שלהן ושל תושביהן הוא גבוה, והיא קיימת בתוך שכונות או אזורים ספציפיים בתוכן

משה ארבל:  במרבית מאותם אזורים הוקמו תשתיות פיזיות ציבוריות דוגמת ביוב, ניקוז, תאורה וכבישים באיכות ירודה, לעיתים באופן חלקי בלבד

משה ארבל:  קשיי נגישות לבתים, היעדר תשתית תחבורתית לשכונות ובתוכן – כל אלה יצרו נתק וריחוק ביניהן לבין המרכזים העירוניים שאליהן השתייכו

משה ארבל:  כמו כן, ברבים מאזורים אלה מופעלים שירותים חברתיים-קהילתיים ברמה נמוכה, במגוון מצומצם ואף במבנים שאינם מותאמים להם

משה ארבל:  שירותי המסחר ממוקמים במבנים רעועים ובגנים ציבוריים; מגרשי המשחקים לילדים אינם בנמצא

משה ארבל:  בנוסף, התבססותם הכלכלית של חלק מתושבי השכונות והעתקת מגוריהם לאזורי מגורים איכותיים יותר יצרו תהליך של הגירה שלילית, והדירות המתפנות אוכלסו במשפחות חלשות, דבר שהנציח את המצב הקיים

משה ארבל:       כעת הגיעה העת לטיפול וחיזוק הפריפריה החברתית באמצעות הקמת רשות לאומית, ייעודית לצורך זה, אשר תוקם במשרד הפנים ותפעל בדרכים שונות המפורטות בסעיף 5 להצעת החוק: לחזק את הפריפריה החברתית, לעודד יוזמות כלכליות בה, לתאם בין הרשויות והגופים הפועלים בענייניה ועוד

משה ארבל:  הרשות תנוהל על ידי מנהל הרשות

משה ארבל:  מועצת הרשות תתווה את מדיניות הרשות, תפקח על פעילות מנהל הרשות ותאשר את התוכנית השנתית והתוכנית הרב-שנתית, ואת אופן חלוקת תקציב הרשות

משה ארבל:  מבנה הרשות ומטרותיה עוצבו בדומה לחוק הרשות לפיתוח הנגב וחוק הרשות לפיתוח הגליל

משה ארבל:      עוד מוצע במסגרת החוק כי אגף פריפריה חברתית, סמכויותיו ותקניו, יעברו עם כניסתו לתוקף של החוק לרשות שתוקם לפי חוק זה על סמכויותיה ותקניה, על מנת למנוע כפל תפקידים וסמכויות, שעלולים להוביל לסרבול ולבזבוז כספי ציבור, וכדי לחזק את הרשות כגורם ייעודי מוצהר, שתכליתו תמיכה וקידום הפריפריה החברתית

משה ארבל:       אני רוצה להודות לחברי חבר הכנסת ינון אזולאי על קידומה של ההצעה והבאתה להצבעה, וגם לצוות לשכתו – עו"ד גיל גולן, יועץ לחקיקה

משה ארבל:  אני קורא לכם, חברי הכנסת מימין ומשמאל, דתיים וחילונים, יהודים וערבים – כולם ללא יוצא מן הכלל – לתמוך בהצעת החוק הזאת, מדובר בתיקון עוול של שנים ארוכות, ולהביא בשורה לאזרחי ישראל הנמצאים בפריפריה החברתית; שגם להם תהיה אפשרות למוביליות חברתית, לחינוך טוב ומקצועי, להצליח ולהגשים את כל חלומותיהם

משה ארבל:  תודה רבה

אוריאל בוסו: תודה רבה לחבר הכנסת משה ארבל

אוריאל בוסו:  יעלה ויבוא וישיב ממלא מקום שר הפנים, חבר הכנסת השר מיכאל מלכיאלי, בבקשה

מיכאל מלכיאלי: תודה, אדוני היושב-ראש

מיכאל מלכיאלי:  חבריי חברי הכנסת, אני רוצה לברך את חברי הכנסת המציעים, הרב ינון אזולאי והרב ארבל, על הצעת החוק הזאת

מיכאל מלכיאלי:  וכמובן, קורא לכולם לתמוך בהצעת החוק הזאת

מיכאל מלכיאלי:       הסבר קטן

מיכאל מלכיאלי:  במשך שנים ידענו שיש פריפריה ויש מרכז

מיכאל מלכיאלי:  הפריפריה היא מקום רחוק והמרכז הוא מקום קרוב

מיכאל מלכיאלי:  הבנה מאוד מאוד פשוטה, זאת חלוקה אחת שהייתה

מיכאל מלכיאלי:  חלוקה נוספת הייתה בין ערים עשירות לערים עניות, ערים מוחלשות

מיכאל מלכיאלי:  יש עיר מאוד מאוד חזקה, שנחשבת מספר 7–8, אבל בתוך העיר יש שכונות מצוקה – שכונות של עוני

מיכאל מלכיאלי:  אחת ההחלטות המשמעותיות ביותר של השר שהיה, שר הפנים הרב אריה דרעי, היא שייתנו החלטות רוחביות לכל הערים החלשות – מושג של פריפריה חברתית

מיכאל מלכיאלי:  כלומר אם נדבר, למשל, על העיר נתניה, שנחשבת עיר ברמה מאוד גבוהה, בתוך נתניה יש מקומות חלשים מאוד

מיכאל מלכיאלי:  משרד הפריפריה יכול היה לחזק את אותן שכונות חלשות

מיכאל מלכיאלי:  גם בחלק מהשכונות המסוימות בירושלים יש שכונה שברמה גבוהה יותר, או לא

מיכאל מלכיאלי:       אני חושב שטוב עשו חברי הכנסת הרב אזולאי והרב ארבל שהגישו את הצעת החוק הזאת, ואני קורא לכולם לתמוך בה

מיכאל מלכיאלי:  הצעה חשובה מאין כמותה

אוריאל בוסו: תודה רבה לשר מיכאל מלכיאלי, ממלא מקום שר הפנים

אוריאל בוסו:  ביקש להתנגד להצעה הזאת חבר הכנסת עודד פורר, בבקשה

אוריאל בוסו:  להתנגד להתנגד או – – –     

עודד פורר: מתנגד, מתנגד

עודד פורר:  אדוני היושב-ראש, חברי הכנסת, אדוני השר, האזנתי לדברי ההסבר של חבר הכנסת ארבל ושל השר

עודד פורר:  אם אתם רוצים, במילון, או במילון הביטויים – אם אתם רוצים לקחת את הביטוי "כשר אבל מסריח", קחו את הסיפור הזה

עודד פורר:  כי הסיפור הזה כולו הוא הסיפור של כשר אבל מסריח

עודד פורר:  הרי ממה נולדה הצעה החוק הזאת? היא נולדה מזה שלא קיבלתם את המשרד לפיתוח הנגב והגליל, שזה המשרד שהיה, שאותו הפכתם למשרד לפיתוח הנגב והגליל והפריפריה החברתית – אותה המצאה שהמציא בזמנו השר אריה דרעי, כשהיה השר לפיתוח הנגב והגליל

עודד פורר:  מה קרה במשרד לפיתוח הנגב והגליל? הפכתם אותו לצינור כדי להזרים לרשויות שאתם חפצים ביקרן

עודד פורר:  זה מה שהיה, וזאת המטרה של הרשות הזאת

עודד פורר:  לא פיתוח וסיוע, ולא לתת למישהו שזקוק

עודד פורר:  זה פשוט להפוך את היוצרות, ולהזרים תקציבים לאן שאתם רוצים להזרים תקציבים, ולייצר מנגנון כשר לדבר הזה

עודד פורר:      ומאיפה אני מכיר את זה? מכירים את זה מהנתונים

אוריאל בוסו: חברי הכנסת

עודד פורר: הרי הנתונים ברורים מאוד, אדוני היושב-ראש וחברי הכנסת

עודד פורר:  תיגשו לנתונים של המשרד לפיתוח הנגב והגליל והפריפריה החברתית בשנים שהוא נשלט על ידי אריה דרעי, ותראו מה קרה עם הכסף

עודד פורר:  לאן הלך הכסף? אם אני לוקח למשל תקציבים של מוסדות ציבור: שיפוץ מוסדות ציבור בעיר בגליל, שאין ספק לגבי הצורך שלה בתקציבים האלה, גם עיר מעורבת, עיר שמדינת ישראל צריכה להשקיע בה – העיר עכו

עודד פורר:  בעכו השקיע המשרד לפיתוח הנגב והגליל 15

עודד פורר: 4 מיליון שקל בשנים 2016–2018; בביתר עילית – 15

עודד פורר: 8; במודיעין עילית – 20

עודד פורר: 5; בבני ברק – המשרד לפיתוח הנגב והגליל, שיפוץ מוסדות ציבור – 25

עודד פורר: 5 מיליון שקל, כשלעכו נותנים רק 15

עודד פורר:      אז תגידו שהיו פערים כאלו ואחרים – בואו נלך לסעיף אחר בתקציב, בואו נלך לסעיף של אירועי תרבות

עודד פורר:  תקציבי 2017–2019, כשהיה תקציב מדינה

עודד פורר:  כמה כסף נתן המשרד לפיתוח הנגב והגליל לעיר עכו לאירועי תרבות, ב-2017–2019? 300,000 שקל

עודד פורר:  לאירועי תרבות בביתר עילית, חבר הכנסת חמד עמאר – 1

עודד פורר: 5 מיליון; לאירועי תרבות במודיעין עילית, חבר הכנסת ינון אזולאי – 2

עודד פורר: 1 מיליון; בבני ברק – 2

עודד פורר: 2 מיליון

עודד פורר:  ללמדכם מה הכוונה של האירוע הזה

עודד פורר:       בזה אני אסיים עכשיו, בדבר האחרון

אוריאל בוסו: לסיים

עודד פורר: 86% מהטיולים שהמשרד לפיתוח הנגב והגליל הוציא בשנת 2019 ניתנו לתלמידי ישיבות, אף על פי שהם רק 21% מתלמידי העל-יסודי

עודד פורר:  46,000 תלמידי ישיבות יצאו לטיולים בצפון במסגרת הזאת; רק 2,700 מהחינוך הממלכתי והממלכתי-דתי – –      

אוריאל בוסו: נא לסיים

עודד פורר: – – רק 3,600 מהמגזר הערבי והדרוזי, ורק 1,000 מהחינוך המיוחד

עודד פורר:       אז אל תדברו איתי פה על פריפריה ועל פריפריה גיאוגרפית

עודד פורר:  מה שאתם רוצים לעשות זה להזרים כסף למי שאתם חפצים ביקרו, ועל זה נאמר: אתם רוצים להכשיר את המסריח

אוריאל בוסו: תודה רבה לחבר הכנסת עודד פורר

אוריאל בוסו:  ישיב מציע ההצעה, חבר הכנסת ינון אזולאי

ינון אזולאי: תודה רבה לך, אדוני היושב-ראש

ינון אזולאי:  כבוד השר

ינון אזולאי:  עודד, אתה יודע מה? חשבתי אולי תנסה להתחרט על מה שלא עשית במשרד, ואני שמח שהרמת

ינון אזולאי:  רק נתון, שתדע

ינון אזולאי:  במשרד – אני לא יודע אם אתה יודע – עד אחרי שסיימת עם המשרד, כמה תקנים היו לך במשרד, אתה יודע? כ-70 תקנים

ינון אזולאי:  כשאתה נכנסת למשרד, אתה יודע עם כמה סיימת את המשרד? עם חוסר של 36 תקנים

ינון אזולאי:  אתה יודע מה קורה היום במשרד? פירקת את המשרד

ינון אזולאי:  פירקת את המשרד בצורה הכי אגרסיבית שיש

ינון אזולאי:  את הכסף שחילקת – ושמת את המנכ"ל שלך, שהיה ראש העיר בצפת – דאגת לשלוח אותו לערים החשובות לכם בשביל לבנות את המוניציפלי שלכם

ינון אזולאי:       כשאריה דרעי נכנס למשרד, הייתי יועץ השר שם, וכשאריה דרעי נכנס למשרד, אתה יודע כמה תקציבים היו שם לחרדים? אפס

ינון אזולאי:  אתה יודע כמה תקציבים היו לערבים? גם קרוב לאפס

ינון אזולאי:  וכשאתה נכנסת, הורדת את זה לאותו מקום

ינון אזולאי:  אתה יודע למה? כי לא היית מסוגל לראות את ההצלחות של אריה דרעי

ינון אזולאי:  אתה ומפלגתך

עודד פורר: ראינו את ההצלחות

עודד פורר:  ראינו

ינון אזולאי: כשאנחנו עשינו אירועים – נכון, גם לנו יש ילדים, אדוני

עודד פורר: פיתחתם את הנגב והגליל בבני ברק

עודד פורר:  פיתחתם את הנגב והגליל בביתר עילית

אוריאל בוסו: חבר הכנסת עודד פורר

אוריאל בוסו:  חבר הכנסת עודד פורר

ינון אזולאי: רק נתון, שתדע – – –     

עודד פורר: אחלה נגב וגליל

ינון אזולאי: נכון

ינון אזולאי:  אז רק נתון, שתדע: יש פריפריה חברתית – –      

יוסף טייב: – – – הכול היה דבש

ינון אזולאי: – – ויש פריפריה שהיא גם בשכונות

ינון אזולאי:  ובשכונות זה גם באשדוד, איפה שיש את המעוז שלכם

ינון אזולאי:  יש שם שכונות חלשות מאוד

קריאה: חבר ועדת הכספים, באנו להצביע בעד, אם אתה יכול לקצר

קריאה:  באנו להצביע בעד

ינון אזולאי: אתה יודע שגם בנתניה יש שכונות חלשות, ואתה יודע שיש בעוד ערים, שאולי לא נמצאות – הן נמצאות שם – –     

עודד פורר: – – – סבסדתם בביתר עילית

עודד פורר:  איך יכול להיות?     

ינון אזולאי: – – אגב, הן לא נמצאות – עודד, עודד, אנשים – תסתכל גם בתקציב שדיברת

אוריאל בוסו: אשדוד אולי יותר חזקה מביתר? אשדוד היא יותר חזקה מביתר

ינון אזולאי: עודד, גם על התקציבים שדיברת, בסך הכול המומחיות של אריה דרעי היא לעשות תיקון עוול, תיקון אפליה

אוריאל בוסו: לצמצם פערים

ינון אזולאי: תשאל את הציבור החרדי, תשאל את הציבור הערבי, ויגידו לך

עודד פורר: לקחת מהנגב והגליל ולהעביר לביתר – – –     

ינון אזולאי: מה נעשה? כואב לכם

ינון אזולאי:  עודד, אתם לא יודעים לעבוד, פירקתם משרד

ינון אזולאי:  פירקתם את המשרד

עודד פורר: – – – מבחינת אזורי מסחר יש לכם מעל ומעבר

עודד פורר:  מעל ומעבר

ינון אזולאי: אני יודע שזה כואב לך היום, שאתה יושב במקום הזה ולא במשרד, וזה בסדר, זה חלק מהפוליטיקה

עודד פורר: מה שעשינו בנגב בשנה, לא עשיתם בעשר שנים

עודד פורר:  בעשר שנים לא עשיתם

ינון אזולאי: עודד, עודד, זה חלק מהפוליטיקה, אני יודע

עודד פורר: זו הפוליטיקה שלכם

עודד פורר:  זו הפוליטיקה שלכם

ינון אזולאי: היום אתה פה, מחר אתה שם, אני אפילו לא מתנשא עליך שהיום אנחנו במקום הכוח

שרון ניר: אבל למה – – –     

ינון אזולאי: אני לא מתנשא עליך, אני בסך הכול מרחם עליכם

עודד פורר: – – – אל תספר סיפורים

עודד פורר:  אל תעטוף במילים יפות

ינון אזולאי: אבל מה נעשה? כן, שרון

שרון ניר: חבר הכנסת ינון, למה להקים משרדים? למה לא להתייחס למשרד הרווחה? כמה רשויות? כמה רשויות – – –      

ינון אזולאי: אני אגיד לך

ינון אזולאי:  אני אומר לך

ינון אזולאי:  אני אומר לך

ינון אזולאי:  שאלת שאלה יפה

ינון אזולאי:  שרון, שאלת – – –     

אוריאל בוסו: את יודעת למה צריך הצעה? בגלל התופעה של שרים מתחלפים, צריכה להישאר רשות שלא תלויה בשר

אוריאל בוסו:  בבקשה, מציע החוק

ינון אזולאי: אני אסביר לך

שרון ניר: – – – לאנשים – – –      

ינון אזולאי: שרון, אני אסביר לך

ינון אזולאי:  שרון, קודם כול אנחנו לא מקימים משרד, מקימים רשות בתוך משרד הפנים

שרון ניר: רשות – – – הרשות זה – – –      

ינון אזולאי: לא עם תקנים חדשים

ינון אזולאי:  שרון, שאלת

ינון אזולאי:  שרון, שאלת

ינון אזולאי:  לא עם תקנים חדשים

ינון אזולאי:  אני אגיד לך דבר אחד: אנחנו כש"ס, כדגל לקחנו את משרד הרווחה, לקחנו את משרד הבריאות – משרדים שאינם מתגמלים

ינון אזולאי:  כל הצעות החוק שהעברתי עד היום – שלי, בכל אופן, ושל חברי הכנסת מסיעת ש"ס – היו בהסכמה

ינון אזולאי:  כולן, אולי אחת שלא הייתה כל כך בהסכמה

ינון אזולאי:  אבל בגדול, העברנו חוקים חברתיים בקדנציה הזאת

ינון אזולאי:  בכל מה שאנחנו רוצים ברוך השם הצלחנו, ובהסכמה, וזה נמצא בוועדה בקריאה ראשונה, ועוד מעט יש משהו מקדנציה קודמת לקריאה שנייה ושלישית

ינון אזולאי:  לכן, בגלל שאנחנו חברתיים, בגלל שאנחנו חושבים שהמקום של הפריפריה החברתית יכול להיות במצב יותר טוב כשהוא במשרד הפנים

ינון אזולאי:  יכול להיות, ולכן אנחנו מקימים את המקום הזה דווקא במשרד הפנים, עם הרשויות, ביחד עם השיתוף של הרשויות, כדי להגיע לכל הערים בכל מקום

ינון אזולאי:      אני אומר לך, אם בתקופה של עודד, ידידי היקר עודד פורר, פורק המשרד, עכשיו השר וסרלאוף יבנה אותו מחדש

ינון אזולאי:  אנחנו בפריפריה נבנה, ונהיה למען החלשים, כי זו תנועת ש"ס

ינון אזולאי:  תודה רבה

אוריאל בוסו: תודה רבה לחבר הכנסת ינון אזולאי

אוריאל בוסו:       אם כך, רבותיי חברי הכנסת, נעבור להצבעה

אוריאל בוסו:  הצעת חוק הרשות לפיתוח הפריפריה החברתית, התשפ"ג–2023, של חבר הכנסת ינון אזולאי

אוריאל בוסו:  הצבעה

אוריאל בוסו:  ההצבעה היא הצבעה אלקטרונית

אוריאל בוסו: בעד ההצעה להעביר את הצעת החוק לוועדה – 22 

אוריאל בוסו: נמנעים – אין 

אוריאל בוסו: אם כך, רבותיי חברי הכנסת, 22 בעד, חמישה מתנגדים, אין נמנעים

אוריאל בוסו:  אני קובע שהצעת חוק הרשות לפיתוח הפריפריה החברתית, התשפ"ג–2023, של חבר הכנסת ינון אזולאי, התקבלה בקריאה הטרומית ותעבור לוועדת הכלכלה להכנתה לקריאה הראשונה

אוריאל בוסו:      חברי הכנסת, נעבור לנושא הבא על סדר-היום, הצעת חוק – – –     

עודד פורר: אדוני, לוועדת – – –     

אוריאל בוסו: כבר עברתי נושא

אוריאל בוסו:  כבר המשכתי לנושא הבא

אוריאל בוסו:      חבר הכנסת עודד פורר, כבר עברתי לנושא הבא

אוריאל בוסו:  קבעתי שזה יעבור לוועדת הכלכלה

אוריאל בוסו:  תודה

אוריאל בוסו: [הצעת חוק פ/1542/25; נספחות

אוריאל בוסו: ] 

אוריאל בוסו: הצעת חוק להרחבת הייצוג ההולם של בני האוכלוסייה החרדית ברשויות ובתאגידים ציבוריים (תיקוני חקיקה), התשפ"ג–2023, של חברי הכנסת משה גפני, יעקב אשר ויצחק פינדרוס

אוריאל בוסו:  יעלה ויציג את ההצעה חבר הכנסת יושב-ראש ועדת הכספים הרב משה גפני, בבקשה

אוריאל בוסו:  תשיב בשם הממשלה סגנית השר, חברת הכנסת מיכל מרים וולדיגר

משה גפני: אדוני היושב-ראש, חברי הכנסת, אנחנו מנהלים דיונים בינינו, בין חברי הכנסת, זמן רב על הנושא הזה

משה גפני:  אומרים לנו: אתם, החרדים, צריכים להשתלב; להשתלב בעבודות, להשתלב במקומות עבודה ולהיות חלק מהעניין, שלא תהיו חריגים בעניין הזה

משה גפני:  ולפני הרבה שנים דחיתי את זה

משה גפני:  אני לא העליתי דברים מהסוג הזה, בגלל שחשבתי שאולי מתכוונים לדברים אחרים

משה גפני:  אבל בשנים האחרונות אימצתי את האמירה הזו שאומרים לנו כל הזמן: אתם, החרדים, תשתלבו

משה גפני:  עשיתי כמה דברים

משה גפני:  בין היתר עשיתי גם חוק שלפיו בני האוכלוסייה החרדית – ונדמה לי שאז הכנסנו גם ערבים

עודד פורר: – – – עולים, פעם היו לכם עולים

משה גפני: הכנסנו עולים

קריאות: – – –     

משה גפני: בסדר

משה גפני:  שיהיה ייצוג הולם אם יש שני מועמדים שיש להם אותם כישורים, אותן תעודות וכו', כשבעניין הזה לא יורדת הרמה של העוסקים

משה גפני:  זה בדירקטוריונים של החברות הממשלתיות ובמשרדי הממשלה

משה גפני:  הממשלה קיבלה החלטה כמה אחוזים יהיו בעניין הזה, ומטפלים בזה

משה גפני:  לא שאני שמח על מה שקורה בעניין הזה, זה מתנהל בעצלתיים – אבל מתנהל

משה גפני:       יום אחד מתקשר אליי יהודי חרדי; אני לא אומר את שמו בגלל שלא קיבלתי ממנו רשות

משה גפני:  הוא חסיד גור, עובד בנמל אשדוד

משה גפני:  הוא אומר: באשדוד יש הרבה חרדים שרוצים להשתלב בעבודה של נמל אשדוד, אבל יש בעיה: יש תור

משה גפני:  הוא שואל אותי: למה לא עשית ייצוג הולם גם בחברות ממשלתיות, כדי שאותם עובדים שרוצים להתקבל לנמל אשדוד, יוכלו להתקבל? כתוב בעיתונים, השם והכתובת שמורים במערכת

משה גפני:  האיש נמצא, הוא היה פה בכנסת לפני שבועיים

משה גפני:  הוא דיבר איתי

משה גפני:  הוא רוצה – יש חרדים רבים שרוצים לעבוד בנמל אשדוד

משה גפני:  אמרתי לו אז, כשהוא פנה אליי: אני באמת אניח הצעת חוק כזו

משה גפני:  והצעת החוק הזו היא השלמה להצעת החוק שהתקבלה, שדיברה על משרדי הממשלה ועל דירקטוריונים, היא מדברת על רשויות מקומיות, והיא מדברת על חברות ממשלתיות כמו נמל אשדוד, הדואר וחברות ממשלתיות – לתת ייצוג הולם לבני העדה החרדית

משה גפני:       אני תולה תקוות שהצעת החוק הזו תעבור פה אחד

משה גפני:  כי מה המשמעות של העניין? המשמעות של העניין, מעבר לנושא הפרקטי – ותכף אומר משהו על העניין הזה עם משרד המשפטים – זו אמירה של הכנסת, מה שאומרים כל הזמן חברי הכנסת ועיתונאים, ואנשים שמעצבים דעת קהל, שצריך לשלב חרדים בעבודה

אוריאל בוסו: זה החוק שבנט הגיע במיוחד להצביע נגדו בקדנציה הקודמת?   

משה גפני: כן

משה גפני:  אני לא רוצה להזכיר את זה

נאור שירי: בצבא, לא בעבודה

נאור שירי:  אני אומר, הייצוג ההולם יהיה שווה ערך לשירות בצבא או לשירות הלאומי

שרון ניר: אני גם בעד להרחיב את זה לצבא

יבגני סובה: תגיד לי, אם הוא עולה, חזר בתשובה והוא גם חרדי, אולי אפשר לשלב?      

אוריאל בוסו: אתה יודע כמה חרדים יש בשירות האזרחי? לא הבנתי

אוריאל בוסו:  יש מאות

קריאות: מאות?     

אוריאל בוסו: בטח, שירות אזרחי

משה גפני: אפשר להיות נגד, זה בסדר

שרון ניר: אנחנו בעד להרחיב את הייצוג ההולם גם לצבא

יבגני סובה: הרב גפני, עוד שאלה

נאור שירי: – – – ביחס לחלק באוכלוסייה

משה גפני: מדובר על החלק באוכלוסייה ברשויות מקומיות

משה גפני:  הכול

משה גפני:  זה כתוב גם בחוק

משה גפני:  הלשכה המרכזית לסטטיסטיקה היא קובעת

נאור שירי: לא, לא

נאור שירי:  היא לא קובעת

נאור שירי:  מי שקובע בלשכה המרכזית לסטטיסטיקה הוא מישהו אחד

אוריאל בוסו: בהמשך

נאור שירי: בהמשך

נאור שירי:  אז אני לא מאמין בלשכה המרכזית לסטטיסטיקה

יבגני סובה: שאלה קטנה: מהו הוותק בשביל להיות חרדי עד – – –     

אוריאל בוסו: רגע, אתן לו להשלים את הדברים

משה גפני: רגע, תן לי

משה גפני:  יש לי פה דברים יותר מעניינים

משה גפני:  הוא בכלל מערער על הלשכה המרכזית לסטטיסטיקה

אוריאל בוסו: אותו ותק של העולים?     

יבגני סובה: לא – – –     

משה גפני: בסדר

משה גפני:  יבגני, אנחנו מדברים על דבר שכשאתם תגידו שאתם רוצים לשלב חרדים בעבודה, אז הינה, אני אגיד לכם: מה עשיתם עם זה?      

יבגני סובה: בעד, בעד

משה גפני: בעד

משה גפני:  ואז הטענה היא טענה נכונה

עודד פורר: תתחיל בלשלב אותם בלימודים

שרון ניר: בצבא

קריאות: – – –     

אוריאל בוסו: הוא שואל: מי מגדיר מיהו חרדי?      

משה גפני: אני התחלתי את העבודה בעניין הזה כשהייתה הצעת חוק בוועדת הפנים, כשאופיר פינס היה אז יושב-ראש הוועדה

משה גפני:  הייתי בוועדת החוקה

משה גפני:  היה חוק של אחמד טיבי, ואני ביקשתי להכניס חרדים

משה גפני:  הגיע נציג משרד המשפטים, והוא אמר: אי-אפשר להכניס את המילה "חרדים", מכיוון שחרדים זה לא דת, לא גזע ולא מין

קריאה: אז איך – – –      

משה גפני: יפה

משה גפני:  אבל מאז היו כבר הרבה צרות שעשו לציבור החרדי, והגדירו בחוק מה זה

יבגני סובה: שמה?      

משה גפני: מיהו חרדי? יש הגדרה

משה גפני:  אני אומר את זה גם בחוק הזה

משה גפני:  מי שנקבע בחקיקה שהוא חרדי, ייכלל בתוך ההגדרה של חרדים

קריאות: – – –     

יבגני סובה: אז מי שלא למד – – –     

משה גפני: יבגני, תאמין לי, אם רוצים להתנגד, אני יכול להביא לך תירוצים יותר טובים

יבגני סובה: לא, אני שואל אותך בשיא הרצינות

יבגני סובה:  מי – – – הוא חרדי או לא חרדי באמת – – – אם חזרתי בתשובה, אני חרדי או לא חרדי?     

עודד פורר: – – –     

משה גפני: אבל אני עונה: מי שרוצה לשלב חרדים, צריך לתמוך בחוק הזה, בגלל שאז בוודאי אפשר להתחיל לברר את העניין הזה

משה גפני:  אני אתן לכם דוגמה, ירושלים

משה גפני:  האוכלוסייה החרדית בירושלים היא בערך 39%, 40%

משה גפני:  בעירייה יש 2

משה גפני: 7% עובדים

עודד פורר: לכמה מהם יש תעודות בגרות? לכמה ב-40% האלה יש תעודת בגרות? אם יש 40% חרדים, לכמה יש תעודת בגרות?     

שרון ניר: לימודי ליבה

משה גפני: אבל – – – אני מדבר על זה שיש לו את כל התעודות, שהוא שווה לאותו אחד שמתמודד

עודד פורר: 40% – – –     

משה גפני: מאה אחוז

משה גפני:  תאמין לי, יש לי את הרשימות של אנשים שיש להם את הכול והם מבקשים להתקבל, ולא מתקבלים בכל הארץ

משה גפני:  אבל מה זה משנה? על מה הוויכוח? אם מדברים על העניין הזה שרוצים לשלב חרדים – זה הזמן, זה המקום

שרון ניר: הרב גפני, אני בעד

שרון ניר:  אבל שתהיה לו עוד תעודה אחת

שרון ניר:  לא יכול להיות שעכשיו בוגר שירות צבאי יתועדף פחות כי יש ייצוג הולם למישהו שהגיע בלי שירות צבאי

משה גפני: לא אמרתי

עודד פורר: אבל זה מה שיקרה

עודד פורר:  מה לא אמרת? לשירות צבאי אין העדפה מתקנת

שרון ניר: זו המשמעות של החוק

שרון ניר:  ייצוג הולם – – – מי שעשה שירות צבאי

אוריאל בוסו: חברת הכנסת שרון, זה לא מתפקידי, אבל לא העדפה – שלא תהיה אפליה הפוכה

אוריאל בוסו:  כי היום – – –     

שרון ניר: – – –     

אוריאל בוסו: אבל הפוך: היום מגיע חרדי שווה בין שווים, לפעמים הוא יכול להיות עם תואר מעל מתמודד אחר, ובגלל שהוא חרדי הוא לא מתקבל

משה גפני: אני יכול לספר לך – – –     

קריאות: – – –     

משה גפני: מה ההתלהבות הזו? לא הבנתי

משה גפני:  אני האמנתי לכם שאתם רוצים לשלב חרדים

משה גפני:  האמנתי לכם

שרון ניר: אנחנו בעד, אבל הפשט של החוק הזה – – –     

משה גפני: התפרסם בעיתון הנפוץ ביותר במדינה: משרד עורכי דין – – –     

עודד פורר: יתד נאמן או – – –     

משה גפני: לא, לא

משה גפני:  התפרסם במשרד עורכי דין בתל אביב שהוא צריך דחוף עורך דין צעיר, ושעורך הדין צריך להשתלב בעבודה דחוף

משה גפני:  אמרתי לחבר שלי, עורך דין צעיר: בוא נעשה ניסיון

משה גפני:  תרים טלפון, תיסע לשם אחר הצוהריים ותגיד שאתה עורך דין טוב ואתה רוצה להתקבל לעבודה

שרון ניר: – – – שהוא גם עורך דין – – –     

משה גפני: הוא בא לשם, ואז זה שמראיין אותו מסתכל עליו, היה לו זקן מדובלל כזה, הוא חרדי כזה עם פאות גדולות

משה גפני:  הוא בא ואומר: פרסמתם מודעה בעיתון, אני עורך דין, הינה התעודות שלי, אני עשיתי כך וכך, ואני רוצה להשתלב במשרד שלכם

משה גפני:  ההוא מסתכל עליו ואומר: סליחה, הסתדרנו כבר

משה גפני:  אנחנו החרדים נתקלים בזה בכל מקום

משה גפני:  הסיפור של שילוב חרדים בעבודה הוא צביעות, בגלל שכשמגיע חרדי ומבקש להתקבל לעבודה ויש לו את כל התעודות, אומרים לו: סליחה, הסתדרנו

משה גפני:  אנחנו נתקלים בזה בכל מקום

יבגני סובה: – – – כל כך טובה

יבגני סובה:  היית צריך לקחת משהו – – –     

משה גפני: אני מבקש מהכנסת לתמוך בהצעת החוק הזו

משה גפני:  אני אומר, גברתי סגנית השר: אני אקבל עליי כל התליה שיתלו בעניין הזה

משה גפני:  יש הצעת חוק ליוצאי צבא, ובלאו הכי לגבי החרדים ברור שזה הדבר שהכי מפלה לרעה

משה גפני:  אבל אני מוכן להשתלב בכל הנושא הזה

משה גפני:  אותו הדבר לגבי ערבים, דרוזים,  צ'רקסים, כל מה שיוחלט

אוריאל בוסו: עולים

משה גפני: אני בעד שוויון, בעד זה שלא יפלו לרעה את הציבור החרדי

משה גפני:  אם אנחנו מסתכלים על מקומות העבודה האלה, אם אנחנו מסתכלים על החברות הממשלתיות, אם אנחנו מסתכלים על רשויות מקומיות ורואים את התוצאות, כמה עובדים יש שם – גם אם הייתי חבר במפלגה שלכם, ואני לא – הייתי מצביע בעד

משה גפני:  תודה רבה

אוריאל בוסו: תודה רבה לחבר הכנסת הרב משה גפני

אוריאל בוסו:  תשיב בשם הממשלה סגנית השר, חברת הכנסת מיכל מרים וולדיגר

יבגני סובה: הרב גפני, בשביל לתבוע את המעסיק הזה אתה לא צריך חוק; אתה יכול לתבוע על זה שהוא מפלה אותו בגלל שהוא חרדי

יבגני סובה:  אותו בחור שלא התקבל יכול לתבוע אותו גם היום לפי החוק, הוא יכול לתבוע אותו

יבגני סובה:  לא צריך את החוק שלך, כי החוק שלך לא מבטיח – הוא יגיד שהוא יסתדר גם עם החוק שלך

יבגני סובה:  הוא יכול להגיד שהוא הסתדר – – – זה העניין

מיכל מרים וולדיגר: כבוד היושב-ראש, כבוד השר, חברי הכנסת הנכבדים, חברות ממשלתיות הן גופים הנפרדים משפטית ממדינת ישראל

מיכל מרים וולדיגר:  בהתאם לחוק החברות הממשלתיות, חברות אלו מחויבות לפעול לפי שיקולים עסקיים שעל פיהם נוהגות לפעול חברות לא ממשלתיות, כלומר לפעול בעיקרו של דבר להשאת רווחיהן לטובת המדינה כבעלת מניות בחברות אלו

מיכל מרים וולדיגר:  מצד שני לא ניתן להתעלם מכך שחברות ממשלתיות הינן גוף בבעלות ממשלתית, אשר בחלק מהנושאים הוחלו עליהן גם הוראות וחובות מהדין הציבורי

מיכל מרים וולדיגר:  דוגמה לכך היא הוראות המתייחסות לפיקוח על השכר; דוגמה נוספת היא הוראות המתייחסות לשקיפות פעילות החברות שלהן, ובכלל זה מסירת מידע אודות הפעילות לציבור

מיכל מרים וולדיגר:       בהקשר זה יצוין כי על החברות הממשלתיות מוחלת חובת הייצוג ההולם כבר היום

מיכל מרים וולדיגר:  תיקון בסעיף 50א לחוק החברות הממשלתיות החיל חובה זו ביחס לאוכלוסיית יוצאי אתיופיה, ותיקון דומה משנת 2012 החיל את החובה ביחס לאוכלוסייה הדרוזית

מיכל מרים וולדיגר:  התיקונים כאמור, שנקבעו בחוק החברות הממשלתיות ביחס לאוכלוסיות הללו, מאזנים בצורה נאותה בין חובת החברות הממשלתיות הללו להתנהג כחברות בבעלות ממשלתית לחובה להתנהג כחברות עסקיות ולפעול למען המטרות הללו, דהיינו לפעול למען השגת מטרה חברתית חשובה, כגון שילוב של מגוון אוכלוסיות בתעסוקה במשק הישראלי, מול החובה לפעול לפי שיקולים עסקיים שעל פיהם פועלות החברות הלא-ממשלתיות

מיכל מרים וולדיגר:       ידידי הרב גפני, אני מבקשת להפנות את תשומת ליבך לכמה נושאים חשובים: בסעיף 50א1 (ב)1 לחוק הצעת תיקונים שלא מופיעים היום לגבי האוכלוסיות האחרות, לדוגמה: ביקשת חובה לבצע התאמות במבדקי הקבלה לעבודה, ההכשרה וההדרכה לעבודה

מיכל מרים וולדיגר:  זה לא מופיע היום בהקשר לאוכלוסיות האחרות

מיכל מרים וולדיגר:  כמו כן, ביקשת להשמיט את המילים "ככל האפשר", שנקבעו בתיקונים הללו ובעצם הופכות את חובת ייעוד המשרות למשהו שהוא חובה, ולא להשתדלות ומאמץ

מיכל מרים וולדיגר:       עוד דבר שהוספת שלא קיים הוא שמספר המשרות שיאוישו בידי האוכלוסייה החרדית יהיה בהתאם לחלקה היחסי באוכלוסייה

מיכל מרים וולדיגר:  גם זה לא קיים היום ביחס לאוכלוסיות האחרות

אוריאל בוסו: אבל אולי צריך העדפה מתקנת בשלב הראשון

מיכל מרים וולדיגר: הדברים הללו נכנסים לתוך שיקול הדעת של הנהלת החברה, שחלק מהמטרות שלה הן השאת רווחים, ולכן אני מציעה לתת את הדעת על הנושאים הללו

מיכל מרים וולדיגר:  אלה נושאים חשובים שצריך לבדוק מה אנחנו עושים איתם

מיכל מרים וולדיגר:  יחד עם זאת, הכללת האוכלוסייה החרדית במסגרת האוכלוסיות הראויות למתן ייצוג בתוך החברות הממשלתיות חשובה ביותר לנו, לכולנו כחברה – זה חשוב בהחלט

מיכל מרים וולדיגר:  לכן יש לשקול להשוות בהחלט את מה שחבר הכנסת גפני מבקש, ולקבוע בהסדר קבוע מתן ייצוג הולם בסעיף 50א לחוק החברות הממשלתיות גם לחרדים

מיכל מרים וולדיגר:       לכן ועדת השרים לענייני חקיקה החליטה לתמוך בקריאה טרומית בהצעת החוק להרחבת הייצוג ההולם של בני האוכלוסייה החרדית ברשויות המקומיות ובתאגידים הציבוריים בכפוף לכך שהמשך הליכי החקיקה יקודמו בהסכמה ובתיאום עם המשרדים הרלוונטיים

מיכל מרים וולדיגר:  לכן אנחנו ממליצים להצביע בעד הצעת החוק בקריאה טרומית

מיכל מרים וולדיגר:  תודה

אוריאל בוסו: תודה רבה

אוריאל בוסו:  האם חבר הכנסת רוצה להשיב?     

משה גפני: אם אין מתנגדים – – –      

אוריאל בוסו: לא, יש מתנגדים

אוריאל בוסו:  קודם כול אני שואל לגבי עמדת הממשלה – מקובל עליך, או שאתה רוצה להשיב? מקובל עליך

אוריאל בוסו:  אוקיי, ביקש להביע התנגדות לחוק חבר הכנסת אחמד טיבי

אוריאל בוסו:  בבקשה, אדוני

אחמד טיבי: כבוד היושב-ראש, חבר הכנסת גפני, מזה כ-20 שנה אני מטפל בנושא הזה של קליטת ערבים בשירות הציבורי

אחמד טיבי:  עמדתי בראש ועדה כאן, בכנסת – ועדה מיוחדת לקליטת ערבים בשירות הציבורי

אחמד טיבי:  היא פעלה שנים רבות

אחמד טיבי:  בתחילת פועלה השיעור היה כ-4%, וכשנאלצנו לסיים את עבודת הוועדה, הוא עלה על 8%

אחמד טיבי:  מה שחשוב הוא שהוועדה הציפה את הנושא שהיה מוסתר מעיני הציבור, כי בדקנו והזמנו כל שר, כל מנכ"ל, כל יחידת סמך, כל סמנכ"ל, וגם שני ראשי ממשלות הופיעו בפני הוועדה: גם אולמרט וגם נתניהו

אחמד טיבי:  היו הבטחות, וההבטחות לא תמיד התקיימו

אחמד טיבי:       בנתונים האחרונים לפני פחות משנה שיעור המועסקים הערבים לפי דוח נציבות שירות המדינה היה 13

אחמד טיבי: 9%

אחמד טיבי:  אם תנכה מזה את העובדים בבתי חולים ממשלתיים, השיעור ירד ל-8% –רחוק מאוד מהשיעור שלנו באוכלוסייה – מעבר ל-20%

אחמד טיבי:  לכן יש כאן קיפוח מובנה, built in

אחמד טיבי:  חברת הכנסת עליזה בראשי, חלאס

קריאה: סגנית השר

אחמד טיבי: אוקיי, סגנית השר

אחמד טיבי:      8% בניכוי עובדי בתי חולים זה תת-ייצוג, שלא לדבר על ערבים המועסקים בחברות ממשלתיות – 1

אחמד טיבי: 5% בלבד בחברות ממשלתיות, כאשר אתיופים הם 1

אחמד טיבי: 7% מהאוכלוסייה, אבל 2

אחמד טיבי: 1% מהעובדים בחברות הממשלתיות

אחמד טיבי:  אתה רואה את גודל הקיפוח שלנו? אני זוכר שפעם הייתה לך הצעת חוק: גם חרדים וגם ערבים; עכשיו ההצעה היא רק על חרדים

אחמד טיבי:       אני רוצה להודיע לך שאנחנו ערבים החרדים לגורלנו ולייצוג שלנו

אחמד טיבי:  אנחנו מאוד חרדים לייצוג שלנו, מר גפני

אחמד טיבי:  האם החוק על חרדים יחול על ערבים שחרדים לייצוג שלהם? זה חשוב מאוד, נדמה לי

אוריאל בוסו: תודה רבה

אוריאל בוסו:  חבר הכנסת גפני רוצה להשיב

אחמד טיבי: רק משפט אחד ברשותך, אדוני היושב-ראש: חבר הכנסת גפני, היות שהזכרנו את נציבות שירות המדינה, כדאי שהגמל יסתכל על הדבשת שלו: רק 4% מהמועסקים בשירות המדינה הם ערבים

אחמד טיבי:  אני לא אזכיר את שיעור הערבים בכנסת – לא חברי כנסת, עובדים בכנסת

אוריאל בוסו: ולא נזכיר את העובדים החרדים בנציבות שירות המדינה

אוריאל בוסו:  בבקשה

משה גפני: אדוני היושב-ראש, סגנית השר, ראשית אני מבקש לומר שאני מקבל את התנאים האלה

משה גפני:  זה ברור לחלוטין, אני מסכים לכך, ואנחנו במהלך – – –      

אוריאל בוסו: טיבי, הרב גפני עלה בשביל להשיב לך

אחמד טיבי: בבקשה

משה גפני: במהלך החקיקה, לפני שנתקדם הלאה, נחזיר את זה לוועדת שרים

משה גפני:  אני לא שלם עם כל הפרטים בחוק

משה גפני:  אני מדבר על עיקרון שאני מדבר עליו כל הזמן, וזה מה שאמר חבר הכנסת אחמד טיבי

משה גפני:  אני נגד, והייתי גם בחקיקות קודמות, שיהיו קבוצות באוכלוסייה שיופלו לרעה בקבלה לעבודה

משה גפני:  לא יכול להיות מצב כזה

משה גפני:  הוא הזכיר את הרופאים הערבים, אני חייב את חיי לרופא ערבי במעייני הישועה; רופא מעולה, מצוין, נדבר על זה עוד פעם

משה גפני:  אבל באמת מדינה מתורבתת צריכה לדאוג לכך

משה גפני:  כשהיא רואה חלקים באוכלוסייה כמו החרדים – את זה אני מכיר, פונים אליי כל הזמן – אי-אפשר לעמוד מנגד ולהטיח האשמות כשאתה לא עושה כלום

משה גפני:  אתה הממשלה, אתה הכנסת, אתה לא עושה כלום, אתה סתם מדבר

משה גפני:      לכן אני חושב שבאמת צריך להכניס גם את הנושא של הערבים, צריך להכניס את הנושא של השוואה לדרוזים, כמו שקיים; לעשות את זה גם לגבי החברות הממשלתיות במקומות שבהם זה אפשרי

משה גפני:  יש יישובים שבהם אין ערבים, ולא מכניסים ערבים לרשויות מקומיות כאלה, או אין חרדים

משה גפני:  מדובר על מקומות כאלה שצריך שלאנשים יהיה מקום עבודה, ושיקבלו אותם וישלבו אותם בעבודה, כמובן בכפוף לכל התנאים

משה גפני:  ולכן אני מבקש את התמיכה, וכמובן, בהמשך החקיקה אנחנו נתאם את זה בדברים שנאמרו כאן

משה גפני:  תודה רבה

אוריאל בוסו: תודה רבה לחבר הכנסת הרב משה גפני

אוריאל בוסו:      אם כך, רבותיי חברי הכנסת, אנחנו נעבור להצבעה

אוריאל בוסו:  ההצבעה תהיה הצבעה אלקטרונית

אוריאל בוסו:  הצעת חוק להרחבת הייצוג ההולם של בני האוכלוסייה החרדית ברשויות ובתאגידים ציבוריים (תיקוני חקיקה), התשפ"ג–2023, של חברי הכנסת משה גפני, יעקב אשר ויצחק פינדרוס – הצבעה

אוריאל בוסו: בעד ההצעה להעביר את הצעת החוק לוועדה – 33 

אוריאל בוסו: נמנעים – 2 

אוריאל בוסו: רבותיי חברי הכנסת, 33 בעד, תשעה מתנגדים, שני נמנעים

אוריאל בוסו:  אני קובע – – –     

יוליה מלינובסקי: ועדת הקליטה

גלעד קריב: ועדת חוקה

ניסים ואטורי: – – –     

אוריאל בוסו: חבר הכנסת ואטורי, לא הספקת? נוסיף את זה לפרוטוקול

אוריאל בוסו:  אבל התוצאה נשארת כמות שהיא – 33 בעד, תשעה מתנגדים, שני נמנעים

אוריאל בוסו:  אני קובע שהצעת החוק להרחבת הייצוג ההולם של בני האוכלוסייה החרדית ברשויות ובתאגידים ציבוריים (תיקוני חקיקה), התשפ"ג–2023, התקבלה בקריאה הטרומית ותעבור לוועדת החוקה, חוק ומשפט להכנתה לקריאה הראשונה

ישראל אייכלר: ועדת העבודה

אוריאל בוסו: ועדת העבודה – היא תעבור לוועדת הכנסת

עודד פורר: אני צעקתי כבר קודם

אוריאל בוסו: בסדר

אוריאל בוסו:  אני רק עכשיו הקראתי

אוריאל בוסו:  היא תעבור לוועדת הכנסת לשם קביעת ועדה

אוריאל בוסו: [הצעת חוק פ/5/25; נספחות

אוריאל בוסו: ] 

אוריאל בוסו: חברי הכנסת, נעבור לנושא הבא בסדר-היום: הצעת חוק צוותי התערבות במשבר, התשפ"ג–2022, של חבר הכנסת שמחה רוטמן

אוריאל בוסו:  ינמק בשם חבר הכנסת רוטמן את הצעת החוק חבר הכנסת משה סולומון, בבקשה

אוריאל בוסו:  ישיב בשם הממשלה השר מיכאל מלכיאלי

אוריאל בוסו:  עשר דקות לרשותך, אדוני, בבקשה

משה סולומון: אדוני היושב-ראש, שרים, חבריי חברי הכנסת, בינואר 2019 התקשרה אימו של יהודה ביאדגה, צעיר מתמודד נפש, אל המשטרה כדי לבקש עזרה ולהרגיע את בנה שמשתולל עם סכין ועלול לפגוע בעצמו ובסובבים אותו

משה סולומון:  כאשר הגיעו השוטרים אל ביתם, יצא יהודה לעברם כשהוא מנופף בסכין ונורה למוות על ידי השוטרים

משה סולומון:  הסיפור הטרגי הזה הוא דוגמה מוכחת לנחיצות החוק שאציג לפניכם כעת

משה סולומון:      במדינת ישראל מערך שירותי הטיפול במשברים נפשיים בקהילה לוקה בחסר

משה סולומון:  אין כל מענה עבור אדם המתמודד עם משבר נפשי אקוטי ועבור בני משפחתו

משה סולומון:  כך מוצאים עצמם עשרות אלפי אזרחים הזקוקים לסיוע נפשי ללא מענה כלל, בעוד למוקדי החירום של ארגוני הצלה המקבלים כ-20,000 פניות בשנה אין את הכלים המקצועיים להתערבות על רקע נפשי אלא על רקע אחר – בריאות או ביטחון

משה סולומון:      בעת משבר או הידרדרות אין לאדם המצוי במשבר או לקרוביו גורם ייעודי כדי להתריע על הצורך לקבלת סיוע חירום או מניעת החרפה

משה סולומון:  מצבים אלו מתרחשים לעיתים לאחר הפסקת טיפול תרופתי או אירוע טראומטי, ומאופיינים בהסתגרות בתוך עצמם, סירוב או חוסר יכולת להכיר במצבם, ויתר על כן בהתנגדות להצעת המשפחה להיעזר ברופא

משה סולומון:  לעיתים הם מביעים מצוקה על ידי התנהגות הפוגעת בסביבה – שוברים רהיטים בבית, זורקים עציצים, מנפצים צלחות וכדומה, ואחדים מביעים מצוקה על ידי התנהגות הפוגעת בזולת, כמו בני המשפחה, שכנים או אפילו פגיעה בעצמם

משה סולומון:      הצעת החוק צוותי התערבות במשבר, שקידמה לראשונה חברתי סגנית שר האוצר מיכל וולדיגר, מציעה להקים מערך של צוותי התערבות במשבר בפריסה ארצית, שיאפשר להתערב ולתת מענה ראשוני ורך יותר במצבים של משבר ראשי, ובכך למנוע את החמרתם והפיכת המצב לקיצון

משה סולומון:  צריך לקחת בחשבון שמענה למצבים כאלה לא מצוי כעת

משה סולומון:  יש מענים לחלק מהמצבים האלה; יש מענה ביטחוני, בטיחותי, יש מענה בריאותי, אבל אין מענה שמשלב את שני הדברים האלה

משה סולומון:       צוותי התערבות במשבר יפעלו ויוזנקו לאחר קריאה שתתקבל במוקד הארצי לסיוע נפשי בין אם על ידי אזרחים שיפנו למוקד, אדוני היושב-ראש, בין אם על ידי כוחות הביטחון או מחלקות השירותים החברתיים ברשויות המקומיות

משה סולומון:  למעשה הצוות הזה יוכל להכיל בתוכו את כל המרכיבים של העזרה שזקוק לה אותו מתמודד נפש

משה סולומון:  מערך ההתערבות במשבר שיוקם יפעל 24 שעות ביממה ושבעה ימים בשבוע, יחזק ויבסס את המענה בקהילה ולא בבתי החולים, יתרום למניעת אשפוזים ולמתן מענה למשבר בקהילה, יבטיח יחס אמפתי למטופל ולמשפחתו, ויעשה שימוש באמצעים של התערבות במשבר בכלים פסיכיאטריים ופסיכולוגיים שנמצאו מועילים

משה סולומון:  נוסף על כך, המערך כאמור ימעיט את השימוש באמצעי כפייה, ויביא להימנעות משימוש בערוץ הפלילי, תוך התחשבות – צריך לקחת בחשבון שכשמגיע השוטר, המפגש של אותו מתמודד נפש עם השוטר הופך את זה באופן אוטומטי לאלים יותר

משה סולומון:  השוטר צריך להגיב, הדבר הזה מסלים ומידרדר, ואז אנחנו מגיעים להחרפת הבעיה במקום לפתרון

משה סולומון:  זה יהיה תוך התחשבות ברקע החברתי והתרבותי של האדם במשבר ושל בני משפחתו בכלל

משה סולומון:      לסיכום, אחזור לסיפורו של יהודה ביאדגה, שאיתו התחלתי: אילו באותה תקופה היה למשפחתו של יהודה, שידעה כי מעשיו נעשים בעקבות מצוקה נפשית, מענה התערבותי הולם, כנראה לא היינו צריכים להגיע לסוף הטרגי, שבו אותו מתמודד בסוף מצא את מותו בידי שוטר שבא לעזור לו, אבל לא היו לו את הכלים לעשות את זה

משה סולומון:      העברת החוק בקריאה טרומית היא קודם כול אמירה משמעותית של בית המחוקקים הישראלי כלפי כל אדם מתמודד נפש בישראל: אנחנו כאן, אנחנו שומעים את מצוקותיהם ופועלים להעניק להם מציאות טובה יותר

משה סולומון:  בעזרת השם, בהסכמה רחבה של משרדי הבריאות, הביטחון הלאומי ומשרד המשפטים, נביא את החוק הזה לקריאה ראשונה, שנייה ושלישית, ונקים את המוקד הכל-כך חשוב הזה, כדי שבסוף מי שמחפש מענה לא ימצא עצמו חלילה נפגע מבקש העזרה מגורם כזה או אחר, כמו מד"א או כמו גורמי הביטחון או כמו המשטרה, והוא ידע לתת לו תשובה הולמת וטובה יותר

משה סולומון:  אז תודה רבה

אוריאל בוסו: תודה רבה לחבר הכנסת משה סולומון

אוריאל בוסו:  יעלה וישיב בשם שר הבריאות השר מיכאל מלכיאלי

מיכאל מלכיאלי: תודה, אדוני היושב-ראש

מיכאל מלכיאלי:  האמת היא שלפני שאני אענה על ההצעה המצוינת שהגיש חבר הכנסת משה סולומון, אני רוצה להתייחס לדבריו של חבר הכנסת פורר, שדיבר כאן קודם, וצר לי שהוא לא נמצא כאן

מיכאל מלכיאלי:  יפה ענה לו חבר הכנסת אזולאי על משרד הנגב הגליל – מה שהוא היה, ומה שהוא היום

מיכאל מלכיאלי:  מה שאני לא מצליח להבין הוא מה מפריע לחבר הכנסת פורר בזה שגם נוער חרדי – כן, גם לתלמידי ישיבות חרדים מגיע בתקופת החופש ליהנות ממה שהציבור הכללי נהנה ממנו כל השנים

מיכאל מלכיאלי:  מה מפריע לו? האם חלק ממסע ההסתה של ליברמן והחבר'ה שלידו קשה לכם להבין – כן, גם הכנופיה שלידו – מה קשה לכם להבין בזה שגם לתלמידי ישיבה מגיע מסע גליל? מה מפריע?      

יבגני סובה: – – –     

מיכאל מלכיאלי: למה מפריע לכם שיש בעכו אירועי תרבות? למה מפריע לכם שבבני ברק ובביתר יש אירועי תרבות? האם אתם לא יודעים שרשויות שלמות מוחלשות במגזר החרדי, במגזר הערבי, ולא רק – – –     

יבגני סובה: – – –     

אוריאל בוסו: חבר הכנסת סובה

מיכאל מלכיאלי: התקופה החלשה ביותר שלהם כשאתם החזקתם את משרד האוצר, הנגב והגליל

יבגני סובה: – – –     

אוריאל בוסו: חבר הכנסת סובה

מיכאל מלכיאלי: אתם ייבשתם את הנגב, המיובש גם ככה, אתם ייבשתם את הגליל גם ככה

מיכאל מלכיאלי: מעולם לא הייתה פריחה בנגב ובגליל כמו בזמן שאריה דרעי היה שר שם; אריה דרעי היה שר וחידש את המושג הגאוני "פריפריה חברתית", דבר שלא היה במשך שנים

מיכאל מלכיאלי:  למה שכונות חלשות בבת ים או בנתניה או בערים שנקראות כאילו "חזקות" – למה להן לא מגיע? מה צר לכם, מה כואב לכם? עד היום, רשויות אמרו, תקופת העדנה הגדולה ביותר הייתה כשאריה דרעי היה שר שם

יבגני סובה: – – –     

מיכאל מלכיאלי: למה זה מפריע לכם? ייבשתם ופירקתם את המשרד, על מה ולמה?      

יבגני סובה: לא פירקנו – – –     

אוריאל בוסו: חבר הכנסת סובה, תאפשר לשר להמשיך לדבר

מיכאל מלכיאלי: לך תראה ערים כמו טבריה או כמו עוד ערים שבהן בתקופה שאתם שירתם במשרדים לא היה שקל לפעילות

מיכאל מלכיאלי:  למה לטעמך לילד בעפולה או בקריית שמונה או בעכו, לא מגיעים גם אירועי תרבות?      

יבגני סובה: ודאי שמגיעים

יבגני סובה:  מאה אחוז

מיכאל מלכיאלי: לא כולם מרמת גן, מרמת השרון, רעננה

מיכאל מלכיאלי:  למה? קשה לכם להכיל

יבגני סובה: לא קשה – – –      

מיכאל מלכיאלי: אני התביישתי בהצבעת הנגד שלכם

מיכאל מלכיאלי:  הצבעתם נגד המוחלשים בנתניה, בבת ים, בערים במרכז הארץ, שאין להן יכולת, הצבעתם נגד אנשים שאין להם אפשרות

יבגני סובה: זאת לא הייתה השאלה

מיכאל מלכיאלי: אני אומר לך, אתה יודע מה, אתם צריכים להתבייש בהצבעה שלכם

מיכאל מלכיאלי:  אתם צריכים להתבייש בהצעה

מיכאל מלכיאלי:       ועכשיו לגבי ההצעה של חבר הכנסת רוטמן, כמו שהציג ידידי חבר הכנסת סולומון: הצעת החוק שלפנינו, מטרתה הקמת מוקד חירום נפשי – אגב, זה בתמיכת כולם?      

אוריאל בוסו: היא גם תביע את עמדתה

אוריאל בוסו:  היא אמורה לעלות

מיכאל מלכיאלי: מקצועית, כפי שנמסר לי על ידי גורמי המקצוע באגף לבריאות הנפש במשרדי – סגנית השר היא דוקטור לכל הנושא בצורה הכי טובה שיש

מיכאל מלכיאלי:  הגם שהבסיס המקצועי מוסכם, יש לבחון היבטים שונים של ההצעה על מנת לדייק אותה ולהכריע לגבי המודל המיטבי

מיכאל מלכיאלי:  בנוסף, מטבע הדברים יש גם לבחון את המשמעויות התקציביות

מיכאל מלכיאלי:  את רואה? נהייתי כמו פקיד באוצר

מיכאל מלכיאלי:  מה קרה, מירב?     משכך הממשלה החליטה לתמוך בהצעה בקריאה הטרומית בלבד

מיכאל מלכיאלי:  אני קורא לחברי הבית להצביע בעד ההצעה

מיכאל מלכיאלי:  תודה רבה

אוריאל בוסו: תודה רבה לשר מיכאל מלכיאלי

אוריאל בוסו:  שר נוסף שיביע את עמדת משרד האוצר – סליחה, לפני כן חבר הכנסת ביקש להביע התנגדות

אוריאל בוסו:  שלוש דקות לרשותך

אוריאל בוסו:  אם זה יהיה 20 שניות מעל אנחנו לא נריב, אבל לעמוד בזמנים

יבגני סובה: אדוני היושב-ראש, חבריי חברי הכנסת, חברי משה סולומון, ההצעה שלך היא חשובה מאוד

יבגני סובה:  היא בהחלט חשובה, אבל יש לי שאלה בהקשר להצעה שלך: פרופ' חגי לוין הציג תזה באחד הדיונים של ועדת החוקה, חוק ומשפט: הרפורמה המשפטית שהולכת להתרחש כרגע גם פוגעת בבריאות הנפש

יבגני סובה:  אז אני לא ראיתי שזה בא לידי ביטוי בהצעת החוק הזאת, ודבר שני, בעקבות מה שקורה רציתי לשאול – – –     

קטי קטרין שטרית: אתם נורמליים – – – באמת – – –      

יבגני סובה: זה מפריע לי, אני מבקש

קטי קטרין שטרית: באמת

קטי קטרין שטרית:  מספיק כבר עם הפחדים והחרדות שאתם מכניסים לציבור – – – מספיק

יבגני סובה: תעצור את הזמן

יבגני סובה:  תודה, קטי, תודה

יבגני סובה:  את יודעת שאני אוהב אותך

קטי קטרין שטרית: אל תשתמש בבריאות הנפש

יבגני סובה: לא משתמש בשום בריאות הנפש

יבגני סובה:  תני לי להגיד

קטי קטרין שטרית: אתה לא יודע על מה אתה מדבר

קטי קטרין שטרית:  חרדות אתם מכניסים

יבגני סובה: החרדה שהושמעה באחד הדיונים – – –     

קטי קטרין שטרית: – – –     

יבגני סובה: די, אי-אפשר ככה

יבגני סובה:  שמעתי אותך

יבגני סובה:  מספיק, מספיק

קטי קטרין שטרית: תפנימו, היו בחירות

קטי קטרין שטרית:  לא רוצה לשמוע אותך

אוריאל בוסו: חברת הכנסת קטי שטרית, בבקשה

יבגני סובה: תודה, אדוני היושב-ראש

יבגני סובה:  לכן החרדה הזאת בהחלט קיימת, במיוחד בימים האלה, כשאנחנו מדברים, למשל, על זה שאנחנו חרדים מכך שראש הממשלה לא הוזמן לבית הלבן במשך חודשים

יבגני סובה:  דרך אגב, אל תחפשו הסבר, משום שהנשיא ביידן כבר אמר את זה בקולו

יבגני סובה:  כאשר הוא התייחס לאירוע הזה, הוא אמר משפט אחד, ואני רוצה לצטט: "הגאונות של הדמוקרטיה האמריקנית והישראלית בכך ששתיהן בנויות על מוסדות חזקים, על איזונים ובלמים של בית משפט עליון חזק ועצמאי

יבגני סובה:  השותפות של ישראל וארצות-הברית וישראל בנויה על ערכים משותפים"

יבגני סובה:  היום ראש הממשלה שלנו טס לגרמניה

יבגני סובה:  אני באמת מאחל לו נסיעה טובה וביקור מוצלח

יבגני סובה:  אני משוכנע שגם בהנהגה הגרמנית וגם בקהילה היהודית בגרמניה יש דאגה עמוקה לערכים המשותפים

יבגני סובה:  אני גם משוכנע שקנצלר גרמניה אולף שולץ יגיד בפגישה לראש ממשלת ישראל בנימין נתניהו את הדברים הבאים (אומר דברים בגרמנית)

יבגני סובה:  הערכים המשותפים של גרמניה וישראל הם ערכים משותפים של דמוקרטיה

יבגני סובה:  זה מה שאנחנו צריכים לזכור לפני כל ביקור של ראש ממשלה באירופה

יבגני סובה:  תודה רבה

אוריאל בוסו: תודה רבה לחבר הכנסת יבגני סובה

אוריאל בוסו:  חבר הכנסת רוטמן

אוריאל בוסו:  הוא יכול להשיב, לא?      

משה סעדה: – – – לאן אתם הולכים? איפה אתה? איפה המפלגה שלך – – –     

אוריאל בוסו: חבר הכנסת רוטמן, אתה כמציע ההצעה יכול לעלות ולהשיב שלוש דקות

אוריאל בוסו:  אתה לא רוצה, אוקיי

אוריאל בוסו:  סגנית שר האוצר חברת הכנסת מיכל וולדיגר, עמדת שר נוספת

אוריאל בוסו:  חמש דקות עומדות לרשותך

מיכל מרים וולדיגר: חכה רגע, יבגני, תן לי מילה

מיכל מרים וולדיגר:       כבוד יושב-ראש הכנסת, כבוד השר, חברי כנסת נכבדים, חבר הכנסת יבגני, עד היום היה ביטוי מאוד נפוץ בבריאות הנפש, הוא נקרא "קרימינליזציה של בריאות הנפש"

מיכל מרים וולדיגר:  עכשיו המצאת דבר חדש, "הפוליטיזציה של בריאות הנפש"

מיכל מרים וולדיגר:  לתוך בריאות הנפש נכניס הכול, למה לא? הכול נכנס

מיכל מרים וולדיגר:      אז חברים, אנחנו עסוקים בנושאים שבסוף באמת משפיעים על כלל אזרחי מדינת ישראל

מיכל מרים וולדיגר:  הזכירו פה קודם את יהודה ביאדגה – סליחה שאני מעוותת את השם שלו – שנורה ונהרג ב-2019; גם שיראל חבורה, גם הוא בחור צעיר שנהרג בשל היותו מתמודד נפש; דינה שמחון, עליה השלום, נהרגה על ידי הבן שלה, שהוא מתמודד

מיכל מרים וולדיגר:  אני יכולה להמשיך ולתת עוד שמות – אנשים שלא איתנו היום בשל המצב הנוראי הזה

מיכל מרים וולדיגר:  אגב, גם שוטרים נפצעים בשל היעדר מענה

מיכל מרים וולדיגר:  בבריאות הנפש ובכלל בתחום של טיפול בנפש אין לנו רצף טיפולי

מיכל מרים וולדיגר:  יש כל כך הרבה חורים ותהומות, שפשוט אין מה לעשות

מיכל מרים וולדיגר:  לכן כל דבר שנעשה יכול לעזור

מיכל מרים וולדיגר:  אבל, וכאן ה"אבל" החשוב, יש לנו צומת מרכזי שבו אנחנו צריכים לטפל עכשיו והיום

מיכל מרים וולדיגר:  זה בדיוק הצומת שעליו יושבת הצעת החוק הזאת של הקמת מוקד והקמת צוותי התערבות במשבר רב-מקצועיים

מיכל מרים וולדיגר:  כאשר יש משבר נפשי ואין מענים, כי אי-אפשר לעשות – מה שקורה היום, כשיש דבר כזה, המשפחה או אפילו המתמודד עצמו, או שהוא מתקשר למשטרה ואין להם כלים או שהוא מתקשר למד"א וגם הם לא רלוונטיים, כי אי-אפשר לאשפז אותו – או שהוא לא רוצה, או שמצבו לא עולה לכדי אשפוז כפוי

מיכל מרים וולדיגר:  לכן מה שקורה הוא שהאנשים הללו לא מקבלים שום מענה, ובמקום להרגיע את הרוחות, במקום להרגיע את המשבר, במקום לקחת את המשבר הזה ולהצמיח אותו למקום של טיפול, המצב מידרדר לכדי אובדנות, לכדי עבריינות ולכדי אשפוז כפוי

מיכל מרים וולדיגר:       מעבר למצב המוסרי, החברתי והערכי שלושת המענים האלה גורמים לאובדן כספים עצום של מדינת ישראל

מיכל מרים וולדיגר:  ולכן הפתרון הזה של הקמת מוקד רביעי

מיכל מרים וולדיגר:  מעבר למכבי אש, מעבר למשטרה, מעבר למד"א זהו מוקד שיטפל במשברים נפשיים, שם יתרכזו כל הפניות

מיכל מרים וולדיגר:  היום יש למעלה מ-17,000 פניות בתחום הנפשי, ואין מענים – פשוט אין לאן להתקשר, ולכן הניתוב הוא עבריינות

מיכל מרים וולדיגר:  זה נורא ואיום

מיכל מרים וולדיגר:      לכן אני כל כך מאמינה בדבר הזה

מיכל מרים וולדיגר:  צריך להקים אותו, על פי התחשיב הקטן, זה יחסוך למדינת ישראל למעלה מ-122 מיליון שקלים בכל שנה

מיכל מרים וולדיגר:  אני עוד לא מדברת על הנזקים העקיפים, אלא על הנזקים הישירים שקורים למדינה שלנו

מיכל מרים וולדיגר:  ולכן אני ממליצה לכולכם להצביע בעד החוק

מיכל מרים וולדיגר:  הוא כמובן יצטרך לעבור עוד ועוד תיקונים ושיפורים, אבל בסופו של דבר, עוד בקדנציה הזאת אנחנו ניתן מענה שנקרא צוותי התערבות במשבר, וכמה שזה יהיה יותר מוקדם – כך ייטב לנו, לכל אחד ואחד מאיתנו ולמדינת ישראל בכלל

מיכל מרים וולדיגר:  תודה רבה

אוריאל בוסו: תודה רבה לסגנית שר האוצר חברת הכנסת מיכל מרים וולדיגר

אוריאל בוסו:       אם כן, רבותיי חברי הכנסת, אנחנו נעבור להצבעה על הצעת חוק צוותי התערבות במשבר, התשפ"ג–2022, של חבר הכנסת שמחה רוטמן

אוריאל בוסו:  אנא תפסו את מקומותיכם – הצבעה

אוריאל בוסו:  ירוק – בעד, אדום – נגד

אוריאל בוסו: בעד ההצעה להעביר את הצעת החוק לוועדה – 18 

אוריאל בוסו: נמנעים – אין 

אוריאל בוסו: אתה לא מצביע, חבר הכנסת פסל?         

משה פסל: – – –     

אוריאל בוסו: להלן תוצאות ההצבעה: 18 בעד, אין מתנגדים, אין נמנעים

אוריאל בוסו:  יש נוכח אחד

אוריאל בוסו:  אני קובע שהצעת חוק צוותי התערבות במשבר, התשפ"ג–2022, של חבר הכנסת שמחה רוטמן, התקבלה בקריאה הטרומית ותעבור להכנתה לקריאה ראשונה בוועדת הבריאות

אוריאל בוסו: [הצעת חוק פ/1349/25; נספחות

אוריאל בוסו: ] 

אוריאל בוסו: נעבור לנושא הבא בסדר-היום: הצעת חוק עידוד מעורבות סטודנטים בפעילות חברתית וקהילתית (תיקון – הקלות למשרתי מילואים), התשפ"ג–2023, של חבר הכנסת משה טור פז וקבוצת חברי הכנסת

אוריאל בוסו:  יעלה ויבוא חבר הכנסת משה טור פז, בבקשה

אוריאל בוסו:  עשר דקות לרשותך, אדוני

משה טור פז: אדוני היושב-ראש, חבריי חברי הכנסת, הצעת החוק הזו באה להתחיל ולעשות צדק היסטורי עם אותם מעטים שנושאים בנטל הביטחוני ולא מקבלים על כך שכר

משה טור פז:      אני אתחיל בתודות קודם כול לראשי שדולת המילואים שמובילים איתי את הנושא הזה כאן בכנסת: תת-אלוף במילואים שרון ניר, אלון שוסטר, יצחק קרויזר ומשה סולומון, קואליציה ואופוזיציה, כי בנושא הזה באמת אין צדדים; לאגודת הסטודנטים, שבנתה את הנושא הזה יחד איתנו; לעמותת המילואים בראשות אופיר כהן; לחבריי חברי הכנסת, כולל לעמיחי שיקלי, שבעצם לפני התמנותו לשר יזם יחד איתי את החוק הזה; לאלמוג כהן, מיכל וולדיגר, ולדימיר בליאק, גלעד קריב, נעמה לזימי, סימון דוידסון, איתמר בן גביר ונאור שירי; לחברתי מירב בן ארי, שהחוק המקורי כאן הוא בעצם שלה

משה טור פז:      חבריי חברי הכנסת, זה היה לפני כמעט 21 שנה, מוצאי ליל הסדר, הייתי בבית שלי בירושלים ולפתע צלצל הטלפון, שהתריע על גיוס למילואים, וכמוני עשרות אלפי חיילי מילואים נוספים

משה טור פז:  בסופו של דבר החטיבה שלי, חטיבת שועלי מרום במילואים, צנחנים, התגייסה כשלושה שבועות מאוחר יותר

משה טור פז:  התחלנו באימון בשטחי צאלים מתוך מוכנות להיכנס לרצועת עזה, היינו מיועדים לפעולה באזור ציר פילדלפי, ואז הגיע הרמטכ"ל שאול מופז, הסביר לנו בהתנצלות מסוימת למה אנחנו נעבור ללחימה בסופו של דבר בעיר טול כרם, בדגש על מחנה הפליטים שלה

משה טור פז:      אני רוצה להביא כאן שתי סצנות של אנשי מילואים מתוך אותה לחימה עיקשת

משה טור פז:  בתום 24 שעות של קרב בתוך מחנה הפליטים הייתי עם חיילים שלי בתוך מה שנקרא אלמנת קש, בתוך בית בעיר, ולקראת הסיום ניגש אליי אחד החיילים, גיא, ואומר לי: קינלי, יפריע לך אם נאסוף כסף? אתה שומע, בועז? בוא תשמע על מוסר בשעת לחימה

משה טור פז:  אמרתי לו: גיא, למה אנחנו אוספים כסף? דרך אגב, הוא גר לא רחוק ממך בתל אביב

משה טור פז:  הוא אומר לי: תשמע, היינו 24 שעות בבית

משה טור פז:  האנשים בבית הזה הם אזרחים כמונו, לא אויבים, בתוך מחנה הפליטים של טול כרם, אנחנו רוצים לאסוף כסף להשאיר להם, להשאיר לבעלי הבית

משה טור פז:  אמרתי לו: תשמע, גיא, האמת היא שאף פעם לא שמעתי על רעיון כזה, אבל יאללה

משה טור פז:  15 חיילים היו בבית, כל אחד שם 20 שקל, והשארנו על השולחן בסלון במחנה הפליטים טול כרם 300 שקלים

משה טור פז:  הבדיחה בגדוד אחר כך אמרה שבמחנה הפליטים טול כרם יש שלטי דירות להשכרה רק לפלוגה של קינלי, אבל – – –     

בועז ביסמוט: עוד ישלחו אותך להאג, ישלחו אותך לבית הדין הבין-לאומי

משה טור פז: 300 שקלים נשארו על השולחן ביוזמת החיילים

משה טור פז:  למה? כי היינו בבית 24 שעות, שכרנו להם כביכול את הבית

משה טור פז:      אבל זה בנימה מבודחת

משה טור פז:  בנימה קצת יותר רצינית, באותן 24 שעות עקובות מדם נהרג חייל בפלוגה השכנה שלנו, פלוגה א', הפלוגה של חברי חבר הכנסת מאיר כהן – אורן צלניק, זיכרונו לברכה, מבת ים

משה טור פז:  אני יצאתי עם החיילים שלי להתרעננות של חצי שעה לעשות משהו לפני שחזרנו לקרב, ותמונה שלא תישכח ממני אף פעם היא החברים של אורן, חבריו לפלוגה, חיילי מילואים, שוטפים את הדם שלו ושל שני חיילים שנפצעו יחד איתו מכבש הנגמ"ש, ממש שוטפים את הדם עם זרנוק ואז מקפלים את כבש הנגמ"ש בחזרה וחוזרים פנימה ללחימה

משה טור פז:  אני מדבר על אנשי מילואים בני 20, 30 ו-40, נלחמים למען מדינת ישראל ועושים את זה ללא היסוס

משה טור פז:      כן, אלו אנשי המילואים

משה טור פז:  מילואים זה לא רק גבעת חלפון, זה לא רק קפה שחור, זה לא רק התגמולים שעוד שנייה נדבר עליהם, זה לא רק ולא בעיקר הדאגה להם, לסולידריות החברתית – זה סיכון חיים יום-יומי

משה טור פז:  יותר מ-1,000 ימי מילואים עשיתי בחיי, יותר מהשירות הסדיר שלי

משה טור פז:  השיא היה בשנת 2008, כשעשיתי גם קו, גם אימון וגם קורס מג"דים – יותר מ-100 ימי מילואים

משה טור פז:  שליש מאותה שנה ביליתי כמשרת מילואים

משה טור פז:  אבל למרות זאת רק 1% מהאזרחים בישראל משרתים בפועל במילואים, וקרוב למחציתם הם סטודנטים בשנות העשרים לחייהם

משה טור פז:      מה שהצעת החוק הזו באה לעשות הוא להתחיל קצת לדאוג להם

משה טור פז:  למה כל כך קשה להיות סטודנט במילואים? כי סטודנט במילואים גם לומד, בדרך כלל גם עובד, גם נמצא בתחילת חייו המקצועיים והאישיים

משה טור פז:  הוא בריא, הוא צעיר, הוא נעדר מהאוניברסיטה לשבוע, שבועיים, שלושה – ואז הוא פתאום חוזר וצריך לחזור לחייו באותו רגע

משה טור פז:  ההצעה הזו בעצם אומרת שקודם כול חייל מילואים לא יזדקק ל-14 יום בשנה; גם אם הוא שירת רק – ואני אומר את ה"רק" במירכאות – עשרה ימים, הוא יקבל תגמול של שתי נקודות זכות, והשירות הזה יהיה מצטבר על פני שנה אקדמית, ולא רק ברצף

משה טור פז:  יש עוד חלק בהצעה שמציע שלא נגבה ממנו על כך שכר לימוד

משה טור פז:  על כך אני מקווה שנגיע להסכמות עם המל"ג

משה טור פז:       ההצעה הזו היא הצעה חשובה

משה טור פז:  נזכיר בהזדמנות הזו, וגם זה – השרה ברביאי – סליחה, היום חברת הכנסת ברביבאי והאלופה לשעבר ברביבאי – חשוב לומר ש-20% ממשרתי המילואים הם נשים, והיום הן נושאות בנטל הזה; כמעט 20% – 18%

משה טור פז:  יש הרבה מאוד סטודנטיות שעושות מילואים, יוצאות לכך, מקריבות לא מעט, ואולי חשוב שבעתיים להזכיר גם את זה

משה טור פז:      בישראל יש ענייני – וחשוב לומר את זה – אבל יש גם פוליטי, וזה המקום לדבר גם על הפוליטי

משה טור פז:  אני רוצה כאן לפנות לאחיי החרדים

משה טור פז:  לפני כמה דקות הצבענו על נושא של שילוב בשירות הציבורי, ואני רוצה לקרוא פה לאחיי החרדים: בואו תיכנסו גם אתם יותר מהיום תחת האלונקה

משה טור פז:  כן, האלונקה הזו, שנושאת את ביטחון ישראל, לא צריכה להיות רק של הדתיים והחילונים, היא יכולה להיות גם האלונקה החרדית

משה טור פז:  זה ייתכן, זה אפשרי

משה טור פז:  אני זכיתי להקים בעשור האחרון פלוגה חרדית בחטיבת גבעתי

משה טור פז:  כן, אדוני היושב-ראש, חרדים משרתים בפלוגת תומר בגבעתי

משה טור פז:  שתי פלוגות מסלול, פלוגה מבצעית אחת, משרתים בשירות הקרבי ביותר, המסוכן ביותר

משה טור פז:  אחר כך פנו אליי מחטיבת הצנחנים, ובתור צנחן לשעבר הקמתי פלוגה חרדית גם בצנחנים, משרתת שם גם היום

משה טור פז:  לפני כמה חודשים הזמין אותי אחד מבוגרי אותן פלוגות

משה טור פז:  אצלנו בגוש עציון שירתה פלוגת מילואים של חרדים

משה טור פז:  אז כן, יש מילואימניקים חרדים

משה טור פז:  וכאן אני אומר לכם, אחיי החרדים: בואו קחו עוד חלק גם בנטל הזה

משה טור פז:  זו חובה קדושה

משה טור פז:     ולסיום, אי-אפשר שלא להתייחס למחאת המילואימניקים

משה טור פז:  אני אומר כאן, מעל בימה זו: אני נגד סירוב פקודה

משה טור פז:  הייתי נגד סירוב פקודה בהתנתקות, כשהקמתי את פורום "יום פקודה", שלחם בסרבנות של הציונות הדתית

משה טור פז:  ואכן, רוב מוחלט של הציונות הדתית לא סירב אז פקודה

משה טור פז:  אני קורא גם היום לא לסרב פקודה

משה טור פז:  ובכלל, ההפרדה של המדים מהמחאה היא חשובה

משה טור פז:  אבל כשמתוך אותם מאות אלפים שצועדים במחאות יש אנשים שאומרים: אני גם משרת במילואים – אין להם יותר קול בבחירות, אבל יש תוקף נוסף לעמדה שלהם, כי אלו אנשים שמסכנים את חייהם למעננו

משה טור פז:  זה לא נותן להם פריבילגיה, זה מטיל על כתפיהם עוד חובה, ולעמדה שלהם יש עמדה מוסרית

משה טור פז:       וכאן אני פונה לשר הביטחון גלנט, לראש הממשלה נתניהו – איך דחקתם את האנשים האלה לקצה, איך גרמתם למאות אלפי אנשים, בתוכם עשרות אלפי אנשי מילואים, לקום ולומר לכם "עד כאן"? אני מקווה שהיום או מקסימום מחר יפרסם נשיא המדינה את המתווה שלו

משה טור פז:  ואני אומר לכם כאן גם בשם אנשי המילואים: תעצרו, בואו לנשיא, בואו לדבר

משה טור פז:  אם תעשו את זה ותעצרו ותבואו לדבר, תמצאו יד מושטת

משה טור פז:       אני קורא לחבריי חברי הכנסת לתמוך בהצעת החוק

משה טור פז:  אני מודה לשר קיש ולחבריי בקואליציה ובאופוזיציה שתומכים בדבר הזה

משה טור פז:  אני מודיע כאן שזה לא החוק האחרון שנחוקק למען אנשי המילואים, כי לאנשי המילואים מגיע הכי הרבה שמדינת ישראל יכולה לתת

משה טור פז:  תודה רבה

אוריאל בוסו: תודה רבה לחבר הכנסת משה טור פז

אוריאל בוסו:  ישיב בשם הממשלה ובשם שר החינוך שר החקלאות ופיתוח הכפר אבי דיכטר

אבי דיכטר: אדוני היושב-ראש, חבריי חברי הכנסת, חבר הכנסת משה טור פז, הצעת החוק הנדונה עלתה בוועדת השרים לענייני חקיקה בישיבתה מיום 12 במרץ 2023 – אני לא הקדמתי ואמרתי שאני משיב במקומו של שר החינוך, שנאלץ לעזוב למשהו דחוף – החלטת ועדת השרים הייתה לתמוך בקריאה הטרומית בלבד, בכפוף לכך שלאחר שההצעה תעבור קריאה טרומית יגובש נוסח מוסכם לקריאה ראשונה על ידי משרד החינוך והמועצה להשכלה גבוהה

אבי דיכטר:  לגופו של עניין, הצעת החוק מבקשת לקצר את ימי המילואים הנדרשים לצורך זכאות סטודנט לשתי נקודות זכות פעם אחת במהלך התואר הראשון מ-14 יום לעשרה ימים

אבי דיכטר:  הצעת החוק מבקשת בהקשר זה גם לקבוע כי ימי המילואים שבוצעו לסירוגין במהלך שנת הלימודים יזכו בנקודות זכות

אבי דיכטר:       עוד מבקשת הצעת החוק להוסיף לחוק סעיף שלפיו על מוסד להשכלה גבוהה לנכות משכר הלימוד של סטודנט שזכאי לאותן שתי נקודות זכות בשל שירות המילואים את שכר הלימוד שהיה אמור לשלם בעבור לימודים שהיו מזכים אותו בנקודות זכות אלה

אבי דיכטר:  לעניין קיצור מספר ימי המילואים הנדרש לצורך קבלת שתי נקודות זכות, הפחתת מספר ימי המילואים המזכים בנקודות הזכות וביטול הדרישה לרצף, הבהיר שר החינוך כי המדיניות שלו היא להיטיב עם משרתי המילואים והחיילים המשוחררים, בדיוק כפי שעשו בחוק 100% שכר לימוד ללוחמים

אבי דיכטר:  שר החינוך מאמין שמי שנותן יותר – גם שר החקלאות מאמין – צריך לקבל יותר

אבי דיכטר:  ולכן מדובר בהצעה ראויה, ששר החינוך ויו"ר המל"ג תומכים בה

אבי דיכטר:       לעניין הפחתת שכר הלימוד, חבר הכנסת טור פז, מבנה שכר הלימוד וגובהו במוסדות להשכלה גבוהה שהמדינה משתתפת בתקציבם הינו אחיד ורוחבי בכל התחומים והרמות

אבי דיכטר:  זאת ועוד, שכר הלימוד אינו תלוי בנקודות הזכות הנלמדות במסגרת התואר, ולא ניתנים פטורים או הנחות מתשלום בגין נקודות זכות הניתנות בגין פעילות התנדבותית מחוץ למסגרת הלימודים או בגין לימודים שאינם אקדמיים

אבי דיכטר:  יודגש כי הפחתה כאמור תפגע כלכלית במוסדות להשכלה גבוהה

אבי דיכטר:  לפיכך, אדוני היושב-ראש, במסגרת הנוסח המוסכם לקריאה הראשונה, החליטה ועדת השרים לענייני חקיקה כי יוסר הסעיף העוסק בהפחתת שכר הלימוד בשל היעדר מקור תקציבי ובשל פגיעה תקציבית במוסדות ההשכלה הגבוהה, ולאחר מכן הצעת החוק תחזור לאישור מחודש בוועדת השרים לענייני חקיקה

אבי דיכטר:       לנוכח האמור והנימוקים שצוינו לעיל, אני מבקש מחבר הכנסת טור פז להצטרף לעמדת הממשלה ולתמוך בהצעת החוק בכפוף להתניות שציין שר החינוך

אבי דיכטר:  תודה רבה

אוריאל בוסו: תודה רבה לשר החקלאות ופיתוח הכפר חבר הכנסת אבי דיכטר

אוריאל בוסו:  ביקשה להתנגד חברת הכנסת אימאן ח'טיב יאסין, בבקשה

אוריאל בוסו:  חבר הכנסת טור פז, מקובלת עליך כמובן עמדת השר ועמדת הממשלה?     

משה טור פז: כן

אוריאל בוסו: אם תרצה להשיב לאחר חברת הכנסת יאסין, זכותך

אימאן ח'טיב יאסין: כבוד היושב בראש, כנסת נכבדה, הכותרת של הצעת החוק היא הסטודנטים

אימאן ח'טיב יאסין:  היא אמורה להיטיב עם כלל הסטודנטים

אימאן ח'טיב יאסין:  סטודנט בעיניי – לא משנה אם הוא ערבי, חרדי, יהודי, עולה חדש – זה סטודנט שלומד באותו מוסד לימוד, שמשלם אותו שכר לימוד

אימאן ח'טיב יאסין:  ולכן אני חושבת ששוב ושוב מדירים את הסטודנטים הערבים גם בקבלה, גם במהלך הלימודים, גם במלגות וגם בתעסוקה אחר כך

אימאן ח'טיב יאסין:  וחבל שעוד הצעה מצטרפת לעוד הצעות להדרה של פלח מהאוכלוסייה הערבית, כמו ההצעה שהייתה קודם לכן

אימאן ח'טיב יאסין:  עם כל הכבוד, גם אני בעד ייצוג הולם לכלל הקבוצות באוכלוסייה, אבל כואב ומביך ואפילו מביש לראות מישהו שבא מאוכלוסייה מוחלשת, מודרת, ומתעקש לדבר רק בשם הקבוצה שלו

אימאן ח'טיב יאסין:       כשהגשנו הצעות חוק על ייצוג הולם, דיברנו על כולם

אימאן ח'טיב יאסין:  אז שוב: סטודנטים הם סטודנטים מכל הפלחים, מכל הקבוצות – צריך להיטיב את התהליך הלימודי שלהם ואת הקבלה שלהם

אוריאל בוסו: תודה רבה

אוריאל בוסו:  האם חבר הכנסת טור פז רוצה לעלות ולהשיב, או שאפשר לעבור להצבעה?      אם כן, רבותיי חברי הכנסת, נעבור להצבעה

אוריאל בוסו:  ההצבעה תהיה אלקטרונית

אוריאל בוסו:  אנחנו עוברים להצבעה – הצעת חוק עידוד מעורבות סטודנטים בפעילות חברתית וקהילתית (תיקון – הקלות למשרתי מילואים), התשפ"ג–2023, של חבר הכנסת משה טור פז וקבוצת חברי הכנסת – הצבעה

אוריאל בוסו: בעד ההצעה להעביר את הצעת החוק לוועדה – 31 

אוריאל בוסו: נמנעים – אין 

אוריאל בוסו: אם כן, רבותיי חברי הכנסת, להלן תוצאות ההצבעה: 31 בעד, שישה מתנגדים, אין נמנעים

אוריאל בוסו:  ואליד אלהואשלה הצביע נגד – אתה לא הספקת, או שהצבעת וזה לא הופיע?     

קריאה: – – –     

אוריאל בוסו: סליחה

אוריאל בוסו:  אז קודם כול אנחנו מבטלים את קולה של חברת הכנסת יוליה מלינובסקי

אוריאל בוסו:  ואליד אלהואשלה הצביע בטעות במקום שלידו

אוריאל בוסו:  חבר הכנסת חוג'יראת, מה רצית?     

יאסר חוג'יראת: – – –     

אוריאל בוסו: ההצבעה שלו לא נקלטה – אם אפשר שטכנאי יבדוק אם הצבעת ורק לא נקלט

אוריאל בוסו:  אנחנו תכף נבדוק

קריאה: ועדת החינוך, כן?     

אוריאל בוסו: תכף

אוריאל בוסו:  אני אסתכל מה ההמלצה

אוריאל בוסו:  כן, אז 30 בעד

אוריאל בוסו:  צריך להוריד את יוליה – היא לא מופיעה

אוריאל בוסו:  אתה לא הצבעת, חבר הכנסת ואליד אלהואשלה

אוריאל בוסו:  הקול שאצל יוליה לא היה הצבעה, לא מופיעה הצבעה בכלל

אוריאל בוסו:  אז אנחנו משאירים את התוצאה כמות שהיא – 31 בעד, שישה מתנגדים

אוריאל בוסו:  אם מוסיפים את קולו של חבר הכנסת יאסר חוג'יראת, זה שבעה מתנגדים

אוריאל בוסו:  אין נמנעים

אוריאל בוסו:  אני קובע שהצעת חוק עידוד מעורבות סטודנטים בפעילות חברתית וקהילתית (תיקון – הקלות למשרתי מילואים), התשפ"ג–2023, של חבר הכנסת משה טור פז וקבוצת חברי הכנסת, התקבלה בקריאה הטרומית ותעבור להכנתה לוועדת החינוך, התרבות והספורט להכנה לקריאה ראשונה

אוריאל בוסו: [הצעת חוק פ/1562/25; נספחות

אוריאל בוסו: ] 

אוריאל בוסו: נעבור לנושא הבא בסדר-היום, סעיף ט' בסדר-היום: הצעת חוק הביטוח הלאומי (תיקון – שמירה חקלאית כעבודה מועדפת), התשפ"ג–2023, של חבר הכנסת מיכאל מרדכי ביטון

אוריאל בוסו:  יעלה ויבוא, בבקשה

מיכאל ביטון: אדוני היושב-ראש, היה פה שר החקלאות לפני רגע

מיכאל ביטון:  אם הוא בפרסה, אתה יכול לקרוא לו, קרעי?     

קריאה: הוא פה

מיכאל ביטון: שר החקלאות דיכטר, תוכל להיות איתנו חמש דקות לדיון הזה?     

אבי דיכטר: בבקשה

מיכאל ביטון: תודה

מיכאל ביטון:  קודם כול, אתמול היינו בכנס של תנועת המושבים, ואני שיבחתי את השר דיכטר ואת סגן השר משה אבוטבול על שפה חדשה ורוח חדשה כלפי החקלאות בישראל

מיכאל ביטון:  מרגישים את זה באוויר, וזאת הדרך

מיכאל ביטון:  וכמובן, המבחן הסופי הוא להצליח בחוק ההסדרים ובתקציב, לעשות את המעשים הנכונים למען החקלאות

מיכאל ביטון:      בתולדות המפעל הציוני בארץ ישראל אבותינו עסקו בהפרחת השממה, בעבודת כפיים ועבודת האדמה

מיכאל ביטון:  מעמד המשק החקלאי ביישוב החדש תפס מקום ייחודי בין כל ענפי המשק ותפס מעמד של הערכה, יוקרה ותמיכה מכל מוסדות המדינה

מיכאל ביטון:  התמיכה הזאת דעכה לאורך השנים, ואנחנו רוצים לתקן ולחדש את הימים

מיכאל ביטון:  העשייה של החקלאות היא לא רק של יישובים כפריים; שתלנו בירוחם 120 דונם של כרם וזיתים, עשינו גינות קהילתיות

מיכאל ביטון:  ומלא ערים יכולות להיות ערים חקלאיות שיינטעו בהן כרמים וזיתים בגינות הקהילתיות בפארקים, והדבר הזה יביא ברכה גם בתוך ערים ויישובים עירוניים

מיכאל ביטון:  במקום שאין איש, אנחנו צריכים להיות אנשים ולהיות הגב של החקלאות

מיכאל ביטון:  אני שמח על הרוח החדשה של הממשלה, ואנחנו נפעל גם באופוזיציה

מיכאל ביטון:  הצעות החוק האלה מגיעות מהאופוזיציה, ומקווים לקבל את תמיכת הממשלה

מיכאל ביטון:  הופתענו שהצעת החוק הזאת לא קיבלה את ועדת השרים

מיכאל ביטון:  מירב, הופתענו שוועדת השרים לא תמכה, אבל אולי לא הבינו את פרטי ההצעה

מיכאל ביטון:  בדין ודברים שקיימנו עם הממשלה סוכם עם שר הרווחה, ופה בעצם הפנייה אליו, להכיר – – –     

מירב בן ארי: הוא אחראי על הביטוח הלאומי

מיכאל ביטון: חוק הביטוח הלאומי יושב אצלו, והוא יכיר בעבודה מועדפת לשמירה על החקלאות, על שדות חקלאיים, על אזורים של פעילות חקלאית

מיכאל ביטון:      בין המציעים המצטרפים חבר הכנסת רם בן ברק וחברת הכנסת מירב בן ארי, ואנחנו נצמיד את החוקים

מיכאל ביטון:  רם גם עבר אירוע לא קל של שרפת המתבן שלו, ואנחנו עדיין לא יודעים ולא קובעים סופית שזה פשע חקלאי, אבל פשעים חקלאיים היו באלפים

מירב בן ארי: מה זה, הצתה?     

מיכאל ביטון: כן, מכוונת

מיכאל ביטון:  את יודעת, אנחנו זהירים

מיכאל ביטון:      אנחנו אומרים שיש סדרת חוקים שאנחנו רוצים לקדם למען החקלאות

מיכאל ביטון:  חוק החקלאות הכללי, שמסדיר את מעמד החקלאים, שנותן אמצעי ייצור, הגשתי אותו ראשון

מיכאל ביטון:  נתתי את הכבוד לשוסטר להגיש אותו כשהצטרף אלינו לכנסת אחרי שסיים; רם הגיש אותו בכנסות הקודמות, ואני הגשתי אותו עכשיו

מיכאל ביטון:  שוסטר ביקש להיות מגיש ראשון, אז חיכיתי להצטרפות שלו לכנסת

מיכאל ביטון:  זה חוק אחד שעושה הסדרה כללית של עולם החקלאות

מיכאל ביטון:      חוק שני, מכירה ישירה של תוצרת חקלאית, שבשטח שלך ושל החברים שלך יהיה אפשר למכור את מה שאתה מייצר, למנוע פערי תיווך, כחול-לבן פשוט וטוב

מיכאל ביטון:  איפה שר החקלאות?     

מירב בן ארי: הוא יצא רגע

מירב בן ארי:  הינה, הוא שם

מיכאל ביטון: לא, אני שמח

מיכאל ביטון:  אבי, אתה יכול להיות איתי כמה דקות?     

אוריאל בוסו: חבר הכנסת ביטון, תמשיך

אוריאל בוסו:  הוא נמצא

אוריאל בוסו:  הוא היה פה הרבה

מיכאל ביטון: קיבלתי שש דקות

מיכאל ביטון:  יש לי ימבה זמן

מיכאל ביטון:  אני רק רוצה שאבי יקשיב לי

אוריאל בוסו: אבל אתה יודע, לשר יש גם את הנושאים הנוספים שלו

מיכאל ביטון: אבי, דיברנו על סדרת חוקים מעבר לחוק הזה – –      

אוריאל בוסו: השר דיכטר – במליאה קוראים בתוארו של – – –     

מיכאל ביטון: – – הוא בסמכות שר הרווחה, אבל חוקים אחרים של מכירה ישירה של תוצרת חקלאית בשדה ובחלקה החקלאית יקלו על יוקר המחיה, יביאו תוצרת מיידית לבתים וישפר את פערי התיווך, זה מה שאתה דיברת עליו בכנס אתמול

מיכאל ביטון:  דיברנו על סימון תוצרת חקלאית – חוק שכבר הגשנו, ואתה בעדו

מיכאל ביטון:  צריך לקדם אותו

מיכאל ביטון:  יש הצעת חוק לעידוד השקעות הון בחקלאות

מיכאל ביטון:  בקיצור, חבילה של חוקים שייטיבו עם החקלאות

מיכאל ביטון:  פניה של האופוזיציה לעבוד איתכם

מיכאל ביטון:      מהות החוק שאנחנו מגישים היום – הצעת חוק הביטוח הלאומי, התשפ"ג–2023 – תיקון לוח ח': בחוק הביטוח הלאומי [נוסח משולב], בסעיף ח', יבוא: "שמירה חקלאית ובכלל זה שמירה על שטח חקלאי, לרבות משקים חקלאיים, שטחי מרעה, שטחי גידולים חקלאיים, רפתות, לולים, דירים, שטחים המשמשים לאחסון ציוד חקלאי, תוצרת חקלאית וכלי רכב חקלאיים, וכל שטח המשמש לשימוש כלשהו במשק חקלאי"

מיכאל ביטון:  אנחנו גם רוצים להוקיר, מירב, את הארגון של השומר החדש, שעושה עבודה אדירה למען החקלאים, ומגדל אולי דור חדש של חקלאים, כי אנחנו יודעים שממוצע הגיל של חקלאים בישראל הוא 50–60, ואם יש גוף שיכול לייצר חקלאים חדשים בהינתן זה שנעמיד לו תשתית של אדמות, של כללים ושל תמיכה ממשלתית ראויה, זה השומר החדש

מיכאל ביטון:  אז אנחנו נעבוד גם עם הגוף הזה לקדם את החוק הזה

מיכאל ביטון:      קיימנו דיון עם ממלא מקום שר הרווחה יואב בן צור וסיכמנו שלא נביא את החוק להצבעה היום

מיכאל ביטון:  אנחנו נביא אותו במועד מוסכם על ידי הממשלה, ואני מקווה שנביא אותו כמו שהוא בשיפורים שהממשלה תרצה

מיכאל ביטון:  נוסף לחוק עבודה מועדפת של החקלאות יש לי הצעות חוק על עבודה מועדפת למסעדנות ועבודה מועדפת בטיפול של הגיל הרך

מיכאל ביטון:  אלה מקומות שחסר בהם כוח אדם

מיכאל ביטון:  נאפשר לסטודנטים להתפרנס

מיכאל ביטון:  גם מחזקים את הכלכלה, גם משקיעים בצעירים – – –     

אוריאל בוסו: ואבטחה בבתי חולים

מיכאל ביטון: אבטחה – יש לך חוק כזה?     

אוריאל בוסו: יש גם – – –     

מיכאל ביטון: מצוין

מיכאל ביטון:  שר החקלאות, תודה שנשארת

מיכאל ביטון:  תודה רבה לך, היושב-ראש

אבי דיכטר: גם עבודה מועדפת בכנסת

אוריאל בוסו: תודה רבה לחבר הכנסת מיכאל מרדכי ביטון

אוריאל בוסו: [הצעת חוק פ/2144/25; נספחות

אוריאל בוסו: ] 

אוריאל בוסו: להצעת החוק הזאת הוצמדה הצעת חוק הביטוח הלאומי (תיקון – שמירה חקלאית כעבודה מועדפת), התשפ"ג–2023, של חברת הכנסת מירב בן ארי

אוריאל בוסו:  תעלה ותבוא

אוריאל בוסו:  שלוש דקות לרשותך

מירב בן ארי: תודה רבה

מירב בן ארי:  אדוני, גברתי השרה, כנסת נכבדה, במיוחד את, את יודעת כמה החוק הזה חשוב

מירב בן ארי:  את יודעת על שמירה חקלאית, את יודעת מה זה טרור חקלאי, מה זאת פשיעה

מירב בן ארי:  כל הזמן דיברתם על זה

מירב בן ארי:  אין מה לעשות, אין מספיק מאבטחים

אורית סטרוק: – – – לפני שבוע הצבעת נגד

מירב בן ארי: אז לתת עבודה מועדפת

מירב בן ארי:       אני רוצה רגע להגיד משהו

מירב בן ארי:  עבודה מועדפת החלה כאן, למי שמכיר וחובב הז'אנר, באזור שנות התשעים

מירב בן ארי:  הביאו את זה בעצם לתחנות דלק כדי למנוע ידיים עובדות פלסטיניות, כדי שלא יהיו פיגועי טרור

מירב בן ארי:  מאז שנות התשעים אף שר לא מספיק אמיץ להוציא את הערמונים האלה מהאש, להגיד שכל המתדלקים בכלל עובדים ב-yellow, שהם מוכרים קפה ומוכרים טוסטים ולא אכפת לי מה, אבל המטרה שלשמה נתנו להם את המועדפת היא כבר לא רלוונטית למציאות בשנת 2023

מירב בן ארי:       צריך כאן שר אמיץ, אולי שרה, אוקיי? אל תסתכלי אליי ככה, די, אני באופוזיציה, את שרה

מירב בן ארי:  נגמר הסרט של למה הצבעת

מירב בן ארי:  די

אורית סטרוק: לא היו שרים – – – בממשלה הקודמת? בממשלה הקודמת?      

מירב בן ארי: את רוצה שאני אגיד לך משהו? אני, בניגוד אלייך – תקשיבי טוב – הייתי עם כחלון ארבע שנים, וכל חודש הייתי אומרת לו: כחלון, תפסיק עם העבודה המועדפת ב-yellow, בוא נעשה עבודה מועדפת בבלתי פורמלי, בחינוך

מירב בן ארי:  אני מודה שצעקתי את נשמתי

מירב בן ארי:  את רוצה לשמוע את האמת? אני אגיד לך אחרי זה, אוקיי, לא בפורום הזה, כמו שאומרים

אורית סטרוק: מי היה השר – – –      

מירב בן ארי: אבל אני על עבודה מועדפת, את יכולה לראות, נלחמת מ-2015

מירב בן ארי:  אני לא רוצה להגיד לך את השיחות שהיו לי עם כחלון על זה

אורית סטרוק: – – – הממשלה המצוינת הקודמת

מירב בן ארי: אבל עזבי, עזבי, אורית, את תקועה בעבר, בואי נתקדם

מירב בן ארי:  את שרה, אני חברת כנסת באופוזיציה

מירב בן ארי:  יש לך כאן חוק טוב, שעושה עבודה מועדפת, שעושה גם צדק עם השומר החדש, שכל היום מארגן מתנדבים אבל לא מסוגל לתת עבודה מועדפת

מירב בן ארי:  רק שתביני, אנחנו קיבלנו התנגדות לחוק

מירב בן ארי:  מיכאל, איפה מיכאל? קיבלנו התנגדות

מירב בן ארי:  בדרך כלל אתם אומרים דחייה של חודש, חודשיים, שלושה – התנגדות

מירב בן ארי:  איך הסכמת בכלל להתנגד לחוק הזה, בגלל שאתם לא העברתם?     

אורית סטרוק: – – –      

מירב בן ארי: אורית, יקירתי, תתקדמי בבקשה לעתיד

מירב בן ארי:  שנת 2023, את שרה, אני וביטון חברי כנסת מהאופוזיציה

מירב בן ארי:       אוה, הינה גם הגיע השר

מירב בן ארי:  דיברנו עליך בדיוק

מירב בן ארי:  אנחנו חושבים – –      

אורית סטרוק: אבל לפני שבוע הצבעת נגד, מירב

אורית סטרוק:  מירב, למה הצבעת נגד לפני שבוע? לפני שבוע עלה – – –      

מירב בן ארי: על מה את מדברת? לפני שבוע היה פורים

מירב בן ארי:  תאמיני לי, כל חוק – אני יודעת מה עלה בטרומית

אורית סטרוק: עלה פה חוק להסדרת המגורים בחוות מרעה ושטחי מרעה – – –      

מירב בן ארי: של מי? של מי?     

אורית סטרוק: שלי, של אלקין, של פורר, הצבעתם נגד

מירב בן ארי: אנחנו נבדוק את זה, תבדקי את זה

אורית סטרוק: את נגד ל-yellow – – –      

מירב בן ארי: את עוד פעם תקועה בעבר

מירב בן ארי:  אורית, בואי נתקדם

מירב בן ארי:  יש כאן חוק מצוין, שעושה שמירה חקלאית כעבודה מועדפת

מירב בן ארי:  אתם, שהתעסקתם כל היום בפשיעה החקלאית, תרימו את הדגל

מירב בן ארי:  אחרי ששמעתי שזה נגד באתי לביטון ואמרתי לו, בוא לפחות נתחיל לעשות משא ומתן

מירב בן ארי:  ייאמר לזכות – בן צור, בן צור – – –     

אוריאל בוסו: השר בן צור

מירב בן ארי: השר בן צור, אני רק רוצה להגיד שמכיוון שעבודה מועדפת ושינוי המתווה נמצאים תחתיך, כי אתה אחראי על הביטוח לאומי, צריך לעשות כאן עבודה רצינית, להוציא את המתדלקים שעובדים ב-yellow ולתת עבודה – – –     

אוריאל בוסו: השרה סטרוק, את משיבה בשם מי?     

מירב בן ארי: למה שהוא – הוא אחראי לביטוח לאומי

יואב בן צור: את יודעת מה המשמעות של עבודה מועדפת?     

מירב בן ארי: יש לי ארבע שנים עם כחלון, למדתי את כל העבודה המועדפת

מירב בן ארי:  הינה, אני אומרת לך – – –       

יואב בן צור: כמה זה תוספת?     

מירב בן ארי: מיליונים

יואב בן צור: כמה זה תוספת לשעה בעבודה מועדפת?     

מירב בן ארי: הסכום? אני לא יודעת בדיוק

יואב בן צור: שקל וחצי

מירב בן ארי: אוקיי

מירב בן ארי:  אני אומרת לך שהיום עבודה מועדפת של למכור אייס קפה ב-yellow – לא לשם כך הממשלה התכנסה

מירב בן ארי:  לכן, כל מה שאנחנו מציעים – אגב, יש גם כמובן – – –      

אוריאל בוסו: צריך לפתוח את הרשימה, ללא ספק

מירב בן ארי: באילת יש לך, כמובן

אמיר אוחנה: אבטחה בבתי חולים

מירב בן ארי: הם נמצאים במלונות באילת, הם מלצרים במלונות באילת

מירב בן ארי:  עבודה מועדפת, צריך שיהיה לה ערך, שיהיה לה חזון, שתהיה לה משמעות, גם אם זאת תוספת קטנה

מירב בן ארי:  אתה יודע מה, אני מסכימה איתך

מירב בן ארי:  אבל אם אנחנו רוצים ליצור כאן אנשים ערכיים, בוא ניתן להם עבודה מועדפת

מירב בן ארי:  אגב, גם בסיעוד, גם בחקלאות

אוריאל בוסו: תודה רבה, חברת הכנסת מירב בן ארי, חרגת כפול מזמנך

אוריאל בוסו:  כפול

מירב בן ארי: נגמר הזמן? אוקיי, אז קחו את זה כמשימה

מירב בן ארי:  בבקשה תנו לעבודה מועדפת ערך

אוריאל בוסו: אז רגע, יש הסכמה, תשובה והצבעה במועד אחר? אם התשובה במועד אחר – – –      

מירב בן ארי: אוקיי, אז אנחנו הסכמנו

מירב בן ארי:  הרב בן צור, השר – – –     

אוריאל בוסו: השר בן צור, אז גם תשובה והצבעה במועד אחר

מירב בן ארי: השר בן צור, תשובה והצבעה במועד אחר, כי אתם מבינים את הערך והחשיבות של עבודה מועדפת

מירב בן ארי:  תודה רבה

אוריאל בוסו: אוקיי

אוריאל בוסו:  אז בהסכמה אנחנו לא נצביע על החוקים הללו

אוריאל בוסו:  תשובה והצבעה במועד אחר, בהצעת המציעים והמשיבים

אוריאל בוסו: [הצעת חוק פ/1517/25; נספחות

אוריאל בוסו: ] 

אוריאל בוסו: נעבור לנושא הבא על סדר-היום: הצעת חוק שלילת תקצוב מוסדות חינוך המפלים תלמידים ברישום אליהם (תיקוני חקיקה), התשפ"ג–2023, של חבר הכנסת מאיר כהן

אוריאל בוסו:  יעלה ויבוא חבר הכנסת מאיר כהן, בבקשה

מאיר כהן: אדוני היושב-ראש, כנסת נכבדה, אני מבקש להקשיב כי זה יעורר אנשים שלצערי לא יתמכו בהצעה הזאת, כשליבם יודע כמה שהיא צודקת

מאיר כהן:  אני שנים זועק על העוול של אפליה בבתי ספר חרדיים על רקע עדתי

מאיר כהן:  מיותר להגיד לכם שעולם כמנהגו נוהג

מאיר כהן:  האפליה ממשיכה ואפילו מעמיקה

מאיר כהן:  ולאד, אני מבקש, זה מפריע לי

מאיר כהן:  ולאד, יש עתיד

מאיר כהן:  סליחה, אני מבקש לשבת, ולאד

קריאה: לא מתייחסים אליך, מאיר

אמיר אוחנה: חברי הכנסת, נא לכבד את חבר הכנסת מאיר כהן, שמעוניין לדבר

אמיר אוחנה:  לא להפריע

אמיר אוחנה:  תודה

מאיר כהן: לצערי הגדול, חבריי חברי הכנסת המזרחים מסיעות הקואליציה ממלאים את פיהם מים

מאיר כהן:  מדברים גבוהה-גבוהה על עדתיות אבל מצביעים כנגד הצעת החוק הזאת

מאיר כהן:  לא ייאמן עד כמה הפוליטיקה הופכת אנשים לקרנפים, שרואים את המציאות ומעדיפים לשתוק

מאיר כהן:  רק זכרו שמדובר בתלמידות שכל חטאן הוא מוצאן הספרדי המזרחי

מאיר כהן:  כל חטאן שהן ספרדיות מזרחיות

מאיר כהן:  אני משער שיעלה לכאן שר החינוך, ואני מקווה – – –     

רון כץ: טיסה ישירה

מאיר כהן: כן, חבל ששר החינוך בורח מזה, כי הוא בטח היה מגלגל עיניים לשמיים והיה אומר, אצלי זה לא קורה

מאיר כהן:  אני מראש אומר לך, אדוני שר החינוך, אם רק תפסיק להתעסק עם כל המהפכה והרס בתי המשפט ותצלול לכל תחלואי מערכת החינוך, שעליה אתה מופקד, אתה מייד תראה את העוול של האפליה העדתית במוסדות החרדיים

מאיר כהן:  זה זועק לשמיים

מאיר כהן:  תיווכח שכל יום, כל שבוע, כל שנה, במהלך כל השנה, מתבצעת אפליה כנגד מזרחים

מאיר כהן:       כבר בשנת 2017 שאלתי, ואני שואל עכשיו: תארו לעצמכם שבבית ספר בחיפה או בתל אביב או ברמת גן או בצפון או בדרום לא היו מקבלים תלמידים שקוראים להם אוחנה, בוסו, קרעי, ביטן, אמסלם, מרגי, שטרית, רביבו, דנינו

מאיר כהן:  תארו לעצמכם, מה הייתם אומרים? איזה זעקות שבר היו כאן

מאיר כהן:  כולם, כולכם, יודעים שזה מתרחש כל יום, כל שעה

מאיר כהן:  רק בדצמבר האחרון, עכשיו, היה פרסום בוואלה של ביני אשכנזי – הוא מפרט מכתב ששלח ראש היחידה הממשלתית לתיאום המאבק בגזענות במשרד החינוך, עו"ד קובי זאנה

מאיר כהן:  הוא כותב כך: במשרדנו התקבלו תלונות המתארות הפרדת תלמידות ממוצא ספרדי מתלמידות ממוצא אשכנזי – תקשיבו טוב, מפרידים בכיתה אחת תלמידות ספרדיות מתלמידות אשכנזיות

מאיר כהן:  עולה, הוא ממשיך, כי תלמידות בית הספר ממוצא ספרדי זוכות כדבר שבשגרה ליחס והתבטאויות משפילים מצוות בית הספר ומתלמידות ממוצא אשכנזי

מאיר כהן:  הוא הדגיש כי מציאות זו גרמה לחלק מהתלמידות להפסיק להגיע לבית הספר – חלק מהתלמידות הפסיקו להגיע לבית הספר

מאיר כהן:  איזה קרנפים

מאיר כהן:  אתם שותקים

מאיר כהן:  מי שלא יצביע בעד הצעת החוק הזאת שותק ומפקיר את התלמידות והתלמידים האלה בגלל ששם המשפחה שלהם דומה לשמות שלנו

מאיר כהן:  כנגדנו אתם תגידו שאנחנו גזענים, אבל הם – אתם תתקרנפו, כי הם השותפים שלכם לקואליציה

מאיר כהן:  כנגדם אתם לא תעזו להגיד מילה

מאיר כהן:  אתם רק תלחשו לי במסדרונות הכנסת: כמה אתה צודק

מאיר כהן:  קרנפים, אמרנו

מאיר כהן:       עכשיו, מה מסתבר, אדוני היושב-ראש? שבהסכם הקואליציוני בין הליכוד ליהדות התורה יש סעיף שמבטל סעיף שרשום בחוזר משרד החינוך שמדבר על אפליה

מאיר כהן:  לא רק שאתם מעלימים עין, אתם גם חותמים על הסכם קואליציוני, כי הם חייבו אתכם, שלא להטיל קנסות על דבר אלמנטרי שיש

מאיר כהן:  בחוק זכויות התלמיד, להזכיר לכם, מי ששכח – וצר לי מאוד שאתם לא מקשיבים, לפחות תכבדו ותקשיבו; תכבדו את המזרחים, שעומדים בתור כשאתם צריכים אותם, להצביע

סימון דוידסון: איפה אמסלם – – – לשמוע

מאיר כהן: בחוק זכויות התלמיד, בסעיף 5, באיסור אפליה כתוב שרשות חינוך מקומית, מוסד חינוך או אדם הפועל מטעמם שיפלה תלמידות יוענש על ידי הפסקת תקציב

מאיר כהן:  ואתם הולכים לפסול את זה בהסכם קואליציוני

מאיר כהן:  שישמעו האחים שלי והאחיות שלי מעיירות הפיתוח, שחלקם קוראים לנו "גזענים", שישמעו את זה שמפרידים תלמידות מכיתות בגלל מוצאן המזרחי

מאיר כהן:  אלוהים, לא להאמין

מאיר כהן:  27 שנים הייתי איש חינוך, מתוכן עשרות שנים מנהל בית ספר

מאיר כהן:  למדו אצלי ילדים ערבים, לוסי אהריש, למדו אצלי ילדים אשכנזים, ילדים ספרדים, כולם למדו

מאיר כהן:  מעולם לא שיערתי שבמדינה הזאת במוסדות חינוך עושים הפרדה

מאיר כהן:  ומ-2017, כשיש עתיד העלתה את החוק הזה, אתם מצביעים נגד

מאיר כהן:  יש צדיק אחד, אחד – גואטה

מאיר כהן:  אתם זוכרים את חבר הכנסת גואטה, שעמד ואמר לי "מאיר, אני מתבייש", ומאז הוא לא נמצא כאן; אחד שהיה מוכן להקריב את עתידו הפוליטי בכדי לתקן את העוול

מאיר כהן:       הצעת החוק שאני מגיש מציעה שלילה מוחלטת של תקציב מאותו מוסד חינוכי שבוצעה בו אפליה מסוג זה על סמך סעיפים אלו

מאיר כהן:  לצערי, כשקראתי את ההסכם הקואליציוני בין הליכוד ליהדות התורה הבנתי שהאפליה תימשך, ותלמידים ותלמידות יופלו ביתר שאת

מאיר כהן:  למה אתם מסכימים לזה? לפחות שיענו לי אנשי ש"ס – למה אתם מסכימים לזה? איך אתם יושבים בתוך קואליציה שחותמת על הסכם כזה? איך אתם רואים את המראות, שומעים את הקולות ונשארים אדישים? התירוצים העלובים שלכם על כך שבבית המשפט אין גיוון עדתי לא שווים כל תוכן, כשבתוך ההסכמים שאתם חתמתם עליהם, אתם מפלים ילדים מזרחים במערכת החינוך

מאיר כהן:  אבל אתם תעלו לכאן ותגידו שאין מספיק מזרחים בבתי המשפט – – –      

מירב בן ארי: במתק שפתיים

מאיר כהן: ככה אתם תגידו

נעמה לזימי: וגם את זה הם לא מדווחים

נעמה לזימי:  גם זה – – –      

קריאות: – – –      

מאיר כהן: הילדים האלה, אין להם ביד רולקס

מאיר כהן:  הם לא נוסעים במכוניות פאר

מאיר כהן:  הם ילדים, בנים ובנות מצטיינים, שרוצים ללמוד בבתי ספר טובים

מאיר כהן:  אבל בגלל שהם ספרדים והן מזרחיות, בית הספר אומר להן – בחסות וברשות, כשהמדינה יודעת: לא תלמדו

מאיר כהן:  לא תלמדו

מאיר כהן:       בוודאי אשמע את זעקות השבר של היהדות החרדית האשכנזית, שתוקפת אותי בשצף קצף

מאיר כהן:  תגידו מה שאתם רוצים, לא אתם מעניינים אותי

מאיר כהן:  מעניינת אותי שתיקת הכבשים של חברי הכנסת המזרחים בקואליציה פעם אחר פעם

מאיר כהן:  ולו רק פעם אחת תגלו אומץ

מאיר כהן:  תגלו אומץ, תצביעו בעד

מאיר כהן:  אין בזה פוליטיקה, יש בזה רגשות של תלמידות ותלמידים מזרחים שמפלים אותם, שאומרים להם בחצר בית הספר: אני בונה כיתה לאשכנזים וכיתה לספרדים

מאיר כהן:  יתרה מכך, זמני הפסקות גם לא יהיו אותו זמן, בהפסקה, לא

מאיר כהן:  לא

מאיר כהן:  כשהצלצול יהיה, הוא יהיה במבנה אחד, במבנה השני יהיה צלצול בזמן אחר, שמא, חס וחלילה – – –      

אמיר אוחנה: לסיום, אדוני

מאיר כהן: אני מסיים, אדוני, אני מסיים

מאיר כהן:  אני רק מבקש לסיים

מאיר כהן:  תחשבו טוב, חבריי, תחשבו טוב

מאיר כהן:  אני מאמין שבתוככם עכשיו המעיים, הקרביים, מתהפכים

מאיר כהן:  אל תהפכו את המערכת למערכת גזענית

מאיר כהן:  מספיק

מאיר כהן:  מספיק

מאיר כהן:  מספיק

מאיר כהן:  תפסיקו עם זה

מאיר כהן:  אלה הבנות של כולנו, הבנות שלכם, הבנות שלנו, הילדים, הבנים שלי והבנים שלכם

מאיר כהן:  אל תדחקו אותם מתוך מערכת חינוך בגלל שהם מזרחים

מאיר כהן:  אם עד היום הייתה ולו מראית עין שישראל מנסה לפחות להתנהל באופן תקין, הרי שבהסכם הקואליציוני הזה הגולל נסתם – ישראל הופכת להיות מדינה חשוכה ומנותקת

מאיר כהן:  לכם, אנשי ש"ס – תצביעו בעד החוק

מאיר כהן:  קומו, אם צריך, תצאו מתוך הקואליציה כמו שעשה גואטה

מאיר כהן:  אל תהיו חותמת לאפליה של אשכנזים, גם ככה מעדיפים את רוטמן עליכם ומעדיפים את סמוטריץ' עליכם

מאיר כהן:  תהיו אמיצים

מאיר כהן:  קומו, תצאו מכן

מאיר כהן:  תצביעו בעד החוק הזה

מאיר כהן:  תודה, אדוני וסליחה

אמיר אוחנה: תודה לחבר הכנסת כהן

אמיר אוחנה: [הצעת חוק פ/2428/25; נספחות

אמיר אוחנה: ] 

אמיר אוחנה: להצעת חוק זו הוצמדה הצעתה של חברת הכנסת מרב מיכאלי, ואני מזמין אותה לשאת את דבריה

אמיר אוחנה:  עד שלוש דקות לרשותך, גברתי, בבקשה

אמיר אוחנה:  חברי הכנסת, רשות הדיבור היא של חברת הכנסת מרב מיכאלי

אמיר אוחנה:  בבקשה

מרב מיכאלי: תודה רבה, אדוני היושב-ראש

מרב מיכאלי:  חברי כהן דיבר פה באיזה נועם הליכות שכזה, באמת, בצורה כל כך יפה, ניסה לדבר על ליבם של חברי הכנסת

מרב מיכאלי:  ואני אומרת, חבריי – כי הרי חברות כמעט אין פה בצד הזה של המליאה ובצד הזה של הכנסת – – –      

אמיר אוחנה: חברת הכנסת מיכאלי, אולי תתקרבי למיקרופון

מרב מיכאלי: אוקיי

מרב מיכאלי:  אז אם תיתן לי מחדש את הזמן הזה, אני אחזור על זה מהתחלה

אמיר אוחנה: לא, לא

אמיר אוחנה:  שמעו, אבל שמעו חלש

מרב מיכאלי: הינה, השרה אורית סטרוק מפרגנת לי

מרב מיכאלי:       אז אני אגיד שוב

מרב מיכאלי:  חברי השר מאיר כהן דיבר פה בכזה נועם, וניסה לדבר על ליבם של חברי הכנסת – ו"חברי כנסת", כי חברות, כרגיל, כמעט אין בצד הזה של הכנסת, כי בקואליציה הזאת זה לא דבר מקובל, חברות כנסת, או נשים בכלל – ובאמת להגיד, איך יכול להיות, ואיך יכול להיות, ואיך יכול להיות? ובכן, קודם כול, חברי מאיר כהן, יכול להיות

מרב מיכאלי:  הקואליציה הזאת ושכמותה, חלקם כבר הצביעו נגד החוק הזה לא פעם ולא פעמיים וחלקם יצביעו נגד זה בפעם הראשונה, ובכיף שלהם; יצביעו בעד אפליה נגד ילדות וילדים על רקע צבע עור ומוצא וביולוגיה ואולי יהדות לא מספיק פיקס

מרב מיכאלי:  שוב אתם תצביעו בעד אפליה ובעד גזענות

מרב מיכאלי:       אבל האמת היא, חברים יקרים שלי, שזה ממש לא צריך להפתיע אותנו, כי כל ההפיכה המשפטית שהקואליציה הזאת מביאה עכשיו באה להגיד בצורה מפורשת, בחוק, חד-משמעית: אנחנו רוצים אפליה וגזענות

מרב מיכאלי:  אנחנו לא רוצים לאסור על זה

טלי גוטליב: די כבר עם השקרים שלך

טלי גוטליב:  כמה אפשר לשמוע את זה? עוד שקרים ועוד שקרים, ועוד שקרים

טלי גוטליב:  ועוד שקרים

טלי גוטליב:  אי-אפשר לשמוע כבר

מרב מיכאלי: אנחנו רוצים לבטל את החוקים שאוסרים את זה

טלי גוטליב: היא שקרנית

טלי גוטליב:  שקרנית – – –      

סימון דוידסון: זו האמת, זה לא שקר – – –     

מרב מיכאלי: זה עכשיו, עכשיו, רשמית, זה נגד ערבים ונגד נשים

טלי גוטליב: כל מילה שלה שקר, עוד שקר ועוד שקר

טלי גוטליב:  זה לא נורמלי

מרב מיכאלי: אבל מחר בבוקר, חבריי מש"ס וחברי הכנסת האתיופים שבציונות הדתית ובליכוד, זה גם יהיה עליכם

מרב מיכאלי:  זה כבר היום נכון על האחיות והאחים שלכם, שאתם לא מצליחים להעלות לארץ בדיוק בגלל האפליה והגזענות האלה, ואתם לא רואים את הקשר

מרב מיכאלי:  אתם עומדים עיוורים ונותנים יד לעוד אפליה ועוד גזענות

מרב מיכאלי:       אני לובשת היום אדום, חברות וחברים, כי אני חלק מהמחאה הגדולה של נשים שבאות ואומרות: לא ניתן להגדיל את האפליה והגזענות כלפי נשים

מרב מיכאלי:  מחר אנחנו קוראות לכל אישה במדינת ישראל ללבוש אדום ולהגיד: לא ניתן

אמיר אוחנה: תודה לחברת הכנסת מיכאלי

אמיר אוחנה:  השר קיש, אתה משיב? יעלה ויבוא השר קיש

אמיר אוחנה:  בבקשה, אדוני, עשר דקות לרשותך

קריאה: אבוטבול, אתה מצביע נגד?      

קריאה: לא בושה להגיד: אתה צודק, מאיר, אתה צודק

החינוך יואב קיש: כבוד היושב-ראש, כנסת נכבדה, האמת שמכיוון שיש כל כך הרבה פייק ניוז וכל כך הרבה דברים לא רלוונטיים, חשוב רגע להתייחס ברצינות – בואו נגיד ככה, תשמעו את התשובה, אני מקווה שתקשיבו ותתייחסו אליה ברצינות, ומה שנקרא תבינו אותה עניינית ולא בסיסמאות

החינוך יואב קיש:      באופן כללי, שתדעו, אני נגד עודף רגולציה

החינוך יואב קיש:  אני לא יודע מה איתכם, אולי אתם אוהבים רגולציה מיותרת, אבל כבסיס אני נגד רגולציה מיותרת, ואני חושב שרק בשביל שלמישהו תהיה איזו הצעת חוק שהוא יגיד שהעביר, זה לא עושה בזה הרבה ערך

החינוך יואב קיש:  אני רוצה להקריא לכם – – –     

נעמה לזימי: – – –     

החינוך יואב קיש: אני רק לא הולך להתחרות בצעקות, את זה אני אומר לך

אמיר אוחנה: חברת הכנסת לזימי, תודה

אמיר אוחנה:  חברת הכנסת לזימי, תודה

קריאות: – – –     

החינוך יואב קיש: אני רוצה פשוט להסביר לכם מה עושים היום במשרד החינוך במקרים שבהם אנחנו נתקלים בגזענות ובאפליה

החינוך יואב קיש:  הרי בזה עסקינן, אנחנו רוצים למנוע את הדבר הזה, אנחנו לא רוצים לעשות פה סתם פייקים וספינים, אנחנו רוצים להתעסק מהותית בעניין

החינוך יואב קיש:  אז אני רוצה לענות לכם

מאיר כהן: לא, לא, לא

מאיר כהן:  תקשיב, תקשיב, אל תגיד שזה ספין ואל תגיד שזה פייק

מאיר כהן:  תגיד מה אתה עושה עם זה

החינוך יואב קיש: מאיר, אתה אפילו לא שמעת את דבריי, ואתה כבר – – –     

אמיר אוחנה: חבר הכנסת כהן – – –     

החינוך יואב קיש: אמרתי שאף אחד לא רוצה לעסוק בספינים ובחצאי אמיתות ובדברים מיותרים ובעודף רגולציה, ואני מניח שבזה אתה תסכים איתי

החינוך יואב קיש:  אני מקריא לכם עכשיו, כדי שתבינו מה הכלים שעומדים לפני משרד החינוך כאשר הוא מטפל במקרים של אפליה וגזענות

החינוך יואב קיש:      רגע, תחייכו לסלפי של נעמה לזימי, שיהיה סלפי יפה

נעמה לזימי: – – –     

החינוך יואב קיש: אני פשוט עונה לכם

החינוך יואב קיש:  רציתי לענות לחברת הכנסת מרב מיכאלי, אבל אתן עסוקות בסלפי

החינוך יואב קיש:  אין בעיה

קריאה: נשים יכולות לעשות כמה דברים – – –     

החינוך יואב קיש: הצעת החוק, וזה, שיהיה ברור, מיותרת, כי כיום יש בידי משרד החינוך סנקציות מחמירות יותר מביטול תקצוב שאותן ניתן להחיל על מוסדות מפלים, כבקשת המציע, ואני רוצה להקריא לכם:     1

החינוך יואב קיש:  לפי סעיף 32 לחוק פיקוח על בתי הספר, שחל על המוסדות המוכרים שאינם רשמיים ועל מוסדות הפטור, בידי משרד החינוך האפשרות לבטל רישיון למוסד המפלה תלמידים

החינוך יואב קיש:  יותר מזה, אם נוכח המנכ"ל לדעת כי בבית הספר הופר איסור האפליה – – –     

מאיר כהן: – – – מתי עשיתם את זה – – –     

החינוך יואב קיש: הם לא רוצים לשמוע

אמיר אוחנה: חבר הכנסת כהן, זכותו לומר גם דברים שאתה לא מסכים איתם

מאיר כהן: לא, לא

מאיר כהן:  שיגיד מתי

מאיר כהן:  הוא רוצה עובדות

מיכל שיר סגמן: אני רוצה לשאול את שלושת שרי החינוך האחרים, אולי הם חושבים אחרת?     

אמיר אוחנה: תודה

החינוך יואב קיש: אם נוכח מנכ"ל המשרד לדעת כי בבית הספר הופר איסור האפליה הקבוע בסעיף 5 לחוק זכויות התלמיד, הוא רשאי לצוות על סגירת המוסד

יוראי להב-הרצנו: כמה מוסדות סגרתם?     

קריאות: – – –     

החינוך יואב קיש: זו סנקציה הרבה יותר חמורה ממה שביקש פה המציע

החינוך יואב קיש:  בנוסף – קשה להם

אמיר אוחנה: טוב, חברי הכנסת, מרגע זה אני מתחיל לקרוא בקריאות

אמיר אוחנה:  חבר הכנסת סימון דוידסון, קריאה ראשונה

יוראי להב-הרצנו: כמה מוסדות סגרתם?     

החינוך יואב קיש: בנוסף, על פי סעיף 10 לחוק הפיקוח על בתי הספר, המנכ"ל רשאי להתנות את מתן הרישיון בתנאים שיש לקיימם

החינוך יואב קיש:  לעניין האפליה, בידי משרד החינוך הסמכות לתת לבעל רישיון הוראות הדרושות להבטיח כי החינוך בבית הספר יושתת על עקרונות שבהם החובה להעניק שוויון הזדמנויות לכל ילד

החינוך יואב קיש:  אם נוכח המנכ"ל שלא נתקיים או חדל להתקיים תנאי מהתנאים ברישיון, הוא רשאי להתרות בבעל לרישיון, ואם התנאי לא קוים תוך שלושה חודשים, רשאי המנכ"ל לבטל את הרישיון

החינוך יואב קיש:      לגבי ביטול תקציב יצוין כי אחד מהתנאים לכך שמוסד יוכר לפי תקנות חינוך ממלכתי הוא שלא קיימת במוסד אפליית תלמידים כמשמעותה בסעיף 5 לחוק זכויות התלמיד, לרבות בהליך קבלתם

החינוך יואב קיש:  ועל כן, על פי התקנות המדינה תשתתף בתקצוב שעות הלימוד של מוסד מוכר רק אם הוא עומד בכל התנאים המוכרים בתקנה 3, שאחד מתנאיה הוא אי-אפליית תלמידים

החינוך יואב קיש:      לנוכח האמור, הצעת החוק הינה מיותרת, ולכן אין בה שום צורך

החינוך יואב קיש:  אנחנו הסכמנו לדחות בשלושה חודשים, אבל אני לא רואה שום טעם בהצעת חוק שכל המנגנונים שהיא מפרטת כבר קיימים בחוק

החינוך יואב קיש:  אז בואו לא נהיה פופוליסטיים

החינוך יואב קיש:  תודה

אורנה ברביבאי: אין אפליה, אין אפליה

אורנה ברביבאי:  בישראל אין אפליה

אורנה ברביבאי:  הכול פיקס

מאיר כהן: אין אפליה, אה? תתבייש

מאיר כהן:  לפחות שר החינוך היה צריך להגיד: זה קיים, אני מטפל בזה

אמיר אוחנה: חברי הכנסת, אני מבקש לעצור לרגע את סדר-היום

אמיר אוחנה:      חברי הכנסת, אני מתכבד לקדם בברכה אורחים נכבדים, שהגיעו אלינו מהמזרח הרחוק ונמצאים איתנו כעת ביציע המכובדים: יושב-ראש האספה הלאומית של הרפובליקה של קוריאה קים ז'ונג פיו, חברי האספה הלאומית, פמלייתם והשגריר ג'ינהאן, ברוכים הבאים, Anyanghaseyo

אמיר אוחנה:       (מחיאות כפיים)     Members of Knesset, ‏it is my distinct privilege to welcome a special delegation visiting the Knesset today

אמיר אוחנה:  Joining us from the Far East, in the Distinguished Guests Gallery, are the Speaker of the National Assembly of the Republic of Korea Kim Jin-Pyo, honorable members of the National Assembly, senior staff members and Ambassador Jinhan

אמיר אוחנה:      קצת יותר שקט במליאה, בבקשה

אמיר אוחנה:  קצת יותר שקט במליאה, בבקשה

אמיר אוחנה:  סדרנים, תעזרו לנו

אמיר אוחנה:  תודה

אמיר אוחנה:      ‏Mr

אמיר אוחנה:  Speaker, welcome to Jerusalem, the eternal capital of the Jewish people

אמיר אוחנה:  ‏Although a long distance separates Israel and Korea, there are many similarities between our nations: both countries were established in 1948; we have tremendous respect for our traditions; both nations rose from the ashes of war and destruction; despite these challenges, both nations created flourishing, like-minded states, that still face danger posed by hostile countries who threaten to destroy them and poses a danger not only to our countries but to the entire world

אמיר אוחנה:      ‏Just last year we marked 60 years of diplomatic relations between Israel and the Republic of Korea

אמיר אוחנה:  As we look to the years ahead, we hope to enhance the cooperation between our countries in all spheres, including the inter-parliamentary cooperation between the Knesset and the National Assembly

אמיר אוחנה:      ‏This history, as well as the trust that has evolved between Korea and Israel over the last decades, made it possible for our nations to be among the first countries in the world who, during the Covid19 crisis, reached and successfully carried out an agreement to exchange over 780,000 vaccination kits

אמיר אוחנה:  ‏It is true that we have a great partnership between our two nations, and we see even greater opportunities ahead of us, but that was a sign of true friendship, something greater than the accepted bilateral relationship, that benefited the people of our nations and saved many many lives

אמיר אוחנה:      ‏To conclude, allow me to thank you, Mr

אמיר אוחנה:  Speaker, for the meaningful and fruitful meetings we conducted today with members of the Knesset

אמיר אוחנה:  ‏On behalf of the Knesset and its Members, we appreciate your friendship and thank you for honoring us with your visit

אמיר אוחנה:  Kamsa-Ham-Nida

אמיר אוחנה:  Thank you very much and welcome to our country

אמיר אוחנה:  Thank you

אמיר אוחנה:      (מחיאות כפיים)         

אמיר אוחנה: (הצעת חבר הכנסת מאיר כהן) 

אמיר אוחנה: (הצעת חברת הכנסת מרב מיכאלי)     

אמיר אוחנה: כעת יעלה ראש האופוזיציה חבר הכנסת יאיר לפיד, המבקש להתנגד להצעת החוק – לא, להשיב על עמדת הממשלה

אמיר אוחנה:  בבקשה, שלוש דקות לרשותך, אדוני

יאיר לפיד: אדוני היושב-ראש, כנסת נכבדה, ראיתי איך חברי הכנסת של הליכוד דוהרים לתוך המליאה כדי להתנגד להצעת חוק שמטרתה למנוע אפליה כלפי המזרחים

יאיר לפיד:  שנים על שנים אנחנו יושבים פה, סופגים את ההשמצות הגזעניות שלכם

קריאות: – – –     

אמיר אוחנה: חברי הכנסת

יאיר לפיד: באו תסבירו לי דבר אחד

יאיר לפיד:  תסבירו לי דבר אחד, איך אתם מסבירים – – –      

קריאות: – – –     

אמיר אוחנה: חברי הכנסת

אמיר אוחנה:  חברי הכנסת, באמת

קריאות: בושה, בושה, בושה

אמיר אוחנה: טוב, חברי הכנסת, אני ממשיך לקרוא בקריאות לשני הצדדים

אמיר אוחנה:  חבר הכנסת מלביצקי, תודה

יאיר לפיד: תסבירו לי דבר אחד: איך אתם מסבירים את זה שבצמרת של יש עתיד יש הרבה יותר מזרחים מאשר בליכוד?      

חנוך דב מילביצקי: בושה אתה

אלמוג כהן: יש לך – – –     

יאיר לפיד: בחמישייה הראשונה של יש עתיד ארבעה מזרחים

יאיר לפיד:  אצלכם רק שניים

אלמוג כהן: איך? אין

אמיר אוחנה: חבר הכנסת אלמוג כהן, אתה בקריאה ראשונה

יאיר לפיד: מאיר כהן, שנולד במוגדור וגדל במעברת ירוחם

אלמוג כהן: – – –     

יאיר לפיד: אורנה ברביבאי – משפחה עירקית, דירת חדר בעפולה

אמיר אוחנה: חבר הכנסת אלמוג כהן, אתה בקריאה ראשונה

יאיר לפיד: מירב כהן – שני הורים מרוקאים

יאיר לפיד:  קארין אלהרר – שני הורים מרוקאים

יאיר לפיד:  איפה זה אצלכם? העשירייה הראשונה – יותר מזרחים מאשר בליכוד, חבר הכנסת אמסלם

יאיר לפיד:  יותר מזרחים

חנוך דב מילביצקי: 118

יאיר לפיד: אתם מדברים איתנו על גזענות? לא נמאס לכם?     

אמיר אוחנה: חבר הכנסת מלביצקי, תודה

יאיר לפיד: מירב בן ארי – הורים טריפוליטאים מנתניה

דוד אמסלם: המוזיקה של בניון – – –     

יאיר לפיד: מיקי לוי – שכונת הפחים, פה בירושלים, משפחה של יוצאי כורדיסטן

אמיר אוחנה: חבר הכנסת אמסלם

יאיר לפיד: איך אתם מסבירים את זה שאצלנו יש הרבה יותר מזרחים מאצלכם?     

דוד אמסלם: המוזיקה של בניון זה לא מוזיקה ערבית מרמאללה

דוד אמסלם:  זה אצלי בבית

יאיר לפיד: אתם יודעים למה אני עומד פה ומדבר על זה אחרי שנים ששתקתי? כי הכלה של הבן שלי, ילדה מופלאה, חצי מרוקאית, חצי טורקייה – –      

דוד אמסלם: תספר מה שאתה רוצה

אמיר אוחנה: חבר הכנסת מלביצקי, קריאה ראשונה

יאיר לפיד: – – אמרה שנמאס לה שאתם מדברים בשמה, חבורה של גזענים

אמיר אוחנה: חברת הכנסת סון הר מלך

יאיר לפיד: תצביעו בעד הצעת החוק

יאיר לפיד:  תודה רבה

אמיר אוחנה: תודה

אמיר אוחנה:  תודה

קריאות: בושה, בושה, בושה

אמיר אוחנה: חבר הכנסת יוראי להב הרצנו, קריאה ראשונה

אמיר אוחנה:  קראתי גם בצד ההוא, כן

אמיר אוחנה:       חברת הכנסת מיכאלי, מעוניינת? בבקשה

אמיר אוחנה:  עד שלוש דקות לרשותך, גברתי, בבקשה

קריאות: – – –     

מרב מיכאלי: כן, כן

קטי קטרין שטרית: – – – אני נורבגית – – –     

מרב מיכאלי: שמעתי את תשובתו של שר החינוך יואב קיש, שהוא לא אוהב רגולציה

מרב מיכאלי:  אני מפנה את כולנו להצעת החוק המרתקת של נבצרות ראש ממשלה – לקרוא קצת על ביורוקרטיה וכמה ביורוקרטיה ברגולציה אפשר להכניס בהצעת חוק מושחתת אחת

מרב מיכאלי:  מה אני אגיד לכם, מקריאת ההצעה המושחתת של הנבצרות אפשר לחשוב שהדבר הראשון שאתם רוצים לקדם זה רגולציה וביורוקרטיה, אבל בתנאי שהיא מושחתת

מרב מיכאלי:  אם זה הקריטריון, אז לא פלא שאתם מצביעים נגד הצעת חוק שבאה למגר אפליה

מרב מיכאלי:       עכשיו, אומר השר קיש שיש אמצעים אחרים

מרב מיכאלי:  למשל, אפשר לא לתת רישיון לבית ספר אשכנזי שלא מכניס תלמידות ספרדיות או אתיופיות

קטי קטרין שטרית: – – –     

מרב מיכאלי: בטח, בטח

מרב מיכאלי:  ישר אני רואה את חבר הכנסת, את סגן השר החרדי האשכנזי, הממונה במשרד החינוך על החינוך החרדי, לוקח את הרישיון

מרב מיכאלי:  בטח

מרב מיכאלי:  איזו שאלה

מרב מיכאלי:  מה זה, זה גם קורה כל הזמן

קטי קטרין שטרית: – – –     

מרב מיכאלי: כל הזמן זה קורה

אוריאל בוסו: חברת הכנסת שטרית

מרב מיכאלי: זה לא קרה, זה לא קורה

מרב מיכאלי:  הממשלות שלכם יותר מ-40 שנה מממנות אפליה נגד מזרחים ונגד אתיופים כל הזמן

מרב מיכאלי:  שלא לומר, אגב, נגד מזרחיות

קריאות: – – –     

אוריאל בוסו: חברי הכנסת

אוריאל בוסו:  חברי הכנסת, היא תשלים את דברה

מרב מיכאלי: נגד מזרחיות

מרב מיכאלי:  ממשלות הליכוד – ממשלות הליכוד שמזילות דמעות תנין, תנין, על הפריפריה על האשכנזיות ועל ההגמוניה – ומממנות עוד ועוד ועוד אפליה

מרב מיכאלי:  תתביישו

קריאות: – – –     

חנוך דב מילביצקי: – – – אצלנו אין אפליה – – –     

אוריאל בוסו: תודה רבה לחברת הכנסת מרב מיכאלי

קריאות: – – –     

אוריאל בוסו: רבותיי חברי הכנסת, נעבור להצבעה

אוריאל בוסו:  הצעת חוק שלילת תקצוב מוסדות חינוך המפלים תלמידים ברישום אליהם (תיקוני חקיקה), התשפ"ג–2023, של חבר הכנסת מאיר כהן

אוריאל בוסו:  אנא תפסו את מקומותיכם

אוריאל בוסו:  הצבעה

אוריאל בוסו: בעד ההצעה להעביר את הצעת החוק לוועדה – 39 

אוריאל בוסו: נמנעים – אין 

אוריאל בוסו: אם כן, רבותיי חברי הכנסת, להלן תוצאות ההצבעה: 39 בעד, 55 נגד

קריאות: בושה, בושה, בושה

אוריאל בוסו: חברי הכנסת, אני לא אאפשר – חבר הכנסת דוידסון, קריאה ראשונה

אוריאל בוסו:  למעשה, זו קריאה שנייה, כי אתה גם לפני כן נקראת

דבורה ביטון: – – – שמזרחיות גם מצליחות – – –      

אוריאל בוסו: חברת הכנסת דבי ביטון, קריאה ראשונה

דבורה ביטון: על זה הבושה

דבורה ביטון:  על זה הבושה

אוריאל בוסו: 39 בעד, 55 נגד

אוריאל בוסו:  אין נמנעים

אוריאל בוסו:  אני קובע שההצעה נדחתה

אוריאל בוסו:       נעבור להצבעה על הצעת חוק חינוך ממלכתי (תיקון – שלילת השתתפות בתקציב עקב הפליה), של מרב מיכאלי

אוריאל בוסו:  הצבעה

אלמוג כהן: – – –     

אוריאל בוסו: חבר הכנסת אלמוג כהן, באמצע ההצבעה לא צועקים

אוריאל בוסו:  באמצע ההצבעה לא צועקים

אוריאל בוסו: בעד ההצעה להעביר את הצעת החוק לוועדה – 41 

אוריאל בוסו: נמנעים – אין 

אוריאל בוסו: להלן תוצאות ההצבעה: 41 בעד, 57 נגד, נוכח אחד

אוריאל בוסו:  אין נמנעים

אוריאל בוסו:  אני קובע שגם הצעה זו נדחתה

אוריאל בוסו: [הצעת חוק פ/1239/25; נספחות

אוריאל בוסו: ] 

אוריאל בוסו: עתה נעבור לנושא הבא בסדר-היום, חברי הכנסת – הצעת חוק לחילוט תקבולי עבירה בשווי בעבירת גנבה חקלאית ובעבירות הגורמות נזק לרכוש חקלאי, התשפ"ג–2023, של חבר הכנסת רם בן ברק

אוריאל בוסו:  יעלה ויבוא

אוריאל בוסו:  עשר דקות לרשותך, אדוני, בבקשה

אוריאל בוסו:  חברי הכנסת, להוריד את הדציבלים

אוריאל בוסו:  אפשר להירגע

פנינה תמנו: לא, לא, לא, אי-אפשר להירגע – – – אי-אפשר להירגע

אוריאל בוסו:  רק שנייה, חברי הכנסת

אוריאל בוסו:  חברת הכנסת פנינה תמנו שטה, הסתיימה ההצבעה

אוריאל בוסו:  אפשר להירגע עם קפה בחוץ

פנינה תמנו: – – – שיעופו – – – הליכוד – – –     

אוריאל בוסו: אפשר להירגע

אוריאל בוסו:  אפשר להירגע

אוריאל בוסו:  הראשון ששלל כסף למוסד הוא יושב-ראש ועדת החינוך חבר הכנסת יעקב מרגי

אוריאל בוסו:  הכול נמצא בחוק

אוריאל בוסו:  אל תעשו פרובוקציות על התלמידים והתלמידות ועל העדתיות שלכם

אוריאל בוסו:  תודה רבה

קריאות: – – –         

אוריאל בוסו: חבר הכנסת פסל טוען שהצבעתו לא נקלטה למרות שהוא הצביע

אוריאל בוסו:  תבדקו

אוריאל בוסו:  במידה שכן, צריך לעדכן את תוצאות ההצבעה

אוריאל בוסו:  תבדוק גם כן אצלך

אוריאל בוסו:       בינתיים אנחנו נעבור לדבריו של חבר הכנסת רם בן ברק

אוריאל בוסו:  אם יהיו הסכמות, בסוף הדברים תאמר

אוריאל בוסו:  בבקשה, עשר דקות לרשותך

רם בן ברק: אדוני היושב-ראש, חבריי חברי הכנסת, הצעת החוק שלי קשורה לביטחון, לביטחון האישי, לביטחון האישי של החקלאים, שלצערי אין מספיק מהם

רם בן ברק:  חוסר המשילות בכלל ובמגזר חקלאי בפרט מורגש בכל יום

רם בן ברק:  לצערי, בסוף השבוע האחרון הרגשתי אותו על בשרי

רם בן ברק:  נשבע לכם שלא היה לזה שום קשר להצעת החוק הזאת

רם בן ברק:  אין לי מילים לתאר את ההרגשה של חקלאי, של מושבניק, שמעירים אותו בשעה 02:19, והוא לובש את המגפיים, ובשעה 02:22, כשהוא בריצה לכיוון החצר, הוא רואה את המתבן עולה באש, בלהבות עצומות

רם בן ברק:  הוא רואה אלפי טונות של חציר שנרכש בעמל רב נשרפים לו מול העיניים

רם בן ברק:  זה מראה שקשה לתאר אותו במילים

רם בן ברק:  מעבר לנזק כספי זו גם סריטה שאני מעריך שתהיה איתנו עוד הרבה זמן

רם בן ברק:  באופן ספציפי אני לא יכול להגיד מה גרם לזה ומי גרם לזה

רם בן ברק:  זה עדיין בחקירת המשטרה

רם בן ברק:  אני מקווה שיהיו תוצאות בקרוב

רם בן ברק:      אבל אני פה לדבר לא על עצמי ולא בגלל המקרה שלי

רם בן ברק:  הפשיעה החקלאית הפכה למכת מדינה, הגורמת לנזקים רבים לחקלאים ולחקלאות בכלל

רם בן ברק:  התופעה גורמת לפגיעה בתחושת הביטחון הכללית והאישית של החקלאים, שנדרשים להגן בגופם על אדמותיהם ורכושם תוך חירוף נפש וסיכון אישי

רם בן ברק:       אני עומד לפניכם ומציע את הצעת החוק הזאת, שאין מוצדקת ממנה

רם בן ברק:  לחקלאות בישראל יש תפקיד שלא יסולא בפז, הן בהיבט של הביטחון התזונתי ואספקת מזון בשגרה ובחירום והן בשליטה על אדמת הארץ וחיזוק הקשר בין האדם לאדמה

רם בן ברק:  מטרת הצעת החוק היא להרחיב את הכלים העומדים בפני מערכת אכיפת החוק בהתמודדות עם עברייני הפשיעה החקלאית ולהוסיף לכלים האלה מרכיב כלכלי שיאפשר חילוט רכוש של מבצע הפשיעה בשווי הרכוש שהשיג כשכר או כתגמול או כתוצאה מהעבירה וכן מהרכוש שהשיג מביצועה

רם בן ברק:  כמו כן, מאפשרת הצעת החוק להעביר את הרכוש המחולט מהעבריין לנפגע העבירה בשווי הפגיעה, לאחר שפסק בית המשפט את אשמת העבריין או לאחר שפסק פיצויים לנפגע

רם בן ברק:      הצעת חוק זהה הונחה על שולחן הבית הזה בכנסת העשרים-וארבע על ידי ידידי השר אופיר סופר, בחתימתי ובחתימת חברים נוספים

רם בן ברק:  ראינו אז, כמו היום, בסוגיית הגברת הביטחון האישי על חקלאי ישראל, משימה לאומית שאין בה ימין ואין בה שמאל

רם בן ברק:  משכך, אף שחבר הכנסת סופר היה באותם ימים חבר כנסת מהאופוזיציה, שר המשפטים דאז קידם את הצעת החוק, בעבודה משותפת ומאומצת איתנו, וחברי הקואליציה תמכו בחוק בהצבעה במליאה

רם בן ברק:  כך אני מצפה מכם, חבריי חברי הכנסת

רם בן ברק:  כפי שאז ידענו אנו להתעלות על המחלוקות הפוליטיות ולתמוך בהצעת חוק גם אם היוזם שלה הוא מהאופוזיציה, אני מצפה ודורש מכם לנהוג כפי שאנחנו נהגנו

רם בן ברק:  אין שום סיבה שלא

רם בן ברק:      אני מרשה לעצמי לצטט את דברי חברי השר סופר מתוך דבריו במליאה בעת הצגת הצעת החוק הנוכחית: "בואו לא נגדיר את הציונות מחדש, בואו לא נעוות את עולם הערכים שעליו גדלנו

רם בן ברק:  גם אם הוא שונה במקצת, בבסיסו הוא אותו בסיס"

רם בן ברק:  אני מבקש מחברי הכנסת להצביע בעד הצעת החוק

רם בן ברק:  כרגע סגרתי עם שר החינוך שנדחה את ההצבעה בשבוע, ובשבוע הבא נצביע עליה בטרומית, ואז היא תצורף להצעה ממשלתית

רם בן ברק:  אני מקבל את הצעת הפשרה

רם בן ברק:  תודה רבה לכם

אוריאל בוסו: תודה רבה לחבר הכנסת רם בן ברק

אוריאל בוסו:  אז כפי שנאמר כאן, בהסכמה, תשובה והצבעה במועד אחר, ואנחנו לא מקיימים המשך דיון או הצבעה בחוק הנוכחי

אוריאל בוסו: [הצעת חוק פ/1749/25; נספחות

אוריאל בוסו: ] 

אוריאל בוסו: נעבור לנושא הבא בסדר-היום: הצעת חוק למניעת אלימות במשפחה (פיקוח טכנולוגי להבטחת קיומו של צו הגנה והערכת מסוכנות – הוראת שעה), התשפ"ג–2023, של חבר הכנסת גדעון סער

אוריאל בוסו:  יעלה ויבוא, בבקשה

אוריאל בוסו:       להצעת החוק הזו הוצמדו שתי הצעות, של חברת הכנסת מירב בן ארי ושל חברת הכנסת מרב מיכאלי, לאחר מכן

אוריאל בוסו:  עשר דקות לרשותך, אדוני

גדעון סער: תודה

גדעון סער:  אדוני היושב-ראש, כנסת נכבדה, אני אתחיל בסוף: לצערי אי-אפשר בשום דרך לקבל את החלטת ועדת השרים לחקיקה לדחות בחצי שנה את הדיון בהצעת החוק הזאת

גדעון סער:  אני אתן קצת רקע, מדוע הדבר הזה הוא בלתי נסבל

גדעון סער:      יש החלטה של הממשלה מיולי 2017, זאת אומרת כמעט מלפני שש שנים, החלטה מס' 2820 של ממשלת נתניהו הרביעית, שהתבססה על ההמלצות של ועדה בין-משרדית למניעה וטיפול בתופעת האלימות במשפחה

גדעון סער:  בין ההמלצות הייתה המלצה לגבש תיקון חקיקה שיאפשר לבית המשפט להורות על שימוש באמצעי פיקוח טכנולוגי לשם אבטחת קיומם של צווי הגנה כחלק מההתמודדות עם תופעת האלימות במשפחה

גדעון סער:  אנחנו מדברים על החלטה מלפני כמעט שש שנים

גדעון סער:      בכנסת הקודמת, כמה חברות כנסת – חברת הכנסת בן ארי וחברת הכנסת לזימי, ואני לא זוכר את כל המציעות – – –     

קריאה: היו גם מציעים

החינוך יואב קיש: – – –      

גדעון סער: אם דוחים בשבוע אחד, אני אהיה מוכן לדחייה בשבוע אחד

קריאות: – – –      

גדעון סער: בשבוע אחד

גדעון סער:  בסדר

גדעון סער:  אני רוצה להסביר את העניין: אותו חוק שהזכרתי, של חברות הכנסת מהקדנציה הקודמת, שהוצבע בנובמבר 2021 – אני רק מציין את חברי וחברות הכנסת מהאופוזיציה שהצביעו בעד: מאי גולן, גלית דיסטל, אלי כהן, ישראל כץ, עידית סילמן, אתי עטייה וקטי שטרית

גדעון סער:  אחר כך, אחרי שסיימנו את עבודת המטה, הבאתי הצעת חוק ממשלתית, שאושרה ב-4 ביולי שנה שעברה, אחרי עבודת מטה של משרדי הבט"פ, המשפטים והרווחה, והכנסת כאמור אישרה אותה בקריאה הראשונה

גדעון סער:  הצביעו בעדה גם כן משה ארבל וינון אזולאי ואריאל בוסו, שבינתיים התחלף, ויוסף טייב

גדעון סער:  לכן נדהמתי כאשר שמעתי שהוחלט לדחות את זה בחצי שנה

גדעון סער:  אולי בינתיים אין אלימות במשפחה? אין כבר רצח נשים?     אני רוצה לציין שהצעת החוק שאני מעלה פה זהה להצעת החוק הממשלתית שאושרה במליאה בקריאה ראשונה ביולי בשנה שעברה ולא היה לה מתנגד אחד

גדעון סער:  אף אחד לא התנגד להצעה, שהיא הצעה מאוד מאוזנת; היא לא מופעלת בכל מקרה שמוצא צו הגנה

גדעון סער:  על פי חוק השימוש באמצעי הפיקוח הטכנולוגי זה יהיה רק כשבית המשפט שוכנע בשני תנאים מצטברים: אחד, שיש סכנה גבוהה שנשקפת מהאדם שכלפיו ניתן הצו לבן המשפחה, לרבות עקב הפרה של צו הגנה קודם או הרשעה קודמת בעבירה של אלימות במשפחה

גדעון סער:  זה רף גבוה מאוד, במקרים של אור אדום בוהק

גדעון סער:  אתן דוגמה: אסיר משוחרר שביצע עבירת אלימות במשפחה, ריצה את עונשו, השתחרר ועדיין מסוכנותו לא פחתה – עדיין נשקפים סכנה ואיום ממנו לאשתו או לגרושתו או לילדיו

גדעון סער:  תנאי שני הוא שלא ניתן להשיג את המטרה שלשמה נועד השימוש באמצעי פיקוח טכנולוגי בדרך אחרת שמגבילה פחות את פרטיותו

גדעון סער:      חברי הכנסת, בכל שנה יש מאות עבירות – יותר קרוב ל-1,000 – של אלימות במשפחה תחת צווי הגנה, ואין היום אמצעי שמסייע באכיפת הצו או קיום מעקב על ביצועו בזמן אמת

גדעון סער:  לכן, לא רק שנעשתה עבודת מטה ממשלתית מקיפה – הוקמה כבר התשתית הנדרשת ליישומו של המערך הזה במשרד לביטחון הפנים, שהפך בינתיים לביטחון הלאומי

גדעון סער:  אנחנו מדברים על אמצעי פיקוח שכולל רכיב GPS, שבאמצעותו יזוהו מקרים שבהם המפוקח יפר את צו ההגנה, ואז כוח משטרתי יכול להגיע ולאכוף את הצו הזה

גדעון סער:  אנחנו יכולים לסייע באופן ממשי, באופן אפקטיבי, להגנה על בני המשפחה, על שלומם ועל חייהם

גדעון סער:  הפיקוח האלקטרוני כשלעצמו גם ירתיע את מי שנגדו הוצא צו ההגנה, ירתיע מפני הפרה

גדעון סער:  אני רוצה לציין שהאמצעי לא מדווח על מיקום המפוקח בכל רגע נתון אלא במקרים שבהם הוא יפר את צו ההגנה

גדעון סער:      בבית הזה תמיד ידענו לשתף פעולה בנושא של מאבק באלימות במשפחה באופן שחוצה קווים פוליטיים

גדעון סער:  הייתי חבר באופוזיציה כשהייתי יושב-ראש הוועדה לקידום מעמד האישה, ב-2006–2008

גדעון סער:  חוקקנו חוקים מאוד חשובים בנושא הזה בכנסת העשרים-ושלוש יחד עם חבר הכנסת פורר, שיושב פה

גדעון סער:  כשהוא היה יושב-ראש הוועדה לקידום מעמד האישה וחבר האופוזיציה ואני הייתי חבר בקואליציה, תיקנו את החוק שמונע היום אפוטרופסות ממי שהורשע בעבירות של רצח או ניסיון לרצח בתוך המשפחה

גדעון סער:      אני חושב – ולכן אני גם שמח על מה שאמר לי לפני כמה דקות השר המקשר – שחייבים לעשות גם היום את אותו דבר

גדעון סער:  חבל שזה התעכב מיולי בשנה שעברה עד היום, כי יכולנו להשלים את זה

גדעון סער:  אם האופוזיציה דאז לא הייתה קטנונית, בשלהי הכנסת הקודמת כבר יכולנו להשלים את החקיקה ואולי גם להציל חיים

גדעון סער:  אנחנו יודעים, ויש מקרים שבהם נשים נרצחו בדם קר על ידי מי שהפר צו הגנה

גדעון סער:  אנחנו יודעים שהיום אנחנו יכולים למנוע מקרי רצח ומקרי פגיעה חמורים אחרים – אולי לא את כל המקרים, אולי אפילו לא את מרבית המקרים, אבל מקרים

גדעון סער:  יש לנו את האמצעי שיכול למנוע את המקרים האלה

גדעון סער:  לכן אין שום סיבה לא לעשות את זה, אין שום סיבה לדחייה כלשהי

גדעון סער:  אנחנו יכולים להביא בשורה ביחד

גדעון סער:  זאת אלימות שהיא מכת מדינה

גדעון סער:  היקף התופעה רחב, ואני מציע שאותו הדבר – כפי שעשינו גם לחברות כנסת שהיו באופוזיציה, קרן ברק, אם אני זוכר נכון, ועאידה תומא סלימאן, שאכן העברנו את ההצעות שלהן

גדעון סער:      אדוני השר המקשר, ככל שמדובר בשבוע ימים, אני מקבל את ההצעה לדחיית התשובה

החינוך יואב קיש: זה יעלה ביום ראשון בוועדת שרים, ואני – – – נאשר טרומית – – –     

גדעון סער: אני חושב שהסיכויים להעביר את ההצעה בשבוע הבא, עוד לפני שהכנסת תצא לפגרת הפסח, מצדיקים דחייה קצרה, ואני, מבחינתי, מקבל את ההצעה

ישראל אייכלר: תודה רבה לחבר הכנסת גדעון סער

ישראל אייכלר: [הצעת חוק פ/188/25; נספחות

ישראל אייכלר: ] 

ישראל אייכלר: הצעה דומה מוצמדת של חבר הכנסת מירב בן ארי, בבקשה

מירב בן ארי: תודה, אדוני היושב-ראש

מירב בן ארי:  השרים, כנסת נכבדה, יש לי הרבה מה לומר על האיזוק, צימוד אלקטרוני

מירב בן ארי:  מי שלא יודע, זה נראה צמיד שחור שמונח עליו

מירב בן ארי:  זה לא אזיק, זה לא נראה כמו אזיק

מירב בן ארי:  אני מציעה לכולם ללכת ולראות מה זה צימוד

מירב בן ארי:  החברה שעושה לכל העולם – למדריד, לניו זילנד, לאוסטרליה – יושבת ברמת החייל

מירב בן ארי:  זו חברה ישראלית, זה פטנט ישראלי

מירב בן ארי:  הוא הולך עם צמיד והיא מסתובבת עם פלאפון בתיק

מירב בן ארי:  גם כשבטעות הוא נכנס לקניון – אנחנו מדברים על אדם שקיבל תסקיר ממשרד הרווחה

מירב בן ארי:  צריך לתת פה קרדיט גם לשר מאיר כהן, שהוביל את זה ביחד עם שר המשפטים לשעבר גדעון סער והשר לביטחון הפנים עמר בר לב

מירב בן ארי:  שלושה שרים, שלושה גברים גם – זה לכל מי שאומר שזה פמיניסטי, זה בכלל לא קשור – הובילו את העניין ביד רמה

מירב בן ארי:       אני רוצה להגיד לכם משהו, זה צמיד, היא הולכת עם פלאפון, ואם בטעות הוא נכנס לקניון, המשטרה רואה על המסכים ואומרת לו: תצא, אתה מפר צו

מירב בן ארי:  אם הוא בכוונה מגיע אליה, כמו אותה אישה חרדית שישבה בוועדה ואמרה שהוא הרביץ לה בתוך בית הספר מול הילדים שלה אחרי שיש צווי הרחקה

מירב בן ארי:  ואם היה – גדעון, זה מאוד מפריע לי והקשבתי לכל מילה שאמרת

מירב בן ארי:  אז תן לי, יש לי שתי דקות, אפילו דקה וחצי, אם אתם יכולים שנייה לעצור

מירב בן ארי:  הקשבתי לכל מילה בכל עשר הדקות, ואמרת דברי טעם

מירב בן ארי:  חשוב לי מאוד מאוד להבין ולהסביר, כי יש כאן הרבה דה-לגיטימציה

מירב בן ארי:  אומרים שהוא הולך עם אזיק, אבל זה לא דומה אפילו לאיזוק של אסירים שיוצאים משב"ס

מירב בן ארי:       אני רוצה להגיד לכם משהו על הלילה שהיה כאן בשנה שעברה, בקיץ בשנה שעברה שבו התחננו, אני ומיכל רוזין, וניסינו לעשות הכול כדי להביא את זה בשנייה ושלישית

מירב בן ארי:  אז אני, כיו"ר הוועדה לביטחון הפנים, מכרתי את חוק המכת"זית לאורי מקלב

מירב בן ארי:  אמרתי לו: תן לי, אני אתן לך את המכת"זית

מירב בן ארי:  זה מה שעשיתי

מירב בן ארי:  המכת"זית, שהיום הוא נלחם, נלחם, נגד המפגינים האנרכיסטים ובא עם המכת"זית, אני מכרתי את החוק של אורי מקלב מהאופוזיציה

משה ארבל: מקלב נגד מכת"זית, גם לנו – – –      

מירב בן ארי: תאמין לי, את הלילה הזה אני זוכרת כמו אתמול, את בצלאל סמוטריץ' שישב שם ואמר לי: יש תלונות שווא

מירב בן ארי:       אמר כאן גדעון, החוק מוכן לשנייה ושלישית

מירב בן ארי:  מתוקצב

משה ארבל: – – –     

מירב בן ארי: אז הינה אני אומרת לך

משה ארבל: – – – גם נגד אנשים – – –      

מירב בן ארי: נכון, אבל איזה חוק נתתי? שיהיה צילום

מירב בן ארי:  מה לא עשינו, אני ומיכל

מירב בן ארי:  ישב כאן בצלאל והסתכל על הטלפון ואמר לי: יש תלונות שווא

מירב בן ארי:  איזה תלונות שווא? מה, יש סימטריה באלימות נגד נשים? יש אלימות מינית, כלכלית, נפשית, פיזית

מירב בן ארי:  מה לא עשינו, מכרנו את הנשמה שלנו כדי לקדם את החוק שמתוקצב

מירב בן ארי:  ועכשיו מה אומר השר לביטחון הלאומי? שצריך שתי הרשעות ואז אולי הוא ייתן

קריאה: שתי הרשעות ברצח

מירב בן ארי: אני רוצה להגיד לך, קיש – – –     

ישראל אייכלר: השר קיש? השר קיש, היא מדברת אליך

מירב בן ארי: אני מקווה מאוד מאוד שההסכמה שנתת לי ולגדעון היא אחרי שדיברת איתו, כי האישה הבאה שמפירים לה את צו ההרחקה, אף אחד לא יראה את המפר

מירב בן ארי:  אם אתה יכול לעשות את זה, אנחנו סומכים עליך

מירב בן ארי:  כל מי שנמצא, אתה יודע, ולא רק אנחנו, אלפי נשים מסתכלות עכשיו ואומרות: אולי סוף-סוף נצליח למנוע את הרצח הבא

מירב בן ארי:  תודה רבה

ישראל אייכלר: תודה רבה

ישראל אייכלר: [הצעת חוק פ/2283/25; נספחות

ישראל אייכלר: ] 

ישראל אייכלר: באותו עניין, הצעה צמודה של חברת הכנסת מרב מיכאלי, בבקשה

פנינה תמנו: – – – צריך להעיף את המורות האלה הביתה

פנינה תמנו:  הן לא מחנכות, לא מורות, הן גזעניות

פנינה תמנו:  אני מבקשת ממך – – –      

מירב בן ארי: בציונות הדתית לא גזענים – – –      

מרב מיכאלי: כן, תודה, אדוני היושב-ראש

מרב מיכאלי:  אני שמחה שהקואליציה הבינה שהיא ממש התחרפנה טוטאל, כשמה שיש לה להציע במקום חוק להגנה על חיי נשים זה לחכות לשתי הרשעות קודמות, ורק במקרה שהשלישית לא תהיה רצח – – –     

גלעד קריב: בהרשעות בן גביר מבין

מרב מיכאלי: בהרשעות בן גביר מבין, ללא ספק, מבין היטב בהרשעות

מרב מיכאלי:  אגב, צריך לחשוב איזה דברים יכולנו למנוע אילו היה אזיק אלקטרוני לבן גביר בשעתו, כשהוא היה חשוף – כשהוא בעצם קיבל בדין את כל ההרשעות שהוא קיבל; איזה חיים היינו מצילות ומצילים בהמשך

מרב מיכאלי:       אני רוצה להגיד לכם עוד משהו, חברות וחברים יקרים, כי הקואליציה הזאת בשבוע הבא – אולי, בואו נראה, אולי היא תביא את החוק לאיזוק אלקטרוני, אבל באותה נשימה היא מביאה הפיכה משטרית שתקדם סוגים רבים ומגוונים ושונים של אלימות כלפי נשים

מרב מיכאלי:  קודם כול, באותה נשימה שהיא עכשיו אומרת שאולי היא בכל זאת תביא את החוק הזה, היא מחויבת בהסכמים הקואליציוניים שלה לא להצטרף לאמנה הבין-לאומית למאבק באלימות כלפי נשים

מרב מיכאלי:  היא מחויבת בהסכמים הקואליציוניים – אתם מבינות ומבינים איזה דבר מדהים? הממשלה טרחה להודיע שהיא בשום אופן לא תצטרף לסטנדרט העולמי של מאמץ להיאבק באלימות כלפי נשים

מרב מיכאלי:  אבל מה היא כן תעשה? היא תהפוך את האפליה נגד נשים לחוקית; היא תאפשר להפריד בין נשים וגברים בכל מקום; למנוע מילדות לשיר

מרב מיכאלי:  רק השבוע ראינו שילדה בת 13 לא יכולה לשיר בטקס בגלל שזאת שירת נשים, וילדה אחרת לא יכולה להיכנס לבריכה כי מצטערים, זה סגור רק לבנים; היא תרחיב את ההפרדה; היא תסליל נשים רק למקצועות מסוג מאוד מאוד מסוים, שאין בהם השכלה אקדמית ושהשכר בהם ילך וירד; היא תרחיב את הסמכויות ואת הכוח של בתי הדין הרבניים, שם נשים לא מקבלות הכרה ושוויון

מרב מיכאלי:       אגב, בהלכה אלימות כלפי אישה היא לא עילה לגירושין

מרב מיכאלי:  בפירוש לא

מרב מיכאלי:  יש עילות לגירושין, ואלימות כלפי האישה או כלפי הילדות והילדים זאת ממש לא עילה לגירושין בבתי הדין הרבניים במדינת ישראל ובהלכה האורתודוקסית, שיש מי בבניין הזה שרוצים להפוך אותה גם לחוק מדינה; קואליציה שלא רק לא נאבקת באלימות כלפי נשים אלא מגדילה אותה, מחריפה אותה, מחזקת אותה והופכת נשים לאזרחיות – לא סוג ב', אלא סוג ג' וד'

ישראל אייכלר: תודה רבה

ישראל אייכלר:  בבקשה לסיים

מרב מיכאלי: כל אישה ואישה בישראל חייבת ללבוש מחר אדום כדי להתנגד להפיכה הזאת ולממשלה הזאת

ישראל אייכלר: נא לסיים

ישראל אייכלר:  יש כאן חופש ביטוי אפילו להשמצות ולשקרים כמה שרוצים

ישראל אייכלר:       היות שיש סיכום בין היוזמים לבין הממשלה על תשובה והצבעה במועד אחר, לא נקיים עכשיו הצבעה, ונעבור לנושא הבא

ישראל אייכלר: [הצעת חוק פ/1733/25; נספחות

ישראל אייכלר: ] 

ישראל אייכלר: הסעיף הבא הוא הצעת חוק החלת הריבונות הישראלית על בקעת הירדן, התשפ"ג–2023, של חבר הכנסת אביגדור ליברמן וקבוצת חברי הכנסת

ישראל אייכלר:  ינמק חבר הכנסת אביגדור ליברמן

סימון דוידסון: איפה כל הליכודניקים? איפה כל הימנים? איפה אתם, ימנים?     

אביגדור ליברמן: אדוני היושב-ראש, כנסת נכבדה, בקעת הירדן ואזור ים המלח מייצגים קונסנזוס רחב ביותר בחברה הישראלית ובתנועה הציונית, מיגאל אלון עד לרחבעם זאבי, גנדי, זיכרונם לברכה

אביגדור ליברמן:  מדובר גם בשני אזורים עם מעט אוכלוסייה ערבית יחסית, אבל אזורים בעלי חשיבות עליונה לביטחונה של מדינת ישראל

אביגדור ליברמן:  הראשון ששם את הנושא על סדר-היום היה יגאל אלון

אביגדור ליברמן:  תוכנית אלון הוגשה לממשלה ב-26 ביולי 1967, כחודש לאחר מלחמת ששת הימים, תחת הכותרת: עתיד השטחים המשוחררים בארץ ישראל המערבית ודרכי טיפול בבעיית הפליטים הערבים

אביגדור ליברמן:  גברתי יושבת-ראש מפלגת העבודה, אני רוצה לחזור על הכותרת של יגאל אלון

אביגדור ליברמן:  דומני שהוא היה חבר מפא"י וחבר בכיר במפלגת העבודה, או בהנהגת העבודה

אביגדור ליברמן:  הכותרת שהוא נתן: עתיד השטחים המשוחררים בארץ ישראל המערבית – לא כבושים, משוחררים – ודרכי טיפול בבעיית הפליטים הערבים – לא פלסטינים, ערבים

אביגדור ליברמן:  באותה הזדמנות הציע אלון לממשלה לנקוט מדיניות מיידית שתפזר את הערפל בנוגע לגבולות המדינה לאחר מלחמת ששת הימים

אביגדור ליברמן:  התוכנית מושתתת על ארבעה עקרונות: הזכויות ההיסטוריות של עם ישראל על ארץ ישראל; גבולות שניתן להגן עליהם; שמירת האופי היהודי של מדינת ישראל, עם שמירה מדוקדקת על זכויות המיעוט הערבי; שמירת הדמוקרטיה הפוליטית, החברתית והתרבותית של מדינת ישראל

אביגדור ליברמן:  כך הסביר יגאל אלון בעצמו את אבני היסוד של תוכניתו, בריאיון לעיתון מעריב ב-24 במרץ 1972

אביגדור ליברמן:  כל מה שהקראתי עכשיו זה ציטוט מדויק של הדברים שנאמרו, אני חוזר, בשנת 1972

אביגדור ליברמן:  לא מהיום ולא מאתמול

אביגדור ליברמן:       עוד הסביר יגאל אלון: "האחיזה בגבול אינה רק עניין של צבאות בלבד

אביגדור ליברמן:  יחידות צבאיות מתחלפות, ואילו יישובים – אין להזיז

אביגדור ליברמן:  כל שבוע החולף ללא היאחזות בשטחים הנראים לנו כאסטרטגיים – הוא שבוע מבוזבז

אביגדור ליברמן:  ככל שנחיש את הקצב וההיקף של ההיאחזות הביטחונית, כן גדלים הסיכויים להרחקת מלחמה נוספת ולהשלמה עם קיומנו – – – נדרשים לנו רבים כאלה, המוכנים לא רק למות למען הגבולות, אלא לחיות לידם ולמענם

אביגדור ליברמן:  ככל שיהיו כאלה, פחות יהודים ימותו למען הגבולות הללו

אביגדור ליברמן:  להתיישבות החלוצית הלוחמת נותר תפקיד מכריע לקיום נוכחות ישראלית שורשית בכל אתר שבו אנו רוצים"

אביגדור ליברמן:       ברשותכם, אני רוצה להוסיף עוד שני ציטוטים, אחד של יגאל אלון מ-19 ביוני 1967, בישיבת הממשלה, שבה אמר: "בבואנו להציע גבולות הארץ בעתיד, ניקח בחשבון בראש ובראשונה מה הם צורכי הארץ בעתיד – – – כמובן אין להתעלם מהזירה הבין-לאומית – – – ואולי אפילו מסנקציות אלו ואחרות, אבל לנהוג היום כאילו כבר הופעלו הסנקציות, את זאת אינני מקבל

אביגדור ליברמן:  לעולם אינך יודע מה תהיה השתלשלות העניינים בזירה הבין-לאומית"

אביגדור ליברמן:  הציטוט השני – של יצחק רבין, ז"ל, מדיון שנערך כאן בכנסת בשנת 1995: "גבול הביטחון להגנת מדינת ישראל יוצב בבקעת הירדן, בפירוש הנרחב ביותר של המושג הזה"

אביגדור ליברמן:       מעבר לתוכנית אלון הייתה עוד תוכנית המבוססת על האינטרסים הביטחוניים של מדינת ישראל, תוכנית השדרה הכפולה, שהוגשה כתזכיר לראש הממשלה רבין בשנת 1976 על ידי פרופ' וכמן, מרצה בכיר בטכניון

אביגדור ליברמן:  התוכנית מגדירה יצירת שתי שדרות מקבילות, מפותחות, כצורך לאומי ביטחוני עליון: שדרת החוף והשדרה המזרחית

אביגדור ליברמן:  השדרה המזרחית היא חלק אינטגרלי מהמבנה הרצוי של מדינת ישראל, קודם כול משיקולי ביטחון לאומי ארוך טווח

אביגדור ליברמן:  עוד נכתב במסמך ההוא: התוכנית עשויה להקנות דימוי חדש למדינה גם כלפי חוץ וגם כלפי פנים, מעמדת התגוננות והתנצלות לעמדה קונסטרוקטיבית-אקטיבית, ולחלץ אותנו מהמצב הפסיכולוגי הנחות והבלתי-נסבל של חייבים, למצב של תובעים – שיש להם תביעות ממשיות לגבי הארץ

אביגדור ליברמן:  וכמן ראה בהתיישבות היהודית לאורך שני הצירים הללו מרכיב מרכזי לביטחונה של מדינת ישראל

אביגדור ליברמן:  רבין אומנם לא אימץ את תוכניתו, אבל דווקא ישראל גלילי ואריאל שרון התלהבו מהרעיון – החדיש באותה עת

אביגדור ליברמן:  אגב, מרב, מעניין איך ישראל גלילי היה משתלב היום במפלגת העבודה, עם כל אחדות העבודה

גלעד קריב: היה משתלב מצוין

אביגדור ליברמן: הלוואי, הלוואי

אביגדור ליברמן:       בנוסף, אי-אפשר שלא להזכיר את ההתחייבות הפומבית של ראש הממשלה בנימין נתניהו מ-10 בספטמבר 2019, כשבוע לפני הבחירות, שבה אמר: נחיל את הריבונות על בקעת הירדן

אביגדור ליברמן:  אבל גם אם עוזבים את כל הרקע ההיסטורי וההתחייבויות האין-סופיות של בנימין נתניהו, דווקא היום, כשהטרור מרים את ראשו, כולל באזור יריחו, ולצערנו גובה מאיתנו מחיר כבד – אני מתכוון לרצח של הצעיר היהודי אילן גנלס ז"ל; כשאבו מאזן משתולל בזירה הבין-לאומית ומאשים אותנו בפשעי מלחמה ואפרטהייד; כשהרשות הפלסטינית סובלת מחוסר יציבות, והאיומים על מדינת ישראל הולכים וגוברים – דווקא עכשיו יש להעביר מסר ברור: התשובה שלנו לכל האיומים, לטרור ולטרור מדיני, היא החלת ריבונות על בקעת הירדן ואזור ים המלח ועל יישובי המועצה האזורית מגילות ים המלח

אביגדור ליברמן:       התחמקות ממשלת הימין-כביכול מההתחייבויות הפומביות, לא רק בנושא בקעת הירדן אלא גם בנושא פינוי ח'אן אל-אחמר, בנושא הסדרת אביתר ובנושא הבנייה בשטחי E1, הריסת בית בוואדי קדום, הופכת את ממשלת נתניהו השישית לממשלה של סמרטוטים, וממש לא לממשלת ימין על מלא

אביגדור ליברמן:  אני מכיר את כל התירוצים – אחרי הרמדאן

אביגדור ליברמן:  מאז 2019, אדוני היושב-ראש, כבר ארבע פעמים עברנו רמדאן

אביגדור ליברמן:  ראש הממשלה כנראה מחכה לסוף כסלו תחילת נובמבר כעיתוי המתאים ביותר

אביגדור ליברמן:  אני מצטער גם על ההתקפלות של סיעות הציונות הדתית ועוצמה יהודית

אביגדור ליברמן:  זה רק מוכיח שגם אתם מעדיפים את הכיסאות על האידיאולוגיה ועל ההתחייבות שלכם בפני הבוחרים

אביגדור ליברמן:  אני פונה גם לחבריי בליכוד, הבהרתם כשהייתם באופוזיציה שאין כאבי בטן עם חיילים, אין כאבי בטן עם נכים ואין כאבי בטן עם נשים מוכות, עם מקרי אונס

אביגדור ליברמן:  אבל עכשיו, כשאתם בקואליציה, אולי הגיע הזמן להיזכר בערכים ובאידיאולוגיה שלשמם נבחרתם? תפסיקו להיות סמרטוטים

אביגדור ליברמן:  החלת ריבונות ישראלית על בקעת הירדן ואזור ים המלח זה צו השעה

אביגדור ליברמן:  אבל אתם, כמו תמיד, ממשלת דיבורים, ממשלת כלאם פאדי

ישראל אייכלר: תודה רבה

ישראל אייכלר:  תשיב על הצעת החוק השרה אורית סטרוק, בבקשה

קריאה: – – –     

אורית סטרוק: זהו, אני באתי בשביל לעניין אתכם

יבגני סובה: דווקא אותך שלחה הממשלה? איזה קטע

אורית סטרוק: מכובדי היושב-ראש, חבר הכנסת ליברמן הנכבד, שהיה גם שר בישראל, חבריי חברי הכנסת – – –     

יוליה מלינובסקי: יהיה שר בישראל

אורית סטרוק: בעזרת השם

אורית סטרוק:  יכול מאוד להיות

אורית סטרוק:  יכול מאוד להיות

אורית סטרוק:  יכול מאוד להיות, בעזרת השם, שאביגדור ליברמן יחזור להיות שר בישראל

אורית סטרוק:  כרגע ההצעה שחבר הכנסת ליברמן הנכבד הציע היא הצעה מטרילה, ואני אסביר

אורית סטרוק:  קודם כול, אני רוצה לומר לכם, חברי הכנסת, שכל הקואליציה – לא רק הסיעה שלי, לא רק סיעת עוצמה, לא רק נעם של אבי מעוז – גם הליכוד – כל הליכוד – וגם ש"ס, וגם יהדות התורה – – –     

עודד פורר: – – –     

אורית סטרוק: רגע, אני מסבירה

אורית סטרוק:  עודד, אתה תקשיב

אורית סטרוק:  אני לא הפרעתי לחבר הכנסת ליברמן לדבר

אורית סטרוק:  אנחנו כולנו תומכים בהחלת ריבונות

אורית סטרוק:  כולנו

אורית סטרוק:  לא רק שאנחנו תומכים בהחלת ריבונות, גם בהסכמים הקואליציוניים הכנסנו את נושא הריבונות כנושא שאנחנו כממשלה נקדם כשיבשילו התנאים המדיניים לכך

רם בן ברק: רק במילים

רם בן ברק:  רק במילים, לא במעשים

זאב אלקין: זה הסעיף הכי קצר

זאב אלקין:  הכי קצר, על התנאים

אורית סטרוק: ואני בטוחה, זאב – אני בטוחה, זאב – – –     

זאב אלקין: על הצדדים – – – נו, באמת

מתן כהנא: – – – ראש הממשלה? איפה ראש הממשלה?     

אורית סטרוק: זאב, אני בטוחה – חבר הכנסת אלקין הנכבד – – –     

עודד פורר: אתם – – – של אביתר כשיבשילו התנאים המדיניים – – – כשיבשילו התנאים המדיניים

טלי גוטליב: לא אכפת לכם מביטחון המדינה – – –      

אורית סטרוק: חבר הכנסת אלקין, חברי, שהיה הראשון לחתום איתי על חוקי הריבונות, כשהוא חתם – חבר הכנסת אלקין הנכבד, שהיה ראשון לחתום יחד איתי על חוקי ריבונות, בכנסת התשע-עשרה, חתם ואמר לי: אני חותם, אבל אנחנו נעלה את זה בתנאים המדיניים המתאימים

אורית סטרוק:  זוכר? זוכר

אורית סטרוק:  עכשיו ככה: הממשלה הזו החליטה כבר שהיא תקדם ריבונות

זאב אלקין: מתי היא החליטה? אפשר לדעת את מספר החלטת הממשלה?     

אורית סטרוק: היא תקדם אותה בכפוף ובהתאמה לתנאים המדיניים, שכולם מבינים – בטח ובטח שחבר הכנסת ליברמן, שחשב שזה הכלי הנכון להטריל איתו את הקואליציה, יודע היטב שממשל ביידן הוא לא בדיוק התנאים המתאימים

יבגני סובה: אתם מתאימים את עצמכם – – –     

אורית סטרוק: אבל עכשיו פגשתי את חבר הכנסת דן אילוז – – –     

מתן כהנא: לא ייאמן

מתן כהנא:  לא ייאמן שזה מה שאמרת

אורית סטרוק: נכון

אורית סטרוק:  נכון, מתן

אורית סטרוק:  נכון

מתן כהנא: פשוט לא ייאמן – – –     

יבגני סובה: – – – ארבעה חודשים נשיא ארצות הברית לא מזמין את ראש ממשלת ישראל

ישראל אייכלר: את רוצה שאני אפסיק אותם?     

אורית סטרוק: כן, כי יש לי מה להגיד

אורית סטרוק:  אני מעדיפה לדבר אל הציבור

ישראל אייכלר: אל תעשי דו-שיח איתם

ישראל אייכלר:  אז אל תפני אליהם, כי אם את פונה אליהם – – –     

אורית סטרוק: מאה אחוז

יבגני סובה: איפה הביקור של – – –     

ישראל אייכלר: הסתיימו התשובות

ישראל אייכלר:  אני נתתי לכם לדבר כי היא פנתה אליכם

ישראל אייכלר:  אמרתי לשרה שאם היא פונה, אתם משיבים

ישראל אייכלר:  אבל השבתם כבר, ועכשיו השרה תדבר אל המליאה ואל הציבור, ולא להפריע לה

ישראל אייכלר:  בבקשה

יבגני סובה: אני מביע דאגה

יבגני סובה:  דאגה עמוקה לזה שראש הממשלה לא מוזמן – – – זה בא מהלב, אדוני היושב-ראש

ישראל אייכלר: לא, לא להפריע לה

אורית סטרוק: בעצת היושב-ראש אני מדברת למליאה ולציבור, ואת השיח איתכם אני אעשה בהמשך

אורית סטרוק:  תודה רבה, אדוני היושב-ראש

זאב אלקין: אז מה – – –     

קריאות: – – –      

ישראל אייכלר: לא להפריע, בבקשה

אורית סטרוק: הריבונות על חבלי יהודה ושומרון – כולם אגב, לא רק בקעת הירדן – תוחל, בעזרת השם, ותקודם על ידי הקואליציה הזאת אבל לא לפי החליל של חבר הכנסת ליברמן

אורית סטרוק:  כי מה לעשות, חבר הכנסת ליברמן, שהקים ממשלה עם מפלגה תומכת טרור, שהקים ממשלה עם מפלגה שהיא הזרוע הפוליטית של התנועה האסלאמית – –      

עודד פורר: – – – שלכם – – – של המפלגה שלך

אורית סטרוק: – – לא יכתיב לנו מתי להחיל ריבונות

עודד פורר: – – – את ואיתמר בן גביר

ישראל אייכלר: ענית כבר

ישראל אייכלר:  הערת ביניים הסתיימה

עודד פורר: אין לכם – – – זה אתם

עודד פורר:  זה תירוץ שלכם

מתן כהנא: מתי – – –      

אורית סטרוק: עכשיו נפגשתי עם חבר הכנסת – – –     

ישראל אייכלר: הערת הביניים הסתיימה

ישראל אייכלר:  אני מתחיל לקרוא לסדר

ישראל אייכלר:  מי שרוצה שאני אקרא אותו לסדר – – –     

קריאות: – – –     

ישראל אייכלר: חבר הכנסת כהנא, ההערה נרשמה

אורית סטרוק: אז לפחות תוסיף לי זמן

ישראל אייכלר: אני אוסיף לך

קריאות: – – –     

מתן כהנא: אין בושה – – – אומרת – – –     

ישראל אייכלר: חבר הכנסת כהנא, ההערה נשמעה

ישראל אייכלר:  לא להפריע

ישראל אייכלר:  לא להפריע

ישראל אייכלר:  בבקשה

יוליה מלינובסקי: – – –     

ישראל אייכלר: חברת הכנסת מלינובסקי, אני אקרא אותך בקריאה ראשונה

ישראל אייכלר:  בבקשה

אורית סטרוק: הקואליציה שאני חברה בה היא קואליציה שעושה דברים מדהימים בארץ ישראל

אורית סטרוק:  דברים שאתם לא חלמתם

אורית סטרוק:  ואני מודה על האמת – –     

מתן כהנא: – – – בקעת הירדן – – –     

עודד פורר: – – –      

קריאה: קואליציה של ימין מלא על מלא

אורית סטרוק: – – גם אני לא חלמתי

אורית סטרוק:  גם אני, בחלומות הוורודים ביותר שלי, לא חלמתי על מה שהקואליציה שלנו עושה, ברוך השם, בענייני ארץ ישראל – גם ביהודה ושומרון, גם בגליל וגם בנגב

שרון ניר: איפה – – –     

מתן כהנא: מפנים את כל היישובים שעולים הקרקע

מתן כהנא:  את כל היישובים שעולים על הקרקע אתם מפנים – – –     

ישראל אייכלר: חברי הכנסת, אם אתם תמשיכו לצעוק, פשוט אעצור את השעון

אורית סטרוק: אני לא יכולה לדבר ככה, באמת

שרון ניר: תאמיני לי, הבוחרים שלך צופים בך עכשיו

אורית סטרוק: אני יודעת שהבוחרים שלי צופים בי, בגלל זה אני רוצה לדבר אליהם, ואת מפריעה לי

רם בן ברק: נמאס לנו מהממשלה השמאלנית הזאת

רם בן ברק:  ממלאים את המקום של מרצ

אורית סטרוק: אתה צריך להוסיף לי זמן, אני לא יכולה לדבר ככה

ישראל אייכלר: תסיימי את הדקות שלך, ואני אוסיף לך

מטי צרפתי הרכבי: השמאל קיים וחי

מטי צרפתי הרכבי:  יש שמאל בישראל

קריאות: שמאלנים

קריאות:  שמאלנים

אורית סטרוק: די

אורית סטרוק:  די

אורית סטרוק:  אני רוצה לדבר

אורית סטרוק:  אדוני רוצה להחיל ריבונות, וגם רם בן ברק רוצה להחיל ריבונות

אורית סטרוק:       חברים יקרים, אתם, שהקמתם קואליציה עם תומכי טרור; אתם, שהקמתם קואליציה – –     

עודד פורר: – – – כולם מתגייסים כדי – – –     

ישראל אייכלר: חבר הכנסת פורר, קריאה ראשונה

אורית סטרוק: – – עם הזרוע המדינית של התנועה האסלאמית; אתם, שהקמתם קואליציה עם – –     

עודד פורר: אתם ואתם ואתם

עודד פורר:  את שרת ההתיישבות

עודד פורר:  שרת ההתיישבות – – –     

אורית סטרוק: – – מפלגות שמזמן שכחו מה זו ציונות – – –     

ישראל אייכלר: חבר הכנסת פורר, חבר הכנסת פורר, אני אקרא אותך בקריאה שנייה

טלי גוטליב: לא נותנים לה לדבר

טלי גוטליב:  צריך להוציא אותם

טלי גוטליב:  לא נותנים לאורית, לשרה, לדבר

קריאות: – – –     

ישראל אייכלר: חבר הכנסת כהנא

אורית סטרוק: אתם לא תטיפו לנו על ריבונות

אורית סטרוק:        אני לא יכולה לדבר

אורית סטרוק:  זה בלתי אפשרי

מתן כהנא: – – –     

ישראל אייכלר: חבר הכנסת כהנא, קריאה ראשונה

מתן כהנא: קריאה ראשונה – – –     

ישראל אייכלר: אין לי ברירה, אתה לא נותן לה לדבר

ישראל אייכלר:  יש לך קול חזק יותר ממנה, אבל זכותה לדבר

ישראל אייכלר:  בבקשה, תמשיכי

אורית סטרוק: אני לא מצליחה להגיד משפט אחד מההתחלה עד הסוף, מה אני אעשה? אני לא מצליחה להגיד משפט אחד מההתחלה עד הסוף

ישראל אייכלר: זו המשימה

ישראל אייכלר:  אל תתייחסי, תדברי ברציפות

קריאה: יאיר גולן שלח לי הודעה עכשיו – – –     

אורית סטרוק: הקואליציה שאני שותפה בה עושה ביהודה ושומרון דברים מדהימים, שאתם לא חלמתם עליהם, ואנחנו בקושי העזנו לחלום עליהם

אורית סטרוק:  הקואליציה הזו לא תרקוד לפי החליל של מי שהקים ממשלה עם הזרוע הפוליטית של התנועה האסלאמית

רם בן ברק: – – – דוגמה אחת

רם בן ברק:  דוגמה אחת

אורית סטרוק: הקואליציה הזו תחיל ריבונות ביהודה ושומרון בזמן שיהיה מתאים ונכון

אורית סטרוק:  אנחנו מתקדמים לכיוון הזה

אורית סטרוק:  חבר הכנסת דן אילוז, שעומד בראש שדולת הריבונות, הציג לי עכשיו את הרשימה הארוכה של חברי השדולה

אורית סטרוק:  אנחנו נפעל, כולנו, בכוחות משותפים כדי לקדם את הריבונות, ובסופו של דבר, גם נביא אותה

אורית סטרוק:  לא בדרך שלכם, שבה אתם בחרתם ללכת, עם השמאל הכי קיצוני – –      

יוליה מלינובסקי: – – –     

ישראל אייכלר: חברת הכנסת מלינובסקי, קריאה ראשונה

אורית סטרוק: – – עם השמאל הכי קיצוני ועם תומכי טרור, ואז לעמוד עם ידיים בכיסים ולהטיף לנו מוסר על זה שאנחנו לא מחילים ריבונות בזמן שחבר הכנסת ליברמן החליט שזה הזמן – לא, אנחנו הבאנו תשעה יישובים חדשים דנדשים מהניילונים

אורית סטרוק:  הבאנו 10,000 יחידות דיור

אורית סטרוק:  אנחנו מקדמים כאן את חוק חומש

אורית סטרוק:  אנחנו מקדמים עשרות יישובים של ההתיישבות הצעירה להסדרה בעצם הימים האלה

אורית סטרוק:  אנחנו מביאים הרבה מאוד ברכה וחיזוק ביהודה ושומרון, ועוד נביא

אורית סטרוק:  והניסיונות של חבר הכנסת ליברמן לגרור אותנו להתפרקות כדי שהוא יוכל לחזור לשלטון – יחד עם חבריו תומכי הטרור מהספסלים שלידו – לא יצלחו

אורית סטרוק:  אנחנו נשמור על הקואליציה המצוינת הזו, שתביא – שכבר מביאה, ועוד תביא – המון ברכה לארץ ישראל

אורית סטרוק:  גם ליהודה ושומרון, גם לגליל, גם לנגב

אורית סטרוק:       אני עברתי אחד-אחד על חבריי תומכי הריבונות בקואליציה

אורית סטרוק:  ועכשיו אני אומרת לכולנו ביחד: חברים, אנחנו נצביע נגד, כי זו לא הצעת חוק בעד ריבונות, זו הצעת חוק בעד הטרלה

אורית סטרוק:  ואנחנו עם ההטרלות של חבר הכנסת ליברמן סיימנו

אורית סטרוק:  בחסדי השם עלינו, הצלחנו לפרק את הקואליציה הנוראה, שחבר הכנסת ליברמן הקים יחד עם חבר הכנסת – שלא אמור להיות בכנסת – חבר הכנסת עבאס

אורית סטרוק:  יחד הם הקימו קואליציה, שהייתה סכנה איומה למדינת ישראל

מתן כהנא: סכנה איומה

מתן כהנא:  השרה – – – תראי מה קורה במדינה

מתן כהנא:  זה סכנה

ישראל אייכלר: נא לסיים

אורית סטרוק: ברוך השם, ברוך השם, בחסדי השם עלינו, נפטרנו מהקואליציה המסוכנת שלכם

אורית סטרוק:  לא נרקוד לפי החליל שלכם

אורית סטרוק:  אנחנו נביא את הריבונות בשיטה, בדרך, בזמן, במועד, באמצעים שאנחנו נמצא לנכון

אורית סטרוק:  נשמח שתצטרפו אלינו

ישראל אייכלר: נא לסיים, בבקשה

אורית סטרוק: הצטרפתם אלינו כבר לכמה חוקים

אורית סטרוק:  אנחנו מציעים לכם להמשיך להצטרף אלינו גם בהחלת הריבונות, לכשנביא אותה, ולא נתבלבל מההטרלות שלכם

אורית סטרוק:  תודה רבה

ישראל אייכלר: תודה רבה

ישראל אייכלר:  זכות התגובה לחבר הכנסת אביגדור ליברמן

ישראל אייכלר:  שלוש דקות

אביגדור ליברמן: אדוני היושב-ראש, קודם כול, גברתי אורית סטרוק, השרה אורית סטרוק, אני מכיר אותך המון שנים ומאוד מעריך

אביגדור ליברמן:  לשמוע ממך את צירוף המילים "התנאים המדיניים לא הבשילו" – וואו, זה משהו חדש

אביגדור ליברמן:  כל השנים לא שמעתי את זה

אביגדור ליברמן:  כנראה שבתפקיד הבא את מתכוונת להיות שרת החוץ

אביגדור ליברמן:  תאמיני לי, אני אתמוך בך

אביגדור ליברמן:  במקום מה שיש היום, עדיף שאת תהיי שרת החוץ

קריאות: – – –      

אביגדור ליברמן: אבל גברתי, אני רוצה לשאול אותך: ראש הממשלה יושב פה לא רחוק

אביגדור ליברמן:  את יודעת כמה שליחים בחודש האחרון הוא שלח למנסור עבאס? אילו מסרים הוא העביר למנסור עבאס בחודש האחרון? הוא יושב כאן

אביגדור ליברמן:  תשאלי גם אותו

אביגדור ליברמן:  תשאלי גם אותו וגם את ראש הממשלה, בחודש האחרון כמה שליחים הלכו מראש הממשלה למנסור עבאס

אביגדור ליברמן:  הוא יושב פה, תשאלו אותו

קריאות: – – –      

אביגדור ליברמן: ומי היה? גם מעניין לשמוע מי היה

אביגדור ליברמן:  זה עצוב בשבילכם

אביגדור ליברמן:  תשאלו אותו

אביגדור ליברמן:  הוא יושב כאן

קריאות: אתה משקר – – –     

אביגדור ליברמן: אני אומר לכם, היו פה יותר מכמה שליחים

אביגדור ליברמן:  והינה, הוא יושב

אביגדור ליברמן:  הוא גם מאשר

ישראל אייכלר: אני מבקש מספסלי הליכוד: היות שאנחנו בדמוקרטיה, אנחנו נותנים חופש ביטוי

אליהו (אלי) רביבו: – – –     

אביגדור ליברמן: ומעבר לכך, אני מציע לכם להסתכל

אביגדור ליברמן:  אתה יודע – – –   

טלי גוטליב: – – – בוא, מנסור – – –     

ישראל אייכלר: נא לשבת, נא לשבת במקום

ישראל אייכלר:  אבקש לשבת

מיקי לוי: תעצור את השעון

אביגדור ליברמן: אני מציע לכם להסתכל בספר התקציב

אביגדור ליברמן:  כל מתווה סיוע למגזר הערבי, אותו מס עבאס, מופיע שקל לשקל, מילימטר למילימטר

אביגדור ליברמן:  כל אותם סכומים מופיעים בספר התקציב

משה סעדה: – – –     

טלי גוטליב: די כבר

אביגדור ליברמן: אבל מעבר לכך, גברתי, אילו תנאים מדיניים? גברתי שרת ההתיישבות, כבר ארבע פעמים היינו ברמדאן מאז ראש הממשלה התחייב ב-2019 להחיל ריבונות על בקעת הירדן

אביגדור ליברמן:  אבל אתם, אתם, הצבעתם עם איימן עודה, עם אחמד טיבי, נגד תקנות יו"ש; הצבעתם נגד חוק האזרחות

אביגדור ליברמן:  כשראש הממשלה פונה גם למנסור עבאס, אגב – גם לסיעות האופוזיציה – הוא פונה כי הוא רוצה להחליף אתכם

אביגדור ליברמן:  הוא רוצה להחליף את סיעת עוצמה יהודית, הוא רוצה להחליף את סיעת הציונות הדתית

אביגדור ליברמן:  תאמינו, זה דבר שהוא עובד עליו

אביגדור ליברמן:  לא מפסיק לעבוד גם היום וגם אתמול

אביגדור ליברמן:       אז חבר'ה – – –     

קריאות: – – –     

אביגדור ליברמן: אתה יודע מה זה פני הדור כפני הכלב? זה בדיוק מה שאתם

אביגדור ליברמן:  פני הדור כפני הכלב

טלי גוטליב: שקרן, שקרן – – –     

קריאות: – – –     

אביגדור ליברמן: סליחה, זה משנה

אביגדור ליברמן:  זה ציטוט מהמשנה, מסכת סוטה

אביגדור ליברמן:  אם אתה לא יודע: משנה, מסכת סוטה: פני הדור כפני הכלב

אביגדור ליברמן:  תודה רבה

ישראל אייכלר: תודה רבה

ישראל אייכלר:  רבותיי, לשבת במקומות כי אנחנו ניגשים מייד להצבעה אלקטרונית

ישראל אייכלר:       מי בעד הצעת חוק החלת הריבונות הישראלית על בקעת הירדן, של חבר הכנסת אביגדור ליברמן וקבוצת חברי הכנסת? הצבעה

ישראל אייכלר: בעד ההצעה להעביר את הצעת החוק לוועדה – 14 

ישראל אייכלר: נמנעים –  אין 

קריאות:     בושה, בושה, בושה – – –     

ישראל אייכלר: 	נא לא להפריע להצבעה

ישראל אייכלר:  תוצאות ההצבעה: 65, ובתוספת אוריאל בוסו, שהייתה לו תקלה, זה 66 חברי כנסת נגד

ישראל אייכלר:  מי עוד לא הצביע אצלו? 14 בעד

ישראל אייכלר:  לכן, הצעתו של אביגדור ליברמן הוסרה

ישראל אייכלר:       אנחנו עוברים לסעיף הבא: הצעת חוק למניעת אלימות במשפחה (פיקוח טכנולוגי) – לא, סליחה

ישראל אייכלר:  הצעת חוק-יסוד: הממשלה (תיקון – הגבלת כהונת ראש הממשלה לשתי תקופות כהונה רצופות), של חבר הכנסת עודד פורר וקבוצת חברי הכנסת

ישראל אייכלר:  עודד פורר, בבקשה

ישראל אייכלר:  אה, סליחה

ישראל אייכלר:  ביקשתם להחליף את הסדר

ישראל אייכלר: [הצעת חוק פ1545/25; נספחות

ישראל אייכלר: ] 

ישראל אייכלר: אנחנו עוברים לסעיף כ"א: הצעת חוק הגנה על ישראלים מפני מוסדות בין-לאומיים עוינים, של חברת הכנסת שרון ניר וקבוצת חברי הכנסת

ישראל אייכלר:  אחרי זה נחזור לסעיף י"ז, כן?      

שרון ניר: אדוני היושב-ראש, חבריי חברי הכנסת

שרון ניר:  לפני שאני אגש להצעת החוק שלי, פשוט אי-אפשר להתאושש מממשלת שמאל על מלא שמכהנת כרגע, שהצביעה בשיתוף פעולה מלא טיבי-ביבי עכשיו כנגד החלת ריבונות בבקעת הירדן

שרון ניר:  פשוט לא ייאמן

אחמד טיבי: – – –     

שרון ניר: ואני אומרת, שיתוף הפעולה של טיבי-ביבי עם שופרות של אורית סטרוק עכשיו – –     

סימון דוידסון: אורית גלאון

סימון דוידסון:  היא עכשיו גלאון, זהו

שרון ניר: – – שפשוט עמדה פה ובאותות ובמופתים הסבירה לנו כיצד לא צריך להחיל בשלב זה ריבונות על בקעת הירדן – זה אחד הדברים המשעשעים ביותר, אם לא העצובים ביותר, למדינת ישראל

שרון ניר:  פשוט אי-אפשר להתנתק מההקשר

שרון ניר:  אני פשוט מתקשה לעבור להצעת החוק שלי

שרון ניר:  מה שנקרא, סיפקתם לי כל כך הרבה חומר, כדי להתייחס לממשלת שמאל על מלא מלא שקיבלנו כאן ועומדת לפנינו

שרון ניר:  פשוט ממשלה רופסת, חסרת עמוד שדרה, שבחיים לא תביא כאן החלת ריבונות

שרון ניר:  זה הדבר הראשון שאני רוצה להגיד

שרון ניר:      ומכאן אני רוצה לעבור להצעת החוק שלי, שבאמת מדברת על הגנה על ישראלים מפני מוסדות בין-לאומיים עוינים

שרון ניר:  אני רוצה לדבר על חיילים וקצינים רבים, שעכשיו הם כבר אזרחים – או שלא – שירתו או משרתים בצה"ל, ונמצאים בסכנת מעצר בכל רגע נתון שעה שרגלם דורכת על אדמת מדינה זרה

שרון ניר:  בשעה שאנחנו יושבים כאן, התלונות של ארגונים פרו-פלסטיניים וארגונים עוינים בכלל גורמות לכך שבכירי מדינת ישראל ומשרתי כוחות הביטחון נמצאים בכל רגע נתון תחת איום תמידי של תביעה בבית הדין הפלילי בהאג

שרון ניר:  כפי שנוכחנו, רק לפני שנתיים, בהחלטת התובעת הראשית בהאג, שהודיעה שהיא תפתח בחקירה כנגד פשעי מלחמה של מדינת ישראל ביהודה ושומרון

שרון ניר:       אז החוק שאני מגישה ומובא בפניכם אמור לשים סוף לסאגה הזו ולהגן על אזרחים ישראלים רבים מפני העמדה לדין

שרון ניר:  כמו שהחיילים נלחמים למען ההגנה על הארץ שלנו, הגיע הזמן להילחם למען החיילים בכל נקודת זמן

שרון ניר:  אנשי מערכת הביטחון וחיילי ומפקדי צה"ל, שעסוקים יום-יום, שעה-שעה, בפעילות מבצעית למען ההגנה והביטחון של כולנו, מסכנים את חייהם מדי יום על מנת להגן על כולנו, על אזרחי מדינת ישראל, ופועלים במסגרת הצבא הכי מוסרי והכי ערכי בעולם, חשופים באופן בלתי מוצדק לתביעות מטעם בית הדין הפלילי בהאג

שרון ניר:       לבית הזה, לכנסת, לבית המחוקקים יש תפקיד חשוב מאוד, ויותר מתפקיד – חובה מוסרית – לעגן חוק צודק, שיגן על טובי בנינו ובנותינו, שתורמים למדינה ולעיתים חשופים לתלונות ולתביעות מטעם בית הדין בהאג

טלי גוטליב: – – –     

שרון ניר: אנו חברי הכנסת זוכים לעסוק בחוק כה חשוב ומשמעותי לא רק עבור חיילינו אלא עבורנו כעם

שרון ניר:  חובתנו להגן על החיילים שלנו

שרון ניר:  זאת חובה מאתגרת, טלי, שהיא גם זכות

טלי גוטליב: – – – מחוץ לישראל, עם כל – – – לחזק את מערך – – –      

שרון ניר: אני רוצה לקבוע שאני מעדיפה כאן חסינות

טלי גוטליב: שיגן על החיילים שלך בצורה מוחלטת שם

טלי גוטליב:  אבל אין לך אפשרות כזאת, אבל אין

שרון ניר: טלי גוטליב, לא ייתכן שאנשים יצאו, ידרכו במדינה זרה, ואנחנו נגיד שאנחנו לא מאפשרים להם חסינות

טלי גוטליב: מה תעשי? אם אני עכשיו אסע ויעצרו אותי בחו"ל, מה את יכולה לעשות?     

שרון ניר: קראת את החוק, טלי? קראת את החוק?     

טלי גוטליב: ברור

טלי גוטליב:  הוא חסר סמכות

טלי גוטליב:  הוא חסר סמכות

שרון ניר: אז אני אומרת שהחוק הזה קודם כול ייתן מבחינתנו חסינות

טלי גוטליב: הינה, אני עכשיו חותמת שבית הדין בהאג לא יעמיד חיילים לדין

שרון ניר: את בעד – תצביעי בעד

שרון ניר:  אם את בעד, תצביעי בעד

טלי גוטליב: לא, אני לא יכולה להצביע לחוק מגוחך

טלי גוטליב:  זה מגוחך, ואת מקלקלת לחיילים – – – יחליש את כוחו – – –      

שרון ניר: לפני כמה שנים – תקשיבי לסיפור, טלי, תקשיבי לסיפור

שרון ניר:  לפני כמה שנים קצין צה"ל במילואים – –      

טלי גוטליב: אפשר להסתייג, בבקשה – – – אפשר להסתייג? אני מתנגדת

שרון ניר: – – מצא את עצמו מעוכב לחקירה רק בגלל שהוא שירת במהלך צוק איתן

שרון ניר:  זה מצב שיכול לקרות לרבים וטובים שהגנו על המדינה במהלך השירות שלהם

שרון ניר:  אנחנו צריכים לשים סוף ולא לאפשר לארגונים אנטי-ישראליים לעצור ולחקור את חיילינו

שרון ניר:  כמדינה זוהי חובתנו

שרון ניר:       לאחר כל מה שאירע עם עם ישראל בכל הדורות, ובייחוד בדור האחרון, אנחנו היום הזה אומרים באוזני כל העמים – ואני מצטטת: אם אדם יקום ויאמר: יהודי אנוכי, ומשום כך הוא יירדף או יושפל או יאוים או ייחטף או יעמוד בכל סכנה, כל כוחנו יעמוד מאחוריו, עד אשר נגאלהו ונשיבהו לחוף מבטחים

שרון ניר:  אלו מילים של ראש הממשלה השישי של מדינת ישראל, מנחם בגין, ממש מעל בימה זו

שרון ניר:       הצעת החוק שאני מניחה לפניכם נועדה לייצר רשת ביטחון משפטית עבור חיילי צה"ל ולהגן על כוחות הביטחון ותושבי ישראל מפני פגיעה אישית וממשית מצד מוסדות בין-לאומיים המבקשים לפגוע בהם בשל מעשים שעשו מדינת ישראל או בשליחות מטעם המדינה

שרון ניר:       אני מסתכלת היום על הממשלה הנוכחית ועל חברי הקואליציה, שהתחייבו לשמור על אזרחי ישראל, ואני באמת תוהה, איפה אתם? איפה אתם בהגנה על חיילי צה"ל? איך אתם מתכוונים להצביע נגד החוק הזה, בעיקר בעת הנוכחית, טלי גוטליב?     

טלי גוטליב: סליחה, סליחה – – – חוק מסוכן, סכנת נפשות – – –       

שרון ניר: יש זעקה ממיליוני אזרחים, חלקם שירתו בתפקידים בכירים בצה"ל, מבצעים שירות סדיר במילואים עדיין, שחוששים לעתידם האישי כתוצאה מהרס הדמוקרטיה, שאתם מובילים

שרון ניר:  ממשלה שעושה בדיוק הפוך – גם מובילה מהלכים להרס הדמוקרטיה ולחורבן בית המשפט וגם לא מייצרת איזושהי אג'נדה שתיתן חסינות לחיילי צה"ל

שרון ניר:       אבל סדר העדיפויות שלכם הוא חוקים אישיים פרסונליים

שרון ניר:  במה אנחנו מתעסקים כל היום בוועדות?    

טלי גוטליב: – – – זה חוק מסוכן – – –      

שרון ניר: בחוק התרומות, בחוק החמץ, אל לנו להתעסק בהגנה על אזרחים ישראלים שמוצאים את עצמם מקבלים אישום מבית הדין בהאג

שרון ניר:  זאת הממשלה הרופסת שלנו

טלי גוטליב: מה את יכולה לעשות – – – זאת סכנה – – –     

שרון ניר: אני לא מאמינה שאתם הולכים עוד דקה להצביע נגד

טלי גוטליב: אין לך סמכות בבית הדין בהאג

ישראל אייכלר: חברת הכנסת גוטליב, היא שמעה אותך

שרון ניר: יש לי סמכות לקבוע פה שמדינת ישראל תיתן הגנה וחסינות – יש לי עוד זמן, אדוני, נכון? יש לי סמכות לקבוע פה ולהצהיר באופן דקלרטיבי שמדינת ישראל נותנת הגנה לאזרחיה ששירתו שירות צבאי או עשו שירות בכוחות הביטחון וחשופים לתביעות מטעם בית הדין בהאג

שרון ניר:  יש לי סמכות להגיד את זה, ואוי ואבוי אם אתם לא תשתפו עם זה פעולה

טלי גוטליב: בכל מקרה את תסכני את החיים עם הצעת החוק הזאת, סכנת נפשות

שרון ניר: מזה בדיוק חוששים קצינים, קצינים בכירים, אלופים, טייסים בטייסת שלך, אדוני שר החינוך, שטסים איתך

טלי גוטליב: סכנת נפשות החוק הזה – – –      

שרון ניר: אנחנו צריכים ברמה הדקלרטיבית לקבוע שאנחנו מגינים על כל אותם אלה שחירפו את נפשם למעננו

שרון ניר:  תודה

טלי גוטליב: אין לך סמכות

טלי גוטליב:  זאת סכנת נפשות, החוק הזה, חייבים – – –     

ישראל אייכלר: תודה רבה

ישראל אייכלר:  ישיב שר החינוך, השר המקשר בין הממשלה לבין הכנסת, השר יואב קיש

טלי גוטליב: את לא יכולה לתת חסינות להאג – – –       

החינוך יואב קיש: כבוד היושב-ראש, כנסת נכבדה, יש משפט שנקרא – אני לא יודע מאיפה זה, האמת, פתאום נזכרתי בו

החינוך יואב קיש:  טלי, טלי, טלי

ישראל אייכלר: חברת הכנסת גוטליב, תקשיבי לשר, אולי תהיה לך תשובה לשאלות

החינוך יואב קיש: טלי, אני רוצה לשאול אותך שאלה, חברת הכנסת גוטליב

החינוך יואב קיש:  פתאום נזכרתי במשפט שאומר שהדרך לגיהינום רצופה בכוונות טובות, מאיפה זה הגיע? מישהו יודע את המקור?     

ישראל אייכלר: זה לא מהמקורות היהודיים, אבל זאת אמרה ידועה, נדמה לי מאחד ההוגים הרומאים

החינוך יואב קיש: אוקיי, אז זה לא במקורות היהודיים, אבל האמרה ידועה

טלי גוטליב: אם אפשר, השר, שאלת אותי, אם יותר לי לענות

טלי גוטליב:  שיהיה ברור, אנחנו במישור המשפטי לא יכולים לתת הוראה למדינה זרה

טלי גוטליב:  הסמכות היחידה שיש לנו זה לקבוע – – –     

קריאה: – – –     

החינוך יואב קיש: אני אישרתי לה, זה הזמן שלי

החינוך יואב קיש:  אתה דואג לזמן שלי? אני נהנה לשמוע את דבריה של חברת הכנסת עו"ד טלי גוטליב

עופר כסיף: לא בעמידה – – –     

טלי גוטליב: אדוני השר, הסמכות היחידה שלנו – – –     

החינוך יואב קיש: אז תשבי, תשבי

החינוך יואב קיש:  תשבי, תשבי, אני מכיר את – – –     

עודד פורר: – – –     

החינוך יואב קיש: תגיד לה, נראה אם אתה יכול, אני – – –     

עודד פורר: טלי, בישיבה

טלי גוטליב: רגע, הסמכות היחידה שלנו זה רק להורות חוק בתוך הריבונות שלנו

החינוך יואב קיש: מאה אחוז, נכון

טלי גוטליב: ואם בית הדין בהאג ידע שאנחנו לא בודקים ולא עושים בדיקות כמו שאנחנו עושים – –     

החינוך יואב קיש: אבל תשבי, תשבי

החינוך יואב קיש:  טלי, זה נראה לא טוב

טלי גוטליב: – – אז יעמידו חיילים לדין

אופיר כץ: רגע, אני אנסה, אני אנסה

אופיר כץ:  אני אנסה

החינוך יואב קיש: טוב, האמת ששמעתם חלק מהתשובה, וחברת הכנסת שרון ניר, אני בהחלט חושב שיש לך כוונות טובות, אני לא חושב שלא

החינוך יואב קיש:  אני רק חושב שאת לא מבינה את ההתנהלות של בית המשפט הבין-לאומי ואת המשמעות של חקיקה במגזרים האלה

החינוך יואב קיש:  דרך אגב, עזבי, אני שם רגע את האירוע של החוק הזה בצד, יש לנו אירוע אחר, פנים-קואליציוני, מה שקשור לחוק חסינות חיילים, בסדר?      

שרון ניר: זה לא דומה – – –     

החינוך יואב קיש: אבל עוד לא שמעת מה אני רוצה להגיד

החינוך יואב קיש:  אולי אני אמרתי ששתיהן הצעות חוק, אז שתיהן הצעות חוק – זה דומה, לא?     

קריאות: – – –     

החינוך יואב קיש: תקשיבי רגע

החינוך יואב קיש:  אז תקשיבי רגע במקום להתפרץ

החינוך יואב קיש:  אתם יודעים, יש לכם בעיה

החינוך יואב קיש:  האמת, זה לא רק אצלכם

החינוך יואב קיש:  אף אחד לא אוהב להקשיב, כל אחד אוהב לדבר ולא להקשיב

החינוך יואב קיש:  אני ישבתי, הקשבתי

החינוך יואב קיש:  דיברת, לא הוצאתי מילה

החינוך יואב קיש:  אני מציע לכם להקשיב רגע לתשובה

החינוך יואב קיש:       אני אומר לך בצורה מאוד ברורה: גם חוק חסינות חיילים, זה לא אותו דין, בוודאי שלא אותו חוק ובוודאי יש שונות, אבל האתגר קיים בשניהם, מה הכוונה? אתה רוצה לעשות משהו טוב למען החיילים, אבל אתה נכנס לאירוע של דין בין-לאומי, וברגע שאתה נכנס לאירוע של דין בין-לאומי, אתה חייב להבין שיש עליך מגבלות, ואתה לא יכול להתנהל כאילו אתה שולט בכל האירוע

החינוך יואב קיש:       הינה אני אומר לך, בנושא הצעת החוק שלך, הגנה על ישראלים מפני מוסדות בין-לאומיים – קראת להם "עוינים" – את מבקשת לקבוע כי רשות מרשויות השלטון במדינת ישראל או גופים הפועלים מטעמה, לא יקיימו קשר עם מוסד בין-לאומי עוין, וכן לא קיימו שיתוף פעולה עם מדינה שמסייעת במתן מידע להליך שמתנהל נגד מדינת ישראל

החינוך יואב קיש:  "מוסד בין-לאומי עוין" מוגדר בהצעה כבית הדין הפלילי הבין-לאומי, או מוסד אחר שקבע שר המשפטים בצו

החינוך יואב קיש:  "הליך נגד ישראל" מוגדר כחקירה, הליך מקדמי, או הליך מסוג כלשהו המתנהלים במוסד בין-לאומי עוין נגד אזרח או תושב ישראלי, כוחות הביטחון או מי שפעל מטעם המדינה, לרבות רשות מקומית וכן בני בריתה של ישראל

החינוך יואב קיש:  זו הצעת החוק, כפי שהוגשה

שרון ניר: תקרא גם את הסעיף – – –     

החינוך יואב קיש: בסדר, אני מקריא את מה שזה: כמו כן, הצעת החוק מבקשת לאסור על כל אדם לפנות אל מוסד בין-לאומי כאמור – זו הצעת החוק – בבקשה לפתיחה בהליך נגד מדינת ישראל

החינוך יואב קיש:  את רוצה להגדיר פנייה כזו כעבירה פלילית עם שבע שנות מאסר, ומבקשת ההצעה להסמיך את הממשלה לנקוט כל אמצעי על מנת לשחרר אדם המוחזק בקשר להליך נגד ישראל

החינוך יואב קיש:       נוסף על האמור, ההצעה מבקשת לתקן את חוק ההסגרה כך שימנע הסגרת אדם כאשר יש יסוד להניח שבקשת ההסגרה הוגשה בקשר להליך נגד ישראל

החינוך יואב קיש:  ולבסוף, ההצעה מבקשת לתקן את חוק הכניסה לישראל כך שייקבע שלא תינתן אשרה לכניסה וישיבה בישראל או בשטחים שבשליטתה לאדם שיש יסוד או חשד לחשוד שהוא צפוי לפעול בקשר להליך נגד מדינת ישראל

החינוך יואב קיש:      זו הצעת החוק על גווניה

החינוך יואב קיש:  היא עוסקת באופן ישיר בהתמודדות של מדינת ישראל בזירה המשפטית הבין-לאומית ובניהול יחסי החוץ של המדינה

החינוך יואב קיש:  כפי שאמרתי, מעבר לנושאים המשפטיים הבין-לאומיים, מדובר בסוגיות מדיניות רגישות ביותר

החינוך יואב קיש:  זה בעצם ליבת העיסוק של הממשלה

החינוך יואב קיש:  להצעה הזו, צריך להבין, צפויות השלכות משמעותיות ביותר במישור המערכה המשפטית-המדינית שמתנהלת היום כנגד מדינת ישראל, וכן על היחסים הבין-לאומיים של מדינת ישראל

החינוך יואב קיש:  בנוסף, בהתנהלות ללא חשיבה והעמקה בקשרי החוץ ההצעה הזו יכולה לפגוע במישור היחסים הבין-לאומיים של מדינת ישראל

החינוך יואב קיש:  ההצעה עלולה גם, בין היתר, לפגוע ביכולת שלנו לחבר אלינו מדינות נוספות, לקדם אינטרסים משותפים בזירה המשפטית הבין-לאומית, עם השפעה על היכולת לייצר מרחבי לגיטימציה בין-לאומיים להתמודדות עם ההיבטים השונים של המערכה המשפטית המדינית

החינוך יואב קיש:      ולכן קודם כול צריך להבין: הצעה כזו, אם תבוא לעולם, מה שנקרא, חייבת לבוא אחרי תוצר של עבודה ממשלתית מעמיקה, שלוקחת בחשבון את מכלול המורכבויות הקשורות בהתמודדות בזירה המשפטית הבין-לאומית

החינוך יואב קיש:  ולכן, מכיוון שהדבר הזה עוד לא נעשה, הציעו לך לדחות את ההחלטה ולחכות עד שאנחנו נהיה אכן מוכנים עם הצעה שכזו

החינוך יואב קיש:       ומכיוון – אופיר, לדעתי אני ארד

החינוך יואב קיש:  אבל תראה, הם לא פה, הם לא באים להצביע, יש לך רוב גדול פה

החינוך יואב קיש:  חבל על הזמן

שרון ניר: לא, אני עולה לדבר

החינוך יואב קיש: את עולה לענות, כן

החינוך יואב קיש:  ולכן אני אומר לך בצורה הכי ברורה: צריך לדחות את זה

החינוך יואב קיש:  אמרתי, הדרך לגיהינום רצופה בכוונות טובות, רוצה לתקן ויצא מקלקל – יש הרבה משפטים שכאלה

החינוך יואב קיש:  אני בהחלט מעריך את הכוונות שלך ככוונות חיוביות וטובות

החינוך יואב קיש:  אני חושב שלא העמקת מספיק במשמעות וברגישות של הצעת החוק הזאת

החינוך יואב קיש:  תודה רבה

ישראל אייכלר: תודה רבה

ישראל אייכלר:  זכות התגובה לחברת הכנסת שרון ניר, שלוש דקות

שרון ניר: אדוני היושב-ראש, אני תוהה מי לא העמיק מספיק ומי עשה עבודה רשלנית בכל האמור בהצעה הזו

שרון ניר:  תראו, קיים חוזה מוסרי בלתי כתוב בין משרתי צה"ל לבין המדינה, ואני מתייחסת לכולנו כאילו היינו המדינה, כאילו היינו המדינה

שרון ניר:  החובה של כל מי שיושב פה בכנסת הזאת כלפי חיילי צה"ל היא חובה גבוהה מאוד

טלי גוטליב: ברור

טלי גוטליב:  אבל אין לך סמכות

טלי גוטליב:  אין לך סמכות

שרון ניר: אנחנו צריכים להגן על חיילי צה"ל, אלה שמגינים עלינו יומם ולילה

שרון ניר:      עכשיו, על מנת להעמיד דברים על דיוקם, אדוני השר שענה לי, אז קודם כול הצעת החוק הזו היא לא הצעה שעולה לראשונה עכשיו, והיא לא באה לקלקל – בא לתקן ויצא מקלקל וכן הלאה

שרון ניר:  ההצעה הזאת זהה להצעה שהונחה בכנסת העשרים-ושלוש על ידי לא אחר מאשר חבר הכנסת אבי דיכטר, ובכנסת העשרים-וארבע – על ידי חבר הכנסת מיקי מכלוף זוהר וגם על ידי חבר הכנסת יבגני סובה וקבוצת חברי כנסת

שרון ניר:  ההצעה הזו היא הצעה שאושרה על ידי הלשכה המשפטית

שרון ניר:  היא גם הצעה שעלתה בוועדת שרים, יחד עם ההצעה של חבר הכנסת צביקה פוגל, ועליה אף אחד לא אמר כלום ככל שמדובר בחסינות

טלי גוטליב: העמדה לדין בישראל, לא העמדה לדין בחו"ל

שרון ניר: זאת אומרת שעם ההצעה הזו בכלל אין שום בעיה

שרון ניר:  היא הצעה דקלרטיבית שאומרת מה אנחנו, מה חובתנו כחברי כנסת כלפי אוכלוסיית המשרתים בצה"ל

שרון ניר:      עכשיו, אני מסתכלת ושואלת את עצמי: רגע, מי פה פטריוט? מבחינתי האופן שבו יצביעו על ההצעה הזו מגדיר את המחויבות של חברי הכנסת השונים כלפי חיילי צה"ל

שרון ניר:  זה – אחד

שרון ניר:  ואני אגיד מעבר לזה, חבר הכנסת השר קיש, אתה כמובן הקראת סכנות לנושאים של יחסים בין-לאומיים ולמדיניות החוץ, צה"ל, אבל כמובן הקראת רק סעיף אחד ולא הקראת את כל הסעיפים

שרון ניר:  ההצעה קובעת דבר כזה: אכן, רשות בישראל לא תקיים כל שיתוף פעולה עם מדינה שנודע כי היא מסייעת במתן מידע להליך נגד מדינת ישראל, אבל על אף האמור היה עוד סעיף, שאותו שכחת, חבר הכנסת השר קיש, שהממשלה במסגרת ההצעה הזו רשאית לאשר המשך של כל שיתוף פעולה למשך שלושה חודשים, כדי להמשיך את שיתופי הפעולה מול מדינות אחרות

שרון ניר:      זאת אומרת שאני תוהה מי היה הרשלן בהתייחסות להצעה הזו, ומי אומר באופן דקלרטיבי, מוצהר ובלתי משתמע לשתי פנים: חבר'ה, תמשיכו לעשות כל מה שאתם עושים, מלמעלה, באוויר, בים וביבשה – חסינות מאיתנו לא תקבלו

שרון ניר:  תודה רבה

ישראל אייכלר: תודה רבה

ישראל אייכלר:  אנחנו ניגשים מייד להצבעה, אחרי שחברת הכנסת ניר תגיע למקום

ישראל אייכלר:       הצעת חוק הגנה על ישראלים מפני מוסדות בין-לאומיים עוינים, התשפ"ג, של חברת הכנסת שרון ניר וקבוצת חברי הכנסת

ישראל אייכלר:  הצבעה

ישראל אייכלר:  מי בעד? מי נגד? מי נמנע?     

ישראל אייכלר: בעד ההצעה להעביר את הצעת החוק לוועדה – 6 

ישראל אייכלר: נמנעים – אין 

ישראל אייכלר: 63 נגד, שישה בעד

ישראל אייכלר:  ההצעה הוסרה מסדר-היום

ישראל אייכלר: [הצעת חוק פ/1842/25; נספחות

ישראל אייכלר: ] 

ישראל אייכלר: אנחנו חוזרים לסעיף י"ז: הצעת חוק-יסוד: הממשלה (תיקון – הגבלת כהונת ראש הממשלה לשתי תקופות כהונה רצופות), של חבר הכנסת עודד פורר וקבוצת חברי הכנסת

ישראל אייכלר:  להצעה הוצמדו עוד כמה שותפים, אנחנו נשמע את כולם

עודד פורר: תודה, אדוני היושב בראש

עודד פורר:  חבריי חברי הכנסת, רבותיי השרים, גברתי השרה, אם למישהו היה ספק לגבי הכוונות של ראש הממשלה במהפכה המשטרית שהוא מנסה להוביל, שמכנים אותה משום מה "רפורמה משפטית", אז התגובה של הקואליציה להצעת החוק הזאת נותנת את התשובה הברורה

עודד פורר:  הרי ממה נובעים ההתנגדות העזה והגיוס – אם קצת יהיה יותר שקט, אני מרגיש שאני צועק

ישראל אייכלר: מישהו מפריע לך?     

עודד פורר: לא, אני מרגיש שאני צועק כדי להתגבר על הרעש

ישראל אייכלר: אה, בסדר

ישראל אייכלר:  לדבר בשקט בבקשה, לא להפריע לנואם

עודד פורר: אם למישהו היה ספק בכוונות של המהפכה המשטרית שמנסה להוביל נתניהו, לאן הוא רוצה ללכת, אז העובדה שאתם מתנגדים להצעת החוק הזאת בכזאת התגייסות של הקואליציה מסירה את המסכות

עודד פורר:  הרי ממה נפשך? הצעת החוק הזאת מגיעה כהצעת חוק שמדברת על מגבלת קדנציות ומגבלת כהונה לראש ממשלה במדינת ישראל – מגבלה, אגב, שנהוגה בעוד מדינות דמוקרטיות – כדי למנוע מצב שבו מישהו נמצא באותה פוזיציה יותר מדי זמן ואז כבר קושר את עצמו לתוך הארגון ברמת השליטה שיש לו עליו, והסכנה של שליטה, כוח

טלי גוטליב: אולי ליברמן שולט בכם

טלי גוטליב:  ליברמן שולט במפלגה שלו, גם בך

עודד פורר: בהצעת החוק שלי, חברת הכנסת גוטליב, הצעת החוק שלי – ביקשתי להחיל אותה מהכנסת הבאה

עודד פורר:  היא אפילו לא מגיעה כהצעת חוק שאתם יכולים להגיד: היא פרסונלית, אתה רוצה לפגוע עכשיו, יש לך חשבון עם ראש הממשלה נתניהו

עודד פורר:  היא אומרת: מהכנסת הבאה

עודד פורר:      מה החשש הגדול? אנחנו שומעים כל מיני טיעונים, כשאתם מובילים את המהפכה המשטרית הזאת, שאתם דואגים לחיזוק הדמוקרטיה

עודד פורר:  אבל היום אתם קוברים את ההזדמנות שלכם להראות שאתם בעד דמוקרטיה

עודד פורר:  הרי אין לכם ממה לחשוש, אלא אם כן אתם קצת פרנואידים, כי אתם בעצם מונעים את ההפיכה של הדמוקרטיה הישראלית למלוכה של שליט שמתחלף ללא מגבלות

דוד אמסלם: עודד, למה לא העברתם את זה בעבר?     

עודד פורר: עכשיו, אני מסתכל מה אמר ראש הממשלה נתניהו פעם כשהוא היה ראש ממשלה

עודד פורר:  הוא אמר: אולי תעשה את מה שאתה צריך בקדנציה הראשונה; אם לא עשית בקדנציה הראשונה, תנסה בקדנציה השנייה; ואם לא, אז לא, לא צריך יותר מזה

עודד פורר:      אבל אתה יודע משהו, חבר הכנסת אמסלם? נתניהו שאמר את זה אז כבר לא קיים יותר

עודד פורר:  היום יש נתניהו, שאתם נושאי כליו, שכל מה שהוא רוצה זה קדנציה אחת ארוכה, בלתי נגמרת ובלתי מוגבלת – –     

דוד אמסלם: – – – אבל למה לא עשיתם את זה?      

עודד פורר: – – ולכן הפרנויה הזאת, שהביאה אתכם להביא את הצעת החוק ההזויה שהבאתם השבוע, חוק הנבצרות, מתוך איזו היסטריה שמישהו יגיד לו שהוא נבצר; רק יש היסטריה, מייד הפרלמנט מתכנס ומחוקק את הצעות החוק שהשליט צריך

עודד פורר:  גם כאן הפרנויה הזאת לא מאפשרת לכם לתמוך בדבר הכי ברור מאליו במדינה דמוקרטית – –     

דוד אמסלם: למה לא עשיתם את זה?      

עודד פורר: – – שבה אומרים – מגבלת קדנציות תחול על ראש ממשלה

עודד פורר:  לא יהיו שתי קדנציות

דוד אמסלם: למה לא עשיתם את זה?      

עודד פורר: עכשיו לשאלה שלך – עשינו את זה – –     

דוד אמסלם: כן

דוד אמסלם:  היא הכי חשובה

עודד פורר: – – הבאנו את החוק הזה

עודד פורר:  לא הספקנו

דוד אמסלם: לא הספקתם? שנתיים לא הספקתם

עודד פורר: לא היינו שנתיים

דוד אמסלם: דרך אגב, זה חוק שאתה מעביר אותו בשבועיים

דוד אמסלם:  שבועיים, דרך אגב

עודד פורר: אתה יודע מה, אני מוכן שהממשלה שלך תיפול – אנחנו נעביר את החוק הזה

עודד פורר:  תיתנו לנו שנתיים

עודד פורר:  הממשלה שלנו כיהנה שנה

דוד אמסלם: שנתיים – לא העברתם

עודד פורר: הממשלה שלנו כיהנה שנה

דוד אמסלם: לא הספקתם

דוד אמסלם:  טוב, עודד

אורית סטרוק: בשביל להקים ממשלה עם עבאס אתה רוצה?      

עודד פורר: אבל אני אומר שוב, חבר הכנסת אמסלם, ממה אתם מפחדים, מה הפרנויה?      

דוד אמסלם: מכלום, מכלום

דוד אמסלם:  למה אתם לא העברתם?     

עודד פורר: הצעת החוק הזאת זאת ההזדמנות הטובה ביותר שלכם להוכיח שאתם באמת רוצים לחזק את הדמוקרטיה – –     

דוד אמסלם: לא הבנת

עודד פורר: – – כי לא מדובר על משהו שנוגע לכם עכשיו

עודד פורר:  הבעיה היא שהיא מפחידה אתכם

עודד פורר:  את מי היא מפחידה?      

דוד אמסלם: למה – למה לא עשיתם?      

עודד פורר: היא מפחידה את מי שרוצה שלטון בלתי מוגבל

עודד פורר:  את הדבר הזה אסור לאפשר, בדיוק כמו שאסור לאפשר את ההפיכה שאתם מנסים לעשות למדינת ישראל, להפוך אותה למדינה שיש בה שלטון יחיד

אוריאל בוסו: תודה רבה לחבר הכנסת עודד פורר

אוריאל בוסו:  להצעה זו הוצמדה הצעה נוספת

אוריאל בוסו:  אה, חילקתם את זה

אוריאל בוסו:  חבר הכנסת אביגדור ליברמן ינמק את ההצעה של המגיש הראשון

אוריאל בוסו:  הם התחלקו בזמנים

אוריאל בוסו:  חמש דקות לרשותך, אדוני, בבקשה

אביגדור ליברמן: אדוני היושב-ראש, אני לא אדבר על הצעת החוק, כי ברור שיש פה אנשים שרוצים להפוך את מדינת ישראל למונרכיה וכל מי שמתנגד לחוק הזה הוא גם תומך במונרכיה

אביגדור ליברמן:  שמעתי שלחבר כנסת דודי אמסלם היו הרבה שאלות

אביגדור ליברמן:  לי יש שאלה כנגד: למה אתה חבר כנסת ועוד לא שר, דודי אמסלם? מי מנע ממך? מי מונע? למה עוד לא נכנסת לתפקידך כשר? מי נושא שם באחריות? זה מאוד מעניין

דוד אמסלם: יש לי שיקולים שלי

אביגדור ליברמן: אבל אני רוצה לדבר על משהו אחר: כולנו, אדוני היושב-ראש, שמענו על אירוע ביטחוני במגידו

אביגדור ליברמן:  כולנו שומעים מכל פינה במדינת ישראל, השמועות נפוצות לכל עבר, מה קרה במגידו

אביגדור ליברמן:  מאוד מעניין

אביגדור ליברמן:  אבל אני יכול להגיד רק דבר אחד

אביגדור ליברמן:  מה קרה במגידו?     

טלי גוטליב: – – – אתה רוצה לפגוע בביטחון מדינת ישראל – – –      

אביגדור ליברמן: מה אנחנו ראינו במגידו? אני יכול להגיד לכם שיש לנו ראש ממשלה פחדן ושפן

אביגדור ליברמן:  והדבר השני – – –      

טלי גוטליב: אוי

טלי גוטליב:  מי צריך אויבים כשאתם מדברים ככה

אביגדור ליברמן: והדבר השני – – –     

טלי גוטליב: הפקרות כזאת

אביגדור ליברמן: זה עדיין לא תחת צנזורה

אביגדור ליברמן:  והדבר השני שאפשר להגיד – הייתה פה ההפעלה הכי צינית של הצנזורה הצבאית, נגד עמדתם של כל גורמי הביטחון

אביגדור ליברמן:  תסתכלו מה כרגע פורסם בנושא של האירוע הביטחוני במגידו בכלי תקשורת רשמיים: היה אירוע ביטחוני שהוא מאוד שונה ממה שמאפיין טרור פלסטיני שאנחנו רגילים אליו

אביגדור ליברמן:  זה פורסם בקול ישראל

אביגדור ליברמן:  מה עוד פורסם בנושא הזה? אני מציע שתסתכלו כרגע, תיכנסו ותראו את הצ'אט של הכתבים הצבאיים, מה הם מפרסמים – מה הכתבים הצבאיים מפרסמים בטוויטרים שלהם

אביגדור ליברמן:       אני אומר לכם, מה שקרה שם רק מוכיח שראש הממשלה לא מסוגל להתמודד עם שום איום רציני

אביגדור ליברמן:  כל האיומים שהוא שולח – מה שמענו ברדיו? הגורם המדיני הבכיר העביר איומים לארגוני טרור באזור

אביגדור ליברמן:  הם מה זה התרגשו

אביגדור ליברמן:  מי שיודע להיכנס ולראות את התגובה שלהם – הם פשוט צוחקים ולועגים

אביגדור ליברמן:  הם מבינים שראש הממשלה, כמו שהוא מכיל כרגע טפטוף – –     

טלי גוטליב: לא אכפת לך מביטחון מדינת ישראל?      

אביגדור ליברמן: – – מחמאס, מרצועת עזה, על עוטף עזה – –     

טלי גוטליב: שכחת הכול, משנאה? לא אכפת לך מביטחון מדינת ישראל?      

אביגדור ליברמן: – – ככה הוא כרגע מוכן להכיל הכול

אביגדור ליברמן:  הוא לא מסוגל, לא לאחד את העם מבפנים – –     

טלי גוטליב: אתה לא מסוגל – שכחת מה זה ביטחון מדינת ישראל

אביגדור ליברמן: – – לא להיערך לשום אתגר ביטחוני ולא לארגן שום קואליציה בין-לאומית

טלי גוטליב: איזה הפקרות – – – תגיד לו שהאויב שומע אותנו

טלי גוטליב:  האויב שומע אותנו

אביגדור ליברמן: לכן מעולם לא היינו במצב ביטחוני כל כך נפיץ כמו שאנחנו היום

טלי גוטליב: שכחת הכול, את כל הערכים שלך

אביגדור ליברמן: אני גם מציע, אדוני היושב-ראש, תקשיבו למה שאמר הבוקר הרמטכ"ל לשעבר גדי איזנקוט, פחות או יותר אותם דברים: מעולם לא היינו במצב כל כך נפיץ, ומעולם לא הייתה הנהגה כל כך רופסת

אביגדור ליברמן:  יש פה ראש ממשלה פשוט – אני חוזר על זה – שפן, שפועל בניגוד להמלצתם של כל גורמי הביטחון

אביגדור ליברמן:  אנחנו לא יכולים להרשות לעצמנו פה לשנות משוואה ביטחונית שהייתה מושרשת פה עשרות שנים

אביגדור ליברמן:  לכן אנחנו באמת בבעיה

אביגדור ליברמן:  אנחנו בבעיה מדינית, אנחנו בבעיה ביטחונית מול איום ביטחוני, ואנחנו מעולם לא היינו כל כך מפוררים מבפנים ומבודדים מבחוץ כמו שאנחנו היום

אביגדור ליברמן:  זה רק תוך חודשיים וחצי – תראו מה עשיתם

אביגדור ליברמן:  תוך חודשיים וחצי הבאתם את המדינה למצב שלא היינו בו מאז 1948

אביגדור ליברמן:       אני מאוד מקווה שאנחנו נחליף אתכם במהרה, ואני מאוד מקווה שגורמי הביטחון, כולל שר הביטחון, יעשו מה שצריך לעשות; והדבר הזה, הפעלת צנזורה צבאית מתוך שיקולים פוליטיים אישיים, גם זה שווה בדיקה של מבקר המדינה

אביגדור ליברמן:  אם לא, אני גם אבקש מיושב-ראש הוועדה לביקורת המדינה לבחון את כל השיקולים שהובילו את בנימין נתניהו להשתמש בצנזורה צבאית בניגוד להמלצתו של הדרג הביטחוני

אביגדור ליברמן:  תודה רבה

ישראל אייכלר: תודה רבה

ישראל אייכלר:  אני מניח שחבר הכנסת ליברמן לא עבר על חוק הצנזורה, והוא מכיר את החוקים טוב מאוד, אבל כשמדברים על הפיצול שיש בעם שמנצלים את זה כל אויבינו מבחוץ – זה דבר נכון, רק כל אחד יבדוק מי גורם לפיצול הזה

משה גפני: ליברמן הוא המאחד הגדול של העם

משה גפני:  למזבלה

משה גפני:  המאחד הגדול

משה גפני:  הוא מאחד את כולנו במזבלה

אביגדור ליברמן: גפני – – –      

משה גפני: – – – אני נמצא במזבלה, במריצה

משה גפני: [הצעת חוק פ/315/25; נספחות

משה גפני: ] 

ישראל אייכלר: הצעת חוק-יסוד: הממשלה (תיקון – תקופה מרבית לכהונת ראש ממשלה), של חבר הכנסת מתן כהנא

טלי גוטליב: במריצה הוא רצה אותך

משה גפני: הוא מדבר על איחוד בעם

משה גפני:  הקירות של הכנסת לא שמעו צביעות כזאת מאז קום המדינה

אופיר כץ: אבל איך הוא רצה למזבלה? באיזו דרך?     

טלי גוטליב: במריצה, במריצה

ישראל אייכלר: תאפשרו לחבר הכנסת מתן כהנא לדבר

ישראל אייכלר:  יש לו רק שלוש דקות, בבקשה

מתן כהנא: אדוני היושב בראש, חבריי חברי הכנסת, גברתי השרה, אני לתומי חשבתי שמרצ לא עברה את אחוז החסימה

מתן כהנא:  מסתבר שמרצ עברה גם עברה את אחוז החסימה, והיא מיוצגת על ידי השרה אורית גלאון, או אתם יכולים גם לקרוא לשרה גם זהבה סטרוק

אורית סטרוק: – – – אתה הקמת ממשלה עם מנסור עבאס

אורית סטרוק:  הוא מפריע לי לדבר, אני אפריע לו לדבר בחזרה

ישראל אייכלר: השרה, השרה, אז אני אצטרך להוסיף לו כמו שהוספתי לך

מתן כהנא: מסתבר – – –     

ישראל אייכלר: אני עוצר את השעון עד שהשרה תסיים – – –      

אורית סטרוק: אתה הקמת ממשלה עם מנסור עבאס

אורית סטרוק:  עם מנסור עבאס הקמת את הממשלה, אתה הקמת ממשלה עם מנסור עבאס

מתן כהנא: השרה ממרצ אורית גלאון אמרה את הדברים הבאים

מתן כהנא:  תשמעו מה השרה אורית גלאון אומרת לנו – –      

אורית סטרוק: – – –     

מתן כהנא: – – לא בשלו התנאים המדיניים

מתן כהנא:  הייתם מאמינים? בממשלת ימין על מלא מלא – –     

קריאות: – – –     

מתן כהנא: – – השרה ממרצ אורית גלאון אומרת שלא בשלו התנאים המדיניים? אומרת לנו השרה זהבה סטרוק, השרה זהבה סטרוק עומדת פה – –     

אורית סטרוק: חברה שלך, לא שלי

מתן כהנא:  – – ואומרת לנו שבקעת הירדן זו הטרלה

מתן כהנא:  בקעת הירדן זו הטרלה? זה מה שאת אומרת לתושבי בקעת הירדן?      

אורית סטרוק: לא, אמרתי שליברמן זה הטרלה

מתן כהנא: גברתי השרה זהבה סטרוק, את אמרת לתושבי בקעת הירדן שהם הטרלה

מתן כהנא:  מה שאנחנו רואים פה, שהשרה ממרצ פשוט ממשיכה את שת"פ ביבי-טיבי כמו שרה בממשלה הקודמת

מתן כהנא:  שת"פ ביבי-טיבי נמשך

מתן כהנא:  צביעות על מלא מלא

מתן כהנא:  תודה

ישראל אייכלר: תודה רבה

ישראל אייכלר: [הצעת חוק פ/2011/25; נספחות

ישראל אייכלר: ] 

ישראל אייכלר: 	אנחנו עוברים למציע נוסף בהצעת חוק דומה – חברת הכנסת מרב מיכאלי – תיקון הגבלת כהונת ממשלה לשתי תקופות כהונה רצופות

ישראל אייכלר:  בבקשה

ישראל אייכלר:  גם שלוש דקות

מרב מיכאלי: כן, אדוני

מרב מיכאלי:  אז אני מסתכלת אחורנית, זאת הפעם – בואו נראה – אני העליתי את הצעת החוק הזאת ב-2015, ב-2017, ב-2018 וב-2020

מרב מיכאלי:  בכל אחת מהפעמים האלה בנימין נתניהו היה ראש ממשלה, ואם תסתכלו רגע אחורנית, בכל פעם שהעליתי כאן את הצעת החוק הזאת, מצב המדינה תחת בנימין נתניהו היה יותר גרוע, יותר חמור, יותר מסוכן לאזרחיות ואזרחי ישראל ולמדינת ישראל עצמה

יוסף טייב: – – – העלית את זה – – –     

מרב מיכאלי: בכל פעם שהעליתי את זה, איראן הייתה יותר קרובה לגרעין; בכל פעם שהעליתי את זה, חמאס היה יותר חזק; בכל פעם שהעליתי את זה, הפריפריה הייתה במצב יותר גרוע; בכל פעם שהעליתי את זה, הגזענות תחתיכם הייתה יותר חמורה; בכל פעם שהעליתי את זה, נשים סבלו יותר; בכל פעם השסע בעם היה יותר גרוע, אבל מצבו של מי היה יותר טוב? מצבו של מי, של מי היה יותר טוב? היו לו יותר כסף, יותר נכסים, עברו עוד שנים שבהן הוא לא שמע על קיומו של ארנק, הוא לא ראה אף פעם פקקים, הוא לא שמע בכלל על קיומם של האלה שמשעממים אותו

מרב מיכאלי:  את משעממת עם הבעיות שלך, עם הסרטן ועם זה שאין לך בית חולים או לפחות מיון קדמי שם, במקום הדפוק הזה – איך קוראים לו? קריית שמונה

מרב מיכאלי:       לא שאני חושבת, חס וחלילה, שאף אחת לא תעלה על דעתה – אבל עומד בנימין נתניהו בקריית שמונה ואומר לאזרחית שנאבקת על דיור ציבורי ועל מיון קדמי: את משעממת אותי

מרב מיכאלי:  ברור שזה משעמם אותו, זה לא עליו

מרב מיכאלי:       אז עכשיו בפעם החמישית שאני מעלה את ההצעה הזאת להצבעה אנחנו כבר במצב שבו הוא הופך את כל המדינה לדיקטטורה שבה שהוא יחליט לבד שהצבא לא מעניין אותו, ושב"כ לא מעניין אותו

מרב מיכאלי:  הוא לא רוצה שאזרחיות ואזרחי ישראל ידעו למה ומה בדיוק הסיפור הביטחוני, שללא ספק מכניס לחרדה גדולה לפחות את תושבות ותושבי האזור, אם לא את אזרחיות ואזרחי המדינה כולה, אבל לבנימין נתניהו זה לא נוח מאיזושהי סיבה

מרב מיכאלי:  ולכן, שילכו לחפש את החברים שלהם, אלה מהצבא ואלה מהשב"כ, שאיך אמר עליהם אחד מחברי הליכוד: מה קורה להם בתפקידים האלה, שהם נהיים שמאלנים – כי הם לא בהכרח תומכים בבנימין נתניהו?     הגבלת כהונה, חברות וחברים, היינו צריכים להעביר את זה לפני הרבה הרבה כהונות של בנימין נתניהו

יוסף טייב: – – –     

מרב מיכאלי: אתם לא תעבירו את זה עכשיו, אבל אנחנו נעביר אתכם מהכהונה המסוכנת וההרסנית שלכם

ישראל אייכלר: תודה רבה

ישראל אייכלר: [הצעת חוק פ/2517/25; נספחות

ישראל אייכלר: ] 

ישראל אייכלר:  הצעת חוק דומה הגיש חבר הכנסת גדעון סער

ישראל אייכלר:  בבקשה, שלוש דקות

גדעון סער: אדוני היושב-ראש, כנסת נכבדה, גם הכנסת הקודמת, ואני חושב שזו בכנות אחת ההחמצות שלנו בכנסת הקודמת – לא הצלחנו להעביר את חוק הגבלת כהונה, על אף שהבאנו אותו כחוק שאיננו רטרואקטיבי, כחוק שצופה פני עתיד, כחוק שהספירה מתחילה בו מיום קבלתו, והעיקרון של החוק, העיקרון של הגבלת כהונה, הוא עיקרון מאוד טוב ומאוד חשוב

גדעון סער:      אמר מנחם בגין, עליו השלום: "כלל גדול הוא כי שלטון ממושך הוא סכנה לחירות האומה ולמוסר בניה

גדעון סער:  שלטון ממושך, אפילו אם הוא מיטיב למישהו, הוא רע מעיקרו

גדעון סער:  הוא מוליד שחיתות, הוא אינו יכול שלא ליצור: התנשאות שליטים, תלות נשלטים, פחד תלויים

גדעון סער:  קם במקום שלטון העם השלטון על העם, שחירותו הפנימית מודברת, אם לא להלכה, הרי למעשה"

גדעון סער:       הדברים האלה, אדוני היושב-ראש, נאמרו בשנת 1955, לפני כמעט 70 שנה

גדעון סער:  הם משקפים נכונה את הסכנות של ריכוז כוח מופרז, של סיאוב שנובע מריכוז כוח מופרז, ואני חושב שטוב הייתה הכנסת עושה אם הייתה מגיעה להסדר טוב, להסדר מאוזן, ואנחנו יודעים שהרוב הגדול של אזרחי ישראל תומכים ברעיון הזה של הגבלת כהונה ומעדיפים אותו לאין שיעור על כהונה ללא הגבלה

גדעון סער:      ולכן חשוב מאוד שאנחנו, חברי כנסת מכמה סיעות שנמנות היום עם האופוזיציה, חוזרים ומציעים את ההצעה הזאת, כי בסופו של דבר היא תהפוך לחוק במדינת ישראל, וגם אם היא לא תהפוך לחוק בכנסת העשרים-וחמש, זה יקרה בכנסת העשרים-ושש

ישראל אייכלר: תודה רבה

ישראל אייכלר:  כן, עמדת הממשלה עכשיו

ישראל אייכלר:  מי מגיש את עמדת הממשלה? השרה אורית סטרוק יכולה? רוצה? מוכנה? בבקשה

ישראל אייכלר: בינתיים הודעה למזכיר הכנסת

דן מרזוק: ברשות יושב-ראש הישיבה אני מתכבד להודיעכם, כי הונחו היום על שולחן הכנסת –     לקריאה ראשונה, מטעם הכנסת: הצעת חוק-יסוד: הממשלה (תיקון מס' 16) (כשירותם של השרים וסגני השרים) של חבר הכנסת אופיר כץ וקבוצת חברי הכנסת

דן מרזוק:      מסקנות ועדת העלייה, הקליטה והתפוצות בעקבות דיון מהיר בהצעתה של חברת הכנסת פנינה תמנו בנושא: קליטתם ושילובם של קהילת בני מנשה מהודו, תופעת הגזענות שממנה סובלים חברי הקהילה ודרכי הטיפול של הממשלה בצל פרשת הרצח של יואל להנגהל, זיכרונו לברכה

דן מרזוק:      בנוסף, הונחו על שולחן הכנסת החלטות ועדת האתיקה בקובלנות נגד סגן יושב-ראש הכנסת חבר הכנסת ניסים ואטורי וחבר הכנסת עופר כסיף

דן מרזוק:      עוד אבקש להודיעכם כי בהתאם לסעיף 96 לתקנון הכנסת הודיע חבר הכנסת רם בן ברק כי הוא חוזר בו מהצעת חוק הגבלת יבוא צאן לישראל, התשפ"ג–2023, שמספרה פ/2696/25

דן מרזוק:  תודה

דן מרזוק: (הצעת קבוצת חברי הכנסת) 

דן מרזוק: (הצעת חבר הכנסת מתן כהנא) 

דן מרזוק: (הצעת חברת הכנסת מרב מיכאלי) 

דן מרזוק: (הצעת חבר הכנסת גדעון סער)     

ישראל אייכלר: ישיב השר המקשר, השר יואב קיש, בבקשה

החינוך יואב קיש: 	 תודה

החינוך יואב קיש:  כבוד היושב-ראש, כנסת נכבדה, לא יודע למה הכנסת מכיוון האופוזיציה כל הזמן מנסה לפגוע בזכות יסוד בסיסית של כל אדם במדינת ישראל, הזכות לבחור והזכות להיבחר

החינוך יואב קיש:  הזכות של אדם להצביע, ללכת ולשים בפתק את מה שהוא רוצה היא הדבר הכי בסיסי שיכול להיות, זו נשמת אפה של הדמוקרטיה

החינוך יואב קיש:       והדבר הזה פעם אחר פעם – בגלל שאתם מפסידים בקלפי, אתם מנסים לפגוע בחקיקה, והפעם בלמנוע קדנציות

החינוך יואב קיש:       אבל מה לעשות שהציבור חושב אחרת? והדבר הזה קורה בכל פעם, בכל בחירות, ואתם רואים שהציבור רוצה לבחור בבנימין נתניהו, וקשה לכם עם זה

החינוך יואב קיש:  אז צריך להמציא בשביל זה חוקים שיסכלו את רצון הציבור בדמוקרטיה?     ואני אלך עוד יותר: הרי אנחנו מכירים גם את מה שקורה עם נושא הנבצרות, אז לא הצלחתם במגבלת שמונה שנים, מה שהממשלה הקודמת ניסתה לעשות וברוך השם כשלה בזה – עכשיו מנסים דרך היועצת המשפטית ואולי בתי המשפט למנוע מראש ממשלה מכהן, שנבחר ברוב קולות של מדינת ישראל ומייצג קואליציה של 64 מנדטים, להיות ראש ממשלה

החינוך יואב קיש:  למה? כי אתם נגד הדמוקרטיה, ומי שרוצה לפעול נגד הדמוקרטיה – הוא אתם

החינוך יואב קיש:      ואני אומר לכם בצורה הכי ברורה: הציבור שלנו והקואליציה הזו שומרים על הדמוקרטיה, מחזקים את הדמוקרטיה

החינוך יואב קיש:  גם הסלוגנים המנותקים מהמציאות שלפיהם מישהו פה רוצה דיקטטורה, הם הרי השקר הכי גדול שיש

החינוך יואב קיש:  אנחנו באים לחזק את הדמוקרטיה, אנחנו נבצע את זה עם איזונים ובלמים, ואנחנו לא ניתן לאף אחד להשפיע על תוצאות הבחירות בעזרת כלים אנטי-דמוקרטיים

החינוך יואב קיש:      וכבוד היושב-ראש, אני רוצה להגדיר רגע כמה דברים שכתובים, כדי שגם יהיה סדר: הצעת חוק-יסוד: הממשלה (הגבלת תקופה מרבית לכהונה בתפקיד ראש הממשלה) מבקשת לקבוע מגבלה של תקופת כהונה מרבית לראש הממשלה

החינוך יואב קיש:  ההצבעה מבקשת לקבוע מגבלה, כפי שאמרתי, של שמונה שנים ברציפות או שתי תקופות כהונה רצופות, הארוכה מביניהן

החינוך יואב קיש:  אציין כי שלילת הכשירות לכהן כראש ממשלה מאדם הזוכה לתמיכה ציבורית, שבעצם הייתה מאפשרת לו לקבל את אמון הכנסת ולהרכיב ממשלה, פוגעת במידה רבה בכוחם ובזכותם של האזרחים להחליט באמצעות נציגיהם בכנסת על ראש הממשלה והנהגת הממשלה

החינוך יואב קיש:  ברורה לכולם מרכזיותו של תפקיד ראש הממשלה בקביעת סדר-היום הציבורי ובהובלת הרשות המבצעת כולה

החינוך יואב קיש:  עוצמת הפגיעה עקב שלילת האפשרות לכהן הינה משמעותית

החינוך יואב קיש:  גם מבחינה השוואתית – הרי יש נטייה להגיד, תסתכלו על ארצות הברית, שם הנשיא מוגבל לשתי קדנציות

החינוך יואב קיש:  צריך לשים לב שלא מדובר בארצות הברית במשטר פרלמנטרי, מדובר במשטר נשיאותי, ויש שינויים משמעותיים

נאור שירי: איזה טיעון טוב זה נגד ההפיכה הזאת

החינוך יואב קיש: במשטר נשיאותי ראש הרשות המבצעת נבחר במסלול נפרד מהפרלמנט, נהנה מעוצמה מובנית רבה יותר לעומת עמיתו במשטר הפרלמנטרי, ומשך הכהונה של ראש הרשות המבצעת במשטר נשיאותי אכן ידוע וקצוב מראש, בעוד שבמשטר פרלמנטרי האפשרויות לקיצור תקופות הכהונה רבות, וכפי שראינו, מימושן שכיח בהרבה, לצערי

החינוך יואב קיש:       אני אומר עוד כמה דברים שחשוב להתייחס אליהם: הטענה שהרפורמה המשפטית באה לפגוע בדמוקרטיה היא טענה שאין לה שחר; מי שמכיר את יריב לוין, שמוביל את הרפורמה, יודע שמדובר באדם שהדמוקרטיה היא נשמת אפו

החינוך יואב קיש:  יש פה אפילו חברי כנסת ותיקים שהיו פה לפני שאני הייתי בכנסת, בכנסת השבע-עשרה, וזוכרים את שינוי התקנון שעשה יריב לוין לכנסת ישראל בתפקידו כיו"ר ועדת הכנסת

החינוך יואב קיש:  מי מחברי הכנסת מהאופוזיציה שנמצאים פה היה בכנסת התשע-עשרה?     

נאור שירי: הייתי עוזר פרלמנטרי

אלעזר שטרן: לא כדאי לך ללכת למה אנחנו זוכרים, אל תיכנס לזה

החינוך יואב קיש: לא, אני רוצה לדעת

החינוך יואב קיש:  לדעתי, חבר הכנסת יאיר לפיד, שהיום הוא ראש האופוזיציה – היית אז לדעתי שר החוץ

יאיר לפיד: שר האוצר

החינוך יואב קיש: שר האוצר בכנסת התשע-עשרה

החינוך יואב קיש:  יריב לוין היה אז יו"ר ועדת הכנסת, והוביל שינוי תקנון מקיף

החינוך יואב קיש:  אני לא יודע אם אתה זוכר את זה

החינוך יואב קיש:  אתה זוכר? אולי היית בממשלה, אז פחות

יאיר לפיד: הוא ואלקין ביחד

החינוך יואב קיש: נכון

החינוך יואב קיש:  איפה אלקין כשצריך אותו? ואז אמר יריב לוין בצורה הכי ברורה: אני לא משנה את התקנון בלי שתהיה הסכמה של כל חברי הכנסת

החינוך יואב קיש:  זה נותן לכם להבין מי האדם

אלעזר שטרן: מה קרה לו?     

החינוך יואב קיש: לא השתנה כלום

אלעזר שטרן: גם ראש הממשלה אמר פעם דברים אחרים

אלעזר שטרן:  אתה יודע מה אמר פעם ראש הממשלה?     

החינוך יואב קיש: לא השתנה דבר

החינוך יואב קיש:  אלעזר שטרן, השאלה היא מה קרה לכם

החינוך יואב קיש:  וזה בדיוק העניין, הובלנו שינוי תקנון רחב ביותר – אני לא הייתי אז, אני אומר "הובלנו" כליכוד – בהסכמה מלאה של כל חברי הכנסת

החינוך יואב קיש:  ואם הייתה התנגדות, פעלו לפתור אותה, ולא יצרו אירוע של חוסר הסכמה בתקנון

החינוך יואב קיש:       עכשיו, חבר הכנסת אלעזר שטרן, מה היה התפקיד שלך בכנסת הקודמת? היית שר למודיעין

החינוך יואב קיש:  אתה יודע שבחודש הראשון של הכנסת הקודמת, של הממשלה הקודמת, הבאתם שינויי תקנון נוראיים בלי הסכמה, בלי להתדיין, בלי כלום – פשוט כפיתם את דעתכם באגרסיביות

מיקי לוי: זה לא נכון

מיקי לוי:  תגיד לי מה

החינוך יואב קיש: כל ההחלטות על הוועדות

החינוך יואב קיש:  אתם עשיתם שינויי תקנון מלאים בלי הסכמה, בלי שום דבר

מיקי לוי: חבר הכנסת השר קיש – – –     

החינוך יואב קיש: אני נותן לך דוגמה לאיך אתם התנהגתם מול איך שאנחנו התנהגנו בשינויי תקנון

מיקי לוי: אתה לא יכול לתת לי דוגמה, כי הייתי שם

החינוך יואב קיש: שינויי תקנון צריך לעשות בהסכמה, ולא ברמיסה

החינוך יואב קיש:  אתם לא ידעתם – – –     

מיקי לוי: לא היה שום שינוי

מיקי לוי:  שום שינוי

החינוך יואב קיש: בטח, שום שינוי

החינוך יואב קיש:  כל הוועדות שהחלפתם, כל השינויים שעשיתם – לא ספרתם אותנו ממטר

מיקי לוי: הכול בתקנון הזה

מיקי לוי:  בתקנון הזה לא נכנס דבר, דבר

החינוך יואב קיש: אתה יודע מה? השר קרעי, אתה זוכר מה היו שינויי התקנון שהם העבירו בכנסת הקודמת? אני יודע את כל שינויי הוועדות

אלעזר שטרן: עברת לצד ההוא? אתה עושה צחוק?     

התקשורת שלמה קרעי: הם לא היו צריכים – – –     

החינוך יואב קיש: לא, הם שינו, את הוועדות הם שינו

החינוך יואב קיש:  שיניתם את הוועדות

מיקי לוי: שום שינוי

החינוך יואב קיש: למה אתה אומר את זה? שיניתם את הוועדות

רם בן ברק: די כבר להתבכיין

החינוך יואב קיש: שיניתם את הוועדות

מיקי לוי: זה היה מתוך – – –     

החינוך יואב קיש: עשיתם ועדות שלא היו

החינוך יואב קיש:  על מה אתה מדבר, מיקי? עשיתם ועדות שלא היו, הבאתם אותן כשינוי תקנון, נו, באמת

ישראל אייכלר: השר קיש, הם לא שינו את התקנון, הם עשו מה שהם רצו בשם אותו תקנון

החינוך יואב קיש: לא, לא, הם שינו

החינוך יואב קיש:  בשביל להקים ועדות הם – – –     

מירב בן ארי: ואתם לא עושים מה שאתם רוצים? אופיר כץ הוא יושב-ראש ועדה של שלוש ועדות – – –     

החינוך יואב קיש: בשביל להקים ועדות הם היו חייבים שינוי תקנון

ישראל אייכלר: הם פשוט נתנו לליכוד פחות נציגים ממה שמגיע להם

החינוך יואב קיש: זה נכון, אבל הם הקימו ועדת בריאות שלא הייתה, הם הקימו ועדת ביטחון – הרבה מאוד שינויים שנעשו חד-צדדית ללא הסכמה

ישראל אייכלר: אבל זה בתוך התקנון

מיקי לוי: רק ועדה אחת

מיקי לוי:  חבר הכנסת, רק ועדה אחת

ישראל אייכלר: הם ניצלו את ועדת הכנסת בלי הסכמות

נאור שירי: אתה יושב-ראש הכנסת עכשיו, להזכירך

החינוך יואב קיש: אה, הם ניצלו את ועדת הכנסת

מיקי לוי: זה לא נכון

מיקי לוי:  אל תגידו דברים לא נכונים

ישראל אייכלר: לא שיניתם את התקנון, אבל עשיתם מה שרציתם

ישראל אייכלר:  עשיתם ועדת בריאות, עשיתם הכול, וזה בסדר

מירב בן ארי: על מה אתה מדבר? בכל יום אתה מקים ועדה

מירב בן ארי:  ועדה לחוק הנבצרות, ועדה לחוק – אני כבר לא יודעת באיזה ועדה אני

ישראל אייכלר: זה מה שאני אומר ליושב-ראש הקודם – לא שיניתם את התקנון, אבל עשיתם מה שרציתם

החינוך יואב קיש: אני זוכר שינויי תקנון שהיו פה, שהתנגדנו ושהצבענו ושהם העבירו – – –     

מיקי לוי: מה שעשיתם פה בחודשיים וחצי הוא אוניברסיטה של החיים

החינוך יואב קיש: א

החינוך יואב קיש:  אני מודה, מיקי לוי – – –     

ישראל אייכלר: אני רק תיקנתי את הוויכוח ביניכם

החינוך יואב קיש: אופיר, אני תכף יורד, כדאי שתביא את האנשים

אלעזר שטרן: יואב, לקחתם לכנסת שורות של ח"כים והפכתם אותם לשרים – – –     

החינוך יואב קיש: מיקי לוי, אתם הבאתם פה הרבה מאוד תקדימים שאני מודה שאנחנו היום כקואליציה נהנים מהם; אבל האופוזיציה שילמה מחיר כבד מאוד על ההתנהלות הזו

מיקי לוי: היו 22 שרים, עכשיו 33

מירב בן ארי: תסתכל על השולחן של השרים – – –     

החינוך יואב קיש: ואתה יודע מה, אני רוצה לסיים, כי הזמן שלי תם, אני מבקש

החינוך יואב קיש:  אני רוצה לסיים בלהזכיר לכולם – אתם יודעים למה החוק הזה לא עבר בכנסת הקודמת? שר המשפטים לשעבר גדעון סער, אתה זוכר למה החוק הזה לא עבר בכנסת הקודמת? אתה זוכר

גדעון סער: היו שלוש סיבות – – –     

החינוך יואב קיש: שלוש סיבות

אלעזר שטרן: שילמתם שוחד

החינוך יואב קיש: הסיבה המרכזית היא שעשינו פיליבסטר ובנט הלך לפגוש – אני לא יודע מי זה היה – ולא היו לכם 61, ונפלתם

החינוך יואב קיש:  זה היה הפתח שלכם ליפול, והאמת היא שמפה אתם רק ממשיכים בכך

החינוך יואב קיש:  תודה רבה

מיקי לוי: עשיתם לנו אוניברסיטה

מיקי לוי:  כשאני אשב שם, הכול ישתנה

ישראל אייכלר: תודה רבה

ישראל אייכלר:  זכות התגובה לכל אחד מהמציעים

ישראל אייכלר:  מי מכם רוצים להגיב? חבר הכנסת פורר, בבקשה

עודד פורר: השר קיש, יואב, יואב קיש, אדוני השר, אדוני השר יואב קיש, יואב קיש, אדוני השר – מה שקרה לך פה הוא הדוגמה הטובה ביותר להתנהלות הפחדנית שלכם ולשקרים שאתם מפיצים

אלעזר שטרן: הוא יודע, הוא מוריד את הראש

עודד פורר: עלית לפה לבמה, אתה משקר, אתה עומד פה ומשקר בנחישות, באותה נחישות שבה אתם מפיצים את כל השקרים, ואתם כבר מסתבכים בהם עד כדי כך שאתם לא מצליחים, ואתם לא מבינים

עודד פורר:  אתם אלה שעשיתם את שינויי התקנון, בדיוק כמו שאתם אלה שנכנעים בפני הטרור, בדיוק כמו שאתם אלה שדוחים הריסה של בתי מחבלים בגלל הרמדאן, בדיוק כמו שאתם אלה שלא מאפשרים להחיל את הריבונות על בקעת הירדן

התקשורת שלמה קרעי: התקנון לא הזיז לכם, מיקי לוי היה מוציא אותנו בשלוש קריאות

עודד פורר: אבל השר קרעי, אתם העברתם רק השבוע חוק בקריאה ראשונה, את חוק הנבצרות; חוק של פרנואידים שמפחדים כל כך, שהם מעבירים איזשהו חוק, וגם בחוק הזה – תשמע, יש לכם פרצה

עודד פורר:  אני חושב שאתם צריכים לתקן אותו עוד פעם

עודד פורר:  אני אסביר לך

התקשורת שלמה קרעי: זו בושה של חוק

עודד פורר: זו באמת בושה של חוק

עודד פורר:  אתם צריכים לתקן אותו עוד פעם, אני אסביר לך למה

עודד פורר:  זו בושה של חוק, ואתם צריכים לתקן אותו שוב, כי הוא לא סגר את כל הפרצות

עודד פורר:  תראה, השארתם את זה שנבצרות זמנית של ראש ממשלה תהיה אפשרית מטעמי בריאות בלבד; בסוגריים, כלומר בדברי ההסבר: אי-מסוגלות פיזית או נפשית

עודד פורר:  ההתנגדות שלכם לחקיקה הזאת נובעת אך ורק מפרנויה

עודד פורר:  הפרנויה הזאת היא שיוצרת את אי-המסוגלות לנהל את המדינה

עודד פורר:  אתם מנהלים אותה כמו פרנואידים

עודד פורר:  ממה אתם מפחדים? מלהעביר הצעת חוק לחיזוק הדמוקרטיה, את זה כולכם יודעים

אופיר כץ: יש קלפי, יש בחירות

אופיר כץ:  תנסו דרך הבחירות והקלפיות

אופיר כץ:  לא דרך חקיקה

עודד פורר: חבר הכנסת כץ, אם תקרא את הצעת החוק – – –     

אופיר כץ: יש קלפי

עודד פורר: אם תקרא את הצעת החוק שמונחת בפניך – – –     

אופיר כץ: מה לעשות? העם אוהב אותו

אופיר כץ:  העם רוצה אותו

אופיר כץ:  מה לעשות? קשה לכם עם זה

אופיר כץ:  אתם לא מסוגלים, אבל זו דמוקרטיה

עודד פורר: הצעת החוק מדברת על הכנסת הבאה, שמהכנסת הבאה תחול מגבלת קדנציות, מתוך הבנה איך בנויה מדינה דמוקרטית

עודד פורר:  אבל אתם שבויים בפרנויה ונושאי כליו של מי ששבוי בפרנויה, ומנהלים את המדינה הזאת בצורה פרנואידית, ובגלל זה אתם עסוקים בכל מה שקשור לפרנויה, ולא בשום דבר שקשור לביטחון – – –     

אליהו (אלי) רביבו: ורק הוא יהיה – – –     

עודד פורר: ולא עסוקים במה שקשור בביטחון עם האירועים שקרו בצפון ועם מה שצריך לעשות בהקשר אליהם – –     

אליהו (אלי) רביבו: רק הוא יהיה

אליהו (אלי) רביבו:  לא נחליף אותו בשבילכם

עודד פורר: – – ולא עסוקים בביטחון בהקשר של הטרור

עודד פורר:  עסוקים בפרנויה, בלהילחם במפגינים ולהילחם ביועצים משפטיים, ואתם מפגינים את החולשה שלכם מול הטרוריסטים

ישראל אייכלר: תודה רבה

ישראל אייכלר:  חבר הכנסת מתן כהנא, בבקשה

מתן כהנא: אדוני היושב-ראש, חבריי חברי הכנסת, גברתי השרה אורית גלאון – מי שחשב שמרצ לא עברה את אחוז החסימה, הבין היום שמרצ עברה את אחוז החסימה, והנציגה של מרצ היא השרה אורית גלאון או זהבה סטרוק

מתן כהנא:  השרה אורית גלאון אמרה היום שהתנאים המדיניים לא בשלו להחלת ריבונות על בקעת הירדן

מתן כהנא:  הייתם מאמינים? ממשלת ימין על מלא מלא – התנאים המדיניים לא בשלו

מתן כהנא:  השרה זהבה סטרוק עמדה כאן ואמרה שבקעת הירדן זה הטרלה

מתן כהנא:  הייתם מאמינים?     אבל לא רק זה: מסתבר שבקואליציית הימין על מלא, עלק, כשיש חוק נגד ההתיישבות, יש להם פה משמעת קואליציונית; כל הקואליציה באה והתייצבה כדי להצביע נגד הריבונות על בקעת הירדן, אבל כשיש חוקים בעד ההתיישבות, כמו החוק של חומש, כולם היו במיטות שלהם

מתן כהנא:  איפה היה השר בן גביר אתמול בלילה? ישן בלילה במיטה כשפה היו הצבעות על חומש

נאור שירי: היה בקו חלוקה של הפיתות

מתן כהנא: הייתם במיטה, כל הקואליציה

מתן כהנא:  אבל כשיש הצבעות בעד ההתיישבות, כולכם במשמעת קואליציונית מגיעים לפה כדי להצביע נגד ההתיישבות

מתן כהנא:  ימין על מלא, עלק

מתן כהנא:  צביעות על מלא מלא – זה מה שאתם

ישראל אייכלר: המגיב הבא הוא חבר הכנסת מנסור עבאס בשם מרב מיכאלי

מנסור עבאס: אדוני היושב-ראש, חבריי חברי הכנסת, מה עוד צריך לומר כדי שתהיה לנו ממשלה שבין היתר תדאג לביטחונם, לחייהם של האזרחים באופן כללי ואזרחים ערבים באופן ספציפי? מתחילת השנה, הכפלנו, לצערי, את מספר הנרצחים, וכמובן מתלווים לזה גם אנשים שנפצעים

מנסור עבאס:  לפני יומיים נרצחה אישה בביתה, והיום אנחנו שומעים שהשר לביטחון לאומי מתכוון לעצור תקציבים לתוכנית 'עוצרים את הדימום' בשבעה יישובים ערביים

מנסור עבאס:  התוכנית הזאת היא חלק מתוכנית ממשלתית בממשלה הקודמת, 549, ולא רק בממשלה הקודמת; התוכנית הזאת גם אושרה בקווי היסוד שלה בממשלה של בנימין נתניהו בהחלטה 852 – בנימין נתניהו ובני גנץ אז

מנסור עבאס:      ולכן אני מכיר שני ראשי ממשלה – נפתלי בנט ויאיר לפיד – שדאגו מדי שבוע-שבועיים להביא את כל האנשים האחראים על נושא הפשיעה והאלימות בחברה הערבית לישיבה ולדרוש מהם תוצאות

מנסור עבאס:  ואכן ב-2022 קיבלנו תוצאות: על פי נתוני המשטרה הפשיעה בחברה הערבית ירדה ב-17%

מנסור עבאס:  היום השר לא יכול לטעון שהוא שר חדש, שהוא לא מכיר את המשרד

מנסור עבאס:  יש לך תוכנית שעובדת, יש תוצאות חיוביות, עקומת הפשיעה והאלימות מתחילה לרדת

מנסור עבאס:  ופתאום השר נכנס למשרד הזה, משנה את סדר העדיפויות, ואז מספר הנרצחים בחברה הערבית מוכפל

מנסור עבאס:      מה אנחנו יכולים להגיד או לעשות כדי לשכנע את הממשלה הזאת לקחת אחריות ולעשות מה שמוטל עליה? תגידו לנו אתם

מנסור עבאס:  השר אבי דיכטר, היית כמעט בכל הישיבות של הוועדה למיגור הפשיעה והאלימות וראית מה עשינו שם

מנסור עבאס:  מה אנחנו יכולים להגיד ולעשות כדי לשכנע אתכם לקחת אחריות ולהתנהל בצורה מוסרית וערכית? הם לא מגיבים

רם בן ברק: הם ימנו – – –     

מנסור עבאס: הם לא מגיבים

קריאה: הם לא מקשיבים

קריאה: הם יודעים שאתה צודק

ישראל אייכלר: חבר הכנסת עבאס, תודה רבה

ישראל אייכלר:  שוכרן

ישראל אייכלר:  חבר הכנסת גדעון סער, בבקשה, שלוש דקות

אלעזר שטרן: הם יחליטו שאין אלימות

גדעון סער: אדוני היושב-ראש, כנסת נכבדה, עליתי רק להשיב על דבר שאמר השר קיש – – –     

ישראל אייכלר: חברי האופוזיציה, אתם מפריעים לחבר הכנסת גדעון סער

רון כץ: נכנס אדון פיתות וטיקטוק, אנחנו אומרים שלום

סימון דוידסון: במקום שהוא ישמע מה שמנסור אמר – – –     

ישראל אייכלר: חבר הכנסת דוידסון, אתה מפריע לגדעון סער

סימון דוידסון: הוא מפריע למדינה, זה יותר גרוע

סימון דוידסון:  אפילו בזה לא אכפת לו – – –     

גדעון סער: עליתי להשיב על דבר שאמר השר קיש, שהוא חסר אחיזה במציאות: לא הצעת החוק הממשלתית בכנסת הקודמת ולא הצעת החוק בכנסת הזאת הן רטרואקטיביות במובן הזה שהן סופרות כהונה של אדם אחורה

גדעון סער:  ולכן כל הטיעון – נתניהו וכדומה – אין לו שום שחר

גדעון סער:  אגב, לא היה לו שחר גם בכנסת הקודמת

גדעון סער:      אם בכלל אני יכול לספר לך, ואולי אתה יודע בעצמך, במהלך התקופה שהייתה אחרי בחירות 2021, נתניהו עצמו הציע, באמצעות שליחים, לבוא ולעשות חקיקה של קצובת כהונה הרבה יותר דרקונית, שגם סופרת את הזמן אחורה

גדעון סער:  אנחנו לא התכוונו בשום שלב ובטח לא היום להסתכל על תקופת כהונה שהייתה בעבר, אבל כן לייסד נורמה שתופסת מכאן ואילך

ישראל אייכלר: תודה רבה

ישראל אייכלר:       רבותיי, אנחנו ניגשים להצבעה, שבו במקומותיכם

ישראל אייכלר:  יש לנו ארבע הצבעות בזו אחר זו

ישראל אייכלר:  הצבעה ראשונה היא הצעת חוק-יסוד: הממשלה (הגבלת כהונת ראש הממשלה) של חברי הכנסת עודד פורר ואביגדור ליברמן

ישראל אייכלר:  אנחנו ניגשים להצבעה

ישראל אייכלר:  מי בעד? מי נגד? מי נמנע?     

ישראל אייכלר: בעד ההצעה להעביר את הצעת החוק לוועדה – 48 

ישראל אייכלר: נמנעים – אין 

ישראל אייכלר: 48 בעד, 55 נגד, ההצעה הוסרה מסדר-היום

ישראל אייכלר:       הצבעה על הצעת חוק-יסוד: הממשלה של חבר הכנסת מתן כהנא – מי בעד? מי נגד? מי נמנע?     

ישראל אייכלר: בעד ההצעה להעביר את הצעת החוק לוועדה – 49 

ישראל אייכלר: נמנעים – אין 

ישראל אייכלר: 49 בעד, 56 נגד

ישראל אייכלר:  ההצעה הוסרה מסדר-היום

ישראל אייכלר:       אנחנו עוברים להצבעה על הצעת החוק של חברת הכנסת מרב מיכאלי

ישראל אייכלר:  מי בעד? מי נגד? מי נמנע?     

ישראל אייכלר: בעד ההצעה להעביר את הצעת החוק לוועדה – 48 

ישראל אייכלר: נמנעים – אין 

ישראל אייכלר: 48 בעד, 56 נגד, ההצעה הוסרה מסדר-היום

ישראל אייכלר:      הצעת חוק-יסוד של גדעון סער – מי בעד? מי נגד? מי נמנע?     

ישראל אייכלר: בעד ההצעה להעביר את הצעת החוק לוועדה – 49 

ישראל אייכלר: נמנעים – אין 

ישראל אייכלר: 49 בעד, 56 נגד

ישראל אייכלר:  כל ארבע ההצעות הוסרו מסדר-היום

ישראל אייכלר:       כמה חברי כנסת והשר קיש ביקשו להבהיר כמה דברים

ישראל אייכלר:  הראשון שבהם הוא השר המקשר

החינוך יואב קיש: בהמשך לוויכוח, חבר הכנסת מיקי לוי, אני מחזיק את התקנון

החינוך יואב קיש:  תיקון מס' 137 אושר ביום ג' באב התשפ"א, 11 באוגוסט 2021

החינוך יואב קיש:  חודשיים אחרי שהקמתם את הממשלה הבאתם שינוי תקנון –  הינה, האמת לנגד עיניך – ללא שום הסכמה וללא תיאום

מיקי לוי: על מה? על מה?      

החינוך יואב קיש: על הוועדות, כמו שאמרתי לך

החינוך יואב קיש:  הוראת שעה לוועדות

מיקי לוי: הוראת שעה היא לא תיקון, תלמד

ישראל אייכלר: קיבלנו בקשה גם מהשרה אורית סטרוק, היא ביקשה הודעה אישית על פגיעה בה מצד – את תגידי, השרה סטרוק

ישראל אייכלר:  הודעה אישית – חמש דקות

אורית סטרוק: אדוני היושב-ראש, חבריי חברי הכנסת, חברי השר אבי דיכטר, אני רוצה להגיד מעל בימה זאת תודה גדולה לחברי משכבר מתן כהנא, שבזכותו אני יכולה לעלות ולהבהיר את הדברים שקודם לא נתנו לי לומר מרוב צעקות

אורית סטרוק:  אני רוצה לומר כך: אנחנו לא נרקוד לפי החליל של חבר הכנסת ליברמן, זה שהקים קואליציה עם מנסור עבאס ובסופו של דבר וגם בתחילתו גם עם אחמד טיבי ואיימן עודה

אורית סטרוק:  בחסדי השם עלינו זכינו להפיל את הממשלה המסוכנת הזאת שליברמן הקים יחד עם חבריו, ולצערי ולדאבון ליבי גם יחד עם מתן כהנא

אורית סטרוק:  לא האמנתי בחיים שהוא יהיה שותף לממשלה עם תומכי טרור, אבל הוא היה

אורית סטרוק:  אנחנו זכינו גם להפיל את הממשלה המסוכנת שלהם וגם להקים ממשלה נהדרת: ממשלה שהצהירה מראש שפניה להחלת ריבונות, זה כתוב בהסכמים הקואליציוניים של הממשלה הזאת; ממשלה שכל חבריה תומכים בהחלת ריבונות; ממשלה שעושה ביהודה ושומרון דברים נפלאים שלא קרו עשרות בשנים: הקמנו תשעה יישובים חדשים, הכנסנו להליך הסדרה מואץ עשרות מיישובי ההתיישבות הצעירה, עשרות רבות

אורית סטרוק:  חידשנו את סלילת כביש עוקף חווארה ועוד כבישים רבים ביהודה ושומרון שהשרה לשעבר – ברוך השם לשעבר – מרב מיכאלי, שגררה רגליים, הקפיאה ועיכבה את סלילתם תוך סיכון חיי אדם גם בהיבט הבטיחותי וגם בהיבט הביטחוני

אורית סטרוק:  עכשיו אנחנו סוללים אותם במהירות

אורית סטרוק:  קידמנו 10,000 יחידות דיור חדשות ביהודה ושומרון

אורית סטרוק:  הקמנו מינהלת התיישבות שתקדם את ההתיישבות ביהודה ושומרון עם ייעוץ משפטי שלראשונה משחרר ולא תוקע

אורית סטרוק:  אנחנו מקדמים את חוק חומש

אורית סטרוק:  אנחנו מקדמים את אזרוח המינהל האזרחי ושוויון זכויות אזרחי לכחצי מיליון אזרחים ישראלים שחיים ביהודה ושומרון

אורית סטרוק:  יש עוד ועוד פעולות שעל חלקן אולי אפילו לא כדאי לדבר, אבל אני יכולה להגיד לכם שבכמה וכמה משרדי ממשלה פועלים עכשיו בהליך מואץ לקידומה של ההתיישבות ביהודה ושומרון

אורית סטרוק:  לא מתן כהנא יטיף לנו מוסר ובטח שלא ליברמן

אורית סטרוק:       עכשיו תראו, כמו בכל קואליציה יש גם אי-הסכמות, יש גם דברים שנאבקים עליהם בתוך הקואליציה, ויש אפילו צפרדעים שצריך לבלוע

אורית סטרוק:  מה לעשות, יש קואליציה שעושה דברים נפלאים, ולפעמים יש גם צפרדעים

אורית סטרוק:  אבל הצעת החוק של ליברמן היא אפילו לא צפרדע, היא סתם הטרלה של מי שהיה מוכן לא רק לסכן את יהודה ושומרון, אלא למכור את הריבונות שלנו במדינת ישראל כולה לאחים המוסלמים

אורית סטרוק:  אז זאת אפילו לא צפרדע

אורית סטרוק:  כל כך קל להצביע נגד מי שבסך הכול רוצה להטריל אותנו

יסמין פרידמן: מיהם האחים המוסלמים?     

אורית סטרוק: אז אני מאוד מאוד מודה לחבר הכנסת מתן כהנא, לא על הממשלה הנוראה שהוא היה שותף בה, אלא על זה שבזכותו יכולתי לומר את הדברים האלה בלי צעקות ברקע

אורית סטרוק:  תודה רבה

ישראל אייכלר: תודה רבה

ישראל אייכלר:  קודם כול, הודעה אישית לחבר הכנסת אחמד טיבי

ישראל אייכלר: עד שתעלה – הודעה לסגנית מזכיר הכנסת

אלינור ימין: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת –     לקריאה שנייה ולקריאה שלישית: הצעת חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי) (תיקון מס' 8), התשפ"ג–2023, שהחזירה ועדת החוץ והביטחון; הצעת חוק סמכויות לאיסוף ואבחון של נתוני נוסעים הנכנסים לישראל או היוצאים ממנה, התשפ"ג–2023, שהחזירה ועדת החוץ והביטחון

ישראל אייכלר: חבר הכנסת אחמד טיבי

אחמד טיבי: מכובדי היושב-ראש, שאיפתו של כל פוליטיקאי היא להיות תמיד במרכז השיח

אחמד טיבי:  אני גאה שהסיעה שלי היא הסיעה היחידה העקבית בהצבעות שלה

אחמד טיבי:  הוזכרו כאן שינויי הצבעות

אחמד טיבי:  אז במה שקרוי צו יש"ע, עופר, אנחנו התנגדנו, הצד הזה הצביע איתנו משיקוליו, ואלה הצביעו נגד – הצד הזה

אחמד טיבי:  בחוק האזרחות אנחנו התנגדנו, הצד הזה תמך – – –      

ישראל אייכלר: הפרוטוקול לא רואה את "הצד הזה"

ישראל אייכלר:  תגיד איזה

אחמד טיבי: הצד הזה, הקואליציה הנוכחית, שהייתה אופוזיציה אז

אחמד טיבי:  הם תמכו בחוק האזרחות; הצד הזה, האופוזיציה הנוכחית ואז הממשלה – התנגדו

אחמד טיבי:  לפני שבוע בחוק האזרחות רק אנחנו התנגדנו, ושני הצדדים או תמכו או נעדרו

אחמד טיבי:  זה מראה מי דבק בעמדתו והשיקולים שלו הם לא שיקולי פוזיציה

אחמד טיבי:       עוד נקודה, אדוני היושב-ראש: מזה יומיים מדברים על אירוע בצפון, וכל הזמן אומרים שיש צנזורה

אחמד טיבי:  אבל הרשת מלאה בשמועות – חלקן רבע מדויקות, חלקן לא מדויקות; יש הטרלות, חצאי אמת, אמת

אחמד טיבי:  אנשים לא יודעים

אחמד טיבי:  במיוחד אנשים בצפון רוצים לדעת את האמת

אחמד טיבי:  אני קראתי שכל דרגי המקצוע – צבא, ביטחון וכדומה ביקשו להסיר את צו הצנזורה, אלא שראש הממשלה החליט להטיל צנזורה למרות דעת הצבא, למרות חוות הדעת של הצבא

אחמד טיבי:  השאלה היא אם יש כאן שימוש פוליטי ציני בצנזורה

אחמד טיבי:  אנשים לא יודעים אם האירוע הסתיים, אם האירוע לא הסתיים

אחמד טיבי:  חלק מהאנשים פה יודעים, חלק לא יודעים

אחמד טיבי:  העיתונאים רוצים לפרסם, יש להם מידע

אחמד טיבי:  די להשתמש בצנזורה ככלי שרת פוליטי

אחמד טיבי:  תודה רבה, אדוני

ישראל אייכלר: תודה רבה

ישראל אייכלר: [הצעת חוק פ/865/25; נספחות

ישראל אייכלר: ] 

ישראל אייכלר: תודה רבה

ישראל אייכלר:  שתי הצעות החוק הבאות הן לתשובה והצבעה במועד אחר, לא תהיה הצבעה

ישראל אייכלר:  אנחנו נזמין את חברת הכנסת יסמין פרידמן להצעת חוק איסור לכידת בעלי חיים באמצעות מלכודות, התשפ"ג–2022

ישראל אייכלר:  בבקשה, חברת הכנסת פרידמן

יסמין פרידמן: אדוני היושב-ראש, חבריי חברי הכנסת, להיות אוהב בעלי חיים זה עונש

יסמין פרידמן:  כן, כן, לא התבלבלתי

יסמין פרידמן:  להיות פעיל למען בעלי חיים זה עונש, כי זה מצריך ממך לראות התעללות וסבל בכל מקום ובכל זמן

יסמין פרידמן:  להיות פעיל למען בעלי חיים זה לדעת שיש עוד מאות אלפים כמוך במדינה, אך עדיין את זו שנחשבת ליוצאת דופן, למוזרה

יסמין פרידמן:  להיות פעיל למען בעלי חיים זה אף פעם לא להיכנע, לא לוותר על המלחמה בסבל גם של אלו שהם פחות אהודים

יסמין פרידמן:      הצעת החוק שאני מביאה כל כך פשוטה שקשה לי להבין מדוע היא לא עברה עד כה

יסמין פרידמן:  לא מדובר בהצעת חוק מסובכת, לא כזו שיש לה משמעות תקציבית וגם לא כזו שבאמת אמורה להפריע למישהו

יסמין פרידמן:  אם היא תעבור, הדבר היחיד שהיא תעשה הוא צמצום סבל מיותר

יסמין פרידמן:  מלכודות הדבק הן פרקטיקה אכזרית ומיותרת שלא הייתה צריכה לבוא לעולם בכלל, אך בכל מה שקשור לבעלי חיים המוח האנושי אינו יודע גבולות

יסמין פרידמן:  בעל החיים שנתפס במלכודת הזאת חווה גסיסה איטית ואכזרית במיוחד, שיכולה להמשיך ימים רבים

יסמין פרידמן:  יש כל כך הרבה חלופות

יסמין פרידמן:  השימוש בסוג המלכודת הזה הוא פשוט התעללות

יסמין פרידמן:      הצעת החוק שלפניכם מבקשת להפסיק את השימוש במלכודת וכן את מכירתן ושיווקן בחנויות

יסמין פרידמן:  האמת היא שדי הופתעתי שביקשו ממני לדחות את ההצבעה, מכיוון שהחקיקה הזאת עברה בקדנציה הקודמת בהסכמת האופוזיציה והקואליציה, ולמעשה גם ניהלנו עליה דיון לקראת הצבעה בקריאה ראשונה

יסמין פרידמן:  אבל מכיוון שבכל זאת אני רוצה לקוות שנצליח להעביר את החקיקה הזאת, והשרה להגנת הסביבה כן ביקשה ממני מעט זמן לנסות לשכנע את אלה שמתנגדים, אני כן מסכימה בעת הזו להצבעה במועד מאוחר יותר בתקווה שבכל זאת נצליח להעביר את החוק

יסמין פרידמן:  אבל אני רוצה באותה הזדמנות גם להודות לשרת המודיעין חברת הכנסת גילה גמליאל ולחברת הכנסת לשעבר גבי לסקי שקידמו את הצעת החוק הזו בכנסת הקודמת

יסמין פרידמן:       לסיום, חוק צער בעלי חיים נחקק פה בכנסת, ובכל זאת אין בעל חיים אחד במדינה הזאת שאנחנו לא חוטאים כלפיו בעבירות צער בעלי חיים

יסמין פרידמן:  הומניות, חמלה ורחמים צריכים להיות כלפי כל הברואים, ולא רק כלפי אלה ההולכים על שתיים

יסמין פרידמן:  תודה

ישראל אייכלר: תודה רבה

ישראל אייכלר:  היות שאין הצבעה – תשובה והצבעה במועד אחר

ישראל אייכלר: [הצעת חוק פ/1796/25; נספחות

ישראל אייכלר: ] 

ישראל אייכלר: אנחנו עוברים להצעת החוק הבאה: הצעת חוק בטיחות בתעסוקה ובריאות תעסוקתית, של חבר הכנסת עופר כסיף וקבוצת חברי כנסת

ישראל אייכלר:  ינמק חבר הכנסת עופר כסיף

ישראל אייכלר:  בבקשה

עופר כסיף: אדוני היושב-ראש, חבריי חברי הכנסת, היום בבוקר התעוררו הרוחצים והדייגים בחוף באשדוד למראה מטריד – גופת אדם נסחפה ונפלטה ממצולות הים

עופר כסיף:  מדובר בקורבן של תאונת קריסת העגורן בתחנת הכוח רוטנברג באשקלון

עופר כסיף:  עובד נוסף, קורבן נוסף, נותר נעדר מאז התאונה, וכנראה עודנו בלב ים

עופר כסיף:  שמענו בשעות האחרונות על עוד שלושה נפגעים בתאונות עבודה, הרוג אחד ושני פצועים, כמדומני

עופר כסיף:  המראה והאירוע מטרידים וקשים, אך אינם חריגים כלל; פגיעות קטלניות סופניות שגורמות לנכות קבועה ואף למוות כתוצאה מתאונות עבודה הפכו למגפה שבשגרה

עופר כסיף:  רק בזמן כתיבת נאום זה בדרכי לירושלים התבשרתי על עובד נוסף שנספה מפגיעת חפץ כבד באתר בנייה בבאר שבע

עופר כסיף:  לפני כחודש הקראתי במהלך נאום בן דקה במליאה את שמותיהם של כל הרוגי תאונות העבודה מאז תחילת השנה

עופר כסיף:       אין שר? אין, נכון?     

ישראל אייכלר: דבר, כי שומע אנוכי

עופר כסיף: אנשים שביקשו להביא לחם ופרנסה לביתם לא שבו אליו

עופר כסיף:  מי שהקשיב לשמות אולי הבין מדוע חייהם של פועלים הפכו זולים כל כך

עופר כסיף:  הקורבנות הם כמעט תמיד משולי החברה

עופר כסיף:  מהגרי עבודה – –      

ישראל אייכלר: לפרוטוקול, אופיר סופר הוא שר, שיהיה בריא

עופר כסיף: אה, לא ראיתי

עופר כסיף:  סליחה

עופר כסיף:       – – מהגרי עבודה פלסטינים, בני המעמדות המנוצלים והשכבות המוחלשות

עופר כסיף:  לא תמצאו ביניהם מרצדסים ורולקסים, אפילו לא קרטיה

עופר כסיף:  מאז נוספו עוד שמונה לרשימת הנקטלים, וכרגע אנו עומדים על 20 הרוגים מראשית השנה או 21, מהם עשרה בענף הבנייה

עופר כסיף:  כשהם מתים, הם מקבלים אזכור קטן בעיתון, הרבה פעמים ללא תמונה ושם, לא סופרים אותם ולא זוכרים אותם

עופר כסיף:  לכן אני אומר, יש כאן עניין מעמדי מובהק ועניין גזעני מובהק

עופר כסיף:  יש אנשים שהדם שלהם זול יותר ומותם עובר בשקט

עופר כסיף:  עד מתי? עד מתי יהיה ענף תעסוקתי בישראל שבו נהרג עובד מדי שבוע? עד מתי נקבל מצב שבו פועלים יוצאים בבוקר לעבודה ולא חוזרים הביתה למשפחותיהם? מדוע המדינה מאפשרת קטל כה רב? אפשר לחשוב מה היה קורה אם היה מדובר בפיגועים

עופר כסיף:  למה בטיחות בעבודה ובריאות תעסוקתית נדחקות לשוליים של סדר-היום בתקשורת ובכנסת, בוודאי בממשלה? את התשובות אנחנו חייבים לציבור כולו, ובמיוחד לפצועים, לנכים בתחום הבריאות התעסוקתית ולמשפחות ההרוגים

עופר כסיף:  את המציאות המדממת הזאת חובה עלינו לעצור

עופר כסיף:      הנרי פורד, מאבות הקפיטליזם התעשייתי, התלונן פעם ותהה: "מדוע כל פעם שאני מבקש זוג ידיים עובדות, אני מקבל איתן בן אדם?" זהו עיקר השיטה הכלכלית ששמה את רווחי ההון בקדימות לפני רווחה לאדם

עופר כסיף:  האדם, בעיקר הפועל השכיר, אינו אלא סחורה בידי מעסיקו, כלי האמור להניב לו רווח ותו לא

עופר כסיף:  המדינה בדרך כלל מתייצבת לימינו של התעשיין, לימינו של כריש הנדל"ן, לימינו של הטייקון, לימינו של כסף המגואל בדם הפועלים

עופר כסיף:  לצערי הנתונים מוכיחים שזו לא טעות, אלא מדיניות

עופר כסיף:  ניכר שביטחונם, רווחתם ובריאותם של הפועלים נשקלים ומחושבים קודם כול מתוך שיקולי רווח והפסד

עופר כסיף:  מה עולה יותר – פציעה של פועל או אמצעי בטיחות? מוות של פועל או התקנה ראויה של פיגום תקני? בצורה מחושבת ומשוקללת בוחרים לא פעם במה שיניב את שיא הרווח או לפחות במה שיסב פחות הפסד

עופר כסיף:  כבר נאמר שהסטטיסטיקה היא המדע האכזרי מכולם

עופר כסיף:  נאמר – כי זה לא מדע, לדעתי, אבל לא משנה

עופר כסיף:       להשקפתי, בטווח הארוך יש לכונן שיטה כלכלית שונה לחלוטין מזו הקיימת, כזו שבה האדם, רווחתו ומימושו העצמי הם העיקר

עופר כסיף:  אולם עד אז בטווח הקצר יש לפעול לפחות למען בטיחותם המקסימלית של העובדים, לשלומם ולבריאותם במסגרת השיטה הקיימת

עופר כסיף:  הצעת החוק הזו עושה בדיוק את זה; הצעת החוק מבקשת ליישם את המלצות ועדת אדם הממשלתית מ-2014 להקים רשות שתאחד במסגרתה את מינהל הבטיחות והבריאות התעסוקתית – גורם האכיפה הפועל במסגרת משרד העבודה והרווחה – ואת המוסד לבטיחות ולגיהות, תאגיד סטטוטורי העוסק בבנייה והדרכה, אשר נמצא תחת אחריות משרד הכלכלה

עופר כסיף:  זה צעד משמעותי לשינוי במצב הפיצול שבין הגופים הללו, הפוגע באפקטיביות של התנהלות המדינה בפיקוח על בטיחות העובדים

עופר כסיף:  הפיצול הקיים בין שני הגופים גוזל משאבים חיוניים – אגב, זה כ-10 מיליארד שקל בשנה, התאונות

עופר כסיף:  כמובן, הכי חשוב הוא דמי האדם, ולא דמי הקופה, אבל אני אומר את זה בנוסף

עופר כסיף:  אז התחלתי לומר: הפיצול הקיים בין שני הגופים גוזל משאבים חיוניים ופוגע במאבק המדינתי לפקח על בטיחות העובדים ולקדמה

עופר כסיף:  הכוונה היא ליצור מוסד אחד חזק, ריכוזי ובעל חשיבות ציבורית, שיתמקד בהצלת חיים של פועלים, שכן אלו אינם עניין כלכלי אלא אנושי

עופר כסיף:  חיי פועלים חשובים

עופר כסיף:  Workers' lives matter, כמו שאפשר לשאול מתנועות אחרות

עופר כסיף:       יש הרבה דברים שעלינו לקדם לטובת זאת: אתרי עבודה שמפירים חוקי בטיחות צריכים להיסגר לתקופות ארוכות

עופר כסיף:  רשימת המחלות התעסוקתיות חייבת להתעדכן, וכדומה

עופר כסיף:  אבל צריך להתחיל איפשהו, ואין מתאים מאשר מיסוד של מוסד בטיחות, כמוצע פה

עופר כסיף:      חברי הכנסת, הצעת החוק הזאת כבר זכתה לתמיכת הבית בכנסת העשרים-וארבע, ולתמיכתו של משרד הכלכלה טרם היציאה לבחירות, ולא בכדי, שהרי בדיני נפשות ובסכנה בטיחותית עסקינן

עופר כסיף:  אני אסיים, למען יושב-ראש הכנסת במיוחד, בדברים מהמקורות

עופר כסיף:  כנאמר בספר דברים: "כי תבנה בית חדש ועשית מעקה לגגך ולא תשים דמים בביתך כי יִפֹּל הַנֹּפֵל ממנו" וכדברי הרב יצחק מקורביל בספר מצוות קטן – המעקה אינו אלא שם גנרי לנפגעי בטיחות בכלל – ככתוב, אני מצטט ממנו: "דכתיב: 'ולא תשים דמים בביתך', כגון סולם רעוע או כלב רע, וגם סמכו חכמים על זה לאסור כל דבר שיש בו סכנה"

עופר כסיף:  סוף ציטוט

עופר כסיף:  המצב הוא מצב חירום, וכולי תקווה שנוכל לקדם את החוק בהסכמה בתוך חודשיים לכל היותר כהצעת הממשלה

עופר כסיף:  אני מודה בהזדמנות זו גם לשר יואב בן צור על הנכונות, וכולי תקווה שנמצא לזה באמת פתרון במהרה בימינו ואמרו אמן

עופר כסיף:  תודה רבה

ישראל אייכלר: תודה רבה

ישראל אייכלר:  תמו הצעות החוק

ישראל אייכלר:  << הלסי >> דאגה לרווחת חיילי המילואים המשרתים באופן חריג << הלסי >>        

ישראל אייכלר: עכשיו אנחנו עוברים להצעות דחופות לסדר-היום: דאגה לרווחת חיילי המילואים המשרתים באופן חריג, מס' 577, 578, 580, 592, 600, 606 ו-609

ישראל אייכלר:  ראשון הדוברים, חבר הכנסת משה טור פז

משה טור פז: אדוני היושב-ראש, חבריי חברי הכנסת, חברנו להצעה זו לא פחות משבעה חברי כנסת משבע סיעות שונות, ביניהם חמשת ראשי שדולת המילואים וגם חברי הכנסת בועז ביסמוט וגלעד קריב, על מנת להעלות על נס כאן את נושא חיילי המילואים

משה טור פז:  כבר העברנו היום בקריאה טרומית הצעת חוק שלנו בנושא חיילי מילואים סטודנטים, אבל מן הראוי שנציב את חיילי המילואים על ראש שמחתנו

משה טור פז:  אני אומר כאן, יש לנו חוב אדיר, שרק החל, כלפי חיילי המילואים בעבר, בהווה ולצערנו גם בעתיד

משה טור פז:  אתגר המילואים הוא אתגר עצום

משה טור פז:  העובדה שאדם, אזרח, יוצא מחייו הרגילים – בין אם הוא סטודנט, בין אם הוא איש עסקים, בין אם הוא עובד כפיים, בין אם הוא חבר הכנסת – יוצא ומשרת ואת המדינה תוך סיכון חייו, היא דבר שקשה לשער אותו

משה טור פז:      עד כמה שזה ישמע מוזר, גם היום מדינת ישראל איננה יודעת לתגמל כראוי את חיילי המילואים

משה טור פז:  חברי הכנסת, האם אתם יודעים, חבריי, שכאשר סטודנט או אדם שהשתחרר לפני שנה-שנתיים, יוצא מהבית, משכורתו היא פחות או יותר משכורת מינימום, 200 ומשהו שקלים ליום? זה אומר שהוא שירת חודש שלם, סיכן את חייו, היה בשדה, הגן על המדינה – 6,000 שקלים לחודש זה מה שהמדינה רוצה לתת לו היום

משה טור פז:  אנחנו חושבים שהתגמול הזה צריך להיות מוכפל, ולהגיע לשכר החציוני במשק או לשכר הממוצע במשק

משה טור פז:  יש הבדל ביניהם, אבל בשני המקרים מדובר פחות או יותר בהכפלה

משה טור פז:  בנוסף, תנאי השירות: חיילי המילואים עדיין – וזה הוגש בדוח מבקר המדינה וגם בדוח נציבת קבילות חיילים – סובלים בחלק מהמקומות מתנאים גרועים בשירותם, בין אם זה באוכל, בין אם זה במקומות המגורים ובין אם זה בציוד העומד לרשותם

משה טור פז:  הנקודה השלישית החסרה היא הגב האזרחי

משה טור פז:  עדיין היום, בשנת 2023, מעסיקים רבים אינם נותנים גב לחייל המילואים היוצא לשרת ולהגן על המדינה

משה טור פז:  כל הדברים האלה ביחד מחזקים את תחושת הפראיירים, אלו שעדיין משרתים

משה טור פז:  כאן עליי לומר בכנות שעלינו גם להגדיל את צבא העם – את אחוז המשרתים בצבא העם, בסדיר ובמילואים – על מנת שלא נרד מצבא חצי העם ונגיע חלילה לצבא המיעוט, כפי שקורה היום בפועל

משה טור פז:      המתבקש מדבריי אלו הוא החלטת ממשלה לקראת יום המילואים הקרב ובא בעוד כחודשיים – כמדי שנה נציין בל"ג בעומר את יום המילואים

משה טור פז:  אני פונה כאן לחברי השר סופר בשם ממשלת ישראל לגבש החלטת ממשלה נדיבה ליום המילואים, שתשים על ראש שמחתה לפחות את שלושת הנושאים הללו – –     

ישראל אייכלר: תודה רבה

משה טור פז: – – את התגמול הבסיסי לחייל המילואים, שיהיה כפול מהנוכחי, את חיזוק תנאי השירות ואת העלאת הגב האזרחי

משה טור פז:  בואו כולנו נחבק את הפראיירים

ישראל אייכלר: תודה רבה

ישראל אייכלר:  חברת הכנסת שרון ניר

שרון ניר: תודה, אדוני היושב-ראש

שרון ניר:  אדוני היושב-ראש, חבריי חברי הכנסת, משרתי המילואים הם הלב הפועם של צה"ל, מלח הארץ, פטריוטים ששמים בראש מעייניהם את צבא ההגנה לישראל

שרון ניר:  אנשים שעוצרים את שגרת חייהם, עוזבים את הבית, את המשפחה ואת העבודה, ומשלמים מחיר למען ביטחוננו

שרון ניר:  הם עושים זאת בראש זקוף ובגאווה גדולה

שרון ניר:  אנשי ונשות המילואים היקרים שלנו מהווים מרכיב עיקרי ומשמעותי בביטחון הלאומי של כולנו

שרון ניר:  כמחוקקים, חובתנו לעמוד לימינם של משרתי המילואים, להוקיר אותם ולחזק אותם בכל דרך אפשרית

שרון ניר:  אני סבורה שיש לממש עיקרון שלפיו מי שתורם יותר, מקבל יותר

שרון ניר:  פשוט וקל

שרון ניר:  הגיעה העת להרים את הכפפה בעבור משרתי המילואים, שלעיתים מנותקים, כאמור, משגרת החיים במהלך ימים רבים במהלך השנה; עוזבים את העבודה, את המשפחות, ומתייצבים לשרת את עם ישראל ומדינת ישראל

שרון ניר:  הגיעה העת לתת להם תגמול גבוה יותר מזה שכיום

שרון ניר:  חובתנו לתת עדיפות למשרתי המילואים, ממש בבית המכובד הזה

שרון ניר:      אני מצטרפת להצעתו של חבר הכנסת משה קינלי טור פז, ואני חושבת שהגיעה העת להעביר החלטת ממשלה, אדוני השר, שתכלול גם תגמול מיוחד וגם תנאי שירות ורווחה טובים, המעודדים שירות מילואים בקרב הציבור כולו

שרון ניר:  תודה רבה

ישראל אייכלר: תודה רבה

ישראל אייכלר:  חבר הכנסת משה סולומון, בבקשה

ישראל אייכלר:  שלוש דקות

משה סולומון: אדוני היושב-ראש, משרתי המילואים הם נכס לאומי, שבזכותו אנחנו חיים כאן בביטחון ובשלווה

משה סולומון:  אני קורא מכאן לכולם לשמור על נכס חשוב זה מכל השפעה וחדירה של נושאים ומאבקים פוליטיים – זו הערובה לחוסן הלאומי שלנו

משה סולומון:      דווקא בעת הזאת, התאחדנו אופוזיציה וקואליציה לדאוג לכם, חברים, חבריי משרתי המילואים היקרים, ללא הבדל של עמדה או דעה כזו או אחרת

משה סולומון:  אני רוצה להודות מכאן, לא רק לכם – שאתם עושים לילות כימים בשירות מילואים פעיל – אלא גם לבני הזוג ולבנות הזוג, למשפחה, שהם הגב והחוסן שלכם לעשייה מדהימה וחשובה זאת

משה סולומון:      ראוי ונכון לתגמל את משרתי המילואים ביתר שאת, גם בעת הזאת, שבה אנחנו עכשיו יודעים להגיד שהנושא הביטחוני הוא כל כך חשוב

משה סולומון:  זה נופל על הגב של משרתי המילואים, ונכון וטוב לתגמל אותם ביתר שאת – גם מבחינה כספית, אבל לא רק זה, אלא גם מבחינת ההערכה וההוקרה, וההבנה שהציבור יודע להגיד שמשרתי המילואים הם באמת גם החוסן שלנו, גם הביטחון שלנו

משה סולומון:  הם הגאווה שלנו על כך שמדינת ישראל תהיה שלמה ובטוחה בכל עת

משה סולומון:  תודה רבה

ישראל אייכלר: תודה רבה

ישראל אייכלר:  הבא בתור, חבר הכנסת אלון שוסטר, בבקשה

אלון שוסטר: תודה

אלון שוסטר:  אדוני היושב-ראש, חברות וחברי הכנסת, לפני כמה ימים, שבוע או שבועיים, לא התקבלה ההצעה שלי לדיון מהיר לגבי יישום החלטת ממשלה מלפני פחות משנה, בממשלה הקודמת, 1441, בעניין הטבות למשרתי המילואים

אלון שוסטר:       הדבר הראשון שצריך לוודא זה שמוקמת ועדת שרים לנושא משרתי המילואים והוקרת משרתי המילואים במקביל – אני אקרא לזה מעל, מבחינת ההיררכיה – לוועדה המקצועית, שהיה לי הכבוד לקמב"ץ אותה בממשלה הקודמת

אלון שוסטר:  זה אמור להיות בראשות שר הביטחון, וההסבר הוא כפול

אלון שוסטר:  אני לא נכנס להנמקות העקרוניות, שחבריי היטיבו לנמק

אלון שוסטר:  קודם כול, יש לנו צורך ליישם החלטות ממשלה קיימות, שחלקן לא מתקדמות

אלון שוסטר:  חלק מההסבר שניתן לנו הוא, אתם יודעים, היציאה לבחירות וחילופי ממשלות, אבל התירוץ הזה נגמר, וחלק זה הנטייה של האוצר, הרבה פעמים, אם אפשר, למסמס, ואולי מישהו ישכח ונרוויח עוד כמה מאות אלפים

אלון שוסטר:  פה מדובר בתקציבים קטנים יחסית

אלון שוסטר:  אז למה לא? אם כן, המשימה הראשונה היא לוודא – ועדת החוץ והביטחון צריכה לעמוד אל מול הממשלה ולהגיד: חברים, נא להקים ועדת שרים לנושא מילואים, נא ליישם את ההחלטות הקודמות של הממשלה

אלון שוסטר:  פה הרציפות השלטונית חייבת לבוא לידי ביטוי, בוודאי כאשר אין ויכוח

אלון שוסטר:  הנושא השני הוא כמובן ההרחבה וההעמקה של אותם הסדרים שייתנו לחברים הצעירים, ולחברות הצעירות, שמשרתים אותנו בקודש הזה של הביטחון, את התחושה שהם לא לבד

אלון שוסטר:       אני שירתי בקודש הזה עשרות שנים, כמעט 40 שנה, ואני מודה שזו גם זכות גדולה, אבל המדינה צריכה להכיר בכך שמקצת הערכים המכוננים השתנו, ולא תמיד קל

אלון שוסטר:  הוזכר העניין מול המעסיקים; הוזכר העניין בבית – והתחושה הזאת צריכה להיות מאוזנת הן על ידי סיוע כלכלי, הן על ידי אמירה ערכית, שבאה לידי ביטוי בדרכים שונות

אלון שוסטר:      אני מודה לחבריי המגוונים, באמת מכל קצוות הבית, כמעט מכל קצוות הבית, על כך שגם בזמן הזה, גם כשהמילואימניקים עצמם נמצאים בעין הסערה, אנחנו מסוגלים לבסס את המכנה המשותף החשוב כל כך הזה

אלון שוסטר:  אני נוהג לומר שהוא הבסיס ליכולת שלנו אחר כך גם להתווכח באופן חריף

אלון שוסטר:  אני מבקש להעביר את הדיון זה לוועדת חוץ וביטחון

אלון שוסטר:  תודה

דוד ביטן: תודה רבה

דוד ביטן:  חבר הכנסת גלעד קריב – אינו נוכח

דוד ביטן:  חבר הכנסת יצחק קרויזר

יצחק קרויזר: אדוני היושב-ראש, כבוד השר, חבריי החברים לשדולת המילואים – משה טור פז, אלון שוסטר, שרון ניר, גלעד קריב, משה סולומון, בועז ביסמוט ואנוכי

יצחק קרויזר:  כנסת נכבדה, אנשי מערך המילואים הוא מהנושאים שיש עליהם כמעט קונסנזוס בחברה הישראלית ובבית הזה, בבית המחוקקים

יצחק קרויזר:       ברצוני להציג פן ראייה שונה על יתרונות מערך המילואים

יצחק קרויזר:  ברשותכם, אני רוצה לשתף אתכם בסיפור אנושי קטן שהגיע לאוזניי

יצחק קרויזר:  סיפור אמיתי, כמובן, ואני מכיר את הנוגעים בדבר

יצחק קרויזר:  לפני כחודש לוחם מילואים המשרת ביחידת הסיור של גולני, סיירת גולני, נקלע לחובות

יצחק קרויזר:  מפקד הפלגה גייס מייד את חבריו מהיחידה, וכולם החליטו להיות לצידו ולסייע לו לצאת מהמשבר שאליו הוא נקלע

יצחק קרויזר:  הם פתחו בקמפיין גיוס המונים וגייסו לטובתו של הלוחם 175,000 שקל

יצחק קרויזר:  כמה יופי יש במעשה הזה? כמה רעות ואחוות לוחמים טהורה יש בסיפור הקטן והגדול זה? היש אידיאל גבוה מזה? אבל איך זה קשור להצעה לסדר-היום? אתם יודעים כמה אחוזים מהאוכלוסייה משרתים במילואים? תנו לי לשתף אתכם בנתון: 1% בלבד

יצחק קרויזר:  כן, רק 1% מהאנשים נושאים בנטל של כולנו

יצחק קרויזר:  משרתים במילואים, לאחר שסיימו את שירותם הצבאי, ממשיכים לשרת את המדינה ולשאת בעול הקשה במשך שנים רבות, כשהם במיטב שנותיהם

יצחק קרויזר:  הם סטודנטים שמפסידים את לימודיהם, ובעלי משפחות צעירות המתנתקים ממשפחותיהם וממקומות עבודתם ומתייצבים למשך ימים ארוכים בחזית, במערכה הצבאית – לא אחת תוך סיכון חייהם, מצבם המשפחתי, מצבם הכלכלי

יצחק קרויזר:       לאחר כל דבריי אלה, ברצוני להתייחס לכובע השני של צבא ההגנה לישראל, שהוא מערך המילואים: כור ההיתוך

יצחק קרויזר:  משרתי מערך המילואים מגיעים מרקעים כה שונים ומגוונים

יצחק קרויזר:  ביחידה שלי משרתים בגאווה עצומה ומתוך אחריות ושליחות לאומית דתיים, חילונים, קיבוצניקים, אנשי העיר, ימנים, שמאלנים – אזרחים מכל חלקי העם

יצחק קרויזר:  השירות ביחד במצבי שקט, ובטח במצבי קרב, יוצר חיבור שלא יסולא מפז

יצחק קרויזר:  החיבור שמאחד את עם ישראל כאומה אחת

יצחק קרויזר:  אותו חיבור שיוצר אחוות לוחמים, כמו שהצגנו ודיברתי עליה מקודם

יצחק קרויזר:  על זה נאמר: מלח הארץ

יצחק קרויזר:      לאחרונה אישרו בוועדת החוץ והביטחון לגייס עשרות גדודי מילואים לתעסוקה מבצעית כדי לאפשר לצבא ההגנה לישראל לעמוד בדרישות המבצעיות הגבוהות שאיתן הוא מתמודד

יצחק קרויזר:  מדובר על משרתי מילואים ששומרים עלינו, ומחובתנו המוסרית והציבורית לשמור עליהם בחזרה ולתגמל אותם כראוי

יצחק קרויזר:  יותר מכך, כמחוקקים, עלינו לעשות ככל שביכולתנו על מנת לשמור על אותה להבה של אחוות לוחמים

יצחק קרויזר:       כמי שמקפיד על שירות מילואים – אפילו בשתי יחידות מילואים – לאחר שירות כלוחם ביחידה מובחרת בסדיר וקבע, אני מבין היטב את הקושי לעזוב את הבית, את המשפחה, את העבודה, לעצור באמצע החיים

יצחק קרויזר:  לכן, החשיבות של התגמול – גם אם הוא לא תמיד בהלימה כספית למה שמופסד בחיים האזרחיים – היא נדרשת ומתבקשת

יצחק קרויזר:  יש כאן אמירה חשובה

יצחק קרויזר:  אני מברך על הרעיון ליצור צעד משלים למשרתים במילואים

יצחק קרויזר:  צעד שידאג לרווחתם ולתגמולם

יצחק קרויזר:      לסיום, ברצוני להקריא את דבריו של הרב קוק שהתייחס לחיילים לפני 90 שנים: "חיילים בצבא של מדינת ישראל הרי הם עוסקים בעבודת קודש, שמעלה את השכינה מעלה-מעלה"

יצחק קרויזר:  עלינו להתייחס לחיילינו כקדושים ולדאוג לרווחתם בכל עת

יצחק קרויזר:  אני קורא מפה לחבריי חברי השדולה, ולשאר החברים בבית הזה, להמשיך ולדאוג לשיפור התגמול והיחס לחיילי המילואים

יצחק קרויזר:  תודה רבה

דוד ביטן: תודה רבה

דוד ביטן:  אחרון המציעים הצעה הזו, חבר הכנסת בועז ביסמוט, בבקשה

בועז ביסמוט: כבוד היושב-ראש, כנסת נכבדה, מדברים פה על חיילי המילואים

בועז ביסמוט:  אני חייב לציין שאחד מזיכרונות הילדות החזקים ביותר שלי זה מ-14:00, 14:20, ב-6 באוקטובר 1973, מלחמת יום הכיפורים

בועז ביסמוט:  אני אז ילד, וכמובן עוד לא שמענו את הצפירות – עדיין – אבל שמענו שיש מטוסים, אצל השכנים הרדיו כבר פעל

בועז ביסמוט:  עבד

בועז ביסמוט:  ראינו אנשים יוצאים מבתי כנסת עם מדים ועם טלית

בועז ביסמוט:  זה מחזה שאני לא אשכח

בועז ביסמוט:  אף אחד לא יכול לשכוח כזה מחזה, כל מי שחזה בזה

בועז ביסמוט:      אלה חיילי המילואים שלנו, שבכלל לא צריכים לחכות, לא לצו 8 ולא שמישהו יזמן אותם, כי הם רואים את הזכות שבחובה, כי אלה חיילי המילואים

בועז ביסמוט:  זו חובה שהפכה להיות זכות

בועז ביסמוט:  לכן אנחנו כמחוקקים – הייתי אומר בדיוק את אותו הדבר: הטיפול שלנו, השדרוג שלנו, התגמול שלנו לחיילי המילואים שלנו, כפי שהם רואים את החובה ואת הזכות, זה בדיוק אותו דבר אצלנו

בועז ביסמוט:  אני, כמחוקק, רואה בזה זכות, אבל אני רואה בזה גם חובה לתגמל אותם

בועז ביסמוט:       אני אגיד עוד דבר אחד

בועז ביסמוט:  מאוד אופטימי ביום שכזה דווקא לדבר על נושא שכזה

בועז ביסמוט:  איזה יופי

בועז ביסמוט:  אנחנו עם מאד מיוחד, העם שלנו, עם ישראל

בועז ביסמוט:  אנחנו עם שבמעגלים של שקט – כדי לא להגיד "שלום" – יודעים מאוד להתקוטט, בטח בימים טרופים אלה; בימים של איבה – כדי לא להגיד "מלחמה" – אנחנו יודעים להתאחד ולהפוך לבלוק אחד, לעם אחד

בועז ביסמוט:  לכן, כאשר חברי מהאופוזיציה, משה טור פז, שהוא ידידי, הוא חבר שלי, פנה אליי עם היוזמה הזו, באופן טבעי לקח לי בדיוק משהו  – בדיוק כמו אותם מגויסים, שיצאו מבית הכנסת תוך שניות, כך בדיוק תוך שניות הגבתי לו, ואיזה כיף זה

בועז ביסמוט:       גם הציבור בישראל צריך להבין: מותר לנו כמובן להתקוטט, מותר לנו לא להסכים

בועז ביסמוט:  להפך, זו גם מהות הדמוקרטיה

בועז ביסמוט:  אבל יש נושאים שבקונסנזוס, וזה באמת הצבא הנפלא שלנו; זה הצבא הנהדר שלנו

בועז ביסמוט:  הזכות לשרת, וכמובן, אף פעם לא להגיד לא, ותמיד להתנדב

בועז ביסמוט:  תודה רבה

דוד ביטן: תודה רבה

דוד ביטן:  ישיב על ההצעה בשם שר הביטחון השר אופיר סופר, שר הקליטה

אופיר סופר: אדוני היושב-ראש, חבריי חברי הכנסת

אופיר סופר:  ברשותכם, לפני שאענה בשם שר הביטחון, אני אגיד כמה דברים ברמה האישית

אופיר סופר:  אני גם רואה שמי שעוקב אחרי ערוץ הטלגרם, שומע על תכונה – מה שנקרא – במשרד ראש הממשלה

אופיר סופר:  אנשים יוצאים ונכנסים, כמובן סביב סוגית הרפורמה

אופיר סופר:      אתמול בערב, אחר הצוהריים, ישבתי עם חיילים שלי, חיילים מהסדיר אולי, אבל הם חיילים לנצח

אופיר סופר:  תוך כדי השיח, כמובן שהשיח היה על הסוגיה של הרפורמה, ובגלל זה הם ביקשו להיפגש

אופיר סופר:  דיברנו על משברים שעברנו: מלחמת לבנון הראשונה, ההתנתקות, הגירוש

אופיר סופר:  אחד הדברים שאמרתי להם זה שבסוף להתנתקות, לגירוש, היה מחיר, ואני רואה אותו

אופיר סופר:  אני רואה עד היום את ההשפעה החברתית והצריבה שזה יצר אצל אנשים רבים, בעיקר במחנה הימין ובעיקר סביב ההתיישבות

אופיר סופר:   למאבקים יש מחיר, ולאופן – חברי חבר הכנסת שוסטר – שבו אנשים בוחרים להוביל מאבק יש מחיר; בין אם אתה מוביל את זה כקואליציה ובין אם אתה מוביל את זה כאופוזיציה

אופיר סופר:  כשאנחנו מדברים על המאבק האחרון, על המאבק שמתרחש עכשיו, על הסוגיה שהיא חשובה, ונמצאת בלב-ליבה של הדמוקרטיה הישראלית, אנחנו צריכים לדעת שיש קווים שלא חוצים

אופיר סופר:       דווקא עכשיו – ואני מברך כמובן, ואתייחס אחר כך לדברים – התזמון שלכם, היוזמה שלכם לדון בחרדת קודש בסוגיית אנשי המילואים, נראית לי שזה גם רגע אחד לעצור ולהתבונן, ולזכור שאנחנו מדברים על המילואימניקים מצד אחד ואנחנו מדברים על חובת שירות המילואים

אופיר סופר:  בשניהם אנחנו צריכים לעסוק בחרדת קודש, גם כשאנחנו מדברים על המילואימניקים וגם כשהמילואימניקים מדברים על חובת השירות שלהם

אופיר סופר:  יש דברים שאסור לנו לחצות; יש דברים שאנחנו צריכים לשמור אותם; אלה הדברים הכי חזקים, שמחזיקים אותנו ברגעים הכי קשים שיש

אופיר סופר:      בעניין הזה, זה לא רק לוגי, זה לא רק רציונלי, אדוני היושב-ראש, זה יושב על מערכת רגשית חזקה מאוד מאוד, של חוויות שעברנו כעם טרם הקמת המדינה ולאחר הקמת המדינה

אופיר סופר:  הזכיר כאן חבר הכנסת ביסמוט את מלחמת יום כיפור

אופיר סופר:  ברגעים האלה אנחנו צריכים להיות עם כל האנרגיות ביחד; עם כל האנרגיות – הכי חזקים שיש

אופיר סופר:       לפעמים, כשאתה מוסר כדור, אתה מתכוון לעשות אל"ף אבל בשורה התחתונה מקבלים בי"ת

אופיר סופר:  גם לזה צריכה להיות אחריות, כי כשאנשים עם דרגות מכובדות על הכתפיים, שעשו תפקידים משמעותיים בצה"ל, אומרים אל"ף, והתדר שמקבל הבן אדם ברחוב, או החייל שמשרת כרגע בסדיר, או ישרת בעוד עשר שנים בסדיר – הוא יזכור את מה שהתרחש כאן בשבועיים האחרונים

אופיר סופר:  זה דבר משמעותי וחשוב, ובהקשר שהזה אני מודה על ההזדמנות שנתתם לי להיות כאן ולומר את הדברים האלה

אופיר סופר:       אין ספק – ופה אני אתייחס לתשובתו של השר גלנט

אופיר סופר:  בפתח דבריו הוא כמובן דיבר על החשיבות של אנשי המילואים שהיטבתם כולכם לתאר, על המשימות ועל הצורך הביטחוני

אופיר סופר:  אני אקריא מכאן את תשובתו: לאור המציאות הביטחונית, אישרה לאחרונה ועדת החוץ והביטחון בכנסת להפעיל גדודי מילואים נוספים מעבר למכסה, כדי לחזק את מאמץ ההגנה ביהודה ושומרון, ולאפשר לצה"ל לבצע את כלל משימות הביטחון

אופיר סופר:  משרתי המילואים, העוזבים את הבית, הילדים, העבודה, מותירים מאחור את האישי, לובשים את המדים ובאים לשרת את המדינה, ראויים לכל הערכה והוקרה

אופיר סופר:  עם כניסת שר הביטחון לתפקיד, הוקמה ועדת שרים לענייני מערך המילואים וגובש צוות מיוחד – חבר הכנסת שוסטר, אני באמת לא הייתי ער

אופיר סופר:  חשבתי שהוקם צוות מקצועי, אבל הוקמה ועדת שרים

אלון שוסטר: אני בדקתי גם את זה – – –     

אופיר סופר: כן, כן

אופיר סופר:  הוקמה ועדת שרים לענייני מערך המילואים וגובש צוות מיוחד שעוסק בימים אלו בהרחבת התגמולים לאנשי המילואים ובשיפור תנאיהם

אופיר סופר:  בין היתר, בוחן הצוות שיפוי מעסיקים, הרחבת הטבות לסטודנטים, חיזוק המעטפת המשפחתית, העלאת גובה התגמול המזערי למשרתי המילואים המשתכרים שכר נמוך ועוד

אופיר סופר:  הצוות צפוי להציג את המלצותיו בשבועות הקרובים והן יהפכו להחלטות ממשלה

אופיר סופר:  מתי זה יום המילואים? עוד כמה זמן?     

משה טור פז: בעוד כחודשיים

אופיר סופר: אז אני מניח שזה יתכנס

אופיר סופר:  אני מניח שלשם הדברים מכוונים

אופיר סופר:      מעבר לכך, במהלך השנים האחרונות מימש צה"ל תוכנית רב-שנתית ייעודית למערך המילואים, אשר הביאה בשורות משמעותיות למפקדים ולמשרתי המילואים, מתוך הבנת חשיבות המערך ונחיצותו

אופיר סופר:  במסגרת התוכנית הרב-שנתית קיים צה"ל מיקוד במשרת המילואים ובסביבתו על מנת לייצר בעבורו מעטפת רחבה בעת גיוסו למילואים

אופיר סופר:  בין ההטבות שניתנו: מתן תגמולים נרחבים למשרתי המילואים, בדגש על אוכלוסיית המפקדים; מתן הטבות כלכליות כמו הנחות בארנונה ובתשלום אגרות; מענק ומלגות מורחבות לסטודנטים משרתי המילואים, והגדרה מחודשת של משרת מילואים פעיל, שמיטיבה עם המערך הלוחם

אופיר סופר:      אנו ערים למציאות המורכבת ולאתגרי השעה ופועלים בעבור משרתי המילואים על מנת לשמור על רציפות תפקודית של היחידות ולאפשר למשרתים לבצע את תפקידם במסירות ובמקצועיות, למען ביטחון מדינת ישראל

אופיר סופר:  משרד הביטחון מעריך ומוקיר כול משרת ומשרתת במילואים, וימשיך לפעול לקידום הטבות והקלות למען מי שמתייצב להגנת המולדת

אופיר סופר:      פה אני אוסיף כמה משפטים ברמה האישית: כמו שאתם יודעים, אני בקדנציה הקודמת ובזו שלפניה עסקתי לא מעט בפצועי צה"ל

אופיר סופר:  שמתי גם דגש על פצועי צה"ל לוחמים

אופיר סופר:  אני חושב שבכלל, אנחנו צריכים להוקיר ולהעלות על ראש שמחתנו: ככל שאנשים תורמים יותר – זה אחד – ומסתכנים יותר – זה אחד על גבי אחד – אנו צריכים להעלות את זה יותר ויותר על ראש שמחתנו

אופיר סופר:  ככל שנעשה יותר בעניין הזה, הרי זה משובח

אופיר סופר:  בעניין הזה כולנו, כולנו, לגמרי חושבים ופועלים אותו הדבר

אופיר סופר:  תודה רבה

ישראל אייכלר: תודה רבה

ישראל אייכלר:  יש לכם כמה אפשרויות: אחת – המציעים יכולים להסתפק בתשובת השר

ישראל אייכלר:  ההצעה האחרת – לכלול בסדר-היום של הכנסת, ההצעה הרגילה היא, בדרך כלל, היא להעביר לוועדה

ישראל אייכלר:  האם אתם מעוניינים להעביר את הנושא לוועדה?     

משה טור פז: לוועדת החוץ והביטחון

ישראל אייכלר: לוועדת החוץ והביטחון

ישראל אייכלר:  אז אנחנו נצביע על כך

ישראל אייכלר:  מי שבעד העברת הנושא לוועדת החוץ והביטחון יצביע

ישראל אייכלר:  מי נגד?     

ישראל אייכלר: בעד ההצעה להעביר את הנושא לוועדה – 4 

ישראל אייכלר: נמנעים – אין  

ישראל אייכלר: ארבעה בעד, אין מתנגדים, אין נמנעים

ישראל אייכלר:  אני אומר לפרוטוקול שגם חבר הכנסת קרויזר רצה להצביע בעד

אופיר סופר: גם אני

אופיר סופר:  אני יכול להצביע?     

ישראל אייכלר: אתה חבר כנסת? אז גם חבר הכנסת השר אופיר סופר רצה להצביע בעד

ישראל אייכלר:      חברי הכנסת, תם סדר-היום

ישראל אייכלר:  הישיבה הבאה תתקיים ביום שני כ"ז באדר התשפ"ג, 20 במרץ 2023, בשעה 16:00

ישראל אייכלר:  ישיבה זו נעולה